
DET NORDISKE LITERATUR-SAMFUND. 


Det nordiske Lúteratur-Samfund har til Formaal at 
udbrede Kundskab til Nordens ældre Literatur, naynlig veð at 
udgive nordiske Oldskrifter paa en med Almenhedens Tarv 
overenstemmende Maade, og ved at udbrede disse í saa vid 
en Kreds som muligt. Samfundet vil derfor nærmest foranstalte 
Haandudgaver af de vigtigste islandske og andre oldnordiske 
Skrifter med en vel bearbejdet Text, og vil ved Siden 
heraf ogsaa soge at fremkalde lignende Udgaver af de senere 
Sprogmindesmærker, navnlig af Leyningerne Íra vor egen 
Middelalder. Men da Kundskaben til Nordens Oldsprog 
er saa lidet udbredt, vil Samfundet, i det mindste indtil 
Tilvejebringelsen af andre fornodne Hjælpemidler gjör det 
overfledigt, ledsage hine Textudgaver med Oversættel ser 
eller saadanne Oplysninger, som ere nodvendige til fuld- 
stændig at forstaae det udgivne. De af Samfundet be- 
sergede Skrifter skulle indrettes saaledes, at Texterne og 
Oversættelserne eller Oplysningerne kunne samles í særskilte 
Bind. Samfundets Love ere: 

S 1. Samfundet har til Formaal, at fremme Kund- 
skab til Nordens ældre Literatur, nærmest ved at udgive 
og udbrede nordiske Oldskrifter og de til disses Benyttelse 
fornodne Hjælpemidler. 

S 2. Aarlig afholdes i Kjobenhavn et Mode, hvor- 
paa samtlige Medlemmer have Stemmeret. 

$S 3. Til at bestyre Samfundets Anliggender vælges 
paa det aarlige Mode et Raad af 5 Medlemmer. Af disse 
afgaae efter det förste Aar tre, næste Aar to, og saa fremdeles. - 





Forord. 


Med Hensyn til Text-Udgaven af Gretters Saga, der 
udkom j 1853, findes folgende Bemærkninger nodvendige : 

Nuværende Adjunkt ved Reykjavik lærde Skole, Gísli 
Magnússon, har afskrevet Texten efter AM. Nr. 551A. 410 
(í Udgaven betegnet A), hvilken Membran ban saaledes har 
lagt til Grund for Udgaven, og skjonnes der ikke bedre, end 
at han í det Hele taget har gjort et heldigt Valg. Ved sin 
Bortreise havde han allerede besorget endel Varianter op- 
tagne efter Membranernc AM. Fol. Nr. 152 (í Udgaven be- 
legnet B). Nr, 556 A, 4! (C) og Nr. X. í M. de Ía 
Gardie's Samling i Upsala (D), hvilken sidste í dette Oie- 
med vár skaffet tilstede her paa Universitetsbibliotheket. 
Mit Arbeide ved Udgaven var saaledes, saafremt den hele 
Plan ikke skulde forandres, indskrænket til at fuldstændig- 
Sjere det Begyndte. 

Foruden de anforte Membraner nds der over 30 
Haandskrifter af Gretters Saga, dels her paa Universitetsbiblio- 
(heket og det kongelige Bibliothek, hvoríblandt 2 yngre 
Membraner, dels paa det kongelige Bibliothek í Stockholm; 
som Folge af den oprindelige Plan ere disse Haandslrlies 
ikke benyttede ved Udgaven. 

leyrigt ere alle de herværende Haandskrifter af Gret- 
ters Saga af et yngre Slags, hvilket tydelig fremgaaer af flere 


rr 


Grunde, og det samme er uden Tvivl Tilfældet med dem, 
som findes í Stockholm. 

Tidsbestemmelserne Side 173 fremstilles paa to Maader 
i Haandskrifterne, og med Hensyn hertil kunde de inddeles 
i 2 Klasser. I Modsætning til Udgaven anfores her í saa 
Henseende AM. Nr. 152 Fol. Ved derimod at betragte 
Fremstillingsmaaden í hele Sagaen í og for sig, vil der fin- 
des í det mindste 8 forskjellige Bearbeidelser, uden at der 
dog kan siges, at Meningen hovedsagelig er forskjellig. 

Afdodc Dr. Egilsson har redigeret Versene í Text-Udgaven. 

Grelters Saga er en Gang for udgivet, nemlig í B. Mar- 
kusens Sagasamling, Hol. 1756. 4“. 

Nærværende Oversættelse af Gretters Saga har jeg segt 
at gjore saavidt muligt brugbar. 

En dansk QOversættelse af den egentlige Gretters Saga, 
af Torfæus, findes í Nr. 1019 F í gammel kongelig Manu- 
skriptsamling paa det kongelige Bibliothek, hvilken Over- 
sætlelse jeg ikke har benyitet. 

I P. E. Millers Sagabibliothek, Kjöbenhavn 1817, 8v9, 
I.B., Side 249—263, findes nogle oplysende Bemærkninger 

TRYKT Í DET BERLINGSKE BOGTRYKKERI, 


1853. 





Midlertidigt Forord. 


Nærværende Saga er udgivet efter Skindbogen 
Nr. öð1 a, 4to, í den Arna-Magnæanske Haand- 
skriftsamling, sammenholdt med A-M. Nr. 586 a, 
dto, (C), Nr. 152, Fol., (B), og Nr. X í M. de la 
Gardiðs Samling í Upsala (D). 

Ándet Hefte skal indeholde: en dansk Over- 
sættelse tilliyemed Register over Persons- og Steds- 
navne , samt Titelblad og Fortale til det Hele. 

Fölgende Trykfeil har jeg bemærket: Side 5 
mættum f. mættum; “ederst paa samme Side 117 
f. 97; 1012 ymsum f. ýmsum; nederst paa samme 


Side ölheila f. ölheita; 2?? islands /f. Íslands; 


149 ;) f.); — 14?7 frækinn f. frækinn; 753 frækn- 
asir f. fðlgaslð 2130 Torfi f. Torfi; 44! tak 
fell f. takreins; 463! Haramð f. Haramsö; 497 
á f. at; 4077 háleyskir f. háleygskir; 4417 svarfast 
f. svarfazt; 4626 hörfuði /. hörfuðu; 49?S gjöri f. 
gjörði; 6297 hvart f. hvárt; 6623 orði f. orð; 7219 


Tvíðægru f. Tvídægru; 7083 kendu f. kenndu. 


ps — 


1. Qnundr höt maðr; hann var Úfeigsson burlufótar, 
Ívarssonar beytils.  Önundr var bróðir Guðbjargar, móður 
Guðbrands kúlu, föður Ástu, móður Ólafs konungs hins 
helga. Önundr var upplenzkr at móðurætt, en föðurkyn 
hans var mest um Rogaland ok Hörðaland. Önundr var 
víkingr mikill, ok herjaði vestr um haf. Með hánum var í 
hernaði Bálki Blængsson af Sótanesi, ok Ormr hinn auðgi; 
Hallvarðr hét hinn þriði fölagi þeirra; þeir höfðu fimm skip, 
ok öll vel skipuð. Þeir herjuðu um Suðreyjar; ok er þeir 
kvámu í Barreyjar, var þar fyrir konungr sá, er Kjarvalr 
höt; hann hafði ok fimm skip. Þeir lögðu til bardaga við 
hann, ok varð þar hörð hríð; váru Önundar menn hinir 
áköfustu. Féll margt af hvárumtveggja; en svá lauk, at 
konungr flýði einskipa. Tóku menn Önundar þar bæði skip 
ok fö mikit, ok sátu þar um vetrinn. Þrjú sumur herjuðu 
þeir um Írland ok Skotland; síðan fóru þeir? til Noregs. 

2. Þenna tíma var úfriðr mikill í Noregi; brauzt þar 
til ríkis Haraldr lúfa, son Hálfdanar svarta. Hann var áðr 
konungr á Upplöndum ?. Síðan fór hann norðr í land ok 
átti? þar margar orrustur, ok hafði jafnan sigr%. Herjaði hann 
svá suðr eptir landinu, ok lagði undir sik, hvar sem hann 
fór; en er hann kvam uppð á Hörðaland, kvam í móti hánum 
múgr ok margmenni. Váru þar formenn Kjötvi hinn auðgi ok 





1) optaget efter B, C. — *) Hele Sætmingen er optagen efter B. Hann röð 
fri Upplöndum, C, hara rauð konung, Á. 3) saal. B, C. hann, tilf. A. 4) de 
sidste 4 Ord tilföiede efler 6, C. 5) suðr, B. 

þórir haklangr í, ok þeir Suðrrýgirnir ok Súlki * konungr. 
Geirmundr heljarskinn var þá fyrir vestan haf, og var hann 
eigi við þenna bardaga, ok þó átti hann ríki á Hörðalandi 3. 
Þetta haust kvámu þeir vestan um haf, Önundr ok hans 
félagar; en er þeir fréttu þat, Þórir haklangr ok Kjötvi kon- 
ungr, þá sendu þeir menn til níóts við þá, ok báðu þá 
liðs ok hétu þeim sæmdum. Réðust þeir þá í lið með 
þeim Þóri, því at þeim var mikil forvitni á at reyna sik, 
og sögðust þeir vildu þar vera, sem ströngust væri 
orrustan. Fundr þeirra Haralds konungs varð á Rogalandi?, í 
firði þeim, er heitir í Hafrsfirði; höfðu þeir hvárirtveggja mikit 
lið. Þessi orrusta hefir einhver mest verit í Noregi; koma 
hér ok við flestar sögur, því at frá þeim er jafnan flest 
sagt, er sagan er helzt frá gör. Kvam þar ok lið um allt 
land, ok margt ór öðrum löndum ok fjöldi víkinga. Önundr 
“lagði skip sitt á annatS borð skipi Þóris haklangs; var þat 
mjök í miðjum hernum.  Haraldr konungr lagði at skipi 
Þóris haklangs, því at Þórir var hinn mesti berserkr ok 
fullhugi. - Var þar hin harðasta orrusta af hvárumtveggja. 
Þá hét konungr á berserki sína til framgöngu; þeir váru 
kallaðir Úlfhöðnar, þá bitu engi járn; ok er þeir geystust 
fram, þá hölzt ekki við. Þórir varðist alldjarfliga, ok féll á 
skipi sínu með mikilli hreysti. Var þá hroðit með stöfnum ' 
skipit, ok höggvit. ór tengslum; seig þat þá aptr millum 
skipanna 8. Lögðu þá konungsmenn at skipi Önundar; hann 
var fram á skipinu, ok barðisk drengiliga. Þá mæltu konungs- 
menn: sá gengr fast fram í? söxin; látum hann hafa 





1) hökulangr, B, höklangr, D. 2) optaget efter B, C; her er et Hul í A for 
omtrent 6 Bogstaver. 3) efter Landnama: Rogaland. —  % Hörðalandi, Á. 
5) /er mangler et Blad í A. Næste Side begynder med Ordene: leggja 5 skip 
0.s,9. SeeSide B17. Texten er tagen efler C. 6) tilf.B. 7) milli stafna, D. 
5) ok skutu þeir því út í millum skipanna, D. 9) á, é Stedet for fram í, D. 

nökkurar minjar, at hann hafi komit Í barðagann. Önundr 
stóð út á borðit öðrum fæti, ok hjó til manns, ok í því 
var lagt til hans spjóti; ok er hann bar af sér lagit, 
kiknaði hann við. Þá hjó einn af stafnbúum konungs til 
Önundar, ok kvam á fótinn fyrir neðan kné, ok tók af fótinn. 
Önundr varð þegar úvígr. Féll þá mestr hluti liðs á skipi 
hans. Önundi varð komit á skip. til þess manns, er Þrándr 
hét; hann var Bjarnarson, bróðir Eyvindar austmanns. Hann 
var Í móti Haraldi konungi, ok lá á annat borð skipi Ön- 
undar. Þessu næst brast meginflóttinn. Þeir Þrándr ok 
aðrir víkingar höfðu sik í brott, hverr sem mátti, ok sigldu 
vestr um haf, Önundr fór með hánum, ok Bálki, ok Hall- 
Varðr súgandi. Önundr varð græddr, ok gekk við tréfót 
síðan alla æfi; var hann af því kallaðr Önundr trefótr, 
Meðan hann lifði. í 

3. Þá váru fyrir vestan haf margir ágætir menn, þeir 
er flýit höfðu óðul sín ór Noregi fyrir Haraldi konungi; 
því at hann görði alla útlæga, þá er í móti hánum höfðu 
- barizt, ok tók undir sik eignir þeirra. Þá er Önundr var 
Sróinn sára sinna, fóru þeir Þrándr til móts við Geirmund 
heljarskinn, því at hann var þá frægastr af víkingum fyrir 
Vestan haf, ok spurðu, hvárt hann vildi nökkut leita apir 
til ríkis þess, er hann átti á Hörðalandi, ok buðu hánum 
fylgd Sína; þóttust þeir eiga þar eptir eignum sínum at sjá, 
því at Önundr var stórættaðr ok ríkr.  Geirmundr kvað þá 
orðinn svá mikinn styrk Haralds konungs, at hánum þótti 
þess lítil ván, at þeir fengi þar sæmdir með hernaði, er þá 
fengu menn úsigr,,er at var dreginn néliga allr landslýðr; 
kvezt ok eigi nenna at igörast konungsþræll, ok biðja þess, 
er hann átti sjálfr; kvezt heldr mundu leita sér annarra 
forráða 1; var hann þá ok af æskuskeiði. Fóru þeir Önundr 





1) forlaga, B. 

þá aptr. til Suðreyja, ok hittu þar marga vini sína.  Úfeigr 
het maðr, ok var kallaðr grettir; hann var sonr Einars 
Ölvissonar barnakarls. Hann var bróðir Óleifs breiðs, föður 
Þormóðar skapta. Steinúlfr hét ok sonr Ölvis barnakarls, 
faðir Unu, er átti Þorbjörn laxakarl.  Steinmóðr var enn 
sonr Ölvis barnakarls, faðir Konáls, föður Áldísar! hinnar 
barreysku*. Son Konáls var Steinmóðr, faðir Halldóru, er 
átti Eilífr, son Ketils einhenda.  Úfeigr grettir átti Ásnýju 
Vestarsdóttur, Hængssonar. Ásmundr skegglauss ok Ásbjörn 
váru synir Úfeigs grettis; en dætr hans váru þær Áldís ok 
Ása ok Ásvör.  Úfeigr hafði stokkit vestr um haf fyrir 
úfriði Haralds konungs, ok svá Þormóðr skapti, frændi hans, 
ok höfðu með sér skuldalið sitt. Þeir herjuðu um Skot- 
land, ok víða fyrir vestan haf,  Þrándr ok Önundr tréfótr 
ætluðu vestr til Írlands á fund Eyvindar austmanns, bróður 
Þrándar. Hann hafði landvörn fyrir Írlandi. Móðir Eyvindar 
var Hlíf, dóttir Hrólfs Ingjaldssonar, Fróðasonar konungs, 
en móðir Þrándar var Helga, dóttir Öndotts kráku. Björn 
hét faðir þeirra Eyvindar ok Þrándar, son Hrólfs frá Ám. 
Hann stökk ór Gautlandi fyrir þat, er hann brenndi inni 
Sigfast, mág Sölvers% konungs. Síðan hafði hann farit til 
Noregs, ok var um vetrinn með Grími hersi, syni Kol- 
bjarnar sneypis; hann vildi myrða Björn til fjár. Þaðan 
fór Björn til Öndotts kráku, er bjó í Hvinisfirði2 á Ögðum. 
Hann tók vel við Birni, ok var hann með hánum á vetrum, 
en í hernaði á sumrum, þar til er Hlíf lözt, kona hans. 
Eptir þat gipti Öndottr Birni Helgu dóttur sína, ok lét 
Björn þá af herferðum. Eyvindr hafði þá tekit við herskipum 
föður síns, ok var nú orðinn höfðingi mikill fyrir vestan 
haf. Hann átti Raförtu, dóttur Kjarvals Írakonungs. Þeirra 





1) Ásdisar B, D. Hfter Landnama; Álfdís. 2) bareysku, €, D. 3) Sörla, D. 
4) Hvammsfirði, D. 

synir váru þeir Helgi hinn magri, ok Snæbjörn. En er þeir 
Þrándr ok Önundr kvámu í Suðreyjar, fundu þeir þá Úfeig 
gretti ok Þormóð skapta, ok görðist með þeim vinátta mikil, 
því at hverr þóttist annan ór helju heimt hafa, þann er 
eptir hafði verit í Noregi, meðan úfriðr var sem mestrÍ. 
Önundr var hljóðr mjök; ok er Þrándr fann þat, spurði 
hann eptir, hvat hánum bjó í skapi. Önundr svarar ok 
kvað vísu: 

Glatt er-at mér, sízt mættum 

{margt hremmir til snemma) 

(oss stóð geigr af gýgi) 

galdri ellþrimu (skjaldar). 

Hygg ek, at þegnum þykki 

(þat er mest) koma flestum 

(oss til yndismissu 

einhlítt) til mín lítið. 
Þrándr kvað hann þar mundu þykkja röskvan mann, sem 
hann væri þá helzt. Er þér sá til, at staðfesta ráð þitt ok 
kvángast; skal ek þar til leggja orð mín ok liðsinni, ef ek 
veit, hvar þú horfir á. CÖnundr kvað hánum drengiliga 
fara; en kvað þó horft hafa vænna um kvánföngin, þau er 
slægr væri til. Þrándr svarar: Úfeigr á dóttur, er, Ása 
heitir; megu vit þar til víkja, ef þú vilt. Önundr lezt þat 
ok vilja. Síðan töluðu þeir þetta við Ufeig. Hann svarar 
vel, og kvezt vita, at maðr var stórættaðr ok ríkr at lausaft; 
en jarðir hans legg ek údýrt; þykki mér hann ok eigi heill 
til ganga, en dóttir mín er barn at aldri. Þrándr kvað 
Önund röskvara, en marga þá, er heilfættir væri; ok með 
liðveizlu Þrándar var þessu keypt. Skyldi Úfeigr gefa dóttur 
sinni heiman lausaft; því at jarðir þær, sem í Noregi váru, 





1) %er har D's Afskriver sprungel, som det synes, set Blad over, idet her 
fölger umiddelbart paa: bjost þegar af Suðreyjum o. s. >, (See Side 117. 

vildu hvárigir fé kaupa. Litlu síðar fékk Þrándr dóttur 
Þormóðar skapta. Skyldu þær sitja í festum þrjá vetr. Síðan 
fóru þeir í hernað á sumrum, en váru í Barreyjum á vetrum. 

4. Vígbjóðr ok Vestmarr hötu víkingar tveir; þeir 
váru suðreyskir, ok lágu úti bæði vetr ok sumar. Þeir 
höfðu þrettán skip. ok herjuðu mest um Írland, ok görðu 
mörg illvirki, þar til er Eyvindr austmaðr tók þar landvörn. 
Síðan stukku þeir í Suðreyjar, ok herjuðu þar, ok allt inn 
í Skotlandsfjörðu. Þeir Þrándr ek Önundr fóru til móts 
við þá, ok spurðu, at þeir höfðu siglt inn til eyjar þeirrar, 
er BótzÍ hét. Nú koma þeir Önundr þar með fimm skipum; 
ok er víkingar sjá skip þeirra, ok vita, hversu mörg eru, 
þykkjast þeir hafa nógan liðsafla, ok taka til vápna sinna, 
ok leggja skip sín millum hamra tveggja. Þar var mjótt 
sund ok djúpt; mátti þar einu megin at sækja, ok eigi 
fleirum skipum, en fimm senn. Önundr var manna vitrastr, 
ok lét hann leggja fimm skip fram í sundit, svá: at þeir 
máttu þegar látá síga á? hömlu, er þeir vildu, því at 
rúmsævi var mikit at baki þeim. Var ok hólmr nökkurr á 
annat borð; lét hann þar liggja undir eitt skipit, ok færðu 
þeir grjót mikið fram á hamarinn, þar er eigi mátti sjá af 
skipunum. Víkingar lögðu at alldjarfliga, ok þóttu hinir 
kvíddir 3. Vígbjóðr spurði, hverir þessir væri, er þar 
váru svá kvíaðir. PÞrándr segir, at hann var bróðir Eyvindar 
austmanns; ok síðan er hér félagi minn, Önundr tröfótr. 
Þá hlógu víkingar, ok mæltu þetta: 

Tröll hafi tréfót allan, 
tröllin steypi þeim öllum! 

Ok er oss þat fáseð, at þeir menn fari til orrustu, er 
ekki mega sér.  Önundr kvað þat eigi vita mega, fyrr 
en reynt væri. Eptir þat lögðu þeir saman skipin. "Tókst 








1) Bót, -B, D. 2) ór, C, 3) komnir í kvíar (stilli, B), C. 4) tf. €, 

þar mikill bardagi, ok gengu hvárirtveggja vel fram. Ok 
er festist bardaginn, lét Önundr sígast at hamrinum; ok þá 
er víkingar sá þat, hugðu þeir, at hann myndi flýja vilja, 
ok lögðu at skipi hans, ok undir hamarinn, sem þeir máttu 
við komast. Í því bili kvámu þeir fram! á bjargit, er til 
þess váru settir; færðu þeir á víkingana svá stórt grjót, at 
ekki hélzt við. Féll þá fjöldi liðs af víkingum, en sumir 
meiddust, svá at eigi váru vápnfærir. Þá vildu víkingar frá 
„leggja, ok máttu eigi, því at skip þeirra váru þá komin þar 
sem mjóst var sundit.  Þröngdi þeim þá bæði skipin ok 
straumr; en þeir Önundr sóttu at með kappi, þar er Víg- 
bjóðr var fyrir; en Þrándr lagði at Vestmari, ok vannst 
þar lítið at.“ Þá er fækkaðist fólkit á skipi Vígbjóðs, réðu 
menn Önundar þar? til uppgöngu, ok hann sjálfr. Þat sá 
Vígbjóðr ok eggjaði með ákafa lið sitt. —Snéri hann þá í 
móti Önundi, ok stukku flestir frá. Önundr bað sína menn 
sjá, hversu færi með þeim; því at Önundr var rammr at 
afli. Þeir skutu stubba nökkurum undir kné Önundi, ok 
stóð hann heldr fast.  Víkingrinn sótti aptan eptir skipinu, 
allt þar til er hann kvam at Önundi ok hjó til hansð 
með sverði, ok kvam í skjöldinn, ok tók af þat er 
nam. Síðan hljóp sverðit í stubbann, þann er Önundr hafði 
undir knénu, ok varð. fast sverðit. Vígbjóðr laut, er hann 
kippti at sör sverðinu. Í því hjó Önundr á öxlina, svá at 
af tók höndina. Þá varð víkingrinn úvígr. Þá er Vestmarr 
vissi, at Íölagi hans var fallinn, hljóp hann á þat skip, er 
væt lá, ok flýði, ok allir þeir, er því náðu. Eptir þat 
rannsökuðu þeir valinn.  Vígbjóðr var þá kominn at bana. 
Önundr gekk at hánum, ok kvað: 
Sjáðu, hvárt sár þín blæða; 
sáttu nökkut mik hrökkva ? 


1) tlf. c, py tf, B. — 3) saal. B, C; at Önundi, A. 

auðslöngvir fékk engva 

einfættr af þér skeinu. 

Meirr er mörgum snerru 

málskálp lagit Gjálpar 

brjót (er-at þegn í þrautir 

þrekvandr), en hyggjandi. 
Þeir tóku þar herfang mikit, ok fóru aptr í Barreyjar um 
haustið. 

'5.  Annat sumar eptir! bjuggust þeir at fara vestr til 
Írlands. Þá réðust þeir Bálki ok Hallvarðr vestan um haf, 
ok fóru út til Íslands, því at þaðan váru sagðir landskostir 
góðir. Bálki nam land í Hrútafirði; hann bjó á Bálka- 
stöðum hvárumtveggja. Hallvarðr nam Súgandafjörð, ok Skála- 
vík til Stiga, ok bjó þar. Þeir Þrándr ok Önundr kvámu 
á fund Eyvindar austmanns, ok tók hann vel við bróður 
sínum; en er hann vissi, at Önundr var þar kominn, þá 
varð hann reiðr, ok vildi veita hánum atgöngu.  Þrándr 
bað hann eigi þat göra; kvað þat eigi standa, at göra úfrið 
norrænum mönnum, allra sízt þeim, er með engri úspekt 
fara. Eyvindr kvað hann farit hafa fyrr, ok gört úfrið 
Kjarval konungi; sagði hann nú þess skyldu gjalda. Áttu 
þeir bræðr lengi um þetta at tala, allt þar til er Þrándr 
kvað eitt skyldu ganga yfir þá Önund báða. Lét þá Eyvindr 
sefast.  Dvöldust þeir þar lengi um sumarit, ok fóru þeir 
með Eyvindi í herfarir. Þótti hánum Önundr hinn mesti 
hreystimaðr. Fóru þeir til Suðreyja um haustið. Gaf 
Eyvindr Þrándi arf allan eptir föður þeirra, ef Björn andaðist 
fyrr en Þrándr. Váru þeir nú í Suðreyjum, þar til er þeir 
kvæntust, ok nökkura vetr síðan. 

6. Þat bar næst til tíðinda, at Björn andaðist, faðir 
Þrándar; ok er þat frétti Grímr hersir, fór hann til móts 





1) vilf. C. 

við Öndott kráku, og kallaði til fjárins eptir Björn; en 
Öndottr kvað Þránd eiga arf eptir föður sinn. Grímr kvað 
Þránd fyrir vestan haf, en Björn gauzkan at ætt, ok kvað 
konung eiga at erfa alla útlenda menn. Öndottr kvazt 

halda mundu fénu til handa Þrándi dóttursyni sínum. Fór 
Grímr við þat á brott, ok fékk ekki af fjárheimtunni. Þrándr 
spurði nú lát föður síns, ok bjóst þegar af Suðreyjum, ok 
Önundr tréfótr með hánum; en þeir Úfeigr grettir ok 
Þormóðr skapti fóru út til Íslands með skuldalið sitt, ok 
kvámu út á Eyrum fyrir sunnan land, ok váru hinn fyrsta 
vetr með Þorbirni laxakarli. Síðan námu þeir Gnúpverja- 
hrepp. Úfeigr nam hinn yztaÍ hlut, milli þverár ok Kálfár; 
hann bjó á Úfeigsstöðum hjá Steinsholti; en Þormóðr nam 
hinn eystra hlut, ok bjó hann í Skaptaholti. Dætr Þormóðar 
váru þær Þórvör móðir Þórodds goða á Hjalla, ok Þóru?, 
móðir Þorsteins goða, föður Bjarna hins spaka. Nú er at 
segja frá þeim Þrándi ok Önundi, at þeir sigldu vestan um 
haf til Noregs, ok fengu svá mikit hraðbyri, at engi njósn 
fór um ferð þeirra, fyrr en þeir kvámu til Öndotts kráku. 

Hann tók vel við Prándi, ok sagði hánum tilkall Gríms 
hersis um arf Bjarnar, Lízt mér betr komit, frændi, at þú 
erfir föður þinn, en konungsþrælar. Hefir þér ok gæfu- 
samliga til tekizt, er engi veit um ferðir þínar; en grunar 
mik, at Grímr stefni at öðrumhvárum okkar, ef hann má. 
Vil ek, at þú takir arfinn undir þik, ok hafir þik til ann- 
arra landa.  Þrándr kvezt svá göra mundu. Tók hann 
þá við fénu, ok bjóst sem skyndiligast í brutt ór Noregi. 

Áðr Þrándr sigldi á haf, þá spurði hann Önund trefót, 
hvárt hann vildi eigi leita til Íslands.  Önundr kvezt áðr 
vilja finna frændr sína ok vini suðr í landi. Þrándr mælti: 
þá munu vit nú skilja. Vilda ek, at þú sinnaðir frændum 


1) vestra, D, — 2) Þórvör, D, Þórarna, C. 

mínum; því at þangat man hefndum snúit, ef ek komumst 
undan.. Man ek fara út til Íslands, ok svá vilda ek, at þú 
færir. Önundr hét því. Skildu þeir með kærleikum. Fór 
Þrándr út til Íslands. Tóku þeir Úfeigr ok Þormóðr skapti 
vel við hánum. Þrándr bjó í Þrándarholti; þat er fyrir 
vestan Þjórsá. 

7. Önundr fór suðr á Rogaland, ok hitti þar marga 
frændr sína ok vini. Dvaldist hann þar á laun með þeim 
manni, er Kolbeinn hét. Hann spurði, at Haraldr konungr 
hafði tekit undir sik eignir hans, ok skipat þeim manni, 
er Hárekr hét; hann var ármaðr konungs. Önundr fór til 
hans um nátt, ok tók hús á hánum. Var Hárekr til höggs 
leiddr. Önundr tók þar allt lausafð, þat er þeir náðu, en 
brenndu bæinn.  Hafðist hann þá við í ymsum stöðum um 
vetrinn. Þetta haust drap Grímr hersir Öndott kráku, fyrir 
þat er hann náði eigi fénu til handa konungi; en Signý, 
- kona Öndotts, bar á skip allt lausafé þeirra þegar hina 
sömu nátt, ok fór með sonu sína, Ásmund ok Ásgrím, til 
Sighvats föður síns.  Jitllu síðar sendi hón sonu sína í 
Sóknadal!, til Héðins fóstra síns, ok undu þeir þar litla 
hríð, ok vildu fara aptr til móður sinnar. Fóru þeir síðan, 
ok kvámu til Ingjalds tryggva í Hvini at jólum. Hann tók 
við þeim fyrir áeggjan Gyðu konu sinnar. —Váru þeir þar 
um vetrinn. Um várit kvam Önundr norðr á Agðir, því at 
hann hafði spurt, at Öndottr var drepinn; en er hann 
fann Signýju, spurði hann hana, hverja liðveizlu þau vildi 
af hánum þiggja. Hón sagði, at þau vildi gjarna hefna 
Grími hersi fyrir víg Öndotts. Var þá sent eptir Öndotts 
sonum; ok er þeir fundu Önund tréfót, lögðu þeir saman 
lag? sitt, ok höldu fréttum tilð um athafnir Gríms. Um 
sumarit var ölhita* mikil at Gríms, því at hann hafði boðit 








1) Sokkadal, D, Snóksdal, B. 2) lið, B, D, (3) tilf, B, C. 4) ölheila, B, 0, D. 

heim Auðuni jarli; ok er þat fréttu þeir Önundr ok Öndotts 
synir, fóru þeir til bæjar Gríms, ok báru þar eld at húsum, 
því at þeir kvámu á úvart, ok brenndu Grím hersi inni, ok 
nær þrjátigi manna. Þeir tóku þar marga góða gripi. Önundr 
fór til skógar; en þeir bræðr tóku bát Ingjalds fóstra síns, 
ok réru í brutt, ok lágu í leyni skammt frá bænum. Auðunn 
jarl kvam til veizlu, sem ætlat var, ok saknaði þar vinar Í 
stað. Safnaði BS at sör mönnum, ok dvaldist þar nökk-. 
urar nætr, ok fréttist ekki til Önundar ok þeirra félaga. 
Jarl svaf í lopti einu við þriðja mann. Önundr vissi öll 
tíðindi af bænum, ok sendi eptir þeim bræðrum; ok er þeir 
fundust, spurði Önundr, hvárt þeir vildu heldr geyma 
bæinn, eðr ganga at jarli. Þeir kjöru at ganga at jarli. 
Þeir skutu stokki á loptsdyrnar, svá at hurðin brotnaði. 
Síðan greip Ásmundr þá tvá, er váru með jarli, ok rak niðr 
svá hart, at þeim hélt við bana. Ásgrímr hljóp at jarli, ok“ 
bað hann greiða sér föðurgjöld, því at hann hafði verit í 
atför ok ráðum með Grími hersi, þá er Öndottr var drepinn. 
Jarl kvezt ekki fé hafa hjá ser, ok bað fresta um gjaldit. 
Ásgrímr setti þá spjótsoddinn fyrir brjóst jarli, ok bað hann 
greiða í stað. Jarl tók þá men af hálsi sér, ok þrjá gull- 
hringa ok guðvefjarskikkju?.  Ásgrímr tók við fénu, ok gaf 
jarli nafn, ok kallaði hann Auðun geit. Þá er bændr ok 
héraðsmenn urðu varir við, at úfriðr myndi at kominn, gengu 
þeir út, ok vildu veita lið jarli. Varð þar hörð hríð, því at 
Öríundr hafði margt manna. Þar féllu margir góðir bændr 
ok hirðmenn jarls. Nú kvámu þeir bræðr, ok sögðu, hversu 
farit hafði með þeim jarli. Önundr kvað þat illa, er jarl 
var eigi drepinn; væri þat Haraldi konungi hefnd nökkur 
fyrir þat, er vér höfum missi fyrir hánum fé ok frændr 
vára?. Þeir kváðu jarli þetta meiri smán; ok fóru síðan á 


3) gullveðvarskikkju, D. 2) fé ok f. V. tilf, C. 

brutí, ok inn í Súrnadalí til Eiríks ölfuss*, lends manns. 
Hann tók við þeim um vetrinn öllum. Þá höfðu þeir sam- 
drykkju um jólin við þann mann, er Hallsteinn hét, ok 
kallaðr hestr, ok veitti Eiríkr fyrr, vel ok trúliga. Síðan 
veitti Hallsteinn, ok varð þeim þá at áskilnaði. Hann laust 
Eirík með dýrshorni. Eiríkr gat eigi hefnt sín, ok fór heim 
við þat. Þetta líkaði stórilla Öndotts sonum; ok nökkuru 
síðar fór Ásgrímr til bæjar Hallsteins, ok gekk inn einn, 
ok veitti Hallsteini mikinn áverka. Þeir hlupu upp, sem 
inni váru, ok sóttu at Ásgrími.  Ásgrímr varðist vel, ok 
kvamst ór höndum þeim í myrkrinu; en þeir þóttust drepa 
hann. Þat fréttu þeir Önundr ok Ásmundr, ok hugðu, at 
Ásgrímr væri dauðr, ok þóttust ekki mega at göra. Röð 
Eiríkr þeim, at þeir leitaði til Íslands; kvað þeim eigi 
duga mundu, at vera þar í landi, þegar konungr mætti sér 
svá við koma. Þeir görðu svá; bjuggust nú til Íslands, ok 
hafði sitt skip hvárr þeirra. Hallsteinn lá í sárum, ok lézt, 
áðr en þeir Önundr sigldu. Kolbeinn rözt í skip með 
Önundi, sá er fyrr er getið. 
8. Þeir Önundr ok Ásmundr létu í haf, er þeir váru 

búnir, ok höfðu samflota. Þá kvað Önundr þetta: 

Þótta ek hæfr at hrotta 

hreggvindi fyrr seggjum, 

þá er geirhríðar gnúði 

grand hvasst, ok Súgandi. 

Nú verðr á ske skorðu 

(skáldi sígr) at stíga 

út með einum fæti 

Íslands á vit (þvísa). 
Þeir höfðu útivist harða ok veðr þver mjök af suðri. Bar 
þá norðr í haf. Þeir fundu Ísland, ok váru þá komnir 


1) Sýnnadal, B. 2) Ölvisonar, B, D. 

fyrir norðan Langanes, er þeir kenndust við. Þá var svá 
skammt í milli þeirra, at þeir töluðust við. Sagði Ásmundr, 
at þeir myndi sigla til Eyjafjarðar, ok því játtæðu hvárir- 
tveggja. Beittu þeir þá undir landit. Þá tók veðrit at 
styrma af landsuðri. En er þeir Önundr lögðu í nauðbeitu, 
þá lestist ráin.  Felldu þeir þá seglit, ok í því rak þá ul 
hafs undan. Ásmundr kvamst undir Hrísey, og beið til 
þess, er hánum byrjaði inn á! Eyjafjörð. Bánum gaf Helgi 
hinn magri Kræklingahlíð alla. Hann bjó at Glerá hinni 
syðri. Ásgrímr bróðir hans kvam út nökkurum vetrum síðar. 
Hann bjó at Glerá hinni nyrðri. Hann var faðir Elliðagríms, 
föður Ásgríms Elliðagrímssonar. 

9. Nú er at segja frá Önundi tréfót, at þá rak undan 
nökkur dægr. Síðan gekk veðrit á haf. Sigldu þeir þá at 
landinu,  Kenndast þá við þeir er áðr höfðu farit, at þeir 
váru komnir vestr um Skaga. Sigldu þeir þá ínn á Strand- 
aflóa, ok nær suðrströndunum, Þá réru at þeim sex menn 
á teinæringi, ok kölluðu upp á hafskipit, hverr fyrir réði 
Önundr nefndi sik, ok. spurði, hvaðan þeir væri. Þeir 
kváðust vera húskarlar Þorvalds frá Dröngum.  Önundr 
spurði, hvárt numin væri öll lönd um Strandirnar. Þeir 
kváðu lítið únumit á innströndum, en ekki norðr þangat. 
Önundr spurði skipverja sína, hvárt þeir vildi leita fyrir 
vestan landit, eða hafa slíkt, er þeim var til vísat. Þeir 
kjöru at kanna landit fyrst. —Sigldu þeir þá inn eptir 
flóanum, ok lögðu fyrst á víkina fyrir Árnesi; skutu þar 
báti, ok réru til lands. Þá bjó þar ríkr maðr, Eiríkr snara, 
er land hafði numit í milli Ingólfsfjarðar? ok Úfæru í Veiði= 
leysu. En er Eiríkr vissi, at Önundr var þar kominn, 
bauð hann hánum af sér at þiggja slíka hluti, sem hann 
vildi; en kvað lítið bat, er eigi væri numit áðr. Önundr 


tis 


1) gaf innbyr í, D, 2) Ingólfsliöfða, Er; 

kvezt sjá vilja fyrst, hvat þat væri. Fóru þeir þá inn yfir 
fjörðu, ok er þeir kvámu inn til Úfæru, mælti Eiríkr: hér 
er á at líta; héðan frá er únumit, ok inn til landnáms 
Bjarnar. Þar gekk fjall mikit fram þeim megin fjarðanna, ok 
var fallinn á snjár. -Önundr leit á fjallit, ok kvað vísu þessa: 
Réttum gengr hin ranga 
(rennr sæfarnnn) æfi 
(fákr um fold ok ríki 
fleinhvessanda þessum ;) 
hefi ek lönd ok fjöld frænda 
flýit, en hitt er nýjast: 
kröpp eru kaup ef hreppig 
Kaldbak, en ek læt akra. 
Eiríkr svarar: margr hefir svá mikils misst í Noregi, at 
menn fá þess eigi bætr. Hygg ek ok, at numin sé flestöll 
lönd í meginhöruðum; kann ek því eigi at fýsa þik í brutt 
héðan. Man ek þat halda, „at þú hafir af mínum jörðum 
þat er þér hentar.  Önundr kvezt þat þiggja mundu; ok 
nam síðan land frá Úfæru, ok þær.þrjár víkr: Byrgisvík ok 
Kolbeinsvík ok Kaldbaksvík allt til Kaldbakskleifar. Síðan 
gaf Eiríkr hánum Veiðilausu alla, ok Reykjarfjörð, ok Reykj- 
anes allt út þeim megin; en um rekann var ekki skilit, því 
at þeir váru svá nógir þá, at hverr hafði þat, er vildi. 
Önundr görði bú í Kaldbak, ok hafði mannmargt; en er fé 
hans tók at vaxa, átti hann annat bú í Reykjarfirði. Kolbeinn 
"bjó í Kolbeinsvík, ok sat Önundr um kyrrt nökkura vetr. 
10.  Önundr var svá frækinn maðr, at fáir stóðust 
hánum, þótt heilir væri; hann var ok nafnkunnigr um allt 
land af forellrum sínum. Þessu næst hófust deilur þeirra, 
Úfeigs grettis ok Þorbjarnar jarlakappa!, ok lauk svá, at 
Úfeigr féll fyrir Þorbirni í Grettisgeil? hjá Hæli. Þar varð 


1) laxakarls, D. 2) Greitisgróf, B. D. 





ÁSMUNDARSYNI. 5 


mikill liðsdráttr at Æptirmáli með sonum Úfeigs. Var sent 
eptir Önundi tréfót, ok reið hann suðr um várit, ok gisti 
í Hvammi at Auðar hinnar djúpauðgu-  Hón tók allvel við 
hánum, því at hann hafði verit með henni fyrir vestan haf. 
Þá var Ólafr feilan, sonarson hennar, fullroskinn. — Mjök 
var Auðr þá ellimóð. Hón veik á við Önund, at hón vildi 
kvæna Ólaf frænda sinn, ok vildi, at hann bæði Áldísar 
hinnar barreysku,  Hón var bræðrung ga Ásu, er Önundr átti. 
Önundi þótti þat vænligt, ok reið Ólafr suðr með hánum; 
ok er Önundr hitti vini sína ok mága, þá buðu þeir hánum 
til sín. Var þá talat um málin, ok váru lögð til Kjalarness- 
þings, því at þá var enn eigi selt Alþingi. Síðan váru 
málin lagin í görð, ok kvámu miklar bætr fyrir vígin; en 
Þorbjörn jarlakappi? var sekr görr. Hans son var Sölmundr, 
faðir Sviðukára.  Váru þeir frændr lengi utanlands síðan. 
Þrándr bauð heim Önundi ok þeim Ólafi, ok svá Þormóðr 
skapti3, Fluttu þeir þá bónorðit Ólafs. Var þat auðsótt, 
því at menn vissu, hver rausnarkona Auðr var, Var þessu 
keypt. Riðu þeir Ónundr heim við svá búit.  Auðr þakkaði 
Önundi liðveizlu við Ólaf. Þetta haust fékk Ólafr feilan 
Áldísart innar barreysku. Þá andaðist Auðr hin djúpauðga, 
sem segir í sögu Laxdæla. 

11. Þau Önundr ok Ása áttu tvá sonu;s höt enn ellri 
Þorgeirr, en inn yngri Úfeigr grettir. Litlu síðar andaðist 
Ása. Eptir þat fékk Önundr þeirrar konu, er Þórdís hét; 
hón var dóttir Þorgríms frá Gnúpi Í Miðfirði, ok skyld Mið- 
fjarðar Skeggja. Við henni átti Önundr þann son, er 
Þorgrímr hét; hann var snemma mikill maðr ok sterkr, 
búsýslumaðr mikill ok vitr maðr. Önundr bjó í Kaldbak 
til elli; hann varð sóttdauðr, og liggr í Tréfótshaugi. Hann 
hefir fræknastr verit ok fimastr einfættr maðr á Íslandi. 


1) Ásdísar, D. 2) laxakarl, D. 3) Þormóði skapta, B. D. 

Þorgrímr var fyrir sonum Önundar, þótt aðrir væri ellris 
en er hann var hálfþrítugr at aldri, þá hafði hann hærur 
í höfði; því var hann kallaðr hærukollrt. Þórdís, móðir 
hans, giptist síðan norðr í Víðidal, Auðuni skökli; þeirra 
son var Ásgeirr at Ásgeirsá. Þeir Þorgrímr hærukollr ok 
bræðr hans áttu eignir miklar allir saman, ok skiptu engu 
með sér. Eiríkr bjó í Árnesi, sem fyrr var gelið. Hann 
átti Álöfu, dóttur Ingólfs ór Ingólfsfirði. Flosi hét son 
þeirra; hann var efniligr maðr, ok átti marga frændr, Þá 
kvámu út hingat þrír bræðr, Ingólfr ok Úfeigr ok Eyvindr, 
ok námu þeir þá þrjá fjörðu, er við þá eru kenndir, ok 
byggðu þar síðan. Ólafr hét son Eyvindar; hann bjó fyrst 
í Eyvindarfirði, en síðan at Dröngum, ok var mikill maðr 
fyrir sör. Engi varð áskilnaðr með mönnum þar, meðan 
hinir ellri menn lifðu; en þá er Eiríkr var látinn, þótti 
Flosa Kaldbeklingar eigi hafa lögligar heimildir á jörðum 
þeim, er Eíiríkr hafði gefit Önundi. Af því görðist sundr- 
þykki mikit meðal þeirra; en þó héldu þeir Þorgrímr, sem 
áðr. Ekki máttu þeir þá leika saman eiga. Þorgeirr var 
fyrir búi þeirra bræðra í Reykjarfirði, ok réri jafnan til 
fiska, því at þá váru firðirnir? fullir af fiskum. Nú göra 
þeir ráð silt í Víkinni. Maðr hét Þorfinnr; hann var 
húskarl Flosa í Árnesi. Þenna mann sendi Flosi til höfuðs 
Þorgeiri. Hann leyndist í naustinu. Þenna morgin bjóst“ 
Þorgeirr á sjá at róa, ok tveir menn með hánum, ok hét 
annarr Hámundr, en annarr Brandr. Þorgeirr gekk fyrstr; 
hann hafði á baki sér leðrflösku, ok í drykk.  Myrkt var 
mjök; ok er hann gekk ofan frá naustinu, þá hljóp Þorfinnr? 
at hánum, ok hjó með öxi á milli herða hánum, ok sökk 
öxin ok skvakkaði? við. Hann löt lausa öxina, því at hann 





1) bærukarl, D. 2) firðir allir, D. 3) 4er mangler eel Blad i D; det 
næste Blad begynder med fullt verð £c. 4) skropaði ,B; skvattaði, C. 

ttlaði, at eigi mundi þurfa um at binda, ok vildi forða sér 
sem skjótast. Er þat af Þorfinni at segja, at hann hljóp 
norðr í Árnes, ok kvam þar áðr enn alljóst var, ok sagði 
víg Þorgeirs, ok kvezt mundu þurfa ásjá Flosa; kvað þat 
ok. eitt til, at bjóða sættir; ok bætir þat helzt várt mál, 
Sr kt Sem at er orðit. Flosi kvezt fyrst mundu hafa 
ána ok ætla ek, at þú sért allhræddr eptir stórvirkin. 
Nú er at Segja frá Þorgeiri, at hann snaraðist við höggit, 
ik kom öxin í flöskuna, en hann varð ekki sár. Þeir 
leiluðu ekki mannsins, því at myrkt var at.. Röéru þeir út 
eptir fjörðum, ok kvámu í Kaldbak, ok sögðu atburð þenna. 
Þeir gerðu at þessu kalls mikit, ok kölluðu hann Þorgeir 
flöskubak, ok svá hét hann síðan. Þá var þetta kveðit: 

Fyrr lauguðu frægir 

fránhvítinga rítar 

rausnarmenn Í ranni 

ræfrhvössu bensæfar; 

nú rauð, sá er var víða 

vómr frá tekinn sóma, 

benjaskóðs af bleyði 

bæði hlýr í sýru. 

á ER þann tíma kom hallæri svá mikit á Ísland, at 
ekki hefir jafnmikit komit. Þá tók af náliga allan sjáfarafla 
ok reka. Þat stóð yfir mörg misseri. Á einu hausti urðu 
þangat sæhafa kaupmenn á hafskipi, ok brutu þar í víkinni. 
Flosi tók við þeim fjórum eða fimm. Steinn hét sá, er 
fyrir þeim var. Víða vistuðust þeir þar um víkina, ok 
ætluðu at göra sér skip ór skipbrolunum, ok varð þeim 
þat úhægt.  Skipit varð lítið til skutanna, en breitt sum 
miðbyrðit. Um várit kom veðr mikit af norðri; þat hölzt 
nær viku. Eptir veðrit könnuðu menn reka sína. Þorsteinn 
het maðr, er bjó á Reykjanesi. Hann fann hval rekinn 


a 

innan fram á nesinu, þar sem hét á Rifskerjum; þat var 
reyðr mikil. Hann sendi þegar mann til Flosa í Vík, ok 
svá til næstu bæja. Einarr hét sá maðr, er bjó at Gjögri; 
hann var landseti, Kaldbeklinga. ok skyldi geyma reka 
þeirra- þeim megin fjarða. Hann varð varr við, at hvalrinn 
var rekinn. Hann tók þegar skip sitt, og réri yfir um 
fjörðuna til Byrgisvíkr. Þaðan sendi hann mann í Kaldbak; 
ok er þetta spurði Þorgrímr ok þeir bræðr, bjuggust þeir 
sem hvatast, ok váru tólf á teinæringi. Þeir Kolbeinssynir 
fóru ok með þeim, Ívarr ok Leifr, ok váru G saman. Allir 
bændr, þeir er við, komust, fóru til hvalsins. Nú er at 
segja frá Flosa, at hann sendi eptir frændum sínum norðr 
í Ingólfsfjörð ok Úteigsfjörð , ok eptir Ólafi Eyvindarsyni, 
er þá bjó at Dröngum. Flosi kom fyrst, ok þeir Víkrmenn. 
Þeir tóku þegar til skurðar, ok var dreginn á landi, sá er 
skorinn var. Þeir váru nær 20 menn í fyrstu; en skjótt 
fjölgaðist fólkit. Í því komu Kaldbeklingar með 4 skip. 
Þorgrímr veitti tilkall til hvalsins, ok fyrirbauð Víkrmönnum 
skurð ok skipti ok brautflutning á hvalnum. Flosi bað hann 
sýna, ef Eiríkr hefði gefit Ömundi tréfót með ákveðnum 
orðum rekann, ella kvezt hann mundu vígi verja. Þorgrímr 
þóttist liðfár, ok réð því eigi til atgöngu. Þá réri skip 
innan yfir fjörðu, ok sóttu knáliga róðrinn. Þeir komu at 
brátt. Þar var Svanr af Hóli ór Bjarnarfirði, ok húskarlar 
hans. Ok þegar hann kom, bað hann Þorgrím eigi láta 
ræna sik; en þeir váru áðr vinir miklir, ok bauð Svanr 
hánum lið sitt. Þeir bræðr kváðust þat þiggja mundu. 
Lögðu þeir þá at rösklíga. Þorgeirr flöskubakr réð fyrst 
upp á hvalinn at húskörlum Flosa. Þorfinnr, er fyrr var 
getið, skar hvalinn, - Hann var fram við höfuðit, ok stóð í 
spori, er hann hafði gört sér.  Þorgeirr mælti: þar færi ek 





1) upp, lf. B. 

þér öxi þína. Síðan hjó hann á hálsinn, svá at af tók 
höfuðit. Flosi var uppi á mölinni, er hann sá þetta. 
Hann eggjaði þá sína menn til móttöku. Nú berjast þeir 
lengi, ok veitti Kaldbeklingum betr. Fáir menn höfðu þar 
Vápn, nema öxar þær, er þeir skáru með hvalinn, ok 
„Skálmir. Hrukku Víkrmenn af hvalnum í fjöruna. Austmenn 
höfðu vápn, ok urðu skeinuhættir, Steinn stýrimaðr hjó fót 
undan Ívari Kolbeinssyni; en Leifr, bróðir ívars, laust fé- 
laga Steins í hel með hvalrifi. Þá var með öllu barit, því 
er til fékkst, ok féllu þar menn af hvárumtveggjum. Þessu 
næst kvámu þeir Ólafr frá Dröngum með mörgum skipum. 
Þeir veittu Flosa. Urðu Kaldbeklingar þá bornir ofrliði. 
Þeir höfðu áðr hlaðit skip sín. Svanr bað þá ganga á skip 
sín, Lötu þeir þá berast fram at skipunum.  Víkrmenn 
sóttu þá eptir; ok er Svanr var kominn at sjánum, hjó 
hann til Steins stýrimanns, ok veitti hánum mikinn áverka. 
Síðan hljóp hann á skip sitt.  Þorgrímr særði Flosa miklu 
sári, ok komst við þat undan, Ólafr hjó til Úfeigs greltis, 
ok særði hann til úlífis. Þorgeirr þreif Úfeig í fang str, 
ok hljóp með hann á skip. Rtru þeir Kaldbeklingar inn yfir 
fjörðu, Skildi þá með þeim. Þetta var kveðit um fundinn 

Hörð, frá ek, heldr at yrði 

hervápn at Rifskerjum, 

mest því at margir lustu 

menn slyppir hvalklyppum; 

en málmgautar móti 

mjök fast hafa kastað 

(oss lízt ímun þessi 

úknyttin) þvestslyttum. 
Síðan varð komit á með þeim griðum, ok lögðu þeir málin 
til alþingis. Veittu þeir Kaldbeklingum, Þóroddr goði ok 
Miðfjarðar- Skeggi ok margir Sunnlendingar, Varð Flosi sekr, 

ok margir þeir, er at höfðu verit með hánum, Varð hánum 
þá feskylft mjök, því at hann vildi einn halda upp fébótum. 
Þeir Þorgrímr gátu eigi sýnt, at þeir hefði fé lagit fyrir 
jarðirnar ok tekann, er Flosi kærði eptir. Þorkell máni 
hafði þá lögsögn. Var hann þá beiddr órskurðar. Hánum - 
kvezt þat lög sýnast, at nökkut hefði fyrir komit, þótt eigi 
væri fullt verð; því at svá gerði Steinvör hin gamla við 
Ingólf afa minn, at hón þá af hánum Rosmhvalanes allt, ok 
gaf fyrir heklu flekkótta, ok hefir þat aldri rift orðit; munu 
þar stærri rið í vera. En hér legg ek til ráð, segir hann, 
at skipt sé brotgeiranum, ok hati hvárirtveggju at jafnaði; 
síðan sé þat lögtekit, at hverr eigi reka fyrir sinni jörðu. 
Þetta var gört. Var þá svá skipt til,-at þeir Þorgrímr lötu 
Reykjarfjörð, ok allt út þeim megin, en þeir skyldu eiga 
Kamb. Úfeigr var bættr miklu fé.  Þorfinnr var úgildr. 
Þorgeiri var bætt fyrir fjörráð. Síðan sættust þeir. Flosi 
rézt til Noregsferðar með Steini stýrimanni, en seldi jarðir 
sínar í Víkinni Geirmundi hjúkatimbrir. Bjó hann þar 
síðan. Skip þat, er kaupmenn höfðu gört, var mjök breið- 
vaxit., Þat kölluðu menn Trekylli?, ok þar er Víkin við 
kennd. Á því fór Flosi utan, ok varð aptrreka í Öxarfjörði. 
Þaðan af gerðist saga Böðmóðs ok Grímúlfs ok Gerpis. 
13. Eptir þetta skiptu þeir Þorgrímr ok Þorgeirr bræðr 
fé með sér; tók Þorgrímr lausafé, en Þorgeirr löndin, Rézt 
Þorgrímr þá inn til Miðfjarðar, ok keypti land at Bjargi 
með ráði Skeggja. Þorgrímr átti Þórdísi, dóttur Ásmundar 
undan Ásmundargnúpi, er numit hafði Þingeyrasveit. Þau 
Þorgrímr ok Þórdís áttu son, er Ásmundr höt; hann var 
mikill maðr ok sterkr, ok vitr maðr, ok hærðr manna bezt. 
Hann hafði snemma hærur í höfði; bví var hann kallaðr 
“ bærulangr eða hærulagðrð.  Þörgrímr görðist þá búsýslumaðr 





1} hjúka, €, D, 2) Trökyling, D. ð) eða hærulagðr, té. B, D, 


ÁSMUNDARSYNI. 21 


mikill, og hafði alla menn mjök í starfa, þá er með hánum 
váru.  Ásmundr vildi lítt vinna, ok var fátt um með þeim 
feðgum. Fór svá þar til Ásmundr var roskinn at aldri. 
Þá beiddi Ásmundr fararefna af föður sínum.  Þorgrímr 
kvað þau lítil verða mundu, ok fékk hánum þó nökkut af 
flytjanda eyri. Fór Ásmundr þá utan, ok græddist hánum 
brátt fé. Hann sigldi til ýmissa landa, ok görðist hinn 
mesti kaupmaðr ok vellauðigr. Hann var vinsæll máðr ok 
skilríkr, ok átti marga frændr í Noregi, þá er göfgir váru. 
Á einu hausti vistaðist Ásmundr austr í Vík með göfgum 
manni, þeim er Þorsteinn hét. Hann var upplenzkr maðr 
at ætt, ok átti systur, er Rannveig hét; hón var hinn bezti 
kvennkostr. Þeirrar konu bað Ásmundr ok fékk með ráði 
Þorsteins frænda hennar. Staðfestist Ásmundr þar um hríð, 
ok var vel virðr. Þau Rannveig áttu þann son, er Þorsteinn 
hét, manna fríðastr ok sterkr maðr, raddmaðr mikill, ok 
hár maðr á vöxt, ok nökkut seinligr í viðbragði, því var 
hann drómundr kallaðr. En er Þorsteinn var lítt á legg 
kominn, tók móðir hans sótt ok andaðist. Eptir þat festi 
Ásmundr eigi yndi í Noregi. Tóku þá móðurfrændr Þorsteins 
við hánum ok fé hans; en Ásmundr rézt þá enn í sigling, 
ok varð nafnfrægr maðr. Ásmundr kom skipi sínu í Húna- 
vatn, Þá var Þorkell krafla höfðingi yfir Vatnsdælum?. 
Hann frétti útkvámu Ásmundar. Reið Þorkell þá til skips, 
ok bauð Ásmundi til sín Þorkell bjó á Mársstöðum í 
Vatnsdal. Fór Ásmundr þangat til vistar. Þorkell var son 
Þorgríms kornsárgoða?, hann var stórvitr maðr. Þetta var 
eptir útkomu Friðreks byskups, ok þeirra Þorvalds Koðráns- 
sonar. Þeir bjuggu þá at Lækjamóti, er þetta var. Þeir 
boðuðu kristni fyrst fyrir norðan land. Löt Þorkell primsignast, 
ok margir menn með hánum. Margt bar til tíðinda um 





1) Vatnsdælingum, D. 2) Karms riddara góða, D, Karms argoða (arsgoða C,) B,C. 

sameign þeirra byskups ok Norðlendinga, þat er eigi kemr 
við þessa sögu. Með Þorkeli fæddist upp kona sú, er 
Ásdís höt; hón var dóttir Bárðar Jökulssonar, Ingimundar- 
sonar hins gamla, Þorsteinssonar, Ketilssonar raums. Móðir 
Ásdísar var Áldís, dóttir Úfeigs grettis, sem fyrr er sagt. 
Ásdís var úgelin, ok þótti vera hinn bezti kvennkostr, bæði 
sakir ættar ok fjár, Ásmundi leiddist nú í siglingum. 
Vildi hann nú staðfestast á Íslandi. Hefir hann þá uppi 
orð sín, ok biðr þessar konu. Þorkell vissi görla skil á 
hánum, at hann var ríkr maðr ok ráðinn til fjárhalds; ok 
fór þat fram, at Ásmundr fékk Ásdísar. Görðist hann þá 
aldavinr Þorkells, ok búsýslumaðr mikill, lögvitr ok fram- 
gjarn. Litlu síðar andaðist Þorgrímr hærukollr at Bjargi. 
Tók Ásmundr arf eptir hann, ok bjó þar síðan. 

14. Ásmundr hærulangr setti bú at Bjargi,. mikit ok 
reisuligt, ok hafði mannmargt með sér. Hann var vinsæll 
maðr. Þessi váru börn þeirra Ásdísar. Atli var ellstr. 
Hann var gegn maðr ok gæfr, hægr ok hógværr; við hann 
líkaði hverjum manni vel. Annan son áttu þau, er Grettir 
var kallaðr. Hann var mjök údæll í uppvexti sínum; fátalaðr 
ok úþýðr, bellinní bæði í orðum ok tiltektum. Eigi hafði 
hann ástríki mikit, af Ásmundi föður sínum; en móðir hans 
unni hánum mikit. Grettir Ásmundarson var fríðr maðr 
sýnum, breiðleitr ok skammleitr, rauðhærðr ok næsta frekkn- 
óttr, eigi bráðgörr, meðan bann var á barnsaldri?. Þórdís 
höt dóttir Ásmundar, er síðan átti Glúmr, son Úspaks 
Kjarlakssonar af Skriðinsennið. Rannveig hét önnur dóttir 
Ásmundar. Hana átti Gamli Þóraldsson, Vindlendingr. 
Þau bjuggu á Melum í Hrútafirði. * Þeirra son var Grímr. 
'Sonr Glúms ok Þórdísar Ásmundardóttur var Úspakr, er 
deildi við Odd Úfeigsson, sem segir í Bandamannasögu. 








1) hvepsinn, D. — 2) í bernsku, B, D. 8) Skriðnesenni, B, D. 

Grettir óx upp at Bjargi, þar til er hann var tíu vetra 
Bamall. Hann tók þá heldr við at gangast. Ásmundr bað 
hann starfa nökkut. Grettir sagði sér þat eigi mundu vera 
vel hent, ok spurði þó at, hvat hann skyldi göra. Ásmundr 
Svarar; þú skalt gæta heimgása minna, Grettir svarar ok 
mælti: lítið verk ok leðrmannligt. Ásmundr svarar: leys 
þú þetta vel af hendi, ok man:þá batna með okkr. Síðan 
tók Grettir við heimgásunum. Þær váru 50, ok með kjúkl- 
ingar margir. Eigi leið langt, áðr enn hánum þóttu þær 
heldr bágrækar, en kjúklingar seinfærir. *Hánum görði 
mjök hermt við þessu, því at hann var lítill skapdeildarmaðr. 
Nökkuru síðar fundu förumenn kjúklinga dauða úti ok 
heimgæss vængbrotnar. Þetta var um haustið. Ásmundi 
líkaði stórilla, ok spurði, hvárt Grettir hefði drepit fuglana. 
Hann glotti at, ok svarar: 
Þat göri ek víst, er vetrar, 

ving ek háls á kjúklingum,; 

enn þótt ellri finnist, 

einn berr ek af sérhverri, 
Ok skaltu eigi lengr af þeim bera, sagði sand Vinr 
er sá annars, er ills varnar, sagði Grettir. Fást man þér 
verk annat, sagði Ásmundr. Fleira veit sá, er fleira reynir, 
Sagði Grettir; eðr hvat skal ek nú göra? Ásmundr svarar: 
þú skalt strjúka bák mitt við eld, sem ek læt jafnan göra. 
Heitt man þat um hönd, sagði Grettir; en þó er verkit 
löðrmannligt!. Fór nú svá fram um hríð, at Grettir heldr 
Þessum starfa. Tekr nú at hausta; görðist Ásmundr heit- 
fengr mjök, ok eggjar Gretti at strjúka fast bak sitt, Þat 
Var hátir í þann tíma, at eldaskálar váru stórir á bæjum. 
Sátu menn þar við langelda á öptnum. Þar váru borð sett 
fyrir menn, ok síðan sváfu. menn upp? frá eldunum. Konur 

unnu þar ok? tó á daginn, Þat var eitt kveld, at Grettir 
skyldi hrífa bak Ásmundar, at karl mælti: nú mantu verða 
af þér at draga slenit, mannskræfan, segir hann. Grettir 
segir: illt er at eggja úbilgjarnan. Ásmundr mælti: aldri 
er dugr í þör.. Grettir sér nú, hvar stóðu ullkambar í 
setinu; tekr kambinn, ok lætr ganga ofan eptir baki Ásmundar. 
Hann hljóp upp, ok varð óðr við, ok vildi ljósta Gretti 
með staf sínum, en hann skauzt undan; þá kvam húsfreyja 
at, ok spurði, hvat þeir ættist við. Grettir kvað þá vísu 
þessa: 

Mik vill menja stökkvir 

(mjök kenn ek þess) brenna, 

(hoddagrund!) á höndum 

(höfugt ráð er þat) báðum. 

Læt ek á hringa hreyti, 

(hörgerör!) tekit verða 

(gjör sé. ek gildra sára 

gögl) úskornum nöglum. 
ílla þótti húsfreyju, er Grettir hafði þetta til bragðs tekit, 
ok kvað hann eigi fyrirleitinn verða mundu, Eigi batnaði 
frændsemi þeirra Ásmundar við þetta. Nökkurri stundu 
síðar talaði Ásmunðr til, at Grettir skyldi geyma hrossa 
hans. Grettir kvað sér þat betra þíkkja, enn bakeldagjörðin. 
Þá skaltu svá at-fara, sagði Ásmundr, sem ek býð þér. 
Hryssu á ek bleikalótta, er ek kalla Keingálu; hón er svá 
vís at um veðráttu ok vatnagang, at þat man aldri bresta, 
at þá man hríð eptir koma, ef hón vill eigi á jörð ganga; 
þá skaltu byrgja í húsi hrossin, en halda þeim norðr á 
hálsinn, þegar er vetr leggr á; þætti mör þurfa, at þú 
leystir þetta verk betr af hendi, en þau tvau, sem áðr hefi 
ek skipat þér. Grettir svarar: þetta er kalt verk ok karl- 

1) tilf. B. 

Mannligt; en illt þykir mör at treysla merrinni, því at þat 
veit ek öngvan fyrr gjört hafa. Nú tekr Grettir við hrossa- 
geymslunni, ok leið svá fram yfir jól; þá gjörði á kulda 
mikla með snjófum ok illt til jarða. - Grettir var lítt setir 
at klæðum, en maðr lítt harðnaðr; tók hann nú at kala, 
en Keingála! stóð á, þar sem mest var svæðit, í hverju 
illviðri; aldri kvam hón svá snemma í haga, at hón myndi 
heim ganga fyrir dagselr. Grettir hugsar þá, at hann skal 
gjöra eitthvert þal bellibragð, at Keingálu yrði goldit fyrir 
útiganginn. Þat var einn morgin snemma, at Grettir kvam 
til hrossahúss, lýkr upp, ok stóð Keingála fyrir stalli; því 
at þótt hrossum væri fóðr gefit, þeim er með henni váru, 
þá hafði hón þat ein. Nú fór Grettir upp á bak henni; 
hann hafði hvassan kníf í hendi, ok rekr? um þverar herðar 
Keingálu, ok lætr svá ganga aptr tveim megin hryggjar. 
Hrossit bregðr nú við hart, því at þat var feitt ok fælit; 
eyss svá, at hófarnir brustu í veggjunum. Grettir féll af 
baki; ok er hann kvamst á fætr, leitar hann til bakferðar; 
er þeirra viðreign en snarpasta, ok svá lýkr, at hann flær 
af henni alla baklengjuna aptr á lend; rekr síðan út hrossin, 
ok til haga. Eigi vildi Keingála bíta, nema til baksins; en 
er skammt var af hádegi, bregðr hón við, ok hleypr heim 
til húss. Grettir byrgir nú húsit, ok gengr heim.  Ásmundr 
spyrr Gretti, hvar hrossin væri. Grettir kvezt geymt? hafa 
í húsi eptir vanda. Ásmundr segir, at þá myndi skammt 
til hríðar, er hrossin vildu eigi á standa í þvílíku veðri. 
Grettir svarar: skýzt þeim mörgum vísdómrinn, er betri ván 
€r at, Líðr nú af nóttin, ok kvam eigi hríðin. Rekr Grettir 
hrossin, ok þolir Keingála eigi í haga. Undarligt þótti 
Asmundi þat, en veðráttu brá eigi úr því, sem áðr hafði 

verit. Enn þriðja morgun fór Ásmundr til hrossanna, ok 
at Keingálu, ok mælti: illa þyki mér hrossin við hafa 
orðit at jafngóðum vetri; en þú mant sízt bregðast at bakinu?, 
Bleikála. Verðr þat,*er varir, sagði Grettir, ok svá hitt, 
er eigi varir. , Ásmundr strauk bakit á hrossinu, 'ok fylgdi 
þar húðin. Hánum þótti undarligt, hví svá var orðit, ok 
kvað Gretti þessu valda mundu. Grettir glotti at, ok svaraði 
öngvu. Bóndi fór heim, ok var málóði mjök. Hann gekk 
til eldaskála, ok heyrði, at húsfreyja mælti: vel skyldi nú 
reynzt hafa hrossageymslan frænda míns. Ásmumdr kvað vísu: 

Fyrst hefir flegna trausta 

(fær prettað mik Grettir; 

fljóð eru flest hin práðu 

fullmálug) Keingálu. 

Víst man venja flestar 

vitr drengr af sér lengi 

(hróðr nemi hrings hin fríða 

hlín) kvaðningar mínar. 
Húsfreyja svarar: eigi veit ek, hvárt mér þykir meir frá 
móti, at þú skipar hánum jafnan starfa, eða hitt, at hann 
leysir alla einn veg af hendi. Nú skal ok um enda gjört 
fyrir þat, sagði Ásmundr; en hafa skal hann viðrgjörning 
því verra. Teli þá hvárigir á aðra, sagði Grettir; ok svá 
fór fram um stund.  Ásmundr lét drepa Keingálu. Mörg 
bernskubrögð gjörði Grettir, þau sem eigi eru í sögu sett. 
Hann gjörðist nú mikill vexti; eigi vissu menn gjörla afl. 
hans, því at hann var úglíminn; orti hann jafnan vísur ok 
kviðlinga, ok þótti heldr níðskældinn. Eigi lagðist hann í 
eldaskála, ok var fátalaðr lengstum. 

15. Þá váru margir uppvaxandi menn í Miðfirði?. Skáld- 

torfat bjó þá á Torfustöðum. Bessi het son hennar“; hann 
var manna gjörfiligastr ok skáld gott. Þeir bjuggu á Mel 
bræðr, Kórmákr ok Þorgils. Með þeim óx upp sá maðr, 
er Oddr hét. Hann var framfærslumaðr þeirra, ok var kallaðr 
Oddr úmagaskáld. „Auðunn hét maðr; hann óx upp á Auð- 
unarstöðum í Víðidal; hann var gegn maðr ok góðfengr, ok 
sterkastr norðr þar sinna jafnaldra.  Rálfr Ásgeirsson bjó 
á Ásgeirsá, ok Þorvaldr bróðir hans. Atli, bróðir Grettis, 
gjörðist ok þroskamaðr, ok allra manna gæfasir; við hann 
líkaði hverjum manni vel. Þessir lögðu knattleika með str? 
á Miðfjarðarvatni; kvámu þar til Miðfirðingar ok Víðdælar; 
þar kvámu ok margir menn ór Vestrhópi ok af“ Vatnsnesi, 
svá ok ór Hrútafirði. Sátu þeir þar við, er lengra fóru tilð. 
Var þar skipat saman þeim sem jafnsterkastir váru, ok varð 
at því hin mesta gleði lengstum á haustum. Grettir fór til 
leika fyrir bæn Atla bróður síns, þá er hann var fjórlán 
vetra gamall, Síðan var skipat mönnum til leiks. Var Gretti 
ællat at leika við Auðun, er fyrr var nefndr; hann var 
þeirra nökkurum vetrum eldri. Auðunn sló knöttinn yfir 
höfuð Gretti, ok gat hann eigi náð; slökk hann langt eptir 
Ísinum. Grettir varð reiðr við þetta, ok þótti Auðunn vilja 
leika á sik; sækir þó knöttinn ok kemr aptr, ok þegar hann 
náði til Auðunar, setr hann knöttinn rétt framan í enni 
hánum, svá at sprakk fyrir. Auðunn sló Gretti með knatt- 
gildrunni, er hann hölt á, ok kom lítt á, því at Grettir 
hljóp undir höggit; tókust þeir þá á fangbrögðum, ok 
Slímdu; þóttust menn þá sjá, at Grettir var sterkari. enn 
menn ætluðu, því at Auðunn var rammr at afli.  Áttust þeir 
lengi við, en svá lauk, at Greltir féll; lét Auðunn þá fylgja 








t— 
1) Tortii skáldi, B. — %) hans. B. | 3) saman, á. — 4) tilf,, GD. 5) Sátu 


þeir lengst við, er lengra kvamutil, B; satu þeir þar við, sem lengst varu til komnir, 
BAÐ: á 


Dr SAGAN AF GRETTI 


kné kviði, ok fór illa með hann. Hlupu þeir þá til Atli 
ok Bessi ok margir aðrir, ok skildu þá. Grettir kvað eigi 
þurfa at halda á sér, sem ólmum hundi, ok mælti þetta: 
þræll einn þegar hefnist, en argr aldri. Eigi létu menn 
þetta sér at sundrþykki verða, því at þeir Kálfr ok Þorvaldr 
bræðr vildu at þeir væri sáttir; váru þeir ok skyldir nökkut 
Auðunn ok Grettir, ok hélzt leikrinn sem áðr, ok varð eigi 
til sundrþykkis fleira. 

16. Þorkell krafla gjörðist nú gamall mjök; hann hafði 
Vatnsdæla goðorð, ok var höfðingi mikill. Hann var alda- 
vin Ásmundar hærulangs, sem tengdum þeirra hæfði. Hann 
var því vanr, at ríða til Bjargs hvert vár, at sækja þangat 
til kynniss; ok enn gjörði hann svá næsta vár eptir þat, sem 
áðr var sagt, at hann fór tíl Bjargs. Tóku þau Ásmundr 
ok Ásdís við hánum báðum höndum; var hann þar þrjár 
nætr, ok töluðu þeir mágar marga hluti milli sín. Þorkell 
spurði, hversu Ásmundi segði hugr um sonu sína, hverir 
iðnarmenn þeir mundu verða. Ásmundr kvezt ætla, at Atli 
yrði búmaðr mikill, forsjáll ok fémaðr. Þorkell svarar: 
þarfr maðr ok þér líkr; en hvat segir þú af Gretti? Ásmundr 
mælti: af hánum er þat at segja, at hann man verða sterkr 
maðr ok ústýrilátr; þykkjumikill ok þungr hefir hann mér 
orðit. Þorkell svarar: eigi er þat heillavænligt, mágr, 
sagði hann; en hversu skulum vit skipa um þingferð 
okkra í sumar? Ásmundr svarar: ek gjörumst þungfærr, ok 
vilda ek sitja heima. Viltu at Atli fari fyrir þik? sagði 
Þorkell. Hann þykjumst ek eigi missa mega, segir Ásmundr, 
fyrir sakir starfa ok atdráttar, en Grettir vill ekki starfa; 
er hann svá viti borinn, at ek get, at hann kunni halda 
upp lögsögn Í fyrir mik með þinni umsjá. Þú skalt ráða, 
mágr, segir Þorkell. Reið hann nú heim, þá er hann var 

búinn, ok leysti Ásmundr hann burt með góðum gjöfum. 
Nökkuru síðar bjóst Þorkell heiman til þings; hann reið 
með 60 manna, fóru þeir allir með hánum, er í hans 
goðorði váru. Kemr hann til Bjargs, ok reið Grettir þaðan 
með hánum. Þeir riðu suðr heiði þá, er Tvídægra heitir. 
Áfangar váru litlir á fjallinu, ok riðu þeir mikinn ofan í 
byggðina; ok er þeir kvámu ofan í Fljótstungu?, þótti þeim 
mál at sofa, ok hleyptu beizlum af hestum sínum, ok létu 
ganga með söðlum. Lágu þeir (langt á dag fram? ok sváfu; 
en er þeir vöknuðu, svipuðust menn at hestum sínum; 
höfðu hestarnir sinn veg farit hverr þeirra, en sumir höfðu 
velzt3, Grettir fann seinast sinn hest. Þat var þá háttr, at 
menn vistuðu sik sjálfir til þings, ok reiddu flestir mali um 
söðla sína. Söðull var undir kviði niðri á hesti Grettis, en 
í burt malrinn; ferr hann nú ok leitar, ok fann eigi; sér 
hann nú, hvar maðr gengr, sá fór hart. Grettir spyrr, 
hverr þar færi. Hann svarar, ok kvezt Skeggi heita, ok 
vera húskarl norðan ór Ási í Vatnsdal; er ek í ferð með 
Þorkeli bónda, sagði hann, en mér hefir tekizt til gálaus- 
liga, ek hefi týnt vistamal mínum. Grettir svarar: eindæmin 
eru verst, ek hefi ok týnt mal þeim, er ek átti, ok leitum 
nú báðir samt. Þat líkaði Skeggja vel. Ganga þeir nú um 
hríð; en er minnst varði, tekr Skeggi á tás upp eptir 
móunum ok grípr þar upp malinn. Grettir sá, er bann 
laut, ok spyrr, hvat hann tók upp.  Malinn minn, segir 
Skeggi. Hverir bera þat fleiri, enn þú? sagði Greltir; ok 
lát mik sjá, því at margt er öðru líkt. Skeggi kvað öngvan 
mann taka af sér, þat er hann ætti. Grettir þreif til mals- 
ins, ok toguðusl þeir um hann, ok vildi sitt mál hvárrtveggi 
hafa.  Undarliga ætli þér, segir húskarlinn, þó menn st 
eigi jafnstórauðgir allir, sem þér, Vatnsdælar?, at menn 

muni eigi þora at halda á sínu fýrir yðr. Greltir kvað 
þetta eigi eptir mannvirðingu ganga, þótt hverr hefði þat, 
er ætti. Skeggi mælti: of fjarri er nú Auðunn at kyrkja 
þik, sem við knattleikinn. Vel er þat, sagði Grettir; en 
eigi mantu mik kyrkja, hvern veg sem hitt hefir verit- 
Skeggi greip þá öxi, ok hjó til Grettis; en er Grettir sá 
þat, þreif hann vinstri hendi öxarskaptit fyrir framan hendr 
Skeggja, svá hartl, at þegar varð laus öxin. Grettir setti þá 
sömu öxi í höfuð hánum, svá at þegar stóð í heilas föll 
húskarl þá dauðr til jarðar. Grettir tók malinn, ok kastar 
um söðul sinn. Hann reið síðan eptir förunautum sínum. 
Þorkell reið undan, því at hann vissi eigi, at þetta myndi 
til hafa borit. Menn söknuðu nú Skeggja ór flokkinum; en 
er Grettir fann þá, spyrja þeir hann, hvat hann vissi til 
Skeggja. Grettir kvað þá vísu: 

Hygg ek, at hljóp til Skeggja 

hamartröll með för ramri 

(blóð var á gunnar gríði 

gráð) fyrir stundu áðan. 

Sú gein um haus hánum 

harðmynnt er lítt sparði 

(var ek hjá viðreign þeira) 

vígtenn, ok klauf enni. 
Þá hlupu fylgdarmenn Þorkels upp, ok sögðu eigi mundu 
tröll hafa tekit manninn um ljósan dag. Þorkell þagnaði, 
ok mælti síðan: önnur efni munu í vera, ok man Grettir 
hafa drepit hann; eða hvat bar til? Grettir segir þá allan 
áskilnað þeirra. Þorkell mælti: all-illa hefir þetta til tekizt, 
því at Skeggi var fenginn til fylgdar við mik, en maðr góð- 
ættaðr, ok man ek taka málit? á þann hátt, at ek man 
bæta slíku, sem dæmt verðr, en sektum má ek eigi ráða; 

eru tveir kostir fyrir hendi við þik, Grettir, hvárt þú vilt 
heldr fara til þings, ok hætta á, hvern veg til tekst, eða 
hverfa hör aptr. Grettir kjöri at fara til þings, ok svá var, 
at hann fór. Var þetta mál kært! af erfingjum hins vegna. 
Gekk Þorkell til handsala, ok hélt upp fébótum; en Grettir 
skyldi vera sekr, ok vera utan þrjá vetr. En er þeir riðu 
af þingi höfðingjarnir, áðu þeir uppi undir Sleðaási, áðr 
enn þeir skildu; þá hóf Grettir stein þann, er þar liggr í 
grasinu, ok nú heitir Grettishaf. Þá gengu til margir menn, 
at sjá steininn, ok þótti þeim mikil furða, at svá ungr 
maðr skyldi hefja svá mikit bjarg.  Reið Grettir heim til 
Bjargs, ok sagði frá ferðum sínum, Ásmundr tók lítt á, ok 
kvað hann óeirðarmann verða mundu. 

17. Hafliði höt maðr, er bjó á Reyðarfelli á Hvítársíðu ; 
hann var siglingamaðr ok átti skip í för; þat stóð uppi í 
Hvítá. Sá maðr var á skipi með hánum, er Bárðr hét; 
hann átti konu unga ok fríða. Ásmundr sendi mann til 
Hafliða, at bann skyldi taka við Gretti, ok sjá um með 
hánum, Hafliði kvað sér sagt, at maðrinn væri vanstillír; 
en fyrir sakir vináttu þeirra Ásmundar tók hann við Gretti. 
Bjóst hann þá til utanferðar. Engi vildi Ásmundr fararefni 
fá hánum, utan hafnest ok lítið af vaðmálum. Grettir bað 
hann fá sér vápn nökkut.  Ásmundr svarar: eigi hefir þú 
mér hlýðinn verit, veit ek ok eigi, hvat þú munir þat 
með vápnum vinna, er þarft er; man ek ok þau eigi til 
láta. Grettir mælti: þá er eigi þat at launa, sem eigi er 
- gjört. Síðan skildu þeir feðgar með litlum kærleikum. Margir 
báðu hann vel fara, en fáir aptr koma. Móðir hans fygldi 
hánum á leið3 ok áðr þau skildu, mælti hón svá: eigi ertu 
svá af garði gjörr, frændi, sem. ek vilda, svá vel borinn 
maðr, sem þú ert; þyki mér þat mest á skorta, at þú hefir 

ekki vápn, þat er neytt sé, en mér segir svá hugr um, at 
þú munir þeirra við þurfa. Hón tók þá undan skikkju sinni 
sverð búit; þat var allgóðr gripr. Hón mælti þá: sverð 
þetta átti Jökull föðurfaðir minn ok hinir fyrri Vatnsdælar, 
ok var þeim sigrsælt; vil ek nú gefa þér sverðit, ok njót 
vel. Grettir þakkaði henni vel gjöfina, ok kvað sér þetta 
betra þykkja, en aðrir fémunir, þótt meiri væri. Síðan fór 
„ hann veg sinn, en Ásdís bað bánum margra virkta!. Grettir 
reið suðr um heiði, ok leiti eigi fyrr enn hann kom suðr 
til skips?. - Hafliði tók vel við hánum; fann hann Gretli, 
ok spurði at fararefnum. hans. Grettir kvað vísu: 

Hygg ek, at heiman bjuggu 

heldr auðigir snauðan, 

blakkþollr byrjar skikkju, 

beiðendr móins leiðar. 

Enn réð orðskvið sanna 

auðnorn við mik fornan 

ern, at bezt er barni, 

Í benskóðs fyrir gjöf, móðir. 

Hafliði kvað þat sýnt, at henni var mest um hann hugat. 
Létu þeir í haf, þegar þeir váru búnir ok byr gaf; ok er 
þeir kvámu út yfir grunn öll, undu þeir segl. Grettir gjörði 
sér gróf undir bátinum, ok vildi þaðan hvergi hræra sik, 
hvárki til austra, né at segli at gjöra, ok ekki starfa, þat 
sem hann átti at skipi at gjöra til jafnaðar við aðra menn; 
eigi vildi hann ok kaupa af sér. Þeir sigldu suðr um Reykj- 
anes, ok svá suðr fyrir land, ok er landit var horfit, fengu 
þeir rétt mikinn.  Skipit var heldr lekt, ok þoldi illa rétt- 
inn; fengu þeir vás mikit. Grettir lét þá fjúka í kviðlinga; 
þat líkaði mönnum stórilla. Einn dag var þat, at veðr var 
bæði hvasst ok kallt; þá kölluðu sveinar, báðu Gretti nú 


1) hluta, A, 2) saal, B, C, D; yfir heiði, A. 

duga: því at oss kólnar á klónumí. Grettir leit upp, ok 
mælti: 
Happ er, ef hér skal kropna 
hverr fingr á kyrpingum. 

Eigi fengu þeir af hánum starfann, en líkaði nú verr enn 
áðr, ok kváðu hann skyldu taka gjöld á sjálfum sér fyrir 
níð sitt, ok lögleysu þá, er hann gjörði; þykkir þér betra, 
sögðu þeir, at klappa um kviðinn á konu Bárðar stýrimanns, 
enn at gjöra skyldu þína á skipi, ok er slíkt úþolanda. 
Veðrit gekk upp at eins; stóðu þeir þá í austri, svá at 
dægrum skipti. Þeir heituðust þá við Gretti. Ok er Halliði 
heyrði þetta, gekk hann þar at, er Grettir lá, ok mælti: 
eigi þykki mör samkeypi yðvart kaupmanna gott; þú gjörir 
þeim úlög, en níðir þá á svá gjört ofan, en þeir heitast at 
steypa þér fyrir bofð. Nú er slíkt útiltækiligt. Hví munu 
þeir eigi ráða tiltektum sínum? segir Grettir; en þat vilda 
ek, at: eptir dveldist einn eðr tveir hjá mér, áðr enn ek 
ganga fyrir borð. Slíkt er úgjöranda, segir Hafliði; man 
oss aldri vel gefa, ef þér berist þetta fyrir; man ek leggja 
ráð til með þér. Hvert er þat? sagði Grettir. Þeir finna 
at við þik, at þú níðir þá; nú vil ek. sagði Hafliði, at þú 
kveðir til mín nökkura níðvísu, ok má vera, at þeir umberi 
betr við þik.  Aldri kveð ek til þín, sagði Grettir, utan 
golt; gjöri ek þik eigi líkan kyrpingum?. Hafliði mælti: 
kveða má. svá, at fegri se vísan, ef grafin er, þótt fyrst se 
eigi allfögr. Þetta hefi ek ok nægst til, sagði Grettir. 
Hafliði fór til þeirra skipverja, þar sem þeir váru at ausað, 
ok mælti: mikit er erfiði yðvart, ok ván, at yðr líki illa 
við Gretti. Verri þykkja oss kviðlingar hans, enn hvetvetna 





1) knúnnum., B, C; knjánum, D. 2) krypplingum, D. 3) þar sem — atsa, 
optaget efter BC. 

annat, segja þeir. Hafliði mælti þá hátt: hann man ok illa 
af því fara um síðir; en er Grettir heyrði Hafliða ámæla sér, 
kvað hann? vísu: 
Annat var þá, er at inni 
át Hafliði drafla 
(hann þóttist þá heima) 
hvellr, at Reyðarfelli. 
Ok dagverðar darra 
dómskreytandi neytir 
tysvar tveggja nesja 
tak reins degi einum. 
Kaupmönnum þótti all=illa, ok sögðu, at hann skyldi eigi 
til einskis göra, at níða Hafliða bónda. Hafliði mælti þá: 
nóga hefir Greltir verðleika til þess, þótt þér gjörðut 
hánum nökkura smán, en eigi vil ek hafa sæmd mína í veði 
til móts við illgirni hans ok forsjáleysi; nú munu vær þessa 
eigi at sinni hefna, meðan vær erum í svá miklum háska 
staddir, en minnist þessa þá, er þér komit á land, ef yðr 
líkar. Þeir svöruðu: man oss eigi mega, sem þör? hvert 
man oss heldr bíta níð hans, enn þik? Hafliði bað þá svá 
gjöra. Þaðan frá vönduðu skipverjar miklu miðr um kviðl- 
inga, enn áðr. Þeir höfðu harða útivist ok langa; kvámu 
þá lekar at skipinu, tóku menn þá at lýjast mjök á erfiði. 
Stýrimannskona sú hin unga var því jafnan vön, at sauma 
at höndum Grettis, ok höfðu skipverjar þat mjök í fleymingi 
við hann. Hafliði gekk þar til, er Grettir lá, ok kvað vísu: 
Stattu upp ór gröf, Grettir! 
Grefr knörr hola vörru; 
minnstu á mál við svanna 
meginkátr hinn glaðláta. 





1) Groitir, A. 

Fast hefir hrund at höndum, 

hörnauma, þér saumat; 

skorð vill, at þú vel verðir 

við, meðan lönd eru niðri. 
Grettir stóð skjótt upp, ok kvað: 

Stöndum upp, þó at undir 

all-tíðum skip ríði; 

veit ek, at víf man láta 

verr, ef ek ligg á knerri. 

Því man öllungis illa 

aldygg kona hyggja 

hvít, ef hér skal láta 

hvert sinn fyrir mik vinna. 
Síðan hljóp hann aptr til, þar er þeir váru at austrinum, 
ok spurði, hvat þeir vildu, at hann gjörði. Þeir sögðu, at 
hann lítið gott. gjöra mundu. Hann sagði: munr er at 
mannsliði. Hafliði bað þá eigi neita liði hans; má vera, 
at hann. þykist leysa sínar hendr, ef hann býðr lið sitt. 
Þá var eigi dæluaustr á hafskipum; kölluðu menn þat byttu- 
austr eðr stampaustr. Hann var bæði vássamr ok erfiðr; 
skyldi þar hafa byttur tvær; fór þá önnur niðr, er önnur 
fór upp. Sveinar báðu, at Grettir skyldi sökkva byttunum; 
kváðu nú reyna skyldus hvat hann mætti. Hann segir, at 
lítil raun myndi bezt um þat. Ferr hann þá niðr ok sökkvir 
byttunum, ok váru þá fengnir til tveir at ausa til móts 
við hann; höldust þeir eigi lengi við áðr þeir váru yfirkomnir 
al mæði; þá gengu til fjórir, ok fór allt á sömu leið. Svá 
segja sumir menn, at átta jusu þeir við hann, áðr enn lauk, 
var þá ok upp ausit skipit. Þaðan af skiptist mjök um 
orðalag kaupmanna við. Gretti, því at þeir sá, hvat hann 
átti undir sér fyrir afls sakir, var hann ok þaðan frá hinn 
fræknasti til liðs, hvers sem við þurfti, Berr þá nú austr 

í haf, lágu á myrkr mikil; fundu þeir eigi fyrr eina nótt, 
enn þeir sigldu upp á sker skipinu, svá at undan gekk 
undirhlutrinn; var þá hrundit bátnum, og fluttar af konur ok 
allt þat, er laust var, Þar var hólmr lítill skammt frá 
þeim, ok færðu þeir þangat föng sín, sem þeir komust við 
um nóttina, en er lýsa tók, áttu þeir um at tala, hvar 
þeir váru komnir; kenndust þeir þá við, sem áðr höfðu 
farit milli landa, at þeir váru komnir at Sunnmæri í Noregi. 
Þar var ein ey skammt frá þeim til meginlands, er heitir 
Haramsey!, þar var byggð mikil í eyjunni; þar var ok lends 
manns ból. 

18. Þorfinnr hét lendr maðr, sá er þar átti bú í 
eyjunni; hann var son Kárs hins gamla, er þar hafði lengi 
búit. Þorfinnr var höfðingi mikill; ok er alljóst var orðit, 
sáu menn til ór eyjunni, at kaupmenn váru nauðuliga staddir. 
Var þá sagt til Þorfinni; hann brá við skjótt, ok lét setja 
fram karfa stóran, er hann átti; réru sextán menn á borð. 
Þeir váru á karfanum nær þrjátigi manna; fóru til sem 
hvatast, ok burgu fé kaupmanna, en hafskipit sökk niðr; 
týndist þar mikit góðs.  Þorfinnr flutti alla menn heim af 
skipinu til sín, váru þeir þar viku, ok þurrkuðu varning 
sinn. Síðan fóru kaupmenn suðr í land, ok eru þeir ór 
sögunni. 

Grettir var eptir bjá Þorfinni, ok lðt lítið um sik; 
var fátalaðr lengstum. Þorfinnr lét gefa hánum mat, ok 
gaf ser eigi mikit at hánum. Grettir var hánum úfylgjusamr, 
ok vildi eigi ganga með hánum úti á daginn; þat líkaði illa 
Þorfinni, en nennti þó eigi at kviðja hánum mat. Þorfinnr 





2) dette synes at være det riglige Navn paa denne Ö, í det Á paa det 
fölgende Sted (Pag. 40) ogsaa skriver det saaledes, og del desuden stemmer 
overeens med detnuværende Navn : Haramsð: efr. Ströms Sandmöres Beskrirelse, 
I, Sorð 1672. Töorigt har A. paa dette Sted: Aramarsey; Aramannsey B, Hramarsey í 
eller Hrámarsey, C, Ármanusey, D, " 

var hýbýlaprúðr ok gleðimaðr mikill; vildi hann ok, at 
aðrir menn væri glaðir. Grettir var húsgöngull, ok fór á 
aðra bæi þar í eynni. Auðunn höt maðr, er bjó þar, sem 
heitir á Vindheimi; þangat fór Grettir dagliga, ok gjörði 
sör kært við hann; sat Grettir þar jafnan á dag fram. Þat 
var eitt kveld harðla síð, er Grettir bjóst heim at ganga, 
at hann sá eld mikinn gjósa upp á nesi því, er norðr var 
frá bæ Auðunar. Grettir spurði eptir, hvat nýjungu þat væri. 
Auðunn kvað hánum eigi á liggja þat at vita. Þat myndi 
mælt, sagði Grettir, ef slíkt sæist á váru landi, at þar 
brynni af fé. Bóndi svarar: sá einn man fyrir þeim eldi 
ráða, at eigi man gagn Í um at forvitnast. Þó vil ek vita, 
segir Grettir. Þar á nesinu stendr haugr, segir Auðunn, 
stórr ok sterkligr, en þar var í lagðr Kárr hinn gamli, faðir 
Þorfinns; áttu þeir feðgar fyrst eitt bóndaból í eynni, en 
síðan Kárr dó, hefir hann svá aptr gengit, at hann hefir 
eytt á burt öllum bændum þeim, er hér áttu jarðir, svá at 
nú á þorfinnr einn alla eyna, ok engum verðr þeim mein 
at þessu, er Þorfinnr heldr hendi yfir. Grettir kvað hann 
vel hafa sagt; man ek hér koma á morgun, ok lát til reiðu 
graftól. Let ek þik, segir Auðunn, at fást þar við, því at 
ek veit, at Þorfinnr man fjandskap á þik leggja. Grettir 
kvezt hætta mundu á þat. Nú leið af nóttin; kemr Grettir 
þar snemma, váru þá til reiðu graftólin.  Ferr bóndi með 
hánum til haugsins. Grettir braut nú hauginn, ok var at 
mikilvirkr; Jettir eigi fyrr, enn hann kemr at viðum, var 
þá mjök áliðinn dagrinn; síðan reif hann upp viðuna. 
Auðunn latti hann þá mjök at ganga Í hauginn. Grettir 
bað hann geyma festar, en ek man forvitnast, hvat hér 
býr fyrir. Gekk Grettir þá í hauginn; var þar myrkt ok 
þeygi þefgott. Leitast hann nú fyrir, hversu háttað var; 
hann fann hestbein, ok síðan drap hann sér við stólbrúði, 
4 


38 SAGAN AF GRETTI. 


ok fann at þar sat maðr á stóli, Þar var fé mikit í gulli 
ok silfri borit saman, ok einn kistill settr undir fætr hánum, 
fullr af silfri. Grettir tók þetta fé allt, ok bar til festar, 
ok er hann gekk ular eptir hauginum, var gripit til hans 
fast; lét hann þá laust feit, en rözt í mót þeim, ok tókust 
þeir þá til? heldr úþyrmiliga. Gekk nú upp allt þat, er 
fyrir varð; sótti haugbúinn með kappi. Grettir fór undan 
lengi, ok þar kemr, at hann sér,. at eigi man duga st 
hlífast við. Sparir nú hvárrgi annan; færast þeir þangat, 
sem hestbeinin váru, kipptust þeir þar um. lengi, ok fóru 
ýmsir á kné, en svá lauk, at haugbúinn féll á bak aptr, ok 
varð af því dynkr? mikill; hljóp Auðunn frá festarhaldinu, 
ok ætlaði, at Grettir myndi dauðr. Grettir brá nú sverðinu 
Jökuls-naut, ok hjó á hálsinn haugbúanum, svá at af tók 
höfuðit; setti hann þat við þjó hánum, gekk síðan til festar 
með féit, ok var Auðunn allr í brutu; varð hann þá at 
handstyrkja upp festina. Hann hafði knýtt fénu í snæri, 
ok dróg þat upp síðan. Grettir var orðinn stirðr mjök af 
sameign þeirra Kárs; snýr nú heim til bæjar Þorfinns með 
ftit; þá var fólk allt undir borð komit. —Þorfinnr hvessti 
á Gretti augun, er bann kom í drykkjustofuna, ok spurði, 
hvat hann ætti svá nauðsynligt at starfa, at hann geymdi 
eigi hátta með öðrum mönnum. Grettir mælti, margt er 
smátt, þat er til berr á síðkveldum. Lagði hann þá fram 
á borðit fé þat allt, er hann hafði tekit ór hauginum. Einn 
gripr var sá, er Gretti stóðu mest augu3 til; þat var sax 
eitt, svá gott vápn, at aldri kvezt hann sét hafa betra; 
þat lét hann síðast fram.  Þorfinnr varð léttbrúnn við, er 
hann sá saxit, því at þat var menjagtipr þeirra, ok hafði 
aldri ór ætt gengit. Hvaðan kom þér fé þetta? sagði 
Þorfinnr, Grettir kvað vísu: 








1) á, €,D, 2) dykr B, €, 3) stóð mest hugr, D. 

Mer hefir-a brugðizt, báru 

blikrýrandi, (at skýru 

brátt spyri bragnar þetta) 

bauga ván í haugi. 

Þó st ek hitt, at hrotta 

hríðullr muni síðan 

fár á Fáfnis mýri 

fullteitr þinnig leita. 
Þorfinnr svarar: eigi man þör allt í augu blæða!, ok engan 
hefir þessa fýst fyrr, at brjóta hauginn; en fyrir því, at 
ek veit, at þat fé er illa komit, er fólgit er í jörðu eðr í 
hauga borit, þá man ek eigi gefa þér hér skuld fyrir, með 
því at þú færðir mör; eðr hvar náðir þú saxinu góða? 
Grettir svaraði, ok kvað: 

Fékk ek í firna dökkum 

(féll draugr) tekit haugi 

sax, þat er seggja vexir 

sár, hyrlestir báru. 

Ok skyldi mér aldri, * 

álms, dýrr logi hjálma, 

ýtum hættr, ef ek ætta, 

angrs, hendi firr ganga. 
Þorfinnr svarar: vel er til mælt, en sýna skaltu nökkut 
áðr, þat er frægð þykki í vera, enn ek gefi þér saxit, því at 
þat fökk ek aldri af feðr minum, meðar hann lifði. Grettir 
Svarar: eigi má vita, hverjum at mestu gagni kemr, um þat 
er lýkr. Þorfinnr tók við fénu, ok geymdi saxit hjá sæng 
sinni. Teið svá vetrinn framan til jóla, at eigi bar fleira 
til frásagna. 

19. Þetta sumar hit næsta áðr? bjóst Eiríkr jarl 

Hákonarson ór landi vestr til Englands, á fund Knúts kon- 
——. 








1) brenna, D. 2) tlf, BC. 

ungs hins ríka, mágs síns, en hann setti eptir til ríkis í 
Noregi Hákon son sinn, ok fékk hann í hendr Sveini 
jarli bróður sínum til forsjá ok ríkisstjórnar, því at Hákon 
var barn at aldri. En áðr Eiríkr jarl fór ór landi, stefndi 
hann til sín lendum mönnum ok ríkum bóndum; töluðu þeir 
margt um lög ok landsskipan, því at Eiríkr jarl var stjórn- 
samr; þótti mönnum þat mikill úsiðr í landinu, at úthlaups- 
menn eðr berserkir skoruðu á hólm göfga menn til fjár eðr 
kvenna; skyldu hvárir úgildir falla, sem féllu fyrir öðrum; 
fengu margir af þessu smán ok fjármissu, en sumir líftjón 
með öllu, ok því tók Eiríkr jarl af allar hólmgöngur í 
Noregi; hann gerði ok. útlaga alla ránsmenn ok berserki, þá 
sem með úspektir fóru. Var í þessarri skipan ok ráðagjörð 
með jarli Þorfinnr Kársson ór Haramsey?, því at hann var vitr 
maðr ok kærr vinr jarlanna, Tveir bræðr eru nefndir til, 
at verstir? váru; hét annarr Þórir þömb, en annarr Ögmundr 
illi; þeir váru háleyskir at ætt, meiri ok sterkari enn aðrir 
menn; þeir gengu berserksgang, ok eirðu engu, þegar þeir 
reiddust; þeir tóku á burt konur mannað, ok höfðu við 
hönd ser viku eðr hálfan mánuð, ok færðu síðan aptr þeim, 
sem álte; þeir ræntu, hvar sem þeir komu, eðr gjörðu aðrar 
úspektir. Eiríkr jarl gerði þá útlæga fyrir endilangan Noreg; 
gekk Þorfinnr mest manna fyrir sekt þeirra; - þóttust þeir 
hánum eiga fullan fjandskap at gjalda. Síðan fór jarl ór 
landi, sem segir í sögu hans, en Sveinn jarl hafði yfirvald 
í Noregi ok ríki.  Þorfinnr fór heim til bús síns, ok sat 
heima mjök til jóla, sem fyrr er sagt. Í móti jólum býst 
Þorfinnr at fara til bús síns, þangat sem heitir í Slysfirði?; 
þat er á meginlandi. Hafði hann boðit þangat mörgum 





1) Aramannsey, B, Haramarsey, C, Ármannsey, D. 2) óeirðarmenn, ilf, D. 
3) ok dætr, ff. B, CD, 4) saaledes alle Haandskrifterne; efter Fagrskinna 
Slygsfjörðr; Fornmaunasögur 10: Slaygsarfjórðr (ay=ey). 

vinum sínum. Húsfreyja Þorfinns mátti eigi fara með bónda, 
því at dóttir þeirra frumvaxta lá sjúk, ok váru þær báðar 
heima. ' Grettir var heima ok húskarlar átta. Þorfinnr fór 
nú við þrjátigi frelsingja* til jólaveizlunnar; var þar hinn 
mesti mannfagnaðr ok gleði. Nú kemr atfangadagr jóla; 
þa var veðr bjart ok kyrrt. Grettir var lengstum úti um 
daginn, ok sá, at skip fóru suðr ok norðr með landi, því 
at hverr sótti til annars, þangat sem samdrykkjan var sett. 
Bóndadóttur var þá batnat, svá at hón gekk með móður 
sinni. Leið nú á daginn; þá sá Grettir, at skip réri at 
' eynni; þat var eigi mikit, ok skarat skjöldum milli stafna, 
skipit var steint fyrir ofan sjá, Þeir réru knáliga, ok stefndu 
at naustum Þorfinns; ok er skipit kenndi niðr, hlupu þeir 
fyrir „borð, sem á váru. Grettir hafði tölu á mönnum 
þessum, at þeir váru tólf saman. Eigi þótti hánum þeir 
friðliga láta; þeir tóku upp skip sitt ok báru af sjá; eptir 
þat hlupu þeir at naustinu; þar stóð inni karfinn Þorfinns 
sá hinn stóri, hann settu aldri færri menn á sjó, enn 30, 
en þeir tólf rykktu hánum þegar fram á fjörugrjótið;* síðan 
tóku þeir upp sitt skip, ok báru inn í maustið. Þá þóttist 
Grettir sjá, at þeir myndi ætla at bjóða sér sjálfir beina; 
hann gekk þá til móts við þá ok fagnaði þeim vel, ok spyrr, 
hverir þeir væri, eðr hversu formaðr þeirra hét. Sá svarar 
skjótt, er til var mælt, ok kvezt Þórir heita, ok kallaðr 
þömb, ok bróðir hans Ögmundr ok aðrir kompánar þeirra; 
væntir ek, sagði Þórir, at Þorfinnr húsbóndi yðvarr hafi 
heyrt vár getið; eðr hvárt er hann heima? Grettir svarar: 
Sæfumenn miklir munu þér vera, því at þér hafit her góða 
atkvámu, ef þeir eru mennirnir, sem ek ætla; bóndi er 
heiman farinn með alla heimamenn, þá sem frjálsir eru, ok 
ætlar eigi heim fyrr; enn á bak jólunum; húsfreyja er heima 

ok bóndadóttir, ok ef ek þættumst nökkurn mótgang eiga 
at gjalda, þá vilda ek þann veg helzt at koma, því at hör er 
hvetvetna þat, er hafa þarf, bæði öl ok annarr fagnaðr. 
Þórir þagði, meðan Grettir lét ganga töluna; síðan mælti 
hann til Ögmundar: fór nökkut fjarri því, sem ek gat til? 
sagði hann; ok væri mér þat í hug at hefna Þorfinni, er 
hann hefir gjört oss útlaga; er þessi maðr ok góðr!* af 
tíðindum, þurfum vér eigi at togast eptir orðum við hann. 
Orða sinna á hverr ráð, sagði Grettir, ok gjöra skal ek 
yðr slíkan forbeina, sem ek má, ok gangit heim með mér. 
Þeir báðu hann hafa þökk fyrir, kváðust hans boði hlíta 
mundu; en er þeir kvámu heim at bænum, tók Grettir í 
hönd Þóri, ok leiddi hann til stofu; Grettir var þá málreifr 
mjök.  Húsfreyja var í stofunni, ok lét tjalda hana ok búast 
um vel, en er hón heyrði til Grettis, nam hón staðar á 
gólfinu, ok spyrr, hverjum Grettir fagnaði svá alvarliga. 
Hann? svarar: þat er ráð, húsfreyja, at taka vel við gestum ; 
her er kominn Þórir bóndi þömb ok þeir tólf saman, ok 
ætla hér at sitja um jólin, er þat allgott, því at vær áttum 
heldr fámennt áðr. Hón svarar: eigi tel ek þá með bóndum 
eðr góðum mönnum, því at þeir eru hinir verstu ránsmenn 
ok illvirkjar; vilda ek gjarna hafa gefit til mikinn hlut eigu 
minnar, at þeir hefði hér eigi komit í þetta sinn; launar 
þú ok illa Þorfinni fyrir þat, er hann tók þik af skipbroti 
felausan, ok hefir haldit þik í vetr sem frjálsan mann. 
Grettir svarar: betra er nú fyrst at taka vásklæði af gestunum, 
enn at ámæla mör; þess man lengi kostr. Þórir mælti þá: 
ver eigi stygg, húsfreyja; engi missir skal þér í verða, þó 
at bóndi sé eigi heima, því at fá skal mann í stað hans, 
ok svá dóttur þinni ok öllum heimakonum. Slíkt er karl- 
'mannliga talat, sagði Grettir: mega þær þá eigi yfir sinn 

hlut sjá. Nú stukku fram konur allar, ok sló á þær úhug 
miklum ok gráti. Grettir mælti til berserkjanna: selit mör 
þat í hendr, sem þér villt af leggja, vápn ok vásklæði, því 
at eigi man oss fólkit slýrilátt, meðan þat er óhrætt. Þórir 
kvazt eigi hirða, hvat konur nögguðu?, en mikinn mun eigu 
Vér at gjöra þín eðr annarra heimamanna; lízt mér, sem vér 
munu þik hafa at trúnaðarmanni. Sjái þér fyrir því, sagði 
Grettir, en eigi gjöri ek mör alla menn jafna. Síðan lögðu 
þeir af flestöll vápn. Eptir þat mælti Grettir: ráðligt þykkir 
mér, at þer farit til borðs, ok drekkit nökkut, því at yðr 
man þyrsta af róðrinum. Þeir kváðust þess álbúnir, en 
Sögðu sér úkunnigt til kjallara. Grettir spyrr, hvárt þeir 
vildi hlíta hans forsjá ok umgangi. Berserkirnir létust þat 
gjarna vilja. Grettir ferr til ok sækir öl, ok gefr þeim at 
drekka. Þeir váru mjök móðir, ok sulgu stórum?, lætr 
hann úspart ölit, þat er áfengast var til, ok gekk því lengi, 
hann segir þeim ok margar kátligir sögur. Varð af þessu 
öllu saman háreysti til þeirra at heyra. Eigi fýsti heima- 
menn til þeirra at koma. Þá mælti Þórir: eigi hefi ek þann 
mann fundit úkunnan, er svá vel vildi við oss gjöra, sem 
þessi maðr, eðr hver laun viltu af oss félögum þiggja fyrir 
þína þjónustu ? Grettir svarar: eigi ætla ek hör til launa 
fyrir at svá gjörva, en ef vör erum þvílíkir virir, þá er þér 
farit á burt, sem nú horfist á, þá man ek ráðast til lags 
með yðr, en þó at ek mega minna, enn einhverr yðar, þá 
man ek eigi letja stórræðanna. Þeir urðu mjök glaðir við, 
ok vildu þegar binda félag sitt með fastmælum. Grettir 
kvað þat eigi skyldu; því at þat er satt, sem mælt er, at 
öl er annarr maðr; ok skal eigi bráðabug at þessu gjöra, 
framar enn áðr hefi ek sagt; erum vér litlir skapdeildarmenn 
hvárirtveggja. Þeir sögðust eigi ætla þessu at bregða. Leið 

nú á kveldit, svá at mjök tók at myrkva; þá sér Grettir, 
al þeir gjörast mæddir nökkut af drykknum. Hann mælti 
þá: þykkir yðr eigi mál at fara til svefns? Þórir kvað svá 
vera skyldu, ok skal efna þat, er ek hét húsfreyju. Grettir 
gekk fram, ok mælti hátt: gangit til sængr, konur, segir 
hann; svá vill Þórir bóndi skipa. Þær báðu hánum ills á 
móti; var hinn mesti úlfaþytr til þeirra at heyra. Berserkirnir 
kvámu fram í þessu. Grettir mælti: göngum út, ok man 
ek sýna yðr fatabúr Þorfinns. Þeir létu þat leiðast. Kvámu 
þeir at útibúri ákafliga stóru; þar váru á útidyrr, ok sterkr 
láss fyrir; þat var allsterkt hús. Þar var hjá salerni mikit 
ok sterkt, ok eitt skjaldþili milli húsanna; húsin stóðu hátt, 
ok var nökkut rið upp at ganga. #Berserkirnir gjörðust nú 
umfangsmiklir, ok skotruðu! Gretti; hann fór undan í 
flæmingi; ok er þeim var minnst ván, hljóp hann út ór 
húsinu, ok greip í hespuna, ok rekr aptr húsit ok setr lás 
fyrir. Þórir ok hans félagar ætluðu fyrst at svarfast 
myndi aptr hafa hurðin, ok gáfu sér ekki at; þeir höfðu 
ljós hjá sér, því at Grettir hafði sýnt þeim marga gripi, 
þá er Þorfinnr átti, litu þeir þar á um stund. Grettir ílýtir 
ferðinni heim at hænum; ok þegar hann kemr í dyrnar, 
kallar hann hátt, ok spyrr, hvar húsfreyja væri.  Hón þagði, 
því at hón þorði eigi at svara. Hann mælti: hér er næsta 
veiðarefni; eðr eru nökkur vápn, þau sem neyt eru? Hón 
svarar: eru vápnin, en eigi veit ek, til hvers þér koma. 
Tölum síðar um þat, segir hann; dugi nú hverr sem má, 
eigi man síðar vænna. Húsfreyja mælti: nú væri guð í 
garði?, ef nökkut mætti um bætast várn hag; yfir sæng 
Þorfinns hangir krókaspjótið stóra, er átt helir Kárr hinn 
gamli; þar er ok hjálmr ok brynja, ok saxit góða, ok munu 
eigi bila vápnin, ef þér dugir hugrinn. Grettir þrífr hjálminn 

ok spjótið, en gyrðir sik með saxinu, ok gengr út skjótt. 
Húsfreyja kallar á húskarla, ok bað þá fylgja svá góðum 
dreng, Þeir hlupu til vápna fjórir, en aðrir fjórir þorðu 
hvergi nærri at koma. 

Nú er at segja frá berserkjunum, at þeim þótti Gretti 
dveljast aptrkváman. Grunar þá nú, hvárt eigi muni vera 
svik í, hlaupa þeir á hurðina, ok finna, at hón var læst; 
lreysta nú á timbrveggina, svá brakar í hverju tré. Hör 
kemr um síðir, at þeir fá brotið skjaldþilit?, ok kvámust 
svá fram í gangrúmit, ok þar út áriðit; kemr á þá berserks- 
gangr, ok grenja sem hundar. Í því bili kvam Grettir at; 
hann tvíhenti. spjótið á Þóri miðjum, er hann ætlaði ofan 
fyrir riðit, svá þegar gekk í gegnum hann. Fjöðrin var 
bæði löng ok breið á spjótinu.  Ögmundr illi gekk nær 
Þóri, ok hratt hánum á lagit?, svá allt gekk upp at krókunum; 
stóð þá spjótið út um herðarnar á Þóri, ok svá framan“i 
brjóstið á Ögmundi; steyptust þeir báðir dauðir af spjótinu. 
Þá hljóp þar hverr út af riðinu, sem kominn var. Grettir 
sótti at sérhverjum, gjörði ýmist, at hann hjó með saxinu, 
eða lagði með spjótinu, en þeir vörðust með trjám, er lágu 
á vellinum, ok öllu því, er þeir fengu til; var þat hin 
Mesta mannhætta, at fást við þá, fyrir afls sakir, þó at 
þeir hefði eigið vápn. Grettir drap þá tvá af Háleygjum þar 
Í túninu.  Húskarlar fjórir kvámu þá at; höfðu þeir eigi 
ásáttir orðit, hver vápn at hverr skyldi hafa; sóttu þá at, 
þegar berserkirnir hörfuði undan, en er þeir snérust á mót, 
hrukku húskarlar upp undir húsin. Sex féllu þar víkingar, 
ok varð Grettir banamaðr allra. Síðan leituðu aðrir sex 
undan; bárust þeir þá ofan at naustinu ok inn í naustið; 
Vörðust þeir þá með árum. Fékk Grettir þá stór högg af 
Þeim, svá at við meiðingum var búit. Húskaflar fóru þá 

heim, ok sögðu mikit af framgöngu sinni. Húsfreyja bað 
þá: vita, hvat af Gretti yrði, en þat fékkst eigi af þeim. 
Tvá drap Grettir í naustinu, en fjórir kvámust út hjá hánum. 
Fóru þá sinn veg hvárir tveir; hann elti þá, sem nær hánum 
váru. OGjörði nú myrkt af nótt. Þeir hlupu í kornhlöðu 
nökkura á þeim bæ, sem fyrr var nefndur, er á Vindheimi 
hét. Þar áttust þeir lengi við, en: um síðir drap Grettir 
báða; var hann þá ákafliga móðr ok stirðr, en mikit var 
af nótt; "veðr gerði kalt mjök með fjúki. Nennti hann þá 
eigi at leita víkinganna þeirra tveggja, er þá váru eptir. 
Gekk hann nú heim til bæjar. Húsfreyja lét kveikja ljós í 
hinum efstum loptum við gluggana, at hann hefði þat til 
leiðarvísis. Var ok svá, at hann fat af því heim, er hann 
sá ljósit. En er hann kvam í dyrnar, gekk húsfreyja at 
hánum, ok bað hann vera velkominn; ok hefir þú, segir 
hðn, mikla frægð unnit, ok leyst mik ok hjú mín frá þeirri 
skemmd, er vér hefðim aldri bót fengit, nema þú hefðir 
borgit oss. Grettir svarar: ek þikjumst nú mjök hinn sami, 
ok í kveld, er þér töluðut hrakligast við mik,  Húsfrevja 
mælti svá: vær vissum eigi, at þú værir slíkr afreksmaðr, 
sem nú höfum vér reynt; skal þörallt sjálfboðit innanbæjar, 
þat sem ek hefi til at veita, en þér sæmd í at þiggja, en 
mik varir, at Þorfinnr launi þer þó betr, er hann kemr 
heim. Grettir svarar: lítils man nú við þurfa fyrst um launin, 
en þiggja man ek boð þitt, þar til er bóndi kemr heim; 
en þess væntir mik, at þér megit sofa í náðum fyrir 
berserkjunum. Grettir drakk lítið um kveldit, ok lá með 
vápnum sínum um nóttina. Um morgininn þegar lýsa tók, 
var mönnum saman stefnt um eyna; var þá farit at leita 
berserkjanna, þeirra sem undan höfðu komizt um kveldit. 
Þeir fundust at áliðnum degi undir einum steini, ok váru 
þá dauðir af kulda ok sárum. Síðan váru þeir færðir í 

Hæðarurð eina, ok dysjaðir þar. Eptir þat fóru þeir heim, 
ok þóttust eyjarskeggjar í frið þegnir, Grettir kvað vísu 
þessa, er hann kvam heim til húsfreyju: 

Tólf höfum gröf hjá gjálfri 

gunnelds búit runnum; 

einn nam ek öllum vinna 

útrauðr bráðan dauða. 

Hver munu gild of gjörvast, 

(gulls vel-borin selja) 

verk, þau er einn fær orkat 

(ítr), ef slík eru lítil? 
Húsfreyja mælti: víst ertu fárra manna líki, þeirra sem nú 
eru uppi. Setr hón hann í öndugi, ok gjörði til hans alla 
hluti vel. Leið nú svá fram, unz Þorfinns var heim ván. 

20. Eptir jólin býst Þorlinnr til heimferðar, ok 

leysti marga með góðum gjöfum burt, þá er hann hafði til 
sín boðit. Síðan ferr hann með sínu föruneyti, þar {il er 
hann kemr mjök at naustum sínum. Þeir sjá, at skip lá 
á sandinum, ok bera brátt kennsl á, at þat var karfi hans 
enn stóri. Ekki hafði Þorfinnr þá spurt til víkinganna. 
Hann bað þá flýta sér at landi; því at mik grunar, sagði 
hann, at hér hafi eigi vinir um vælt. Þorfinnr gekk fyrst 
á land sinna manna, ok þegar at naustinu. Hann sá þar 
skip standa, ok kenndi, at þat var skip berserkja. Hann 
mælti þá til sinna manna: þat grunar mik, sagði hann, at 
þeir atburðir muni hör orðit hafa, at ek vilda gefa til eyna ok 
allt þat, sem hér stendr saman, at eigi hefði orðit. Þeir 
spurðu, hví svá væri. Hann mælti þá: hér hafa komit þeir 
víkingar, er ek veit versta í öllum Noregi, sem er Þórir 
þömb ok Ögmundr illi. Munu þeir hafa eigi búit heppiliga 
fyrir oss, en ek treysti eigi vel Íslendingi. Talaði hann 

hér til margt við félaga sína. Grettir var heima, ok olli! 
hann því, er seint var til strandar gengit. Kvazt hann 
eigi hirða, þótt bónda blikraði nökkut til, hvat fyrir 
væri; en er húsfreyja bað hann leyfis, sagði hann, at hón 
skyldi ráða ferðum sínum, en hvergi lézt hann fara mundu. 
Hón gekk skjótt til fundar við Þorfinn, ok fagnaði hánum 
vel. Hann varð glaðr við þat, ok mælti: guð hafi lof 
fyrir, er ek sé þik heila ok káta, ok svá dóttur mína; eða 
hversu hefir ykkr til gengit, síðan er ek fór heiman? Hón 
svarar: vel hefir ór ráðizt, en lá oss við svá mikilli sví- 
virðingu, at vér hefðim aldri bót fengit, ef eigi hefði vetr- 
taksmaðr þinn hjálpat oss.  Þorfinnr mælti þá: nú skal 
setjast niðr, en þú seg frá tíðindum. Hón segir þá greini- 
liga alla atburði, sem þar höfðu gjörzt ok lofaði? mjök 
hreysti Grettis ok framgöngu.  Þorfinnr þagði á meðan3; 
ok er hón hafði úti söguna, svarar hann svá: satt er þat 
er mælt er: lengi skal manninn reyna, eða hvar er Grettir nú ? 
Húsfreyja sagði: hann er heima í stofu. Síðan gengu þau 
heim á bæinn. Þorfinnr gekk til Grettis, ok hvarf til hans, 
ok þakkar hánum með mörgum fögrum orðum þann drengskap, 
er: hann, hafði hánum sýnt; ok þat man ek til þín mæla, 
sagði Þorfinnr, sem fáir munu mæla til vinar síns, at ek 
vilda, at þú þyrftir manna við, ok vissir þú þá, hvárt ek 
gengi? þér fyrir nökkurn mann, eða eigi, en aldri fæ ek 
launat þér þinn velgjörning, ef þik stendr engi nauðr; en 
vist þín skal standa hér bjá mér, nær sem þú þarft at 
þiggja, ok þú skalt framast haldinn af mínum sveinum. 
Grettir bað hann hafa mikla þökk fyrir; ok munda ek þegit 
hafa, þó at þú hefðir fyrr boðit. Nú sat Grettir þar um 
vetrinn, ok var í hinum mestum kærleikum við Þorfinn ; 
varð hann nú ok frægr af verki þessu um allan Noreg, ok 

þar mest, sem þeir höfðu mestar úspektir gjört, berserkirnir. 
Um várit spurði Þorfinnr Gretti, hvat hann vildi at hafast. 
Hann kvazt ætla at fara norðr í Vága, meðan þar var 
stefnutími.  Þorfinnr kvað hánum til reiðu skyldu penningar, 
sem hann vildi. Grettir kvazt eigi þurfa at sinni penninga, 
meir enn til skotsilfrs.  Þorfinnr kvað þat skylt, ok fylgdi 
hánum til skips: þá gaf hann Gretti saxit góða; þat bar 
Grettir, meðan hann lifði, ok var hin mesta gersemi. Bað 
Þorfinnr hann til sín fara, þegar hann þyrfti liðs við. 
Grettir fór nú norðr í Vága, ok var þar allmikit fjölmenni. 
Fögnuðu þeir margir hánum þar vel, sem hann höfðu eigi 
stt fyrr, fyrir sakir þess frægðarverks, sem hann hafði 
unnit, þá er hann drap víkingana. Buðu hánum margir 
göfgir menn til sín, en hann vildi fara aptr til Þorfinns 
vinar síns.  Rézt hann þá í byrðing, er átti sá maðr, er 
Þorkell hét; hann bjó í Sálftif á Hálogalandi, ok var göfigr 
maðr. En er Grettir kvam heim til Þorkels, tók hann við 
hánum harðla vel, ok bað Gretti með sér vera um vetrinn, 
ok lagði til þess mörg orð. Þat þekktist Grettir, ok var 
með Þorkeli þenna vetr í góðu yfirlæti. 

21. Björn hét maðr, er þar var á vist með Þorkelis 
hann var ákafamaðr í lyndi ok góðrar ættar, skyldr nökkut 
Þorkeli. Eigi var hann vinsæll maðr af alþýðu, því at hann 
afflutti mjök fyrir þeim mönnum, er váru með Þorkeli; 
kvam hann svá mörgum á brott. Fátt kvam? á með þeim 
Gretti; þótti Birni hann lítils verðr hjá sér, en Grettir var 
útillátssamr, ok kvam til þverúðar með þeim?. Björn var 
bávaðamaðr mikill, ok gjöri um sik mikit; fylgdu hánum 
at því margir ungir menn, ok höfðu þeir opt á kveldum 
Slentr mikit úti. Þat bar tíl á öndverðum veiri, at híðbjörn 





1) Salfíni, C, Saltey, B. — %) féll, D. 3) Kvamu í með þeim orð mikil, D; 
kvam í með þeim þverúð mikil, B. 


. 


50 SAGAN AF GRETTI 


einn grimmr hljóp ór híði sínu, ok varð svá grimmr, at 
hann eirði hvárki mönnum né fe; ætluðu menn, at hann 
myndi vaknat hafa af háreysti því, er Björn hafði gjört með 
kumpánum sínum. Gjörðist dýrit svá illt viðfangs, at þat 
reif niðr hjörð fyrir mönnum; hafði Þorkell af þessu mestan 
skaða, því at hann var maðr ríkasir í þessu byggðarlagi. 
Á nökkurn dag kvaddi Þorkell til fylgdar menn sína, at 
leita, hvar híð bjarnarins væris þeir fundu þat í sjáfar- 
hömrum; var þar háfr klettr einn, ok hellisskúti framan í 
hamrinum einum, en einn stigrÍ til at ganga{; bjarg var 
undir? hellinum, ok urð við sjóinn; var þar víss bani því, 
er ofan hrapaði. Lá björninn í híðinu á daginn, en leitaði 
á burt jafnan er náttaði, Héldu engar grindr fénu fyrir 
hánum. Kvámu þeir eigi hundum við. Þótti mönnum þetta 
hit mesta vandræði. Björn, frændi Þorkels, kvað vera at gjört 
hit mesta, er híðit var fundit; skal eknú prófa, sagði hann, 
hversu leikr ferr með okkr nöfnum. Eigi lét Grettir, sem 
hann vissi, hvat Björn talaði? um þetta. Jafnan bar svá 
til á kveldum, þá er menn fóru at sofa, at Björn hvarf út. 
Þat var eina nátt, at Björn fór til híðsins; hann varð varr. 
við, at dýrit var þar fyrir, ok grenjaði ililiga. Björn lagðist 
niðr við einstigit, ok hafði yfir ser skjöldinn, ok ætlaði at 
bíða, þar til er dýrit leitaði á burt eptir vanda, Bessi hafði 
veðr af manninum, ok seinkaði heldr ferðinni. Björn syfjaði 
heldr mjök, þar sem hann lá, ok getr eigi vakat; ok í 
þessu ræðr dýrit ór híðinu; geir nú sét, hvar maðrinn 
liggr, krækir til hramminum, ok hnykkir af. hánum skild- 
inum, ok kastar ofan fyrir bjargit. Björn bregðr við hart, 
er hann vaknar, tekr hann til fóta ok hleypr heim; var þá 
búit við, at dýrit myndi? grípa hann, Vissu þetta félagar 








1) ístedetf. einn stigr har C einstigi. — 2) fra upp bergit at, D. — 3) brak- 
aði, B, C; sagði, D. — 4) na hánum ok, (lf. C, D. 

hans, því at þeir höfðu njósn á um ferðir Bjarnar; fundu 
þeir skjöldinn um morgininn, ok gjörðu at þessu hit mesta 
gabb. Á jólum“ fór Þorkell sjálfr til híðsins, ok þeir átta 
saman; þar var þá Björn ok Grettir ok aðrir fylgdarmenn 
Þorkels. Grettir hafði yfir sér loðkápu, ok lagði hana af 
ser, meðan þeir sóttu at dýrinu, Þar var úhægt á at sækja, 
því eigi mátti við koma nema spjótalögum, ok beit hann 
þau af sér, Björn eggjaði þá mjök til atsóknar, en þó 
gekk hann eigi svá nær, at hánum væri við nökkuru hætt; 
ok er minnst varði, þrífr Björn kápu Grettis, ok kastaði í 
híðit til bjarnarins. Ekki gátu þeir at gjört, ok hurfu aptr, 
er á leið daginn; en er Grettir bjóst heim at ganga, saknar, 
hann feldar síns. Hann gat sét, at björninn hafði drepit“ 
undir sik kápuna. Hann mælti þá: hverr hefir sveina gletzt 
við mik, ok kastat feldi mínum í híðit. Björn svarar: sá 
einn man þat gjört hafa, er þora man við at ganga. Grettir 
Svarar: eigi legg ek slíkt langt upp. Þá snöru þeir heim 
á leið; ok er þeir höfðu gengit um hríð, slitnaði hosnastertað 
Grettis. Þorkell bað þá bíða hans. Grettir kvað þess 
„eigi þurfa. Þá mælti Björn: eigi þurfit þér þat at ætla, 
at Grettir renni frá kápu sinni; man hann vilja hafa frægð 
af, ok drepa einn dýrit, þat er vér höfum frá gengit átta; þá 
væri hann slíkt, sem hann er sagðr, en allslæligað hefir 
hann fram gengit í dag. Eigi veit ek, sagði Þorkell, hversu 
þér ferr af, en eigi munu þit jafnir hreystimenn vera, ok 
legg þú fátt til hans. Björn kvað hvárnigan þeirra kjósa 
orð ór munni sér. Nú bar leiti á milli; Grettir snéri þá 
aptr at einstiginu; var þá eigi at metast við aðra um algöngus 
hann brá þá sverðinu Jökulsnaut, en hann hafði hönk á 


Ti 


D lf, B, C,D. 2) dregit, 0, D. 3) hosureim, D, kosnareim, C. 4) min, 
Sir Grettir, B, D, 5) allsljaliga, B. 

meðalkaflanum á saxinu, ok smeygði á hönd sér; því gerði 
hann svá, at hann þóttist heldr mega taka til þess, er hann 
vildi, ef laus væri höndin. Hann gekk þegar í einstigit; 
ok er dýrit sá manninn, hljóp þat upp? með grimmd mikilli 
ok í móti Gretti, ok laust til hans með hramminum, þeim 
er firr var berginu. Grettir hjó í móti með sverðinu, ok 
kvam á hramminn fyrir ofan klærnar, ok tók þar af. Þá 
vildi dýrit ljósta með þeim fætinum, sem heill var, ok skauzt 
á stúfinn, ok varð hann lægri, enn hann ætlaði, ok féll 
þá dýrit í fang Gretti. Hann þrífr þá meðal hlusta dýrinu, 
ok hölt því frá sér, svá þat náði eigi at bíta hann. Svá 
hefir Grettir sagt, at hann þóttist þá aflraun mesta gjört 
hafa, at halda dýrinu; en með því at dýrit brauzt um 
fast, en rúmit lítið, þá ruku* þeir báðir ofan fyrir bjargit. 
Nú var dýrið þyngra, ok kvam þat fyrr niðr á urðina; 
varð Grettir þá efri, en dýrit lamdist þá mjök þeim megin, 
sem niðr víssi. Grettir þrífr þá til saxins, ok lagði björn- 
inn til hjartans, ok var þat hans bani. Eptir þat fór hann 
heim, ok tók feld sinn,“ ok var hann allr rifinn í sundr. 
Hann hafði með sér þat er hann hafði höggvit af hramminum. 
Þorkell sat at drykkju, þá er Grettir kvam-í stofuna; hlógu 
þeir at feldarslitrinu, er Grettir hafði yfir vér. Hann setr 
nú upp á borðit þat er hann hafði höggvit af hramminum. 
Þorkell mælti: hvar er nú Björn frændi minn? aldri sá ek 
þer svá bíta járnin, ok vil ek, at þú bjóðir Gretti sæmd 
fyrir þessa svívirðing, sem þú hefir til hans gjört. Björn 
kvað þat frestast mundu; ok hirði ek aldri, hvart hánum 
líkar vel eða illa. Grettir kvað vísu þessa: 

Opt kvam heim í húmi, 
hræddr þá engum blæddi, 





1) tlf. B,D. 2) hrutu, €, D, 

sá er vetrliða vitja 

vígnjörðr í haust gjörði. 

Sá engi mik sitja 

síð fyrir bjarnar híðis 

þó kvam ek ullar otra 

út ór helliskúta. 
Bæði er, sagði Björn, at þú hefir vel fram gengit, enda 
berr þú okkr úlíkt söguna; skil ek, at þú mant þykjast 
mér þessa sneið stinga. Þorkell mælti: þat vilda ek, Grettir, 
sagði hann, at þú hefnir þín eigi á Birni, en ek man bæta 
fyrir hann fullum manngjöldum, ok sé þit sáttir. Björn kvað 
hann verja mega betr fé sínu, enn bæta fyrir þetta; þykir 
mér þat ráð, at hér hafi eik, þat er af annarri skefr, er 
við Grettir eigumst við, Grettir kvað str þat allvel líka. 
Þá mantu, Grettir, sagði Þorkell, gjöra þat fyrir mína skuld, 
at gera eigi á hluta Bjarnar, á meðan þit erut hjá mér. 
Þat skal vera, sagði Grettir. Björn kvazt úhræddr ganga 
skyldu fyrir Gretti, hvar sem þeir fyndist. Grettir glotti 
at, en vildi eigi þiggja feit fyrir Björn, ok váru þeir þar 
um vetrinn. 

22. Um várit fór Grettir norðr í Vága með byrðings- 
mönnum; skildu þeir Þorkell með vináttu; en Björn fór vestr 
til Englands, ok var fyrir skipi Þorkels, því er þangat fór. 
Hafðist Björn þar við um sumarit, ok keypti -til handa Þorkeli 
þá hluti, sem hann hafði hánum um boðit. Sigldi hann 
Vestan, er, á leið haustið. Grettir var í Vágum til þess, er 
flotinn leysti. Síðan sigldi hann norðan með byrðingsmönnum 
nökkurum, þar til er þeir kvámu í höfn þá,.er í Gaulkum? 
heitir; þat er fyrir Þrándheims munni, ok tjölduðu þar yfir 
str; ok er þeir höfðu um búizt, sigldi skip at höfninni 
sunnan fyrir land. Þeir kenndu brátt, at þat var Englandsfar. 





1) Gautum D, Gangtúnum B, Gortum C. 

Þessir lögðu at utar við ströndina, og gengu á land. Grettir 
ok hans félagar viku til móts við þá; en er þeir fundust, 
sér Grettir, at Björn er þar í liði, ok mælti: þat er vel, 
at vit höfum hér fundizt; munu vit nú taka til hinna fornu 
greina okkarra; vil ek nú reyna, hvárr okkar meira má. 
Björn kvað sér þat fornt vera; en ef þat hefir nökkut verit, 
þá vil ek bæta, svá at þú þykist vel haldinn? af. Grettir 
kvað þá vísu: 
Ígultanna gat ek unnit 

(orð lék á því forðum); 

feld reif hart af höldi 

hugstríðr meginsíðan. 

Baugs olli því bellinn. 

baldr, en nú skal gjalda, 

Copt þykkjumst ek ekki 

allhælinn) í kappmælum. 

Björn sagði bætt hafa verit fyrir stærri sakir?, enn þessar?, 
Grettir kvað fá til hafa orðit, at gera sér öfundarbrögð, enda 
lézt hann aldri fé hafa á tekit, ok sagði, at enn myndi 
svá fara; skulu vit báðir eigi héðan heilir ganga, ef ek má 
ráða; legg ek nú bleyðiorð á bak þér, ef þú þorir eigi at 
berjast. Björn sá nú, at hánum tjáði eigi undan at mælast; 
tók nú vápn sín ok gekk á land. Síðan hlupust þeir at, 
ok börðust, ok. eigi lengi, áðr enn Björn varð sárr, ok 
því næst féll hann dauðr til jarðar. En er þat sá fylgdar- 
menn Bjarnar, gengu þeir á skip sitt; snéru norðr með 
landi til móts við Þorkel, ok sögðu hánum þenna atburð. 
Hann kvað þat eigi fyrr hafa fram komit, enn ván var at. 
Brátt eptir þetta fór Þorkell suðr til Þrándheims, ok fann 
þar Svein jarl. Grettir fór suðr á Mæri eptir vig Bjarnar, 








1) sæmdr, B, 0, D, istedetfor vel haldinn, 2) mál, D, verk, C, 3) enn 
þessar, udelader C, D, 

ok hitti Þorfinn vin sinn, ok sagði hánum þat sem til hafði 
borit. Þorfinnr tók vel við hánum; ok er þat gott, sagði 
hann, at þú ert vinþurfi, skaltu með mér vera, þar til er 
lýkr þessum málum. Grettir þakkaði hánum fyrir boð sitt, 
ok kvazt þat nú þiggja mundu. Sveinn jarl sat inn í Þránd- 
heimi at Steinkerum, þá er hann spurði víg Bjarnar, Þá 
var þar með hánum Hjarandi, bróðir Bjarnar; hann var hirð= 
maðr jarls. Hann varð við reiðr mjök, er hann spurði víg 
Bjarnar, ok beiddi jarl liðveizlu til málsins. Jarl höt hánum 
því. Sendi hann þá menn til Þorfinns, ok stefndi þeim 
Grettil báðum á sinn fund. Bjóst hann þegar, ok þeir Grettir 
báðir eptir boði jarls, ok fóru inn í Þrándheim á hans fund. 
Átti jarl þá stefnu at málinu, ok bað Hjaranda hjá vera. 
Hjarandi kvazt eigi mundu bera bróður sinn í sjóð ; skal 
ek annathvárt fara slíka för, sem hann, ella hefna hans, 
Sagði hann. Nú er málit var skoðat, fannst jarli, sem 
Margar sakir hefði Björn gjört við Grettis en Þorfinnr bauð 
fébætr eptir því, sem jarli þætti erfingjar sæmdir af, ok 
talaði um þat langt eyrindi, hvert frelsi, at Grettir hefði unnit 
Mönnum norðr í landi, þá er hann drap berserkina, sem 
fyrr var sagt?, Jarl svaraði: satt segir þú þat, Þorfinnr, 
þat var hin mesta landhreinsun, ok vel samir oss at taka 
fébætr fyrir þín orði3 er ok Grettir frægr maðr fyrir sakir 
afls ok hreysti. - Hjarandi vildi eigi sættum taka, ok skildu 
þeir málstefnuna.  Þorfinnr fékk til Arnbjörn, frænda sinn, 
al ganga með Gretti hvern dag, því at hann vissi, at Hjarandi 
Sat um líf hans, 

23. Þat var einn dag, er Grettir ok Arnbjörn gengu 
út um stræti at skemmta sörs ok er þeir kvámu fram fyrir 
garðshlið nökkut, hljóp maðr fram ór garðshliðinu með reidda 
öxi, ok hjó til Grettis tveim höndum. Hann varði einskis 





1) tilf. p, að 2 sem áðr var, A. 

um þetta, ok gekk undan seint. Arnbjörn gat séð manninn, 
þreif til Grettis, ok hratt hánum á fram svá hart, at hann 
fell á kné. Öxin kom á herðarblaðit, ok renndi út! undir 
höndina; var þat mikit sár. —Gréttir snaraðist við fast, ok 
brá saxinu; hann kenndi, at þar var kominn Hjarandi. 
Öxin stóð föst í strætinu, ok varð hánum seint at sér at 
kippa, ok í því hjó, Grettir til Hjaranda, ok kvam á höndina 
uppi við öxl, svá af tók. Þá hlupu at fylgdarmenn Hjaranda 
fimm saman. Sló þá í bardaga með þeim; urðu þar skjót 
umskipti; drápu þeir Grettir ok Arnbjörn þá, er með Hjar- 
anda váru, en einn komst undan, ok fór sá þegar á fund 
jarls, ok sagði hánum þessi tíðendi. Jarl varð afar reiðr, er 
hann frétti þetta, ok stefndi þing annan dag eptir. Kvámu 
þeir Þorfinnr ok Grettir á þingit. Bar jarl sakir á hendr 
Gretti um vígin, er hann gekk við, ok sagðist hann hafa 
átt hendr sínar at verja; man ek ok hafa merki á mör, 
sagði Grettir, hefða ek bana af fengit, ef Arnbjörn hefði 
eigi borgit mér. Jarl segir, at þat var illa, er hann var 
eigi drepinn; man þat verða margs manns bani, ef þú lifir. 
Þá var til jarls kominn Bessi Skáldtorfuson, félagi Grettis 
ok vin. Gengu þeir Þorfinnr fyrir jarl, ok báðu griða til 
handa Gretti, ok buðu, at jarl skyldi einn dæma um þessi 
mál, ok þægi Grettir grið ok landvist. Jarl var tregr í 
öllu sáttmáli, en let þó leiðast eptir bænastað þeirra. Var 
þá komit á griðum til várs fyrir hönd Grettis, en þó vildi 
jarl eigi sættast, fyrr enn við væri Gunnarr, bróðir þeirra 
Bjarnar ok Hjaranda. Gunnarr var garðsbóndi í Túnsbergi. 
Um várit stefndi jarl þeim Gretti ok Þorfinni austr til Túns- 
bergs, því at hann ætlaði þar at vera, meðan mest atsigling 
væri austr þar. Fóru þeir þá austr þangat. Var jarl þar 
fyrir í bænum, er þeir kvámu austr. Grettir fann þar Þor- 





1) tlf. B, €,D. 

stein drómund bróður sinn; tók hann við hánum allvel, 
ok bauð hánum til sín. Þorsteinn var þar garðsbóndi í 
bænum. Sagði Grettir hánum af málum sínum, ok tók 
Þorsteinn vel undir, en bað hann vera varan um sik fyrir 
Gunnari. Leið nú svá fram á várit. 
24. Gunnarr varí bænum, ok sat um Gretti, nær sem 
færi gæfi á hánum, Þat bar til á einhverjum degi, at 
Grettir sat í búð nökkurri ok drakk, því at hann vildi eigi 
verða fyrir Gunnari, ok er hann varði minnst, var hlaupit 
á hurðina svá hart, at hón brotnaði í sundr. Þar hlupu 
inn fjórir menn aálvápnaðir; var þar kominn Gunnarr ok 
fylgdarmenn hans. Þeir sóttu at Gretti. Hann þreif vápn 
sín, er héngu uppi yfir hánum; hopaði hann þá upp í 
hyrninguna, ok varðist þaðan, hann hafði fyrir sér skjöldinn, 
en hjó með saxinu. Sóttist þeim eigi fljótt; kvam hann þá 
höggi á einn fylgdarmann Gunnars; þurfti sá eigi fleiri. 
Rýmdi Grettir. þá fram á gólfit; hrukku þeir þá utar eptir 
búðinni; föll þar annarr maðr af Gunnari. Þá vildi Gunnarr 
undan leita, ok hans förunautar; kvamst sá til dyranna ok 
drap fótunum í þrepskjöldinn, ok lá fallinn ok komst seint 
upp. Gunnarr hafði fyrir ser skjöldinn, ok hopaði undan 
Gretti, en hann sótti at með kappi, ok hljóp upp í þver- 
Pallinn við dyrnar; bar þá hendr Gunnars inn ór dyrunum, 
ok svá skjöldinn. Grettir hjó þá niðr í milli Gunnars ok 
skjaldarins, ok af hánum báðar hendrnar í úlfliðinum; föll 
hann á bak aptr út ór dyrunum. Grettir hjó hann banahögg, 
ok í því kvamst sá á fætr, er hánum hafði fylgt, ok fór 
þegar á fund jarls, ok sagði hánum þessi tíðendi. Sveinn 
jarl varð ákafliga reiðr við þessa sögu, ok stefndi þegar 
þing í bænum; en er þeir Þorfinnr ok Þorsteinn drómundr 
vissu þetta, heimtu þeir at sér tengdamenn sína ok vini, 
ok fjölmenntu mjök til þingsins. Jarl var allstyggr, ok 

mátti lítt orðum við hann koma.  Þorlinnr gekk fyrst fyrir 
járl, ok mælti: því er ek her kominn, at ek vil bjóða yðr 
sátt ok sæmd fyrir víg þessi, er Grettir hefir vegit; skulu 
þér einir skera ok skapa, ef maðrinn hefir grið. Jarl svarar 
reiðr mjök: seint leiðist þér et biðja griða til handa Gretti, 
en grunar mik, at þú hafir þar eigi gott at sök: hefir hann 
nú drepit þrjá bræðr, hvern á fætr öðrum, váru þeir svá 
hraustir menn í sér, at engi þeirra vildi annan í sjóð bera. 
Nú tjár þör, Þorfinnr, eigi at biðja fyrir Gretti, því at ek 
vil eigi leiða svá inn rangindi í landit, at taka bætr fyrir 
slík úhæfuverk. Þá gekk fram Bessi Skáldtorfuson, bað jarl 
taka sættum; vil ek, sagði hann, þar til bjóða mitt góðs, 
því at Grettir er maðr stóræltaðr ok góðr vin minn; megi 
þér sjá, herra, at betra er at gefa einum manni grið. ok 
hafa í móti margra manna þökk, en ráða einn fésektum, 
heldr enn brjótast í móti sæmd sinni, ok hætta, hvárt þer 
náit manninum, eða eigi. Jarl svarar: vel ferr þér, Bessi, 
þetta, ok sýnir þú þat jafnan, at þú ert góðr drengr, en 
þó nenni ek eigi, at brjóta svá landslögin, at gefa þeim 
grið, sem úlífismenn eru. Þá gekk fram Þorsteinn drómundr, 
ok kvaddi jarl, ok bauð boð fyrir Gretti, ok fór þar 
um mörgum fögrum orðum. Jarlinn. spurði, hvat hánum 
gengi til at bjóða boð fyrir þenna mann. Þorsteinn sagði, 
at þeir váru bræðr. Jarl kvazt þat eigi vitað hafa; en 
drengskapr er þer í, þó at þú vildir hjálpa hánum. En 
fyrir því, at vér höfum eigi ætlað at taka fébætr fyrir þessi 
mál, þá munu vér hér alla jafndýra um gjöra; skulu vér 
hafa líf Grettis, hvat er kostar, þegar vær komumst við. 
Hljóp jarl þá upp, ok vildi eigi á líta um sættirnar. Þeir 
Þorfinnr gengu þá heim í garð Þorsteins, ok bjuggust þar 
um. En er jarl sá þetta, lét hann vápnast alla hirð sína, 
gengt síðan með fylktu liði þangat; ok áðr liðit kvam at, 

skipuðust þeir til varnar fyrir garðshliðinu; * Stóðu þeir fremstir 
Þorfinnr ok Þorsteinn ok Grettir, ok þá Bessi; hafði hverr 
þeirra mikla sveit manna, Jarl bað þá selja fram Gretti, 
ok halda sik eigi í úfæru. Þeir buðu öll hin sömu boð, 
sem fyrr. Jarl vildi þat eigi heyra. Þeir Þorfinnr ok 
Þorsteinn kváðu jarli skyldu meira fyrir verða at ná lífi Grettis, 
því at eitt skal yfir oss ganga, ok man þat mælt, at þér 
vinnit mikit til eins manns lífs, ef vér erum allir við velli 
lagðir. Jarl kvazt engvan þeirra spara skyldu. Var þá 
við sjálfu búit, at þeir myndi berjast. Þá gengu at jarli 
Margir góðgjarnir menn, ok báðu, at hann héldi eigi til 
svá mikils vandræðis; sögðu, at þeir myndi mikit afhroð 
"gjalda, áðr þeir væri drepnir. Jarl fann, at þetta var heilræði; 
let hann þá heldr sefast. Síðan var dregin saman sættin; 
váru þeir Þorfinnr ok Þorsteinn þess fúsir, þegar Grettir 
næði griðum, Jarl mælti: þat skulu þér vita, sagði hann, 
þó at ek gjöri hér mikit miðlunarmál um víg þessi, at ek 
kalla þetta enga sætt, en eigi nenni ek at berjast við menn 
mína, þó at ek sjái, at þér metið mik lítils í þessu máli. 
Þá mælti Þorfinnr: þetta er yðr meiri sæmd, herra, því 
þér skulut einir ráða fégjöldum. Jarl sagði þá, at Grettir 
skyldi fara í friði fyrir hánum út til Íslands, þegar skip 
ganga, ef þeim líkaði þá vel. Þeir kváðust þat þiggja mundu. 
Luku þeir jarli fé, svá hánum gazt at, ok skildu með engum 
kærleikum. Fór Grettir með Þorfinni. Skildust þeir Þorsteinn 
bróðir hans með vináttu. Varð Þorfinnr frægr af fylgd þeirri, 
er hann hafði veitt Gretti, við slíkt ofrefli, sem hann átti at 
eiga. Engi af þeim mönnum kvamst í kærleika við jarl 
Þaðan frá, þeirra er Gretti höfðu lið veitt, nema Bessi einn. 
Svá kvað Grettir: 
Var Þorfinnr, 
Þundar sessi 

aldar, alinn 
oss til hjálpar: 
þá er mik víf 
í valskorum 
lukt ok læst, 
lífs um kvaddi. 


Var stórskip 
stálgoðs bana 
Rauða hafs 

ok Regins skáli, 
er Býlests 
bróðurdóttur 
manna mest 
mér varnaði. 


Þótti þá . 
þengils mönnum 
eigi dælt 

við oss at sóknum, 
er hlébarðr 

hlífar eldi 

bragða borg 
brenna vildi. 


Grettir fór með Þorfinni norðr aptr, ok var með hánum þar 
til, er hann kvam hánum í skip með kaupmönnum þeim, 
er út ætluðu til Íslands, ok gaf hánum mörg góð þing í 
klæðum, ok söðul steindan ok bitil með. Skildu þeir með 
vináttu; bað Þoríinnr hann sín vitja, ef hann kvæmi aptr 


til Noregs. 


25. Ásmundr hærulangr bjó á Bjargi, meðan Grettir 
var utan, ok þótti hann þá gildastr bóndi í Miðfirði. Þorkell 

krafla andaðist á þeim misserum, cr Grettir var eigi á Ís- 
landi. — Þorvaldr Ásgeirsson bjó þá í Ási í Vatnsdal, ok 
gjörðist höfðingi mikill. Hann var faðir Dölln, er átti Ísleifr, 
er síðan var biskup í Skálaholti. Var Ásmundi at Þorvald; 
hinn mesti styrki til málafulltings ok margra hluta annarra. 
Með Ásmundi vóx upp sá maðr, er Þorgils hét; hann var 
kallaðr Þorgils Máksson, hann var náskyldr frændi Ásmundar. 
Þorgils var sterkr at afli, ok græddi mikit "fö með umsjá 
Ásmundar. Keypti hann til handa Þorgils landit at Lækjamóti. 
ok bjó hann þar. Þorgils var atdráttarmaðr mikill, ok fór 
á Strandir hvert ár; aflaði hann þar hvala ok annarra fanga. 
Þorgils var fullhugi mikill; hann fór allt á almenninga hinar 
eystri. Í þenna tíma var uppgangr þeirra fóstbræðra sem 
mestr, Þorgeirs Hávarðssonar ok Þormóðar kolbrúnarskálds. 
Þeir áttu ferju, ok létu víða verða til dregit, ok þóttu eigi 
miklir jafnaðarmenn. Þat bar til á einu sumri, at Þorgils 
Máksson fann hval á almenningum, gekk hann þegar á 
skurð ok hans félagar. En er þeir fóstbræðr fréttu þat. 
fóru þeir þangat til, ok horfðist þar fyrst líkliga á um viðtal 
þeirra. Bauð Þorgils, at þeir skyldi hafa at helmingi þann 
hvalinn er úskorinn var; en þeir vildu hafa einir, þann er 
úskorinn var, ella skipta í helminga bæði skorinn ok úskorinn. 
Þorgils þverneitti því, at leggja þann af, er skorinn var. 
Sló þá í heitan með þeim, ok því næst vápnuðust hvárirtveggja, 
ok börðust eptir þat. Þorgeirr ok Þorgils sóttust lengi, svá 
al engi skakkaði með þeim, ok var hvárrtveggja hinn ákafasti. 
Var þeirra viðskipti bæði hart ok langt, en sá varð endir 
á, at Þorgils féll dauðr fyrir Þorgeiri til jarðar. En Þor- 
móðr ok aðrir fylgdarmenn Þorgils börðust í öðrum stað. 
Sigraði Þormóðr í þeirra viðskiptum. Féllu þrír félagar Þorgils 
fyrir hánum. Eptir víg Þorgils snéru fylgdarmenn hans 














1) Strandir hinar, C, D. 

aptr inn til Miðfjarðar, ok fluttu lík Þorgils með sér. Þótti 
mönnum at hánum hinn mesti skaði. Þeir fóstbræðr tóku 
þar allan hvalinn til sín. Þessa fundar getr Þormóðr í erfi- 
drápu þeirri, er hann orti um Þorgeir. Ásmundr hærulangr 
frétti víg Þorgils frænda síns. Hann var aðili at eptirmálinu 
um víg Þorgils; fór hann til, ok nefndi vátta at benjum, 
ok stefndi málinu tl alþingis, því at þat sýndist þá lög, 
er málit hafði“ til borit? í öðrum fjórðungi, ok liðu svá 
stundir fram. 

26. Maðr er nefndr Þorsteinn; hann var sonr Þorkels 
kugga, Þórðarsonar gellis, Ólafssonar feilans, Þorsteins- 
sonar rauðs, Auðarsonar hinnar djúpauðgu. Móðir Þorsteins 
Kuggasonar var Þuríðr, dóttir Ásgeirs æðikolls. Ásgeir . 
var föðurbróðir Ásmundar hærulangs. Þorsteinn Kuggason 
átti eptirmál um víg Þorgils Mákssonar jafnfram Ásmundi 
hærulang.  Gjörði hann nú orðsending til Þorsteins, at hann 
kæmi til móts við hann. Þorsteinn var kappi mikill, ok 
ofstopamaðr hinn mesti. Fór hann þegar til móts við Ásmund 
frænda sinn, ok töluðu þeir um vígsmálit. Var Þorsteinn 
hinn ákafasti, kvað hér eigi skyldu febætr fyrir koma, sagði, 
at þeir hefði nógan frændaafla til þess, at annathvárt kæmi 
fyrir vígit sekt eðr mannhefndir.  Ásmundr kvazt hánum 
mundu at fundi fylgja, hverju sem hann vildi fram fara, 
Riðu þeir norðr til Þorvaldar frænda síns, ok beiddu hann 
liðveizlu; en hann játaði því skjótt. Bjuggu þeir málit til 
á hendr Þorgeiri ok Þormóði. Þorsteinn reið heim til bús 
síns; hann bjó þá í Ljárskógum í:Hvammssveit. Skeggi 
bjó í Hvammi; hann rézt í málit með Þorsteini. Skeggi 
var sonr Þórarins fýlsennis, Þórðarsonar gellis. Móðir Skeggja 
var Friðgerðr, dóttir Þórðar frá Höfða. Þeir fjölmenntu 
mjök til alþingis, ok höldu málum fram með miklu kappi. 





1) var, 0, DD. 2) pái, D, búit at lögum, C. 

Riðu þeir Ásmundr ok Þorvaldr norðan með sex tigu 
manna, ok sátu í Ljárskógum margar nætr. 

27. Þorgils bjó þá á Reykjahólum; hann var son Ara 
Márssonar, Atlassonar hins rauða, Úlfssonar hins skjálga, 
er nam Reykjanes.. Móðir Þorgils Arasonar var Þorgerðr, 
dóttir Álfs ór Dölum. Önnur dóttir Álfs var Þórelfr, móðir 
Þorgeirs Hávarðssonar. Átti Þorgeirr þar traust mikit fyrir 
frændsemis sakir, því atÞorgils var mestr höfðingi í Vestfirðinga- 
fjórðungi. Hann var svá mikill þegnskaparmaðr, at hann 
gaf hverjum frjálsum mánni mat, svá lengi sem þiggja vildi; 
varð af þessu jafnan fjölmennt á Reykjahólum. Hafði Þorgils 
rausn mikla af búnaði sínum. Hann var góðgjarn maðr, ok 
forvitr. Þorgeirr var með Þorgils á vetrum, en fór á Strandir 
á sumrum. Eptir víg Þorgils Mákssonar fór Þorgeirr á 
Reykjahóla, ok sagði Þorgils þessi tíðendi. Þorgils sagði 
hánum þar vist til reiðu hjá sér; en þat hygg ek, segir 
hann, at þeir verði þungir í málinu, en ek em úfúss at 
auka vandræðum. Nú man ek senda mann til Þorsteins, ok 
bjóða fébætr fyrir víg Þorgils; en ef hann vill eigi sættum 
taka, þá man ek þetta mál eigi með kappi verja. Þorgeirr 
kvazt hans forsjá hlíta mundu. Um haustið sendi Þorgils 
mann til Þorsteins Kuggasonar at leita um sæltir,.en hann 
var þverr í því, at taka fé fyrir vígsmálit við Þorgils, en 
um önnur víg kvazt hann gjöra mundu eptir skynsamra 
manna tillögum; ok er Þorgils frétti þetta, kallar hann 
Þorgeir á tal við sik, ok spyrr, hver liðveizla hánum þætti 
sér þá hallkvæmust. Þorgeirr kvazt helzt vildu utan fara, 
ef hann yrði sekr. Þorgils sagði, at þessa mundi freistað 
verða. Skip stóð uppi í Norðrá í Borgarfirði; í því skipi 
keypti Þorgils á laun far til handa þeim fóstbræðrum. Leið 
svá af vetrinn. Þorgils frétti, at þeir Þorsteinn fjölmenntu 
mjök til alþingis, ok sátu í Ljárskógum. Því frestaði hann 

heiman at ríða, at hann vildi, at þeir Þorsteinn væri undan 
suðr riðnir, þá er hann kvæmi vestan; ok svá varð.  Reið 
Þorgils suðr, ok þeir fóstbræðr með hánum. Í þessi ferð 
drap Þorgils Böggul-Torfa at Márskeldu; þá drap hann ok 
þá Skúf ok Bjarna í Hundadal. Svá segir Þormóðr í 
Þorgeirsdrápu: 

Kapp let höldr (með heppni 

hríð gerðist þá sverða : 

hrátt gat hrafn at slíta 

hold) Máks syni goldit. 

Enn var (vígs) at vígi 

viggríðandi síðan 

(kænn bar greipr at gunni 

gjarna) Skúfs ok Bjarna. 
Þorgils sættist þar þegar á vígin Skúfs ok Bjarna þar í 
dalinum, ok dvaldist hánum lengr, enn hann hafði áðr ætlat. 
Fór Þorgeirr til skips, en Þorgils til þings, ok kvam eigi 
fyrr enn gengit var til dóma. Þá bauð Ásmundr hærulangr 
til varna um vígsmálit Þorgils Mákssonar; Þorgils gekk at 
dóminum, ok bauð fébætr fyrir vígit, ef Þorgeirr yrði þá 
sýkn. Hann leitaði til varna í málinu, hvárt þeir ætti eigi 
allan veiðiskap frjálsan á almenningum. Var þá lögmaðr 
at spurðr, hvárt þetta væri lögvörn. Skapti var þá lögmaðr, 
ok fylgði hann Ásmundi fyrir frændsemis sakir; sagði hann, 
at þat væri lög, ef þeir væri jafnir menn, en sagði, at 
fyrr ætti at taka bændr, enn einhleypingar. Ásmundr sagði, 
at Þorgils hefði boðit þeim fóstbræðrum“ jafnaðarskipti á 
beim hvalnum, sem úskurinn var, þá er þeir kvámu til, ok 
var þá lokit þeirri vörn. Gengu þeir Þorsteinn ok frændr 
hans þá at með kappi, ok létu ser eigi annat líka, enn 
Þorgeirr væri sekr gjörr. Sá Þorgils, at þá varð annathváit 
at gjöra, at ganga at með fjölmenni, en þó úvíst, hvat í 

aflaðist, eða láta þá fara fram, sem þeim líkaði; ok við 
þat, at þorgeiri var í skip komit, leiddi Þorgils hjá sér 
málit. Var Þorgeirr sekr gjörr, en fyrir Þormóð váru teknar 
fébætr, ok skyldi hann sýkn vera. Þeir ásmundr ok Þorsteinn 
þóttu mikit vaxa af þessu eptirmáli. Riðu menn þá heim 
af þinginu. Töluðu sumir menn, at Þorgils hefði lítt fylgt 
málinu, en hann gaf sér fátt al því, ok lét hvern tala hér 
um slíkt er vildi. En er Þorgeirr frétti sekt sína, sagði 
hann svá: þat munda ek vilja, at þeir, er mik hafa sekan 
„gjört, hefði þessa full gjöld áðr enn lýkr, ef ek mætti ráða. 

Gautr hét maðr, ok var kallaðr Sleituson; hann var 
frændi Þorgils Mákssonar. Gauir var ráðinn í skip þetta, 
er Þorgeirr skyldi sigla í Hann ýfðist mjök við Þorgeir, 
ok lét úfrýnliga; en er kaupmenn fundu þat, þótti þeim eigi 
einsætt, at þeir færi í einu skipi. Þorgeirr sagðist eigi 
hirða, hversu Gautr léti síga brýnnar, en þó var þat úil 
ráðs tekit, at Gautr rézt ór skipinu, ok fór norðr til sveita. 
Varð ekki at með þeim Þorgeiri at því sinni, en þó reis 
af þessu sundrþykki með þeim, sem síðar bar raun á. 

28. Grettir Ásmundarson kvam þetta sumar út í Skaga- . 
firði. Hann var þá svá frægr maðr fyrir sakir afls ok 
hreysti, at engi þótti þá slíkr af ungum mönnum. Hann 
reið brátt heim til Bjargs, ok tók Ásmundr þá við hánum 
sæmiliga. Atli hafði þá búsforráð; féll vel á með þeim 
bræðrum. Þá gjörðist ofsi Grettis svá mikill, at hánum 
þótti sér ekki úfært, Þá gjörðust þeir margir fullhranstir 
menn, er þá váru ungir, er Grettir var at leikum á Mið- 
fjarðarvatni með þeim, áðr enn hann fór utan. Einn af 
þeim var Auðunn, er þá bjó á Auðunarstöðum í Víðidal; 
hann var Ásgeirsson, Auðunarsonar, Ásgeirssonar æðikolls. 
Auðunn var góðr bóndi ok gegn maðr; allra manna var 
hann sterkastr norðr þar; hann þótu hinn gæfasti í byggðarlagi. 

Gretti kvam nú þat í hug, at hann þóttist hafa orðit var 
hluta fyrir Auðuni at knaltleiknum, sem áðr er sagt, ok 
vildi hann prófa, hvárr þeirra meira hefði við gengizt síðan. 
Af því gjörir Grettir heiman ferð sína á Auðunarstaði; þat 
var um öndverðan sláttutíma. — Gretttir barst á mikit, ok 
reið í steindum söðli mjök vönduðum, er Þorfinnr gaf hánum. 


-Hann hafði ok góðan hest, ok vápn öll hinu beztu. Grettir 


kvam snemma dags á Auðunarstaði, ok drap á dyrr. Fátt 
var manna heima. Grettir spurði, hvárt Auðunn væri heima. 
Menn sögðu, at hann væri farinn til sels eptir mat, Grettir 
hleypti beizli af hesti sínum. Túnit var úslegit, ok gekk 
hestrinn þangat, sem loðnast var. Grettir gekk til skála, 


. 


ok settist niðr á selstokkinn, ok síðan sofnaði hann. Litlu 
síðar kvam Auðunn heim; hann sá, at hestr var í túninu 
með steindum söðli. Auðunn bar mat á tveimr bestum, ok 
bar skyr á hesli, ok var þat í húðum, ok bundit fyrir ofan; 
þat kölluðu menn styrkylla. Auðunn tók af hestum, ok 
bar inn skyr í langi ser; bánum var myrkt fyrir augum. 
Grettir rétti fótinn fram af stokkinum, ok fell. Auðunn á 
fram, ok varð undir hánum skyrkyllirinn, ok gekk af yfirbandit. 
Auðunn spratt upp, ok spurði, hvat skelmi þar væri. Grettir 
nefndi sik. Auðunn mælti: þann veg var úspakliga farit; 
eða hvert er eyrindi þitt? Ek vil berjast við þik, sagði 
Grettir. Sjá man ek fyrst ráð fyrir mat mínum, sagði 
Auðunn. Vel má þat, sagði Grettir, ef þú mátt eigi öðrum 
mönnum at því hlíta. Auðunn laut þá niðr, ok þreif upp 
skyrkyllinn, ok sletti framan í fang Grettis, ok bað hann 
fyrst taka við því, er hánum var sent. Grettir varð allr 
skyrugr. Þótti hánum þat meiri smán, enn þó Auðunn hefði 
veitt hánum mikinn áverka. Síðan réðust þeir á, ok glímdu 
heldr sterkliga. Sækir Grettir með ákefð, en Auðunn ferr 
undan;  finnr hann þó, at Grettir hefir dregit undan 

hánum.  Gengr upp allt þat, er fyrir þeim verðr, ok rekast 
þeir víða um skálann.  Sparði hvárrgi af, en þó verðr Grettir 
drjúgari, ok fellr Auðunn at lyktum; hann hafði slitið öll 
vápnin af Gretti.  Knýjast þeir fast, ok verðr brak mikit 
um þá, ok þá kemr dynr mikill undir bæinn, ok heyrir“ 
Grettir, at riðit var at húsunum, ok af baki stigit, ok inn 
gengit snúðigt. Sér hann, at maðr gengr inn, þrifligr, í 
aauðum kyrtli, ok hafði hjálm á höfði. Sjá snéri til skálans, 
því at hann heyrði umfang mikit, er þeir áttust við. Hann 
spurði, hvat í skálanum væri. Grettir nefndi sik, eða hverr 
spyrr al? Barði heiti ek, sagði sá er kominn var. Ertu 
Barði Guðmundarson ór Ásbjarnarnesi? Sá er maðr hinn 
sami, sagði Barði: eða hvat hefstu at? sagði hann. Grettir 
Svarar! vit Auðunn eigum hér gamanleika. Eigi veit ek um 
gaman þat, sagði Barði, er ok eigi jafn komil á með ykkr; 
þú ert újafnaðarmaðr ok ofrkappsfallr, en hann er gæfr ok 
góðfengr, ok láttu hann upp standa skjótt. Grettir svarar: 
margr seilist um hurð til lokunnar, þætti mer þér nær at 
hefna Halls bróður þíns, enn at hlutast til með okkr Auðuni, 
hvat vit eigumst við. Jafnan heyri ek þat, sagði Barði, en 
eigi veit ek, hvárt þess verðr nökkut hefnt,- en þó vil ek, 
at þú látir Auðun vera í náðum, því at hann er spákr 
maðr. Grettir gjörði svá fyrir tillögur Barða, ok líkaði þó 
illa. Barði spurði, hvat til saka væri með. þeim. Grettir 
kvað vísu: 

Eigi veit, nema utan, 

Jálfaðr, at þér sjálfum 

kverk fyrir kapp ok orku 

(kvelling er þat) svelli; 

svá bannaði sinnir 


seimgauls, er vark heima, 

ungum endr fyrir lóngu 
ákall þinul fjalla. 

Barði kvað þat víst várkunn, ef hann ætti sín í at hefna. 
Man ek nú gjöra með ykkr, sagði Barði; vil ek, at þit 
skillt at svá gjörvu, ok sé nú slitið með ykkr, ok þat létu 
þeir haldast, því at þeir váru skyldir, ok líkaði Gretti heldr 
illa við Barða ok bræðr hans. Riðu á burt allir saman. 
Ok er þeir váru á veg komnir, þá mælti Grettir: þat hefi 
ek spurt, at þú ætlar suðr til Borgarfjarðar í sumar; uú 
vil ek bjóða þér, Barði, at fara suðr með þer, ok þykkjumst 
ek þá gjöra við þik verðleikum betr. Barði varð glaðr við 
þetta, ok játaði skjótt þessu, ok bað hann hafa þökk fyrir; 
síðan skildu þeir. Þá veik Barði aptr ok mælti: þat vil ek 
til skilja, segir hann, at þú farir eigi, nema Þórarinn fóstri 
minn? leyfi, því hann skal ráða ferðinni. Vel þætti mér 
þú mega einhlitr vera at ráðum þínum, á ek eigi, sagði 
Grettir, ferðir mínar undir öðrum mönnum, en illa man 
mér þykja, ef þú gjörir mik liðrækan. Nú fóru sína leið 
hvárir, ok kvazt Barði skyldu gjöra Gretti vissu, ef Þórarinn 
vildi, at þú farir, en ella skyldi hann sitja um kyrrt. Grettir 
reið heim til Bjargs, en Barði til bús síns. 

29. Um sumarit var lagt hestaþing fjölmennt á Langafit, 
ofan frá Reykjum; kvam þar margt manna. Atli at Bjargi 
átti hest góðan móalóttan, af Keingálu kyni; höfðu þeir 
feðgar mætr miklar á hestinum. Þeir bræðr Kormákr ok 
Þorgils á Mel?, áttu hest brúnan öruggan til vígs; þeir 
skyldi etja saman ok Atli frá Bjargi. Margir váru þar aðrir 
góðir hestar. Oddr úmagaskáld, frændi Kormáks, skyldi 
fylgja hesti þeirra frænda sinna um daginn. Oddr gjörðist 
sterkr maðr, ok lét um sik mikit, údæll ok úfyrirleitinn. 
Grettir spurði Atla bróður sinn, hverr fylgja skyldi hans 

hesti. Eigi er mér þat svá glöggt, sagði hann. Viltu, at 
ek standi hjá? sagði Grettir. Vertu vel stilltr þá frændi, 
sagði Atli, því at hér er við metnaðarmenn um at eiga. 
Gjaldi þeir sjálfir ofstopa síns, sagði Grettir, ef þeir hafa 
hann eigi í hófi. Nú eru hestarnir fram leiddir, en hrossin 
stóðu framarliga á árbakkanum, ok váru bundin saman. 
Hylr mikill var fyrir framan bakkann.  Hestarnir bitust 
allvel, ok var þat en mesta skemmtan.  Oddr fylgdi með 
kappi, en Grettir let hefjast við, ok tók í taglit annarri 
hendi, en hélt með annarri stafnum, er hann keyrði með 
hestinn. Oddr stóð framarliga bjá sínum hesti, ok var eigi 
traust, at hann styngi eigi hest Atla af takinu. Eigi let 
Grettir, sem hann sæi þat. Bárust hestarnir fram at ánnis 
þá stingr Oddr stafinum til Grettis, ok kvam á herðarblaðit, 
því at Grettir horfði öxlinni at hánum. Þat var mikit tilræði, 
svá at undan hljóp holdit, en lítt skeindist Grettir. Í því 
bili risu hestarnir hátt upp; Grettir hljóp undir hömina á 
hesti sínum en rak stafinn á síðu Oddi svá hart, at þrjú 
rilin brotnuðu í hánum, en Oddr hraut út á hylinn, ok svá 
hestr hans, ok hrossin öll, þau er bundin váru. Var þá 
lagzt til hans, ok dreginn af ánni. Þá var óp mikit gjört 
at þessu. Þeir Kormákr hlupu til vápna, en Bjargsmenn í 
öðrum stað; en er þat sá Hrútfirðingar ok Vatnsnesmenn, 
gengu þeir í milli, ok urðu þeir þá skildir, ok fóru heim 
ok höfðu hvárir ill heit við aðra, ok sátu þó um kyrrt um 
hríð. Atli var fátalaðr um þetta, en Grettir var heldr 
úsvífr, ok kvað þá finnast skyldu annat sinn, ef hann 
mætti ráða. 

30. Þorbjörn hét maðr, er bjó á Þóroddsstöðum í 
Hrútafirði; hann var sunr Arnórs heynefs Þóroddssonar, er 
numit hafði Hrútafjörð þeim megin til móts við Bakka. 
Þorbjörn var allra manna sterkastr; hann var kallaðr öxna- 

megin. Þóroddr hét bróðir hans, hann var kallaðr drápustúfr. 
Móðir þeirra var Gerðr, dóttir Böðvars ór Böðvarshólum. 
Þorbjörn var garpr mikill, ok hafði mannmargt með str. 
Hann var til þess tekinn, at hánum var verra til hjóna, 
enn öðrum mönnum, ok galt nær engum manni kaup; eigi 
þótti hann dæll maðr. Þorbjörn hét frændi hans, ok var 
kallaðr ferðalangr; hann var siglingamaðr, ok áttu þeir 
nafnar félag saman. Var hann á Þóroddsstöðum jafnan, ok 
þótti hann lítið bæta um fyrir Þorbirni. Hann var tilfyndinn 
ok fór með dáruskap til ýmsra manna. Þórir hét maðr, son 
Þorkels á Borðeyri. Þórir bjó fyrst á Melum í Hrútafirði. 
Hans dóttir var Helga, er Sleituhelgi? fékk. En eptir vígit 
á Fagrabrekku rözt Þórir suðr í Haukadal, ok bjó á 
Skarði, en seldi landit á Melum Þórhalla Gamlasyni víðlend- 
ings?%. Hans son var Gamli, er átti Rannveigu, dóttur 
Ásmundar hærulangs, systur Grettis. Þau bjuggu í þenna 
tíma á Melum, ok áttu gott ráð. Þórir á Skarði átti tvá 
sonu, höt annarr Gunnarrð, en annarr Þorgeirr*. Þeir váru 
efniligir menn, ok höfðu þeir þá tekit við búi eptir föður 
sinn, en þó váru þeir jafnan með Þorbirni öxnamegin; þeir 
gjörðust offorsfullir. Þetta sumar, sem nú var frá sagt, 
riðu þeir Kormákr ok Þorgils ok Narfi frændi þeirra suðr 
til Norðrárdals at erindum sínum.  Oddr úmagaskáld var 
ok í ferð með þeim; var hánum þá batnat stirðleikans, er 
hann hafði fengit á hestapinginu. Ok meðan þeir váru fyri 
sunnan heiðina, fór Grettir heiman frá Bjargi, ok með hánum 
tveir húskarlar Atla. Þeir riðu yfir til Búrfells, ok þaðan 
yfir hálsinn til Hrútafjarðar, ok kvámu til Mela um kveldit. 
Þrjár nætr váru þeir þar. Þau Rannveig ok Gamli tóku 
allvel við Gretti, ok buðu hánum með sör at vera, en hann 

vildi heim ríða. Þá frétti Grettir, at þeir Kormákr váru 
sunnan komnir, ok höfðu gist í Tungu um náttina. Grettir 
bjóst snemma frá Melum, Gamli bauð hánum menn til 
fylgdar.  Grímr hét bróðir Gamla; hann var allra manna 
hvatastr. Hann reið með Gretti við annan mann. Þeir váru 
finm samans riðu unz þar til, er þeir kvámu á Hrútafjarð- 
arháls, vestr frá Búrfelli, Þar stendr steinn mikill, er kallaðr 
er Grettishaf; hann fékkst við lengi um daginn at hefja 
steininn, ok dvaldi svá þar til er þeir Kormákr kvámu. 
Grettir snéri til móts við þá, ok hlupu af baki hvárirtveggja. 
Grettir sagði, at frjálsmannligra væri nú at höggva sem stærst, 
heldr enn berjast með stöfum sem förumenn.  Kormákr bað 
þá verða við mannliga, ok duga sem bezt. Eptir þat hlupust 
þeir at, ok börðust. Grettir var fremstr af sínum mönnum, 
ok bað þá geyma, at eigi væri gengit at baki hánum. 
Sáttust þeir um hríð, ok urðu hvárirtveggja sárir. Þorbjörn 
öxnamegin hafði: riðit þenna dag yfir háls til Búrfells, ok 
er þeir riðu aptr, sör hann fundinn. Þar var þá með 
hánum Þorbjörn ferðalangr, ok Gunnarr ok Þorgeirr Þóris- 
synir, ok Þóroddr drápustúfr. Ok er þeir kvámu at, heitir 
Þorbjörn á menn sína til meðalgöngu. Hinir váru svá ákafir, 
at þeir gátu ekki at gjört. Grettir ruddist um fast. Þeir 
urðu fyrir hánum Þórissynir, ok féllu báðir senn, er hann 
hratt þeim frá sér. Þeir urðu óðir mjök við þat, svá at 
Gunnarr hjó húskarl Atla banahggg, ok er Þorbjörn sá þat, 
biðr hann þá skilja; kvazt hann skyldu þeim lið veita, er 
hans orð vildi rækja. Þá váru fallnir! tveir húskarlar 
Kormáks. Þá sá Grettir, at varla mundi duga, ef Þórbjað 
réðist í lið með þeim, ok því lætr hann verða upp gefinn 
bardagann. Allir váru þeir sárir, sem á fundinum höfðu 
Verit. Illa þóttti Gretti, er þeir váru skildir. Eptir þa 

riðu þeir heim hvárirtveggja. Eigi sættust þeir á mál þessi. 
Þorbjörn ferðalangr gjörði at þessu mikit kalls; því tók at 
versna með þeim Bjargsmönnum ok Þorbirni öxnamegin, svá 
at af því gjörðist fullr fjandskapr, sem síðar kvam fram. 
Engar bætr váru Atla boðnar fyrir húskarl sinn; eigi lét 
hann, sem hann vissi þat. Grettir sat á Bjargi fram til 
tvímánaðar. Eigi er sagt, at þeir fyndist Kormákr síðan, 
svá þess sé getið. 

31. Barði Guðmundarson ok bræðr hans riðu heim 
í Ásbjarnarnes, þá er þeir Grettir skildust; þeir váru synir 
Guðmundar Sölmundarsonar. Móðir Sölmundar var Þórlaug, 
dóttir Sæmundar hins suðreyska, fóstbróður Ingimundar hins 
gamla, Barði var göfugmenni mikit. Hann reið nú brátt 
at finna Þórarin hinn spaka, fóstra sinn. Hann fagnaði 
Barða vel, ok spurði, hvat hann hefði þá um árnat liðveizl- 
unaÍ, því at þeir höfðu áðr gjört ráð um ferð Barða. 
Barði svarar, at hann hefir fengit þann mann til fylgdar við 
sik, er hánum þætti betra hans lið, enn tveggja annarra. 
Þórarinn þagnaði við, ok mælti: þat man vera Grettir 
Ásmundarson. Spá er spaks gela, sagði Barði, sá er maðr 
hinn sami, fóstri minn. Þórarinn svarar: satt er þat, a 
mikit afbragð er Grettir annarra manna, þeirra er nú er 
kostr á váru landi, ok seinl man hann vápnum verða sóttr, 
ef hann er heill, en grunar mik um, hversu heilladrjúgr 
hann verðr, ok mantu þess þurfa, at eigi sé allir úgæfumenn 
í þinni ferð, ok nóg man at gjört, þó eigi fari hann með; 
skal hann hvergi fara. ef ek ræð. Eigi varði mik þess, 
fóstri minn, sagði hann, at þú myndir fyrirmuna mér hins 
vaskasta manns, hvat sem í gjörist; má eigi fyrir öllu sjá, 
þá er menn verða svá neyddir til, sem ek þykkjumst vera. 
Duga man þér, sagði Þórarinn. þó at ek sjái fyrir. Varð 

nú svá at vera, sem Þórarinn vildi, at Gretti váru engi orð 
send, en Barði fór suðr til Borgarfjarðar, ok urðu þá Heiðar- 
vígin. Grettir var at Bjargi, er hann frétti, at Barði var 
suðr riðinn, Hann brást við reiðr, er hánum váru engi 
orð gjör, ok kvað þá eigi svá búit skyldu skilja. Hafði 
hann þá spurn af, nær þeirra væri sunnan ván, ok reið hann 
þá ofan? til Þóreyjargnúps?, ok ætlaði at sitja þar fyrir 
þeim Barða, þá er þeir riði sunnan. Hann fór frá bænum 
í hlíðina. ok beið þar. Þenna sama dag riðu þeir Barði 
sunnan af Tvíðægru frá Heiðarvígum. Þeir váru sex saman. 
ok allir sárir mjök; ok er þeir kvámu fram fyrir bæinn, þá 
mælti Barði: maðr er þar uppi Í hlíðinni, mikill, með 
vápnum, eða hvern kenni þér þar? Þeir sögðust eigi vita, 
hverr var. Barði mælti: þat hygg ek, sagði hann, at þar 
se Grettir Ásmundarson, ok ef svá er, þá man hann vilja 
oss finna; get ek hánum hafa mislíkat, er hann hefir eigi 
farit með oss, en mér þykkir vér nú eigi vel við látnir, ef 
hann gjörir nökkura úvissu af ser; man ek nú senda eptir 
mönnum til Þóreyjargnúps, ok eiga eigi undir újafnaði hans. 
Þeir segja þat allráðligt, ok svá gjörðu þeir. Síðan riðu 
þeir Barði veg sinn. Grettir sá ferð þeirra, og snéri þegar 
fyrir þá, ok er þeir fundust, heilsa hvárir öðrum. Grettir 
spurði at tíðendum, en Barði segir úfelmtligað slík sem 
váru. Grettir spurði, hvat manna væri í ferð með hánum. 
Barði kvað þar vera bræðr sína ok Eyjúlf mág sinn. Af 
þér hefir þú rekit ámælit nú, sagði Grettir, enda er nú ok 
næst, at vit reynim með okkr, hvárr hér má meira. Barði 
mælti: legit hafa mör annvirki nær garði, enn at berjast við 
þik fyrir sakleysi, ok þykkjumst ek nú hafa rekit þat af 
mér, Grettir svaraði: bleyðast þykki mör þú, Barði, sagði 
Grettir, ef þú þorir eigi at berjast við mik. Kalla þú þat 

sem þú vilt, sagði Barði, en í öðrum stað vilda ek, at þú. 
kvæmir fram újafnaði þínum, enn við mik; er þat. eigi 
úlíkligt, því at nú gengr ór hófi offors þitt. Gretti þótti 
illar spár hans, ok efar nú fyrir sér, hvárt hann skyldi ráða 
til einhvers þeirra, ok sýnist hánum þat úforsjáligt, er þeir 
váru sex, en hann einn, ok í því bili kvámu menn heiman 
frá Þóreyjargnúpi til liðs við þá Barða; lætr Grettir þá 
dragast sundr með þeim, ok snýr til hests síns, en Barði 
ok hans félagar fóru leiðar sinnar, ok varð eigi af kveðjum 
með þeim at skilnaði. Eigi áttust þeir Barði ok Grettir 
fleira við, svá þess sé getið. Svá hefir Grettir sagt, at 
hann þóttist öruggr til vígs við flesta menn, þó at þrír 
væri saman, en hann myndi eigi ílýja fyrir fjórum at úreyndu, 
en því at eins berjast við fleiri, nemaÍ hann ætti hendr 
sínar at verja, sem segir Í þessarri vísu: 

Treysli ek mér við, Mistar 

mótkennandi. þrenna, 

hvat er í Hildar veðri 

heiptminnigt skal vinna, 

vilk eigi Meiri, enn fjórum, 

farsætendum mæta 

at gnýfengnum gungnis 

gráð, ef ek skal ráða. 
Eptir skilnað þeirra Barða fór Grettir aptr til Bjargs. Þá 
þótti Gretti mikit mein, er hann mátti hvergi prófa afl sitt, 
ok fréttist fyrir, ef nökkut væri þat, er hann mætti við fást. 

32. Þórhallr hét maðr, er bjó á Þórhallsstöðum í 

Forsæludal. Forsæludalr er upp af Vatnsdal. Þórhallr var 
Grímsson, Þórhallssonar?, Friðmundarsonar, er namForsæludal. 
Þórhallr átti þá konu, er Guðrún hét. Grímr hét son þeirra, 
en Þuríðr dóttir; þau váru vel á legg komin. Þórhallr var 

vel auðigr maðr, ok mest at kvikfé, svá at engi maðr álti 
jafnmargt ganganda fé, sem hann. Eigi var hann höfðingi, 
en þó skilríkr bóndi. Þar var reimt mjök, ok fékk hann 
varla sauðamann, svá at hánum þætti duga. Hann leitaði 
ráðs við marga menn, hvat hann skyldi til bragðs taka, en 
engi gat þat ráð til gefit, er dygði. Þórhallr. reið til þings 
hvert sumar, Hann átti hesta góða. Þat var eitt sumar á 
alþingi, at Þórhallr gekk til búðar Skapta lögmanns Þórodds- 
sonar. Skapti var manna vitrastr, ok heilráðr, ef hann var 
beiddr. Þat skildi með þeim feðgum. Þóroddr var forspár, 
“ ok kallaðr undirhyggjumaðr af sumum mönnum!, en Skapti 
lagði þat til með hverjum manni, sem hann ætlaði at duga 
skyldi, ef eigi væri af því brugðit; því var hann kallaðr 
feðrbetrungr. — Þórhallr gekk í búð Skapta; hann fagnaði 
vel Þórhalíi, því hann víssi, at hann var ríkr maðr at fé, 
ok spurði, hvat at tíðendum væri. Þórhallr mælti: heilræði 
vilda ek af? yðr þiggja. Í litlum færum em ek til þess, 
sagði Skapti; eða hvat stendr þik? Þórhallr mælti: þat er 
svá háttað, at mör helzt lítt á sauðamönnum, verðr þeim 
heldr klaksárt, en sumir gjöra engar lyktir á; vill nú engi 
taka, sá er kunnigt er til, hvat fyrir býr. Skapti svarar: 
þar man liggja meinvættr nökkur, er menn eru tregari til 
at geyma síðr þíns fjár, enn annarra manna. Nú fyrir því, 
at þú hefir at mör ráð sótt, þá skal ek fá þér sauðamann, 
þann er Glámr heitir, ættaðr ór Sviðþjóð, ór Sylgsdölum?, 
er út kvam í fyrra sumar, mikill ok sterkr, ok eigi mjök 
við alþýðu skap. Þórhallr kvazt eigi um þat gefa, ef hann 
geymdi vel fjárins. Skapti sagði öðrum eigi vænt horfa, ef 
hann geymdi eigi fyrir afls sakir ok áræðis, Þórhallr gekk 
þá út. Þetta var at þinglausnum. Þórhalli var vant hesta 
tveggja ljósbleikra, ok fór sjálfr at leita; af því þykkjast 

menn vita, at hann var eigi mikilmenni. „Hann gekk upp 
undir-Sleðás!, ok-suðr með fjalli því, er Ármannsfell heitir; 
þá sá hann, hvar maðr fór ofan ór Goðaskógi, ok bar hrís 
á hesti. Brátt har saman fund þeirra. | Þórhallr spurði 
hann at nafni, en hann kvezt Glámr heita. Þessi maðr var 
mikill vexti ok undarligr í yfirbragði, bláeygðr ok opineygðr, 
úlfgrár á: hárslit. Þórhalli brá nökkut í brún, er hann sá 
þenna mann, en þó skildi hann, at hánum myndi til þessa 
„vísat. Hvat er þér bezt hent at vinna? sagði Þórhallr. 
-Glámr kvað sér vel hent at geyma sauðfjár á vetrum. Viltu 
geyma sauðfjár míns? sagði Þórhallr; gaf Skapti þik á mitt 
vald. - Svá man þér hentust mín vist, at ek fara sjálfráðr, 
því ek em skapstyggr, ef mér líkar eigi. vel, sagði Glámr. 
Eigi man mör mein at því, sagði Þórhallr, ok vil ek, at 
þú farir til mín.  Gjöra má ek þat, sagði Glámr; eða eru 
þar nökkur vandhæfi á? Reimt þykkir þar vera, sagði Þórhallr, 
Eigi hræðumst ek flykur? þær, sagði Glámr, ok þykkir mér 
at úðaufligra. Þess mantu við þurfa, sagði Þórhallr, ok 
hentar þar betr at vera eigi alllítill fyrir sér. Eptir þat 
kaupa þeir. saman, ok skal Glámr koma at vetrnáttum. 
Síðan skildu þeir, ok fann Þórhallr hesta sína, þar hann 
hafði nýleitað. . Reið Þórhallr heim, ok þakkaði Sapta sinn? 
velgjörning.. Sumar leið af, ok frétti Þórhallr eigi til 
sauðamanns, ok engi kunni skyn á hánum, en at ánefndum 
tíma kvam hann á þórhallsstaði. Tekr bóndi við hánum 
vel, en öllum öðrum gazt eigi at hánum, en húsfreyju þó 
minnst. Hann tók við fjárvarðveizlu, ok varð hánum lítið 
fyrir því; hann var hljóðmikill ok dimmraddaðr, ok ftit 
stökk allt saman, þegar hann hóaði. Kirkja var á Þórhalls- 
stöðum; eigi vildi Glámr til hennar koma; hann var úsöngy- 

inn ok trúlauss, stirfinn* ok viðskotaillr; öllum var hann 
hvimleiðr. 

Nú leið svá þar til er kemr atfangadagr jóla; þá stóð 
Glámr snemma upp; ok kallaði til matar síns. Húsfreyja 
svarar: eigi er þat háttr kristinna manna at matast þenna 
dag, því at á morgin er jóladagr hinn fyrsti, segir hón, ok 
er því fyrst skylt at fasta í dag. Hann svarar: marga 
hindrvitni hafi þér, þá er ek sé til einskis koma; veit ek 
eigi, at mönnum fari nú betr at, heldr enn þá, er menn 
fóru eigi með slíkt; þótti mér þá betri siðr, er menn váru 
heiðnir kallaðir, ok vil ek hafa? mat minn, en engar refjur. 
Húsfreyja mælti: víst veit ek, at þér man illa farast í dag, 
ef þú tekr þetta illbrigði til.  Glámr bað hana taka mat í 
stað; kvað henni annat skyldu vera verra.  Hón þorði eigi 
annat, enn at gjöra sem hann vildi; ok er hann var metlr, 
gekk hann út, ok var heldr gustillr,  Veðri var svá faril, 
at myrkt var um at litast, ok flögraði ór drífa, ok gný- 
mikit, ok versnaði mjök sem á leið daginn. Heyrðu menn 
til sauðamanns öndverðan daginn, en miðr er á leið daginn. 
Tók þá at fjúka, ok gjörði á hríð um kveldit.  Kvámu 
menn til líða, ok leið svá fram at dagsetri. Eigi kvam 
Glámr heim. Var þá um talat, hvárt hans skyldi eigi leita, 
en fyrir því, at hríð var á ok niðamykr, þá varð eigi af 
leitinni. Kvam hann eigi heim jólanáttina3 biðu menn svá 
fram um tíðar. At ærnum degi fóru menn í leitina, ok 
fundu feit víða í fenum, lamit af ofviðri, eða hlaupit á fjöll 
upp. Því næst kvámu þeir á traðk mikinn ofarliga í dalnum; 
þótti þeim því líkt, sem þar hefði glímt verit heldr sterkliga, 
því at grjótið var víða upp leyst, ok svá jörðin, Þeir hugðu 
at vandliga, ok sá, hvar Glámr lá skammt á burt frá þeim. 
Hann var dauðr, ok blár sem hel, en digr sem naut. Þeim 

bauð af hánum úþekkt mikla, ok hraus þeim mjök hugr 
við bánum, en þó leituðu þeir við at færa hann til kirkju, 
ok! gátu eigi komit hánum, nema á einn gilsþröm þar 
skammt ofan frá ser, ok fóru heim við svá búit, ok sögðu 
bónda þenna atburð. Hann spurði, hvat Glámi myndi hafa 
at bana orðit. Þeir kváðust rakit hafa spor svá stór, sem 
keraldsbotni væri niðr skellt þaðan frá, sem traðkrinn var, 
ok upp undir björg þau, er þar váru ofarliga í dalnum, ok 
fylgdu þar með blóðdrefjar miklar. Þat drógu menn saman, 
at sú meinvættr, er áðr hafði! verit, myndi hafa deytt? 
Glám, en hón myndi fengit hafa hér nökkura áverka, þá er 
tekit hafi til fulls, því at við þá meinvætti hefir aldri vart 
orðit síðan. - Annan dag jóla var farit at leita við enn at 
færa Glám til kirkju; váru eykir fyrir beittir, ok gátu þeir 
hvergi fært hann, þegar sléttlendit var ok eigi var forbrekkis 
at fara; gengu nú frá við svá búit. Hinn þriðja dag fór 
prestr með þeim, ok leituðu allan daginn, ok fannst Glámr 
eigi. Eigi vildi prestr optar til fara, en sauðamaðr fannst, 
þegar prestr var eigi í ferð. Iétu þeir þá fyrir vinnast, at 
færa hann til kirkju, ok dysjuðu hann þar, sem þá var 
hann kominn. Litlu síðar urðu menn varir við þat, at 
Glámr lá eigi kyrr; varð mönnum at því mikit mein, svá 
at margir féllu í úvit, ef sá hann, en sumir höldu eigi 
vitinu. - Þegar eptir jólin þóttust menn sjá hann heima þar 
á bænum. Urðu menn ákafliga hræddir; stukku þá margir 
menn í burt. Því næst tók Glámr at ríða húsum á nætr, 
svá at lá við brotum?; gekk hann þá náliga nætr ok daga. 
Varla þorðu menn at fara upp í dalinn, þó at ætti nóg 
eyrindi. Þótti mönnum þar í héraðinu mikit mein at þessu. 

33. „Um várit fékk Þórhallr sér hjón, ok gjörði bú á 
jörðu sinni; tók þá at minnka aplrgangr, meðan sólargangr 

var mestr?; leið svá fram á miðsumar. Þetta sumar kvam 
út skip í Húnavatnis þar var á sá maðr, er Þorgautr höt. 
Hann var útlendr at kyni, mikill ok sterkr; hann hafði 
tveggja manna afl; hann var lauss ok einn fyrir sér; hann 
vildi fá starfa nökkurn, því hann var félauss. Þórhallr reið 
til skips, ok fann Þorgaut, spurði, ef hann vildi vinna fyrir 
hánum.  Þorgautr kvað þat vel mega vera; ok kvezt eigi 
vanda þat. Svá skaltu við búast, segir Þórhallr, sem þar 
st eigi veslingsmönnum hent at vera fyrir aptrgöngum þeim, 
er þar hafa verit um hríð. en eigi vil ek þik á tálar draga. 
Þorgautr svarar: eigi þykkjumst ek upp gefinn, þó at ek 
sjái smávofur; man þá eigi öðrum dælt, ef ek hræðumst; 
ok eigi bregð ek vist minni fyrir þat. Nú kemr þeim vel 
kaupstefnan, ok skal Þorgautr gæta sauðfjár at vetri. Leið 
nú af sumarit. Tók Þorgautr við fénu at vetrnáttum. Vel 
líkaði öllum við hann. Jafnan kvam Glámr heim ok reið 
húsum. Þat þótti Þorgauti allkátligt, ok kvað þrælinn þurfa 
mundu nær at ganga, ef ek hræðumst.  Þórhallr bað hann 
hafa fátt um; er bezt, at þit reynit eigi með ykkr.  Þorgautr 
mælti: sannliga er? skekinnð þróttr ór yðr, ok dett ek eigi 
niðr milli dægra við skraf. þetta. Nú fór svá fram um 
velrinn allt til jóla. Atfangakveld jóla fór sauðamaðr til 
fjár. Þá mælti húsfreyja: þurfa þætti mér, at nú færi eigi 
at fornum brögðum. Hann svarar: ver eigi hrædd um þat, 
húsfreyja, sagði hann, verða man eitthvert söguligt, ef ek 
kem eigi aptr. Síðan gekk hann aptr til fjár síns. Veðr 
var heldr kalt, ok fjúk mikit. Því var Þorgautr vanr at 
koma heim, þá er hálfrökkvat var, en nú kvam hann eigi 
í þat mund.  Kvámu tíðamenn, sem vant var, Þegar þótti 
Mönnum eigi úlíkt á horfast, sem fyrr. - Bóndi vildi leita 


láta eptir sauðamanni, en tíðamenn töldust undan, ok. 

sögðust eigi mundu hætta sér út Í tröllahendr um nætr, ok 
treystist bóndi eigi at fara, ok varð eigi af leitinni. Jóladag 
er menn váru mettir, fóru menn til ok leituðu sauðamanns. 
Gengu þeir fyrst til dysjar Gláms, því at menn ætluðu af 
hans völdum mundi orðit um hvarf sauðamanns; en er þeir 
kvámu nær dysinni, sá þeir þar mikil tíðendi, ok þar fundu - 
þeir sauðamann, ok var hann brotinn á háls, ok lamit sundr 
hvert bein í hánum. Síðan færðu þeir hann til kirkju, ok 
varð engum manni mein at Þorgauti síðan, en Glámr tók 
at magnast af nýju; gjörði hann nú svá mikit af sér, at 
menn allir stukku burt af Þórhallsstöðum, utan bóndi einn 
ok húsfreyja.  Nautamaðr hafði þar verit lengi hinn sami, 
vildi Þórhallr hann eigi lausan láta fyrir góðvilja sakir ok 
geymslu; hann var mjök við aldr, ok þótti hánum mikit 
fyrir at fara á burt; sá hann ok, at allt fór at únytju, þat 
er bóndi átti, af engi geymdi. Ok eptir miðjan velr var 
þat einn morgin, at húsfreyja fór til fjóss at mjólka kýr eptir 
tíma; þá var alljóst, því at engi treystist fyrr úti at vera 
annarr, enn nautamaðr; hann fór út, þegar lýsti.  Hón 
heyrði brak mikit í fjósit, ok beljan öskrliga;  hón hljóp 
inn æpandi, ok kvazt eigi vita, hver údæmi um væri í 
fjósinu. Bóndi gekk út, ok kvam til nautanna, ok stangaði 
hvert annat. Þótti hánum þar eigi gott, ok gekk innar at 
hlöðunni. Hann sá, hvar lá nautámaðr, ok hafði höfuðit í 
öðrum bási, en fætr í öðrum; hann lá á bak aptr. Bóndi 
gekk at hánum, ok þreifaði um hann, finnr brátt, at hann 
er dauðr ok sundr hrygrinn í hánum; var hann brotinn 
um báshelluna. Nú þótti bónda eigi vært, ok fór í burt af 
bænum með allt þat, sem hann mátti í burt flytja, en allt 
kvikft þat, sem eptir var, deyddi Glámr, ok því næst fór 
hann um allan dalinn. ok eyddi bæi alla upp frá Tungu. 
Var Þórhallr þá með Ýmissum vinum sínum þat eptir var 

„velrarins. Engi maðr mátli fara upp Í dalinn með hest eðr 
hund, því at þat var þegar drepit. En er váraði, ok sól- 
argangr var sem mestr, létti heldr aptrgöngunum, Vildi 
Þórhallr nú fara aptr til lands síns. - Urðu hánum eigi auð= 
fengin hjón, en þó gjörði hann bú á Þórhallsstöðum. Fór 
allt á sama veg, sem fyrr. Þegar at haustaði, tóku at vaxa 
reimleikar. Var þá mest sótt at bóndadóttur, ok svá fór, 
„at hón lözt af því.  Margra ráða var í leitað, ok varð eigi 
at gjört. Þótti mönnum til þess horfast, at eyðast myndi 
allr Vatnsdallr, ef eigi yrði bætr á ráðnar. 

34.. Nú er þar til at taka, at Grettir Ásmundarson 
sat heima at Bjargi um haustið, síðan þeir Vígabarði skildu 
á Þóreyjargnúpi; ok er mjök var komit at vetrnáttum, reið 
Grettir heiman norðr yfir hálsa til Víðidals, ok gisti á 
Auðunarstöðum. Sættust þeir Auðunn til fulls, ok gaf 
Grettir hánum öxi góða, ok mæltu til vináttu með sér. 
Auðunn bjó lengi á Auðunarstöðum, ok var kynsæll. maðr. 
Hans sun var Egill, er átti Úlfheiðit, dóttur Eyjúlís 
Guðmundarsonar; ok var þeirra sun Eyjúlfr, er veginn var 
á alþingi; hann var faðir Orms kapilans? Þorláks byskups. 
Grettir reið norðr til Vatnsdals, ok kvam á kynnisleit í 
Tungu, Þar bjó þá Jökull Bárðarson, móðurbróðir Grettis. 
Jökull var mikill maðr ok sterkr, ok hinn mesti ofsamaðr; 
hann var siglingamaðr, ok mjök údæll, en þó mikilhæfr 
maðr. Hann tók vel við Gretti, ok var bann þar þrjár 
nætr. Þá var svá mikit orð á aptrgöngum Gláms, at mönnum 
var ekki jafntíðrætt, sem þat. Grettir spurði inniliga at 
þeim atburðum, er höfðu orðit. Jökull kvað þar eigi meira 
af sagt, enn til væri hæft; eða er þér forvitni á, frændi, 
at koma þar? Grettir sagði, at þat var satt. Jökull bað 
hann þat eigi gjöra, því þat er gæfuraun mikil, en frændr 

þínir eiga mikit í hættu, þar sem þú ert, sagði hann; 
þykir oss nú engi slíkr af ungum mönnum, sem þú, en 
illt man af illum hljóta, þar sem Glámr er; er ok miklu 
betra, at fást við mennska' menn, enn við úvættir slíkar, 
Grettir kvað sér hug á at koma á Þórhallsstaði, ok sjá, 
hversu þar væri um gengit. Jökull mælti: sé ek nú, at 
eigi tjáir at letja þik, en satt er þat sem mælt er, at sitt 
er hvárt, gæfa eðr gjörfugleikr. Þá er öðrum vá fyrir dyrum, 
er öðrum er inn um komit, ok hygg at, hversu þér man 
fara sjálfum, áðr enn lýkr kvað Grettir, Jökull svarar: 
vera kann, at vit sjáim báðir nökkut fram, en hvárrgi fái 
við gjört. Eptir þat skildu þeir, ok líkaði hvárigum 
annars Spár. 

35. Grettir teið á Þórhallsstaði, ok fagnaði bóndi 
hánum vel. Hann spurði, hvert Grettir ætlaði at fara, en 
hann sagðist þar vilja vera um náttina, ef bónda líkaði at 
svá væri. —Þórhallr kvazt þökk fyrir kunna, at hann væri, 
en fám þykkir slægr til at gista hör um tíma; mantu hafa 
heyrt getið um hvat hör er at veila, en ek vilda gjarna, at 
þú hlytir engi vandhæfi af mör; en þó at þú komist heill á 
burt, þá veit ek fyrir víst, at þú missir bests þíns, því 
engi heldr hér heilum sínum fararskjót, sá er kemr. Grettir 
kvað gott til hesta, hvat sem af þessum yrði.  Þórhallr 
varð glaðr við, er Grettir vildi þar vera, ok tók við hánum 
báðum höndum. Var hestr Grettis læstr í húsi sterkliga. 
Þeir fóru til svefns, ok leið svá af náttin, at eigi kvam 
Glámr heim. Þá mælti Þórhallr: vel hefir brugðit við þína 
kvámu, því at hverja nátt er Glámr vanr at ríða húsum, eða 
brjóta upp hurðir, sem þú mátt merki sjá. Grettir mælti: 
þá man vera annathvárt, at hann man eigi lengi á sér sitja, 
eða man af reimast! meir, enn eina nátt; skal ek vera 

nátt aðra, ok sjá, hversu ferr. Síðan gengu þeir til hests. 
Grettis, ok var ekki við hann gletzt. Allt þótti bónda at 
einu fara. Nú er Grettir þar aðra nátt, ok kvam eigi 
þrællinn heim. Þá þótti bónda mjök vænkast, Fór hann 
þá at sjá hest Grettis. Þá var upp brotið húsit, er bóndi 
kvam til, en hestrinn dreginn til dyra utar, ok lamit í sundr 
í hánum hvert bein. Þórhallr sagði Gretti, hvar þá var 
komit, ok bað hann forða sér, því at víss er dauðinn, ef 
þú bíðr Gláms. Grettir svarar: eigi má ek minna hafa 
fyrir hest minn, enn at sjá þrælinn. Bóndi sagði, at þat 
var eigi bati, at sjá hann, því at hann er úlíkr nökkurri 
mannligri mynd, en góð þykki mér hver sú stund, er þú 
vilt hér vera. Nú líðr dagrinn, ok er menn skyldi fara til 
svefns, vildi Grettir eigi fara af klæðum, ok lagðist niðr í 
sætið gegnt lokrekkju bónda; hann hafði röggvarfeld! yfir 
str, ok kneppti annat skautið niðr undir fætr sér, en annat 
snaraði hann undir höfuð sér, ok sá út um höfuðsmáttina. 
Setstokkr var fyrir framan sætið, mjök sterkr, ok spyrndi 
hann þar í. Dyraumbúningrinn allr var frá brotinn úlidyrunum, 
en nú var þar fyrir bundinn hurðarflaki, ok úvendiliga um 
búit. Þverþilit var allt brotið frá skálanum, þat sem þar 
fyrir framan hafði verit, bæði fyrir ofan þvertrtit ok neðan. 
Sængr allar váru ór stað færðar. Heldr var þar úvistligl. 
Ljós brann í skálanum um náttina; ok er af myndi þriðjungr 
af nátt, heyrði Grettir út dynur miklar; var þá farit upp á 
húsin, ok riðit skálanum ok barit hælunum um þekjuna svá 
at brakaði í hverju tré. Því gekk lengi, þá var farit ofan 
af húsunum, ok til dyra gengit; ok er upp var lokit hurð- 
unni, sá Grettir, at þrællinn rétti inn höfuðit, ok sýndist 
hánum afskræmiliga mikit ok undarliga stórskorit.  Glámr 
fór seint, ok réttist upp, er hann kvam inn í dyrnar; hann 

gnæfði ofarlíga við rjáfrinu; snýr at skálanum, ok lagði 
handleggina upp á þvertréit, ok gægðist inn yfir skálann. 
Eigi lét bóndi heyra til sín, því at hánum þótti ærit um, 
er hann heyrði, hvat um var úti. Grettir lá kyrr, ok hrærði 
sik hvergi. Glámr sá, at hrúga nökkur lá í sætinu, ok 
rézt nú innar eptir skálanum, ok þreif í feldinn stundarfast. 
Grettir spyrndi í stokkinn, ok gekk því hvergi. Glámr 
hnykkti í annat sinn miklu fastara, ok bifaðist hvergi 
feldrinn. Í þriðja sinn þreif hann í með báðum höndum 
svá fast, at hann rétti Gretti upp ór sætinu; kipptu nú í 
sundr feldinum í millum sín. Glámr leit á slitrit, er hann 
hélt á, ok undraðist mjök, hverr svá fast myndi togast við 
hann; ok í því hljóp Grettir undir hendr hánum, ok þreif 
um hann miðjan, ok spennti á hánum hrygginn sem fastast 
gat hann, ok ætlaði hann, at Glámr skyldi kikna við; en 
þrællinn lagði at handleggjum Grettis svá fast, at hann 
hörfaði allr fyrir orku sakir. Fór Grettir þá undan í ýms 
sætin. Gengu þá frá stokkarnir, ok allt: brotnaði þat sem 
fyrir varð. Vildi Glámr leita út, en Grettir færði við fætr, 
hvar sem hann mátti, en þó gat Glámr dregit hann fram 
ór skálanum; áttu þeir þá all-harða sókn, því at þrællinn 
ætlaði at koma hánum út ór bænum; en svá illt, sem var 
at eiga við Glám inni, þá sá Grettir, at þó var verra at 
fást við hann úti, ok því brauzt hann í móti af öllu afli 
at fara út.  Glámr færðist í aukana, ok kneppti hann at 


„ 


str, er þeir kvámu í andyrit; ok er Grettir sér, al hann 


fekk eigi við spornat, hefir hann allt eitt atriðit, at hann 


hleypr sem harðast í fang þrælnum, ok spyrnir báðum 
fótum í jarðfastan stein, er stóð í dyrunum. Við þessu 
bjóst þrællinn eigi; hann hafði þá togazt við at draga 
Grelu at sér, ok því kiknaði Glámr á bak aptr, ok rauk 
öfugr út á dyrnar, svá at herðarnar námu uppdyrit, ok 

rjáfrit gekk í sundr, bæði viðirnir ok þekjan frerin, féll svá 
opinn ok öfugr út ór húsunum, en Grettir á hann ofan. 
Tunglskin var mikit úti, ok gluggaþykkn; hratt stundum 
fyrir, en stundum dró frá. Nú í því, er Glámr föll, rak 
skýit frá tunglinu, en Glámr hvessti augun upp í móti, ok 
svá hefir Grettir sagt sjálfr, at þá eina sýn hali hann sét 
svá, at hánum brygði við. Þá sigaði! svá at hánum af 
öllu saman, mæði ok því, er hann sá at Glámr gaut sínum 
sjónum harðliga, at hann gat eigi brugðit saxinu, ok lá 
náliga í milli heims ok heljar. En því var meiri úfagnaðar 
kraptr með Glámi, enn flestum öðrum aptrgöngumönnum, 
at hann mælti þá á þessa leið: mikit kapp hefir þú á lagit, 
Grettir, sagði hann, at finna mik, en þat man eigi undarligt 
þykja, þó at þú hljótir eigi mikit happ af mör; en þat má 
ek segja þér, at þú hefir nú fengit helming afls þess ok 
þroska, er þér var ætlaðr, ef þú hefðir mik eigi fundit; nú 
fæ ek þat afl eigi af þér tekit, er þú hefir áðr hreppt, en 
því má ek ráða, at þú verðr aldri sterkari, enn nú ertu, ok 
ertu þó nógu sterkr, ok at því man mörgum verða. Þú 
hefir frægr orðit hör til af verkum þínum, en höðan af 
Munu falla til þín sektir ok vígaferli, en flest öll verk þín 
snúast þér til úgæfu ok hamingjuleysis. Þú mant verða 
útllægr gjörr, ok hljóta jafnan úti at búa einn samt; þá legg 
ek þat á við þik, at þessi augu st þér jafnan fyrir sjónum, 
sem ek ber eptir, ok man þér þá erfitt þykja einum at 
vera, ok þat man þér til dauða draga. Ok sem þrællinn 
hafði þetta mælt, þá rann af Gretti úmegit, þat sem á 
hánum hafði verit. Brá hann þá saxinu, ok hjó höfuð af 
Glámi, ok setti þat við þjó hánum. Bóndi kvam þá út, 
ok hafði klæzt á meðan Glámr lét ganga töluna, en hvergi 
þorði hann nærat koma, fyrr enn Glámr var fallinn.  Þórhallr 

lofaði guð fyrir, ok þakkaði vel Gretti, er hann hafði unnit 
þenna úhreina anda. Fóru þeir þá til, ok brendu Glám 
at köldum kolum. Eptir þat báru þeir ösku hans í eina 
hít ok grófu þar niðr, sem sízt váru fjárhagar eða mannavegir; 
gengu heim eptir þat, ok var þá mjök komit at degi. Lagðist 
Grettir niðr, því at bann var stirðr mjök.  Þórhallr sendi 
menn á næstu bæi eptir mönnum, sýndi ok sagði, hversu 
farit hafði. Öllum þótti mikils um vert um þetta verk, 
þeim er heyrðu; var þat þá almælt, at engi væri þvílíkr 
maðr á öllu landinu fyrir afls sakir ok hreysti ok allrar 
atgjörfi, sem Grettir Ásmundarson.  Þórhallr leysti Gretti 
vel af hendi, ok gaf hánum góðan hest, ok klæði sæmilig, 
því at þau váru öll sundr leyst, er hann hafði áðr borit. 
Skildu þeir með vináttu. Reið Grettir þaðan í Ás í Vatnsdal, 
ok tók Þorvaldr við hánum vel, ok spurði inniliga at sameign 
þeirra Gláms, en, Grettir segir hánum viðskipti þeirra, ok 
kvazt aldri í þvílíka aflraun komit hafa, svá langa viðreign 
sem þeir höfðu saman átt.  Þorvaldr bað hann hafa sik 
spakan, ok man þá vel duga, en ella man þér slysgjarnt 
verða, Grettir kvað eigi batnat hafa um lyndisbragðit, ok 
sagðist nú miklu verr stilltr, enn áðr, ok allar mótgjörðir 
verri þykja. Á því fann hann mikla muni, at hann var 
orðinn maðr svá myrkfælinn, at hann þorði hvergi at fara 
einn saman, þegar myrkva tók; sýndist hánum þá hvers 
kyns skrípi, ok þat er haft síðan fyrir orðlæki, at þeim 
ljái Glámr augna eðra gefi glámsýni, er mjök sýnist annan 
veg, enn er. Grettir reið heim til Bjargs, er hann hafði 
gjört eyrindi sín, ok sat heima um vetrinn. E 
36. Þorbjörn öxnamegin hafði haustboð mikit, ok 
kvam þar margt manna; þetta var meðan Grettir fór norðr 
til Vatnsdals um haustið. Þorbjörn ferðalangr var þar at 
boðinu. Þar varð margt talat. Spurðu þeir Hrútfirðingar 

at sameign þeirra Grettis á hálsinum um sumarit. Þorbjörn 
öxnamegin bar Gretti allvel söguna; kvað Kormák verra 
mundu af hafa fengit, ef engir hefði til komit at skilja þá. 
Þá mælti Þorbjörn ferðalangr: þat var bæði, sagði hann, 
at ek sá hann Gretti ekki til frægðar vinna, enda hygg ek, 
at hánum skyti skelk í bringu, er vér kvámum at, ok 
allfúss var hann at skilja, ok eigi sá ek hann til hefnda 
leita, er húskarl Atla var drepinn, ok því ætla ek aldri 
hug í hánum, ef hann hefir eigi nógan liðsafla.  Gjörði 
Þorbjörn at þessu hit mesta gabb. Margir tóku undir, at 
þetta væri þarfleysuglens, ok Grettir myndi eigi svá búit 
hafa vilja, ef bann frétti þessi orð. Eigi bar þar til tíðinda 
fleira at boðinu. Fóru menn heim.  Váru dylgjur miklar 
með þeim um vetrinn, en hvárigir réðu á aðra; bar þá 
ekki til tíðinda um vetrinn. 

37. Snemma um várit eptir kvam skip út af Noregi; þat var 
fyrir þing. Þeir kunnu at segja mörg tíðendi: þat fyrst, at höfð- 
ingjaskipti var orðit í Noregi; var þá kominn til ríkis Ólafr 
konungr Haraldsson, en Sveinn jarl ór landi stokkinn, um 
várit eptir Nesjaorrustu. Váru margir merkiligir hlutir sagðir frá 
Ófafi konungi, ok þat með, at hann tók þá menn alla bezt, 
sem váru atgjörfismenn um nökkura hluti, ok gjörði sér þá 
handgengna. Við þetta urðu glaðir margir ungir menn, ok 
fýstust til utanferðar; ok svá sem Grettir spurði þessi 
tíðendi, gjörist hánum hugr á at sigla; vænti hann sér 
sæmdar, sem aðrir, af konunginum. Skip stóð uppi at Gásum 
í Eyjafirði; þar tók Grettir sér far, ok bjóst til utanferðar; 
eigi hafði hann enn mikil fararefni. —Ásmundr gjörðist nú 
mjök hrumr af elli, ok reis nú lítt ór rekkju. Þau Ásdís 
áttu ungan son, er Illugi hét, manna efniligastr. Alli tók 
nú við allri búsýslu ok fjárvarðveizlu; þótti þat mikit batna. 
því at hann var gæfr ok forsjáll. Grettir fór til skips. Í 

þetta sama skip hafði ráðizt Þorbjörn ferðalangr, áðr enn 
þeir vissu, at Grettir myndi þar í sigla.  Löttu margir 
Þorbjörn at sigla samskipa við Gretti, en Þorbjörn kvezt 
fara mundu fyrir allt þat. Bjóst hann til utanferðar, ok 
varð heldr síðbúinn; kvam hann eigi fyrr norðr á Gáseyri, 
enn skipit var albúit. Áðr Þorbjörn færi. vestan, hafði Ás- 
mundr hærulangr tekit krankleika nökkurn, ok reis þá eigi 
ór rekkju. Þorbjörn ferðalangr kvam síð dags í sandinn; 
váru menn þá búnir til borða, ok tóku handlaugar úti hjá 
búðinni. En er Þorbjörn reið fram í búðarsundit, var 
hánum heilsat, ok spurðr tíðinda. Hann lézt engi segja 
kunna: utan þess get ek, at kappinn Ásmundr at. Bjargi sé 
nú dauðr. Margir tóku undir, at þar færi gildr bóndi af 
heiminum, sem hann var; eða hversu bar þat til, sögðu þeir? 
Hann svarar: lítið lagðist nú fyrir kappann, því at hann 
-kafnaði í stofureyk, sem hundr, en eigi var skaði at hánum, 
því at hann gjörðist nú gamalærr. Þeir svara: þú talar 
undarliga við þvílíkan mann, ok eigi myndi Gretti vel líka, 
ef hann heyrði. Þola má ek þat, sagði Þorbjörn, ok hærra 
man Grettir bera verða saxit, enn í fyrra sumar á Hrútafjarð- 
arhálsi, ef ek hræðumst hann. Grettir heyrði fullgjörla, 
hvat Þorbjörn sagði, ok gaf sér ekki at, meðan Þorbjörn 
lét ganga söguna; en er hann hætti, þá mælti Grettir: þat 
spái ek þér Ferðalangr, sagði hann, at þú deyir eigi í 
stofureyknum, ok þó má vera, at þú verðir eigi elliðauðr, 
en þat er undarliga gjört, at tala sneyðiliga til saklausra 
manna. Þorbjörn mælti: eigi man ek aptra mér at þessu, 
ok seigi þótti mör þú svá snæfrliga láta, þá er vér tókum 
þik undan, er þeir Melamenn börðu þik sem nautshöfuð. 
Grettir kvað þá vísu: 
Jafnan verðr til orða 
of löng boga slöngvi 

(því kemr þar til sumra 

þung hefnd fyrir) tunga. 

Margr hefir beiðir borgar 

benlinns sakir minni, 

Ferðalangr, þótt fengir 

fjörtjón, enn þú gjörvar. 
Þorbjörn mælti: jafnfeigr þykkjumst ek, sem áðr, þótt þú 
skjalir slíit. Grettir svarar: eigi hafa spár mínar ált langan 
aldr hér til, ok enn man svá fara; vara þik ef þú vilt, 
eigi man síðar sýnna. Síðan hjó Grettir til Þorbjarnar, en 
hann brá við bendinni, ok ætlaði svá at bera af ser höggit; 
en höggit kvam á höndina fyrir ofan úllliðinn, ok síðan 
hljóp saxit á hálsinn, svá at af. fauk höfuðit. Kaupmenn 
sögðu hann stórhöggvan, ok slíkt væri konungsmenn, ok 
eigi þótti þeim skaði at, þótt Þorbjörn væri drepinn, því 
at hann hafði bæði verit kífinn ok köllsugr. Litlu síðar 
lötu þeir í haf, ok kvámu at áliðnu sumri til Noregs suðr 
við Hörðaland.  Fröttu þeir þá, at Ólafr konungr sat norðr 
í Þrándheimi. Fékk Grettir sér far með byrðingsmönnum 
norðr þangat. því at hann vildi fara á konungs fund. 

38. Þórir hét maðr, er bjó í Garði í Aðaldal; hann 
vár Skeggjason Bótúlfssonar. Skeggi hafði numit Keldu- 
hverfi upp til Kelduness. Hann átti Helgu, dóttur Þorkels 
á Fiskilæk. Þórir, son hans, var höfðingi mikill ok 
siglingamaðr. Hann átti tvá sonu; hét Þorgeirr annarr, en 
annarr Skeggi, þeir váru báðir efniligir menn, ok mjök 
fulltíða, er þetta var. Þórir hafði verit í Noregi um sumarit, 
þá er Ólafr konungr kvam vestan af Englandi, ok kvam 
str þá í kærleika mikla við konung, ok svá við Sigurð 
byskup, ok er þat til marks um, at Þórir hafði látið gjöra 
knörr mikinn í skógi, ok bað Sigurð byskup vígja, ok svá 
gjörði hann. Eptir þat fór Þórir út til Íslands, ok lét höggva 

upp knörrinn, þá er hánum leiddust siglingar, en brandana 
af knerrinum lét hann setja yfir útiðyr sínar, ok váru þeir 
þar lengi síðan, ok svá veðrspáir, at í öðrum þaut fyrir 
sunnanveðri, en Í öðrum fyrir norðanveðri. En er Þórir 
spurði, at Ólafr konungr hafði fengit einvald yfir öllum 
Noregi, þóttist hann þar eiga at vitja vináttumála. Þá 
sendi Þórir sonu sína til Noregs á konungs fund. ok ætlaði, 
at þeir skyldi verða hánum handgengnir, Kvámu þeir at 
sunnarliga síð um haustið, ok fengu str eina róðrarskútu, 
fóru norðr með landi, ok ætluðu at fara á konungs fund. 
Þeir kvámu á höfn eina fyrir sunnan Stað, ok lágu þar 
nökkurar nætr. Þeir höldu sik vel at vist ok drykk, ok 
höfðu sik eigi úti, er eigi váru góð veðr. Nú er at segja 
frá því, er þeir Grettir fóru norðr með landi, ok fengu opt 
hörð veðr, því at þetta var öndverðan vetr; ok þá er þeir 
sóttu norðr at Staði, fengu þeir illviðri mikit með fjúki ok 
frosti, ok tóku nauðuliga land eitt kveld allir mjök væstir, 
ok lögðu þar við bala nökkurn, ok gátu þá borgit fé sínu 
ok föngum. Þeir bárust illa af kaupmennirnir, því at 
þeir gátu eigi tekit eld; en þeim þótti þar náliga við liggja 
heilsa sín ok lif. Lágu þeir þá um kveldit, allilla staddir. 
Þá er á leið kveldit, sá þeir, at eldr kvam upp mikill 
öðru megin þess sunds, er þeir váru þá við komnir. En 
er skipverjar Grettis sá eldinn, töluðu þeir til, at sá væri 
heppinn, er hánum gæti náð, ok efuðust í, hvárt þeir skyldi 
leysa skipit, en þal sýndist öllum eigi hættulaust. Þá höfðu 
þeir um tal mikit, hvárt nökkurr maðr myndi svá vel færr. 
at næði eldinum. Grettir gaf sér fátt at, ok segir, at verit 
myndi hafa þeir menn, er þat myndi eigi trauðat hafa. 
Kaupmenn sögðu, at sér væri eigi at borgnara, hvat er verit 
hafði, ef þá væri til einskis at taka; eða treystir þú þér? 
Grettir, sögðu þeir, því at þú ert nú mestir atgjörfismaðr af 

íslenzkum mönnum kallaðr, en þú veizt nú gjörla hvat oss 
liggr á. Greltir svarar: eigi lízt mér mikit þrekvirki at ná 
eldinum, en eigi veit ek, hvárt þér launit betr, enn sá ferr 
á leit, er þat gjörir. Þeir mæltu: hví ætlar þú oss þá 
svívirðingarmenn, at vér myndim þat eigi góðu launa? 
Reyna má ek þetta, ef þal er, at yðr þykkir hér allmikit 
á liggja, en eigi segir mér vænt hugr um, at ek hafa gott 
at sök hér fyrir. Þeir kváðu þat eigi skyldu vera, ok báðu 
hann mæla drengja heilastan. Eptir þat bjóst Grettir til 
sunds, ck kastaði af sér klæðunum. Hann fór í kufli einn 
klæða, ok söluváðarbrækr; hann stytti upp um sik kuflinn, 
ok rak at sör utan bastlaug at sér miðjum, ok hafði með 
ser kerald, Síðan hljóp hann fyrir borð. Hann lagðist nú 
yfir þvert sundit, ok gekk þar á land. Hann sér þar standa 
eitt hús, ok heyrði þangat mannamál ok glaum mikinn. 
Grettir snéri at húsinu.. Nú er at segja frá þeim, sem fyrir 
váru, at hér váru, komnir þeir Þórissynir, sem fyrr var 
getið. Þeir höfðu legit þar margar nætr, ok beðit þar 
veðrfalls, at þeim gæfi norðr fyrir Staði. Þeir höfðu setzt 
til drykkju, ok váru tólf saman, Þeir lágu í meginhöfninni, 
ok var þar gjört sæluhús. mönnum þeim úl vistar, er fóru 
með landi fram, ok var borinn í húsit hálmr mikill; eldr 
var ok mikill á gólfinu. Grettir ræzt nú inn í húsit, ok 
vissi eigi, hverir fyrir váru. Kuflinn var sýldr allr, þegar 
hann kvam á land, ok var hann furðu mikill tilsýndar, 
sem tröll væri. Þeim sem fyrir váru, brá mjök við þetta, 
ok hugðu, at úvættr myndi vera. Börðu þeir hann með 
öllu því, er þeir fengu til, ok varð nú brak mikit um þá, 
en Grettir hratt fast af handleggjum. Sumir börðu hann 
með eldibröndum; brawt þá eldrinn um allt húsit3s kvamst 
hann við það út með eldinn, ok fór svá aptr til fölaga sinna. 
Lofuðu þeir mjök hans ferð ok frækleik, og kváðu engan 

hans jafningja mundu vera. Leið nú af náttin, ok þóttust 
þeir þegar hólpnir,.er þeir fengu eldinn. Um morgunin 
eptir var gott veðr; vöktu þeir við snemma kaupmennirnir, 
ok bjuggust til ferðar; töluðu þá um, at þeir skyldi finna 
þá, er fyrir eldinum höfðu ráðit, ok vita, hverir þeir væri. 
Leystu þeir nú skipit, ok fóru yfir sundit; fundu þeir þá 
eigi skálann, en sá þar öskuhrúgu mikla, ok þar í fundu 
þeir mannabein mörg; þóttust nú vita, at sæluhúsit myndi 
hafa brunnit allt upp, ok þeir menn, sem þar höfðu í verit. 
Þeir spurðu, hvárt Grettir hefði ollat þessu úhappi, ok 
sögðu þetta hit mesta illvirki. Grettir kvað nú þat fram 
komit, er hann grunaði, at þeir myndi hánum illa launa 
eldssóknina, ok segir illt údrengjum lið at veita. Af þessu 
„fékk Grettir svá mikit úlið, at kaupmenn sögðu, hvar sem 
þeir kvámu, at Grettir hefði þessa menn inni brennt. Þat 
fréttist nú brátt, at í þessu húsi höfðu þeir látizt Þórissynir 
ór Garði, sem fyrr váru nefndir, ok fylgdarmenn þeirra. 
Nú ráku þeir Gretti í burt ór skipinu, ok vildu eigi hafa 
hann með sér, Varð hann nú svá fyrirlitinn, at nær engir 
vildu hánum gott gjöra. Þótti hánum nú allúvænt horfa, 
ok vildi nú fyrir hvern mun fara á kunungs fund, ok leitaði 
nú norðr til Þrándheims. Þar var konungr fyrir, ok hafði 
spurt allt þetta, áðr Grettir kvæmi; var hann allmjök af- 
fluttr fyrir konunginum. Var Grettir nökkura daga í bænum, 
áðr hann næði at ganga á konungs fund. 

39. Þat var einn dag, þá er konungr sat at málstefnu, 
at Grettir gekk fyrir konunginn, ok kvaddi hann vel. Konungr 
leit við hánum, ok mælti: ertu Grettir hinn sterki? Hann 
svarar: kallaðr hefi ek svá. verit, ok er ek af því hér kominn, 
at ek vænti af yðr nökkurar linunar um þat illmæli, er mör 
hefir kennt verit, en ek þykkjumst þessa eigi valdr. Ólafr 
konungr mælti: ærit ertu gildr. en eigi veit ek. hverja gæfu 

þú berr til at hrinda þessu máli af þér, en líkara væri, at 
þú hefðir eigi viljandi mennina inni brennt. Grettir kvazt 
gjarna vilja af sér koma þessu mæli, ef konungi þætti þat 
mega vera. Konungr bað hann satt frá segja, hversu farit 
hefði með þeim. Grettir sagði þá allt, sem áðr var greint, 
ok þat með, at þeir lifðu allir, er hann kvamst út með 
eldinn; vil ek nú bjóða mik til slíkrar undanfærslu, sem 
yðr þykkja lög til standa. Ólafr konungr mælti þá: unna 
viljum vér þér at bera járn fyrir þetta mál, ef þér verðr 
þess auðit. Gretti líkaði þat allvel; tók hann nú at fasta 
til járnsins, ok leið til þess, er sá dagr kvam, er skírslan 
skyldi fram fara. Þá gekk konungr til kirkju ok byskup 
ok fjöldi fólks, því at mörgum var forvitni á at sjá Gretti, 
svá mikit sem af hánum var sagt. Síðan var Grettir til 
kirkju leiddr; ok er hann kvam til kirkju, litu þeir margir 
til hans, er fyrir váru, ok töluðu þeir, at hann væri úlíkr 
flestum mönnum fyrir sakir afls ok vaxtar. Gekk Grettir 
nú innar eptir gólfinu; þá hljóp fram piltr einn frumvaxta, 
heldr svipligr, ok mælti til Grettis: undarligr háttr er. nú 
her í landi þessu, þar sem menn skulu kristnir heita, at 
illvirkjar ok ránsmenn ok. þjófar skulu fara í friði, ok gjöra 
þeim skírslur; en hvat myndi illmenninu fyrir verða, nema 
forða lífinu, meðan hann mætti? Hér er nú einn údáðamaðrinn, 
er sannreyndr er at illvirkjum, ok hefir brennt inni saklausa 
menn, ok skal hann þó enn ná undanfærslu, ok er þetta 
all-mikill úsiðr. Hann fór at Gretti, ok rétti hánum fingr, 
ok skar hánum . höfuð, ok kallaði hann margýgjuson, ok 
mörgum öðrum illum nöfnum. Gretti varð skapfátt mjök 
við þetta, ok gat þá eigi stöðvat sik. Grettir reiddi þá 
upp hnefann, ok sló piltinn undir eyrat, svá at hann lá 
Þegar í úviti, en sumir segja, at hann væri dauðr þá þegar; 

en engi þóttist vita, hvaðan sjá piltr kvam, eða hvat af 
hánum varð, en þat ætla menn helzt, at þat hafi verit 
úhreinn andi, sendr {il úheilla Gretti, Nú varð hark mikit 
í kirkjunni, ok var nú sagt til konunginum, at sá barðist 
um, sem járnit skyldi bera.  Ólafr konungr gekk nú fram 
í kirkjuna, ok sá, hvat um var, ok mælti: mikill úgæfumaðr 
ertu, Grettir, sagði konungr, er nú skyldi eigi skirslan fram 
fara, svá sem nú var allt til búit, ok man eigi hægt at 
gjöra við úgæfu þinni. Grettir svarar: þat hafði ek ætlat, at 
ek myndi meiri sæmd til yðvar sækja, herra, en nú horfist 
á, fyrir sakir ættar minna, ok sagði, hversu mönnum var 
farit með þeim Ólafi konungi, sem fyrr var talat. Vilda 
ek nú gjarna, sagði Grettir, at þér tækit við mér; hafit þér 
þá marga með yðr, at eigi munu vígligri þykkja, enn ek. 
St ek þat, sagði konungr, at fáir menn eru nú slíkir fyrir 
afls sakir. ok hreysti, sem þú ert, en miklu ertu meiri 
úgæfumaðr., enn þú megir fyrir þat með oss vera. Nú 
skaltu fara í friði fyrir mér, hvert er þú vilt, velrarlangt. 
en far þú at sumri út til Íslands, því at þar man þér auðit 
verða þín bein at bera. — Grettir svarar: ek vilda fyrst færast 
undan brennumálinu, ef ek mætta, því at þat hefi ek eigi 
viljandi gjört. Þat er alllíkligt, sagði konungr, en fyrir 
sakir þess, at nú úneyttist skírslan fyrir sakir þolleysis þíns, 
þá mantu þessu máli eigi fá af þér hrundit framar enn svá sem 
nú er orðit. ok hlýtr jafnan illt af athugaleysinu, ok ef 
nökkurum manni hefir verit fyrirmælt, þá man þér hóti 
helzt. Eptir þat dvaldi Grettir í bænum nökkura stund, ok 
fékk eigi meira af Ólafi konungi, enn nú var sagt. Síðan 
fór hann suðr í land, ok ætlaði austr til Tunsbergs at finna 
Þorstein drómund bróður sinn, ok er eigi sagt af hans 
ferðum, fyrr enn hann kvam austr á Jaðar. 

40. At jólum kvam Grettir til þess bónda, er Einarr 

het; hann var ríkr maðr ok kvæntir, ok átti dóttur gjafvaxta, 
er Gyríðr er nefnd; hón var fríð kona, ok þótti harðla 
góðr kostir. Einarr bauð Gretti með sér at vera um jólin, 
ok þat þá hann. Þat var þá víða í Noregi, at markamenn 
ok illvirkjar hlupu ofan af mörkum, ok skoruðu á menn il 
kvenna, eðr tóku á burt ft manna með ofríki, þar er eigi 
var liðsfjöldi fyrir. Svá bar hér til, at þat var einn dag á 
jólunum, at kvámu til Einars bónda illvirkjar margir saman; 
hét sá Snækollr, sem fyrir þeim var; hann var berserkr 
mikill. Hann skoraði á Einar bónda, at hann skyldi leggja 
upp við hann dóttur sína, eða verja hana, ef hann þættist 
maðr til. En bóndi var þá af æskuskeiði ok engi styrjaldar- 
„maðr; þótti hánum ná mikill vandi at böndum kominn, ok 
spurði Gretti í hljóði, hvat hann vildi tl leggja, því at þú 
ert kallaðr frægr maðr. Grettir bað hann því einu játa, er 
hánum þótti sér smánarlaust. *Berserkrinn sat á hesti, ok 
hafði hjálm á höfði, ok eigi spennt kinnbjörgunum; hann 
hafði skjöld járni rendan fyrir ser, ok lét hann hit ógurligasta. 
Hann mælti við bónda: kjós skjótt annanhvárn kostinn, eða 
hvat ræðr sá þér hinn mikli hrottinn, er þar stendr hjá 
þer? eða er eigi þat, at hann vill eiga leik við mik? Grettir 
sagði: jafnkomit er á með okkr bónda, því at hér er hvárrgi 
skefinn maðr.  Snækollr mælti: heldr man ykkr ægja við 
mik at fást, ef ek reiðumst. Þá veit þat, er reynt er, 
sagði Grettir.  Berserkrinn fann nú undandrátt í málinu; 
tók hann þá at grenja hátt, ok beit í skjaldarröndina, ok 
setti skjöldinn upp í munn str, ok gein yfir hornit skjald- 
arins, ok let allólmliga. Grettir varpaði sér um söllinns 
ok er hann kemr jafnfram. hesti berserksins, slær hann fæti 
sínum neðan undir skjaldarsporðinn svá hart, at skjöldrinn 
gekk upp í munninn, svá at rifnaði kjaptrinn, en kjálkarnir 
hlupu ofan á bringuna; hann hafði þá allt eitt atriðit, at 

hann þreif í hjálminn vinstri hendi, ok svipti víkinginum 
af baki, en hægri hendi brá hann saxinu, er hann var 
gyrðr með, ok setti á hálsinn, svá af tók höfuðit. En er 
þetta sá fylgdarmenn Snækolls, flýði sinn veg hverr þeirra. 
Eigi nennti Grettir at elta þá, því at hann sá, at engi var 
hugr í þeim. Þakkaði bóndi hánum vel fyrir þetta verk, 
ok margir menn aðrir. Þótti þessi atburðr bæði vera af 
hvatleik ok harðfengi unninn. Var Grettir þar um jólin vel 
haldinn, leysti bóndi hann vel af garði. Fór Grettir síðan 
austr til Túnsbergs, ok hitti Þorstein bróður sinn. Tók 
hann við Gretti með blíðu, ok spurði at ferðum hans, ok 
at hann vann berserkinn. Grettir kvað vísu: 

Snart at snæðings porti 

Snækolls, þrimu rækis, 

ímunbukt, þat er ökla 

“ áspyrnu fékk þyrnis. 

Svá tvískipti tóptum 

tanngarðs hinn járnvarði 

broddagangs, at á bringu, 

bálkr rifnuðu kjálkar. 
Þorsteinn mælti: slyngt yrði þér um margt, frændi, ef eigi 
fylgdi slysin með. Grettir svarar: þess verðr þó getið, 
er gjört er. 

41. Nú var Grettir með Þorsteini, þat sem eptir var 
vetrarins, ok fram á várit. Þat var einn morgin, er þeir 
bræðr, Þorsteinn ok Grettir, lágu í svefnlopti sínu, at 
Grettir hafði lagit hendr sínar undan klæðunum; Þorsteinn 
vakti ok sá þat. Grettir vaknaði litlu síðar. Þá mælti 
Þorsteinn: sét hefi ek handleggi þína, frændi, sagði hann, 
ok þykkir mér eigi undarligt, þó at mörgum verði þung högg 
þín. því at einskis manns handleggi hefi ek slíka sét, Vita 
mátti þó þat, sagði Grettir, at ek mynda eigi slíku til 

leiðar koma, sem ek hefi unnit, ef ek væri eigi allknár. 
Betr þætti mör, segir Þorsteinn, þó at væri mjórri, ok 
nökkuru gæfusamligri. Grettir sagði: salter þat, sem. mælt 
er, at engi maðr skapar sik sjálfr; láttu mik nú sjá þína 
handleggi, sagði hann. Þorsteinn gjörði svá; hann var 
manna lengstr ok grannvaxinn. Grettir brosti at, ok mælti: 
eigi þarf at horfa á þetta lengr, krækt er saman rifjum í 
þér, ok eigi þykkjumst ek slíkar tengr set hafa, sem þú 
berr eptir, ok varla ætla ek þik kvennstyrkan vera. Má 
þat vera, sagði Þorsteinn; en þó skaltu þat vita, at þessir 
hinir mjófu handleggir munu þín hefna, ella man þín aldri 
hefnt verða: Hvat má vita, hversu verðr, um þat er lýkr, 
Eigi er þá getið fleira um viðrtal þeirra. Leið nú á várit; 
kvam Grettir sér í skip, ok fór út til Íslands um sumarit. 
Skildu þeir bræðr með vináttu, ok sáust aldri síðan. 

42. Þar er nú til at taka, er áðr er frá horfit, at 
Þorbjörn öxnamegin spurði víg Þorbjarnar ferðalangs, sem 
fyrr var sagt; brást hann við þat reiðr mjök, ok kvezt 
vilja, at ýmsir ætti högg Í annars garði. Ásmundr hæru- 
langr lá lengi sjúkr um sumarit; ok er hánum þótti at sér 
draga, heimti hann til sín frændr sína, ok sagði, at hann 
vildi, at Atli tæki við allri fjárvarðveizlu eptir hans dag; 
en uggir mik, sagði Ásmundr, at þú megir varla í kyrrðum 
sitja fyrir újafnaði, en þat vilda ek, at allir mínir tengdamenn 
væri sinnandi hánum, sem bezt; en til Grettis kann ek ekki at 
leggja, því at mér þykkir á hverfanda hjóli mjök um hans 
hagi; ok þó hann sö maðr sterkr, þá uggir mik, at hann 
eigi meir um vandræði at veila, enn fulltingja frændum sínum; 
en þótt Illugi sé ungr, þá man hann þó verða þroskamaðr, 
ef hann heldr heilum sér. Ok er Ásmundr hafði skipat með 
sonum sínum, sem hann vildi, dró at hánum sóttin; andaðist 
hann litlu síðar, ok var jarðaðr at Bjargi, því at Ásmundr 

9 


98 SAGAN AF GRETTI 


hafði þar kirkju gjöra látið; ok þótti héraðsmönnum þat 
mikill mannskaði. Atli gjörðist nú gildr bóndi, ok hafði 
mannmargt með“ sér; hann var atfangamaðr mikill. At 
áliðnuð sumri fór hann út á Snæfellsnes at fá ser skreið; 
hann rak marga hesta, ok reið heiman til Mela í Hrútafjörð, 
til Gamla mágs síns.  Rézt þá til ferðar með Atla Grímr 
Þórhallsson, bróðir Gamla, við annan mann, riðu þeir 
Haukadalsskarð vestr, ok svá sem liggr út á Nes; keyptu 
þar skreið mikla, ok báru á sjau! hestum, snéru heimleiðis, 
er þeir váru albúnir. 

43. Þorbjörn öxnamegin spurði, at Atli ok Grímr 
váru heiman farnir; váru hjá hánum Þórissynir frá Skarði, 
Gunnarr ok Þorgeirr. Þorbirni lék öfund á vinsældum Atla, 
ok því eggjaði hann þá bræðr, Þórissonu, at þeir skyldi 
sitja fyrir Atla, er þeir færi utan af Nesinu. Riðu þeir þá 
heim til Skarðs, ok biðu þar til þess, er þeir Atli fóru 
upp um með lestina. En er þeir kvámu fram um bæinn 
á Skarði, þá var sen för þeirra; brugðu þeir bræðr þá 
skjótt við með húskarla sína, ok riðu eptir þeim. En er 
þeir Atli sá ferð þeirra, bað hann þá taka ofan klyfjarnar 
af hestunum; ok. munu þeir vilja bjóða mér bætr fyrir 
húskarl.minn, er Gunnarr drap í fyrra sumar; orkum eigi 
á fyrri, en verjum hendr várar, ef þeir vekja fyrri við oss. 
Nú kóma hinir fyrri at, ok hlaupa af baki. Atli fagnar 
þeim, ok spurði at tíðendum; eða viltu bæta mér nökkuru, 
Gunnarr, fyrir húskarl minn? Gunnarr svarar: annars væri 
þer verðir, Bjargsmenn, enn ek bæta þat góðu, væri ok 
meiri bóta vert fyrir víg Þorbjarnar, er Grettir vá. Eigi á 
ek því at svara, sagði Atli, enda erlu eigi aðili þess máls. 
Gunnarr kvað nú fyrir þat ganga mundu, ok göngum at 
þeim, ok neytum þess nú, at Grettir er nú eigi nærri. 


1) fimmtán, B. 





ÁSMUNDARSYNI. 99 


Þeir hlupu at Atla, ok váru átta saman, en þeir Alli sex! 
saman. Alli gekk fram fyrir sína menn, ok brá sverðinu 
Jökulsnaut, er Grettir hafði gefit hánum. Þá mælti Þorgeirr: 
margt er líkt með þeim, er góðir þykkjast, ofarliga bar 
Grettir saxit í fyrra sumar á Hrútafjarðarhálsi. Atli svarar: 
hann man ok vanari við stórvirkin enn ek. Síðan börðust 
þeir. Gunnarr sótti at Alla með ákefð, ok var hinn óðasti. 
ok er þeir höfðu barizt um stund, mælti Atli: engi frami 
er í því, at vit drepum verkmenn hvárir fyrir öðrum, ok 
er þat næst, at vit sjálfir leikumst við, því ek hefi aldri 
með vápnum vegit fyrr enn nú. Gunnarr vildi þat eigi. 
Atli bað húskarla sína at geyma at lestinni, en ek man sjá, 
hvat þeir gjöra at. Gekk hann þá svá hart fram, at þeir 
Gunnarr hrukku fyrir. Drap Atli þá tvá fylgdarmenn þeirra 
bræðra. Eptir þat snéri hann á móti Gunnari, ok bjó Uil 
hans, svá at í sundr tók skjöldinn fyrir neðan mundriða 
um þvert, ok kvam á fótinn fyrir neðan knét; ok þegar 
hjó hann annat högg, svá þat varð at banasári. Nú er at 
segja frá Grími Þórhallssyni, at hann rözt á móti Þorgeiri, 
ok áttust þeir lengi við, því at hvárrtveggja þeirra var hraustr 
maðr. Þorgeirr sá fall Gunnars bróður síns; vildi hann þá 
undan leita. —Grímr hljóp eptir hánum, ok elti hann þar 
til, at Þorgeirr drap fæti ok féll á fram; þá hjó Grímr með 
öxi milli herða hánum, svá stóð á kafi. Þá gáfu þeir grið 
fylgdarmönnum þeirra þrimr, sem eptir váru.  Epur þat 
bundu þeir sár sín, ok hófu upp klyfjar á hestana, ok fóru 
síðan heim, ok lýstu vígum þessum. Sat Atli þá heima 
með fjölmenni um haustið. Þorbirni öxnamegin líkaði stórilla, 
ok gat þó ekki at gjört, því at Atli var mjök vinsæll, Grímr 
var með „hánum um vetrinn, ok svá Gamli mágr hans. 
Þar var þá ok Glúmr Úspaksson , annarr mágr hans ;* hann 

bjó þá á Eyri í Bitru. Höfðu þeir setu-fjölmenni á Bjargi, 
ok var þar glaumr mikill um vetrinn. 

44. Þorbjörn öxnamegin tók við eptirmáli um víg 
Þórissona; bjó hann málit til á bendr þeim Grími ok Atla, 
en þeir bjuggu til varna um atfarir ok frumhlaup til úhelgi 
þeim bræðrum.  Váru málin lögð til Húnavatnsings, ok 
fjölmenntu mjök hvárirtveggja. Varð Atla gott til liðs, því 
at hann átti frændafla mikinn. Gengu þá at beggja vinir; 
töluðu um sættir, ok sögðu allir, at Atla væri vel um farit: 
útilleitinn, en þú öruggr í einangri. *Þóttist Þorbjörn sjá, 
at eigi myndi annat virðingarvænna, enn taka sættinni. Skildi 
Atli þat til, at hann vildi hvártki hafa höraðssektir, né utan- 
ferðir,  Váru þá teknir menn til gjörðar, Þorvaldr Ásgeirsson 
fyrir hönd Atla, en af Þorbjarnar hendi var Sölvi hinn 
prúði; hann var son Ásbrands Þorbrandssonar, Haraldssonar 
hrings, er numit hafði Vatnsnes allt utan til Ambáttarár 
fyrir vestan, en fyrir austan allt inn til Þverár, ok þar yfir 
um þvert til Bjargaáss, ok allt þeim megin Bjarga út til 
sjáfar. — Sölvi var ofláti mikill, ok vitr maðr, ok því kjöri 
Þorbjörn hann til gjörðar fyrir sína hönd. Ok eptir þat 
sögðu þeir upp gjörðina, at þá Þórissonu skyldi bæta hálfum 
bótum, en hálfar féllu niðr fyrir atför ok frumhlaup ok 
fjörráð við Atla.  Víg húskarls Alla, þess er var drepinn 
á Hrútafjarðarhálsí, stózt þat á endum, ok víg þeirra tveggja, 
er föllu með Þórissonum.  Grímr Þórhallsson skyldi láta 
höraðsvist sína, en Atli vildi einn halda upp fébótum. Þessi 
gjörð líkaði Atla vel, en Þorbirni heldr illa, ok skildu þó 
sáttir at kalla, en þó braut þat upp fyrir hánum Þorbirni, 
at eigi myndi fyrir enda um gjört með þeim, ef svá færi, 
sem hann vildi. Atli reið heim af þinginu, ok þakkaði 
Þorváldi vel fyrir liðveizlu sína. Grímr Þórhallsson rözt 

þá suðr í Borgarfjörð. ok bjó þá at Gilsbakka, ok var 
gildr bóndi. 

45. Sá maðr var með Þorbirni öxnamegin, er Áli! 
hét; hann var húskarl, ok heldr úgæfr ok vinnulítill, 
Þorbjörn bað hann starfa betr, ella kvezt hann mundu lemja 
hann. - Áli kvazt þess enga fýst hafa, ok var hinn kífnasti 
í móti. Þorbjörn þoldi hánum eigi, ok rak hann niðr undir 
sik, ok fór með hann illa. Eptir þat fór Áli burt ór vist- 
inni, ok fór norðr yfir háls til Miðfjarðar; létti eigi fyrr, 
enn hann kvam til Bjargs. Atli var heima, ok spurði, hvert 
hann skyldi fara. Hann kvazt leita sér vistar. Ertu eigi 
vinnumaðr Þorbjarnar? kvað Atli. Eigi fór þat svá keypiliga 
með okkr, sagði Áli; ek var þar eigi lengi, en mér þótti 
illt, meðan ek var, skildum vit svá, at mér þótti hann eigi 
vel syngja at kverkum mér, ok man ek þangat aldri fara 
til vistar, hvat sem annat verðr af mér; er þat ok satt, at 
mikill munr er, hvárum ykkar verðr betr til hjóna sinna, 
vilda ek gjarna nú vinna hjá þér, ef þess væri kostr. Atli 
svarar: nóga hefi ek vinnumenn, þó at eigi seilumst ek í 
hendr Þorbirni til þeirra manna, er hann hefir ráðit, en 
mér þykkir enginn slægr til þín?, ok far aptr til hans. Áli 
mælti: þar kem ek eigi únauðigr. Nú dvaldist Áli þar 
um stund. Einn morgin fór hann til verks með þeim 
húskörlum Atla, ok vann svá, at hvaðanæfa váru á hánum 
hendrnar. Lét Áli svá ganga frám á sumarit. Atli lagði 
ekki til hans, en lét þó gefa hánum mat, því at hánum 
líkaði starfinn vel. Þorbjörn fréttir nú, at Áli er á Bjargi. 
Hann reið þá til Bjargs við þriðja mann, ok kalláði Atla 
til tals við sik. Atli gekk út, ok heilsaði þeim Þorbjörn 
mælti: enn viltu endrnýja við mik, Atli, um mótgang ok 
áleitni; eða hví hefir þú tekit vinnumann minn? ok er slíkt 








1) Atli, B. D. 2) saal. B, C,D; þú þollaus. A. 

úskilsliga gjört. Atli svarar: eigi er mér þat sýnt, at hann 
se þinn vinnumaðr, en eigi vil ek á hánum halda, ef þú 
sýnir skilríki til, at hann st þitt hjón, en eigi nenni ek 
at draga hann ór húsum út. Þú mant ráða at sinni, sagði 
Þorbjörn; en kref ek mannsins, ok fyrirbýð ek vinnu hans, 
en koma man ek annat sinn, ok er eigi víst, at vit 
skiljumst þá betri vinir, enn nú. Atli svarar: heima 
man ek bíða, ok taka við því, sem at höndum kemr. 


- Síðan reið Þorbjörn heim. En er verkmenn kvámu heim 


um kveldit, segir Atli þá viðrtal þeirra Þorbjarnar, ok 
bað Ála fara leið sína, ok sagðist eigi vildu dvelja vist 
hans. Áli svarar: satt er hit fornkveðna: ofleyfingjarnir 
bregðast mér mest; ok ætlaði ek þat eigi, at þú myndir 
nú reka mik á burtu, þar sem ek hefi unnit her til sprengs 
í sumar, ok vánat til þess, at þú myndir mör nökkura 
forstöðu veita, en þann veg farit þér, þó at þér látið all- 
góðvænliga; nú skal mik hér lemja fyrir augum þér, ef þú 
vill mér enga forstöðu veita eða hjálp. Atla gekkst hugr 
við: umtal hans, ok nennti nú eigi at reka hann á burtu 
frá sér. Leið nú þar tl er menn tóku til sláttar, Þat var 
einn dag nökkuru fyrir miðsumar, at Þorbjörn öxnamegin 
reið úl Bjargs; bann var svá búinn, at hann hafði hjálm á 
höfði, ok gyrðr við sverð ok spjót í hendi; þat var fjaðra- 
spjót, ok breið mjök fjöðrin. Væta var úti um daginn. 
Atli hafði sent húskarla sína til sláttar, en menn hans 


sumir váru norðr við Horn til afla.. Atli var heima, ok 


fáir menn aðrir. Þorbjörn kvam þar nær hádegi um daginn; 
hann var einn í ferð, ok reið at útidyrum. Aptr var hurð, 
engir menn úti. Þorbjörn drap á dyrr ok fór síðan á bak 
húsum, svá at mátti eigi sjá hann frá dyrunum. Heima- 
menn heyrðu, at barit var, ok gekk út kona ein. Þorbjörn 
hafði svip af konunni, ok lét eigi sjá sik, því hann ætlaði 

annat at vinna. Hón kvam í stofu. Atli spurði, hvat 
komit var. Hón kvazt ekki hafa söl koma úti; ok er þau 
töluðu þetta, þá laust Þórbjörn mikit högg á dyrnar, Þá 
mætli Atli: mik vill sjá finna, ok man hann eiga eyrindit 
við mik, hversu sem þarft er. Gekk hann þá fram, ok út 
í dyrnar. Hann sá engan úti. Væta var úti mikil, ok því 
gekk hann eigi út, ok hélt sinni hendi í hvárn dyrustafinn, 
ok litast svá um. Í því bili snaraði Þorbjörn fram fyrir 
dyrnar, ok lagði tveim höndum til Atla með spjótinu á 
hánum miðjum, svá stóð í gegnum hann. Atli mælti við, 
er hann fékk lagit: þau tíðkast hinu breiðu spjólin. segir 
hann; síðan féll hann fram á þrepskjöldinn, Þá kvámu 
fram konur, er Í stofunni höfðu verit; þær sá, at Atli var 
dauðr. Þá var Þorbjörn á Bak kominn, ok lýsti víginu á 
hendr sér, ok reið heim eptir þat. Ásdís húsfreyja sendir 
eptir mönnum, ok var búit um lík Atla. ok var hann jarðaðr 
bjá föður sínum; hann var mjök harmdauði, því hano hafði 
verit bæði vitr ok vinsæll. Engi kvámu fram fégjöld fyrir 
víg Atla; enda beiddist engi bóta, því at Grettir átti 
eptirmálit, ef hann kvæmi út. Stóðu þessi mál. kyrr um 
sumarit. Varð Þorbjörn lítt þokkaðr af þessu verki, ok sat 
þó um kyrrt í búi sínu. 

46. Þetta sumar, er nú var frá sagt, kvam skip út 
fyrir þing á Gásum. Var þá sagt frá ferðum Grettis; þar 
með sögðu þeir um húsbrennuna. Við þessa sögu varð 
Þórir í Garði afar reiðr, ok þóttist hann þar at sonarhefndum 
sjá eiga sem Grettir var.  Reið Þórir við fjölmenni mikit, 
ok reifði á þingi brennumálit, en menn þóttust ekki kunna 
til at leggja, meðan engi var til svara.“ Þórir kvezt eigi 
annat vilja, enn Grettir væri sekr gjörr um allt landit fyrir 
slík úverk. Þá svarar Skapti lögsögumaðr: víst er þetta 
illt verk, ef svá er, sem þetta er sagt; en jafnan er hálfsögð 


104 SAGAN AF GRETTI 


saga, ef einn segir, því at fleiri eru þess fúsari, at færa 
þangat, sem eigi berr betr, ef tvennt er til; nú man ek 
eigi leggja órskurð á, at Grettir sé sekr gjörr um þetta at 
svá gjöru. Þórir var maðr héraðsríkr ok höfðingi mikill, 
en vinsæll af mörgu stórmenni; gekk hann at svá fast, at 
engu kvam við um sýkn Grettis.  Gjörði Þórir Gretti þá 
sekan um allt landit, ok var hánum síðan þyngstr allra 
hann lagði þá 
þegar íé til höfuðs hánum sem öðrum skógarmönnum, ok 
reið við þat heim. Margir mæltu, at þetta væri meir gjört 
af kappi, enn eptir lögum, en þó stóð svá búit. Varð nú 


2 


sinna mótstöðumanna, sem opt bar raun á; 


tíðindalaust fram yfir miðsumar. 

47. At áliðnu sumri kvam Grettir Ásmundarson út í 
Hvítá í Borgarfirði; fóru menn til skips um héraðit. Þessi 
tíðindi kvámu öll senn til Grettis: þat fyrst, at faðir hans 
var andaðr, annat þat, at bróðir hans var veginn, þat 
þriðja, at hann var sekr gjörr um allt landit. Þá kvað 
Grettir vísu þessa: 

Allt kvam senn at svinnum, 

sekt min, bragar tíni: 

föður skal drengr af dauða 

drjúghljóðr, ok svá bróður; 

þó skal margr í morgin 

(mótrunur Héðins snótar) . 

brjótr um slíkar sútir 

sverðs daprari verða. 
Svá segja menn. „at Grettir brygði engan veg skapi við 
þessar fréttir, ok var jafnglaðr, sem áðr. Nú sat Grettir 
við skip um hríð, því at bann fékk engan fararskjót, sem 
hánum gazt at Sveinn höt maðr, er bjó at Bakka, upp 
frá Þingnesi; hann var góðr bóndi ok kátr maðr, ok kvað 
opt, svá at gaman var at. Hann átti merhryssi eitt, brúnt 

at lit, allra hrossa skjótast; þat kallaði Sveinn Söðulkollu. 
Grettir fór eina nátt burt af Völlum, því at hann vildi eigi 
al kaupmenn yrði varir við. Hann fékk sér kufl svartan, 
ok steypti utan yfir klæði, ok duldist svá. Hann gekk upp 
hjá Þingnesi, ok svá upp til Bakka; var þá ljóst orðit. 
Hann sá brúnt hross við túnit, ok fór til ok lagði við beizl, 
steig á bak ok reið upp með Hvítá, ok fyrir neðan Bæ, 
ok svá til Flókadalsár, ok svá upp á götur fyrir ofan 
Kálfanes.  Vinnumenn á Bakka stóðu upp í þann tíma, ok 
sögðu til bónda, at maðrinn var á bak kóminn. Hann stóð 
upp ok brosti at, ok kvað þetta: 
Héðan reið á burt beiðir 
barðells nær garði; 
þjófr lét hönd um hrífa, 
hjálmþollr, Söðulkollu; 
sá man Freyr at fleirum 
fullsterkr svaðilverkum, 
Þundar skýss, enn þessu; = = 
þat man hellr, at hann man bellinn. 
Síðan tók hann hest sinn, ok reið eptir. Grettir reið þar til, 
er hann kvam upp fyrir bæinn á Kroppis þar fann hann 
mann, er nefnist Halli ok kvazt fara skyldu ofan til skips" 
á Völlu. Grettir kvað vísu: 
Segðu í breiðar bygðir, 
bráðlyndr, at þú fyndir 
uppi allt hjá Kroppi, 
álmþollr, Söðulkollu. 
Þar var staddr á steddu 
(strjúktu allmikinn Halli) 
drengr sá. er drýgir löngum 
dufl, í svörtum kufli. 
Ok nú skilja þeir, ok fór Halli ofan eptir götum, ok allt 

ofan at Kálfanesi, áðr Sveinn kvam á móti hánum. Þeir 
kvöddust skjótt. Þá kvað Sveinn: 
Sáttu, hvar reið hinn reitni 
(raun er oss mikil) brossi, 
slyttimákr (at slíku), 
slægr frá næstum bæjum ? 
Héraðsmenn skulu hvinni 
hefning fyrir þat nefna; 
bera skal búk at hváru 
blán, ef ek nái hánum. 
Máttu þat af því, kvað Halli, ek fann þann mann, er ríða 
kvazt Söðulkollu, ok bað mik þat segja ofan í byggðina 
ok héraðit; var sá mikill vexti, ok var í svörtum kufli. 
Eiga þykkist hann nökkut undir sér, kvað bóndi, ok skal 
ek vita, hverr hann er, ok reið síðan eptir hánum. Grettir 
kvam í Deildartungu. Var þar úti kona; Grettir fann hana 
at máli, ok kvað vísu: 
Færðu hafloga hirði 
(hér ferr braut gripr lautar) 
allvelborin vella 
vigdís, gamanvísu. 
Ek vilda svá jöldu, 
Yggs liðgjali, ríða 
æst, at ek man gista, 
orðrakkr, at Gilsbakka. 
Konan nam vísuna. Hann reið eptir þat leið sína. Sveinn 
kvam þar litlu síðar, ok var hón eigi inn gengin, ok þegar 
hann kvam, kvað hann þetta: 
Hverr reið hóti fyrri 
héðan í róstuveðri 
hart á hrossi svörtu 
hjörgráðs boði áðan? 

Hann man heldr at sönnu 
hundeygr í dag undan 
djarfr ok dáðum horfinn 
drengr sá rekast lengi. 
Hón sagði þá slíkt, sem henni var kennt. Hann hugsaði 
vísuna, ok mælti: eigi er úlíkligt, at þessi maðr se eigi 
mín leika, en þó skal ek finna hann. Reið hann nú eptir 
byggðinni; sá jafnan hvárr annars ferð.  Veðr var bæði 
hvasst ok vátt. Grettir kvam á Gilsbakka um daginn; ok 
er Grímr Þórhallsson vissi þat, fagnaði hann hánum harðla 
vel, ok bauð hánum með sér at vera. Hann þekktist þat; 
hann lét lausa Söðulkollu, ok sagði Grími, hversu hón var 
til komin. Þá kvam Sveinn, ok steig af baki, ok sá þar 
hross sitt; hann kvað þetta: 
Hverr reið hryssu várri? 
Hver verðr raun á launum? 
Hverr sá hvinnit stærra? 
Hvat man kuflbúinn dufla? 
-Greitir var þá farinn af vásklæðum sínum, ok heyrði stökuna. 
Heim reið ek hryssu at Grími 
(hann er gildr hjá kotmanni), 
þat man ek launa litlu; 
láttu okkr vera sátta. 
Svá skal jafnt vera, sagði bóndi, ok er fulllaunut hrossreiðin, 
Eptir þat kvað hvárr sínar vísur, ok kvazt Grettir eigi 
mundu at finna við þat, er hann átti eptir sínu at sjá. 
Var bóndi þar um náttina, ok þeir báðir, ok gjörðu at 
þessu gaman mikit. Þetta kölluðu þeir Söðulkolluvísur. 
Um morguninn reið bóndi heim, ok skildust þeir Grettir vel. 
Grímr sagði. Gretti marga hluti norðan ór Miðfirði, þá sem 
gjörzt höfðu meðan hann var utan, ok þat, at Atliðvir 
engu bættr, en uppgangr Þorbjarnar öxnamegins var svá 

mikill, at væri úvíst, at Ásdís húsfreyja gæti setið á Bjargi. 
ef svá stæði. Nú dvaldist Grettir fáar nætr með Grími, því 
at hann vildi, at engi frétt færi fyrir hánum norðr um 
heiðar. Grímr bað hann vitja sín, ef hann þyrfti ásjár við, 
en forðast man ek lög, at verða sekr um bjargir við þik. 
Grettir kvað hánum vel fara, en þat er líkara, at síðar 
muna ek meir við þurfa. Reið Grettir nú norðr Tvídægru, 
ok svá til Bjargs, ok kvam þar á náttarþeli; var fólk allt 
í svefni, utan móðir hans. Hann gekk á bak húsum, ok 
þær dyrr, er þar váru, því at hánum váru þar kunnig göng, 
ok svá til skála, ok at rekkju móður sinnar, ok þreifaðist 
fyrst fyrir. Hón spurði, hverr þar væri. Grettir sagði til 
sín.  Hón settist þá upp, ok hvarf til hans, ok blés við 
mæðiliga, ok mælti: ver velkominn, frændi, sagði hón, 
en svipul verðr mér sonaeignin, er sá nú drepinn, er mér 
var þarfastr, en þú útlægr gjörr ok úbótamaðr, en hinn 
þriði er svá ungr, at ekki má? at hafast. Þat er fornt 
mál, sagði Grettir, at svá skal böl bæta, at bíða annat 
meira; en fleira er mönnum til hugganar, enn fébætr einar, 
ok er þat líkast, at hefnt verði Atla, en þat er til mín 
kemr, þá munu þar ýmsir sínum hlut fegnir, er vær eigumst 
við.  Hón kvað þat eigi úlíkligt. - Var Grettir þar nú um 
hríð á fárra manna vitorði. ok fréttist fyrir um atferli 
héraðsmanna. Höfðu menn eigi spurt til þess, at Grettir 
væri kominn til Miðfjarðar. Hann spurði, at Þorbjörn 
öxnamegin var heima, ok var fámennt hjá hánum ; þetta var 
eptir túnannir. 

48. Einn veðrdag góðan reið Grettir vestr yfir hálsa 
til Þóroddsstaða; hann kvam þar nærri hádegi, ok drap á 
dyrr. Konur gengu út, ok heilsuðu hánum; þær kendu 
hann eigi. Hann spurði at Þorbirni. Þær sögðu hann 





1) í det fölgende Blad í Ð er et Hul, og den förste Side næsten ulæselig. 

farinn á engjar at binda hey, ok með hánum son hans 
sextán velra gamlan, er Arnórr hét. Þorbjörn var starfs- 
maðr mikill, ok var nær aldri iðjulauss; ok er Grettir hafði 
þetta spurt, bað hann þær vel lifa, ok reið á burt, ok fram 
á veginn til Reykja. Þar gengr ein mýrr ofan ór hálsinum, 
ok var þar á slátta mikil, ok hafði Þorbjörn látið slá þar“ 
mikit hey, ok var? þá fullþurrt; ætlaði hanr þat heim at 
binda, ok sveinninn með hánum, en kona tók rökin. Grettir 
reið nú neðan á teiginn, en þeir feðgarnir váru ofar, ok 
höfðu bundit eina klyf, en váru þá at annarri. Þorbjörn 
hafði sett skjöld sinn ok sverð við klyfina, en sveinninn 
hafði handöxi hjá sér. Þorbjörn sá manninn, ok mælti við 
sveininn: maðr ríðr þar at okkr, ok skulu vit hætta at 
binda heyit, ok vita, hvat hann vill; ok svá gjörðu þeir. 
Grettir steig af baki; hann hafði hjálm á höfði, ok gyrðr 
saxinu, ok spjót mikit í hendi, ok engir krókarnir á, ok 
var silfrrekinn falrinn á; hann settist niðr, ok drap? ór 
geirnaglann, því at hann vildi eigi, at Þorbjörn mætti aptr 
senda. Þá mælti Þorbjörn: þetta er mikill maðr, ok eigi 
kann ek mann á velli at:sjá, ef þat er eigi Grettir Ásmundar- 
son, ok man hann þykkjast? eiga ærnar sakir við oss, ok 
verðum við röskliga, ok látum engan bilbug á okkr sjá; 
skulu vit fara at með ráðum, ok man ek ganga at hánum 
framan, ok sjá, hversu til tekst með okkr, því at ek treysti 
mör við hvern mann, ef ek á einum at mæta, en þú gakk 
á bak hánum, ok högg tveim höndum í milli herða hánum 
með öxinni; þarftu eigi at varast, at hann gjöri þér mein, 
Síðan er hann snýr baki at þer. Engan hafði Þorbjörn 
hjálm, ok hvárrgi þeirra. Grettir gekk á mýrina, ok þegar 
hann kemr í skotmál við þá, skaut hann spjóti at Þorbirni. 
en þat var lausara á skaptinu, enn hann ætlaði, ok geigaði? 

á fluginu, ok hljóp af skaptinu, ok niðr í jörðina. Þorbjörn 
tók skjöldinn ok setti fyrir sik, en brá sverðinu, ok snéri 
á móti Gretti, er hann kenndi hann. Grettir brá þá saxinu, 
ok sveipaði því til nökkut, svá at hann sá, hvar piltrinn 
stóð á baki hánum, ok því hafði hann sik lausan við; er 
hann sá, at piltrinn var kominn í höggfæri við sik, þá reiddi 
hann hátt saxit, laust hann bakkanum saxins í höfuð Arnóri 
svá hart, at haussinn brotnaði, ok var þat hans bani. Þá 
hljóp Þorbjörn mót Gretti, ok hjó til hans, en bann brá 
við buklara hinni vinstri hendi, ok bar af sér, en hann 
hjó fram saxinu, ok klauf skjöldinn af Þorbirni, ok kvam 
saxit í höfuðit hánum svá hart, at í heilanum slóð, ok féll 
hann af þessu höggi dauðr niðr, Eigi veitti Grettir Þorbirni 
fleiri áverka. Leitaði hann þá at spjóti sínu, ok fann eigi. 
Gekk hann þá til hests síns, ok reið út til Reykja. ok lýsti 
þar vígunum. Kona sú, er var á engileignum, sá á vígin; 
hljóp hón þá heim felmsfull, ok sagði, at Þorbjörn var 
véginn, ok þeir feðgar báðir. Þetta kvam mjök á þá úvara, 
er heima váru, því at engi vissi um ferðir Grettis. Var 
þá sent eptir mönnum á næstu bæi; kvam þar brátt margt 
manna; færðu líkin til kirkju. Þóroddr drápustúfr tók við 
eptirmáli um vígin, ok hafði hann þegar flokk uppi. Grettir 
reið heim til Bjargs, ok fann móður sína, ok sagði þenna 
atburð. Hón varð glöð við þetta, ok kvað hann nú hafa 
líkzt í ætt Vatnsdæla. en þó man þetta uppbaf ok undirrót 
sekta þinna; veit ek þat víst, at þú mátt eigi hér langvistum 
vera sakir frænda Þorbjarnar, en þó mega þeir nú vita, at 
þér kann nökkut at þykkja. Grettir kvað þá vísu: 

Varð í veðrafirði 

vápnsóttr í byr Þróttar 

(æst fór arfs ok gneista 

aflfang) vinr Hafla. 

Nú er, ósjöllat, Atla 

andrán, þat er var, hánum 

(dauðr hné hann fyrr á fríðri 

fold) makliga goldit. 
Ásdís húsfreyja kvað satt vera; en eigi veit ek, hvat er þú 
ætlar nú til ráða at taka. Grettir kvazt nú mundu leita til 
vina sinna ok frænda vestr til sveita, en engi vandræði skal 
þer af mör leiða, sagði hann. *Bjóst hann þá til ferðar, 
ok skildu þau mæðgin með kærleikum. Fór hann fyrsi til 
Mela í Hrútafjörð, og sagði Gamla mági sínum allt þat, 
sem til hafði borit um vígit Þorbjarnar. Gamli bað, at 
hann skyldi flýta sér ór Hrútafirði, „meðan þeir halda 
flokkinum, frændr Þorbjarnar, en veita skulu vér þér at 
eptirmáli um víg Atla, slíkt er vér megum. Eptir þat reið 
- Grettir vestr yfir Laxárdalsheiði, ok létti eigi fyrr, enn 
hann kvam í Ljárskóga til Þorsteins Kuggasonar, ok dvaldist 
þar lengi um haustið. 

49. - Þóroddr drápustúfr fréttist fyrir, hverr at vegit 
myndi hafa Þorbjörn, ok þá feðga;*ok er þeir kvámu til 
Reykja, var þeim sagt, at Grettir hefði þar komit, ok lýst 
vígunum á hendr str. Þóroddr þóttist nú sjá, hversu farit 
hafði; fór hann þá til Bjargs, ok var þar margt manna fyrir, 
ok spurði, hvárt Grettir væri þar.  Húsfreyja sagði, at hann 
hefði á burt riðit, ok hón færði hann eigi í fylgsni, ef hann 
væri hör; munu þér nú vel við una, at svá búit standi; 
var eigi ofhefnt fyrir víg Atla, þó at þetta kvæmi fyrir; 
spurðu þér eigi at, þótt ek hefða skapraun af því, er nú ok 
vel, þó svá standi. Riðu þeir þá heim, ok þótti eigi hægt 
til atgjörða. — Spjótið þat, sem Greltir hafði týnt, fannst 
eigi fyrr enn í þeirra manna minnum, er nú lifa; þat spjót 
fannst. á ofanverðum dögum Sturlu lögmanns Þórðarsonar, 
ok í þeirri mýri, er Þorbjörn féll, ok heitir þar nú Spjóts- 

mýrr; ok hafa menn þat til merkja, at Þorbjörn hafi þar 
drepinn verit, þótt í sumum stöðum segi, at hann hafi. á 
Miðfiljum drepinn verit. Þeir frændr spyrja, at Grettir var 
í Ljárskógum; söfnuðu þeir þá mönnum saman, ok ætluðu 
til Ljárskóga. En er Gamli varð þess varr frá Melum, 
gjörði hann þeim Þorsteini ok Gretti vissu um ferðir 
Hrútfirðinga; ok er“ Þorsteinn varð þess varr, sendi hann 
Gretti inn í Tungu til Snorra goða, því at þá var málfriðr 
með þeim, ok lagði Þorsteinn þat til ráðs með Gretti, at 
hann beiddi Snorra ásjá, en ef hann yrði eigi við, bað hann 
Gretti fara vestr á Reykjahóla til Þorgils Arasonar, ok man 
hann við þér taka í vetr; hafst við í Vestfjörðum þar til 
sem sjötlast þessi málaferli. Grettir kvazt hans ráðum hlíta 
mundu. Reið hann þá inn í Tungu, ok fann Snorra goða 
at máli, ok beiddi hann viðtöku, Snorri svarar: ek gjörumst 
nú gamall maðr, ok nenni ek nú eigi at halda seka menn, 
ef mik rekr engi nauðsyn til; eða hvað bar nú til, er 
öldungrinn vísaði þér nú frá str? Grettir kvað Þorstein opt 
hafa vel til sín gjört, en fleiri man nú við þurfa, enn hans 
eins, ef duga skal. Snorri mælti: til man ek leggja orð 
min, ef þér mætti lið at. verða, en annarsstaðar skaltu til 
leita um vistalerli þín, enn hjá mér. Skildu þeir at svá 
mæltu. Snéri Grettir þá vestr til Reykjaness. Hrútfirðingar 
kvámust með flokk sinn á Sámsstaði; þá fréttu þeir, at Grettir 
var burt ór Ljárskógum, ok hurfu þar aptr. 

50. Grettir kvam á Reykjahóla nær vetrnáltum, ok 
beiddi Þorgils vetrvistar. Þorgils sagði, at hánum væri til 
reiðu matr, sem öðrum frjálsum mönnum, en eigi er her 
vönd vistargjörð. Grettir kvazt eigi um þat vanda. Er hér 
enn annarr hlutr tl vandhæfa, sagði Þorgils: þeir menn 
ætla hér til vistar, er nökkut þykkja vanstilltir, sem eru 
þeir fóstbræðr Þorgeirr ok Þormóðr; veit ek eigi, hversu 

yðr hentar saman at vera, en þeirra vist skal hér jafnan 
vera, er þeir vilja; nú máttu vera hér, ef þú vilt, en 
engum yðar skal duga at eiga illt við annan. Grettir sagði, 
at hann myndi á engan mann leita fyrri, ok einkanliga, ef 
bóndi vildi svá. Litlu síðar kvámu þeir fóstbræðr heim. 
Eigi féll blítt á með þeim Þorgeiri ok Gretti, en Þormóðr 
löt sér vel fara. Þorgils bóndi sagði þeim fóstbræðrum allt 
slíkt, sem hann sagði Gretti; en þeir gjörðu svá mikil 
metorð hans, at hvárigir lögðu öðrum öfugt orð, en þó 
fóru eigi þykkjur þeirra saman. Leið nú svá öndverðr 
vetrinn af. Þat segja menn, at Þorgils bóndi átti eyjar 
þær, sem Ólafseyjar heita; þær liggja út á firðinum, hálfa 
aðra viku undan Reykjanesi; þar átti Þorgils bóndi uxa góðan, 
ok hafði eigi sóttr orðit um haustið; talaði Þorgils um jafnan, 
at hann vildi ná hánum fyrir jólin. Þat var einn dag, at 
þeir fóstbræðr bjuggust til at sækja uxann, ef þeim fengist 
hinn þriði maðrinn til liðs. Grettir bauð at fara með þeim, 
en þeir lötu vel yfir því; fara síðan þrír á teinæringi. Veðr 
var kalt, ok lék á norðan.. Skipit stóð í Hvalshaushólmi. 
Sigldu þeir út, ok græddist heldr vindinn: kvámu við 
eyjarnar, ok:tóku uxann. Þá spurði Grettir, hvárt þeir vildi 
heldr leggja út uxann, eða halda skipinu, því at brim 
mikit var við eyna. Þeir báðu hann halda skipinu. Hann 
stóð við mitt skipit á þat borð, er frá landi horfði, tók 
hánum sjárinn undir herðablöðin, ok hélt svá, at hvergi 
sveif. Þorgeirr tók upp uxann aptan, en Þormóðr framan, 
ok hófu svá út í skipit; settust síðan til róðrar, ok réri 
Þormóðr í hálsi, en Þorgeirr í fyrirrúmi, en Grettir í skut, 
ok höldu inn á flóann. Ok er þeir kvámu inn fyrir Hafraklett!, 
styrmdi þá at þeim; þá mælti Þorgeirr: frýr nú skutrinn 
Skriðar. Grettir svarar: eigi skal skuttinn eptir liggja, ef 

allvel er róit fram í. Þorgeirr féll þá svá fast á árar, at 
af gengu báðir háirnir*. Þá mælti hann: legg þú til, Grettir, 
meðan at ek bæti at hánum. Grettir dró þá fast árarnar, 
meðan Þorgeirr bætti at hánum; en er Þorgeirr tók at róa, 
höfðu svá lúizt árarnar, at Grettir hristi þær í sundr á 
borðinu. —Þormóðr kvað betra at róa minna, ok brjóta 
ekki. Grettir þreif erði tvau, er lágu í skipinu, ok rak borur 
stórar á borðstokkunum, ok réri svá sterkliga, at brakaði 
í hverju tré; en með því at skip var gott, en menn heldr 
í röskvara lagi, þá náðu þeir Hvalshaushólm. Grettir spyrr, 
hvárt þeir vildi heldr fara heim með uxann, eðr setja upp 
skipit. Þeir kjöru heldr at setja upp skipit, ok settu þeir 
upp með öllum sjánum, þeim sem í var, ok jöklinum, en 
þat var mjök sýlt, en Grettir leiddi uxann, ok var hann 
mjök stirðr í böndunum, en allfeitr, varð hánum mjök mætt; 
en þá er hann kvam neðan hjá Titlingsstöðum, þraut uxann 
gönguna. Þeir fóstbræðr gengu til húss, því at hvárigir 
vildu veita öðrum at sínu hlutverki. Þorgils spyrr at Gretti, 
en þeir sögðu, hvar þeir höfðu skilit. Hann sendi þá menn 
á móli hánum, ok er þeir kvámu ofan undir Hellishóla, sáu 
þeir hvar maðr fór í móti þeim, ok hafði naut á baki, ok 
var þar kominn Grettir, ok bar þá uxann.  Undruðust þá 
allir, hversu mikit hann gat orkat. Lék Þorgeiri næsta 
öfund á um afl Grettis. Þat var einn dag nökkut eptir jól, 
at Grettir fór í laug einn saman. *Þorgeirr vissi þat, ok 
mælti við Þormóð: förum vit til, ok vitum, hversu Gretti 
bregðr við, ef ek ræð á hann, þá er hann ferr frá lauginni. 
Eigi er mér um þat, sagði Þormóðr, ok mantu ekki gott fá 
af hánum. Fara vil ek þó, sagði Þorgeirr. Snýr hann nú 
ofan á brekkuna, ok bar hátt öxina. Grettir gekk þá neðan 
frá lauginni, ok er þeir fundust, mælti Þorgeirr: er íþat 

satt, Grettir, sagði hann, at þú hafir þat mælt, at þú 
skyldir aldri renna fyrir einum? Eigi veit ek þat svá víst, 
sagði Grettir, en skammt hefi ek fyrir þér runnit, kvað Grettir. 
Þorgeirr reiddi þá upp öxina. Í því hljóp Grettir undir 
Þorgeir, ok færði hann niðr allmikit fall. „ Þorgeirr mælti 
þá til Þormóðar: skaltu standa hjá, er fjandi sjá drepr mik 
undir sik? Þormóðr þreif þá í fætr Grettis, ok ætlaði at 
draga hann ofan af Þorgeiri, ok fékk ekki at gjört. Hann 
var gyrðr saxi, ok ætlaði at bregða; þá kvam Þorgils 
bóndi at, ok bað þá vera spaka, ok fást eigi við Gretti. 
Þeir gjörðu svá, ok snöru þessu í gaman. Eigi áttust þeir 
fleira við, svá at getið sé. Þótti mönnum Þorgils mikla 
gæfu til hafa borit, at stilla slíka ofstopamenn; en er vára 
tók, fóru þeir á burt allir. Grettir fór inn til Þorskafjarðar, 
var hann spurðr at, hversu hánum hefði líkat vistargjörðin 
eða velrvislin á Reykjahólum. Hann svarar: þar hefi ek 
svá verit, at ek hefi jafnan mínum mat orðit fegnastr, þá 
er ek náða hánum. Fór hann síðan vestr yfir heiðar, 

51. Þorgils Arason reið til þings með fjölmenni. 
Kvam þar allt stórmenni um landit. Brátt fundust þeir 
Skapti lögmaðr, ok tóku tal með sér; þá mælti Skapti: er 
þat satt, Þorgils, at þú hafir haldit þá þrjá menn í vetr, 
er mestir újafuaðarmenn þykkja vera, ok þó allir sekir, ok 
stillt þá svá, at engi hefir öðrum mein gjört? Þorgils segir, 
at þat var satt. Skapti mælti: mikill höfðingsskapr er slíkt, 
eðr hversu þykkir hverr þeirra skapi farinn? eðr hverr 
hreystimaðr hverr þeirra man vera? Þorgils sagði: alla 
ætla ek þá fullröskva til hugar; en þeir eru tveir, at ek 
ætla hræðast kunna; er þat þó úlíkt, því at Þormóðr er 
Maðr guðhræddr ok trúmaðr mikill, en Grettir er svá myrk- 
Íælinn, at hann þorir hvergi at fara, þegar at myrkva tekr, 
ef hann gjörði eptir skapi sínu; en Þorgeir frænda minn 


. 

hygg ek eigi hræðast kunna. Svá man hverr skapi farinn, 
sem þú segir, segir Skapti; skildu þeir svá talit. Á þessu 
alþingi kærði Þóroddr drápustúfr um víg Þorbjarnar öxna- 
megins, því at hann hafði eigi fram komit á Húnavatnsþingi 
fyrir frændum Atla; hugði hann, at hér myndi hans mál 
síðr fyrir borð borit. Þeir frændr Atla sóttu Skapta at 
málinu, en hann kvazt sjá lögvörn í því, svá at þar myndi 
fullar fébætr fyrir koma. Síðan váru málin í gjörð lagin. 
ok var þat flestra ætlan, at vígin myndi á standast Atla ok 
Þorbjarnar; en er Skapti vissi þat, gekk hann til gjörðar- 
manna, ok spurði, hvaðan þeir tóku þat. Þeir kölluðu þá 
jafna bændr, er, vegnir váru. Skapti spyrr: hvárt var fyrr, 
Grettir sekr gjörr, eðr Atli var veginn; en er þat var reiknat, 
þá varð þat vikumunr, er Grettir var sekr gjörr á alþingi, 
en hitt varð þegar eptir þingit. Skapti mælti: þat grunaði 
mik, at yðr myndi yfir sjást um málatilbúnaðinn, at þér 
heldut þann aðila, er sekr var áðr, ok hvárki mátti sín 
mál verja né sækja. Nú segi ek Gretti ekki eigi at 
gjöra með vígsmálinu, ok taki eptirmál sá, sem næstr er 
at lögum. Þá mælti Þóroddr drápustúfr: hverr skal þá 
svara víginu Þorbjarnar bróður míns? Sjái þer sjálfir fyrir 
því, segir Skapti; en eigi munu frændr Grettis ausa fe 
fyrir hann eðr verk hans, ef hánum kaupist engi friðr; ok 
er þess varð varr Þorvaldr Ásgeirsson, at Grettir var af 
sagðr eptirmálinu, leituðu þeir þá eptir, hverir næstir váru; 
urðu þá skyldastir þeir Skeggi, son Gamla at Melum, ok 
Úspakr, son Glúms af Eyri ór Bitru; þeir váru báðir 
kappsmenn miklir ok framgjarnir. Varð Þóroddr nú at 
lúka bætr fyrir víg Atla; var þat tvenn hundruð silfrs. Þá 
lagði til Snorri goði: vill þér nú, Hrútfirðingar, sagði 
hann, at niðr falli fégjald þetta,. ok verði Grettir sýkn? 
því at ek ætla, at hann verði sárbeittr í sektinni. Þeir 

frændr Grettis tóku vel undir þat, ok sögðust aldri hirða 
um fé, ef hann fengi frið ok frelsi. Þóroddr kvazt sjá, at 
hans hlutr varð erfiðr, ok lézt þenna mundu upp taka fyrir 
sína hönd. Snorri bað þá vita áðr, hvárt Þórir ór Garði 
vildi leyfi til leggja, at Grettir yrði sýkn; en er hann varð 
þess víss, brást hann reiðr við, ok kvað Gretti aldri skyldi 
ór sektum ganga eðr komast, ok at firr, at hann verði 
sýkn, sagði hann, at meira fé skyldi leggja til höfuðs 
hánum, enn nökkurum öðrum skógarmönnum; en er hann 
tók þetta svá þvert, varð ekki af sýkninni. Tóku þeir 
Gamli. ftit til sín, ok varðveittu; en Þóroddr drápustúfr 
fekk engar bætr eptir Þorbjörn bróður sinn.  Lögðu þeir 
Þórir þá fé til höfuðs Gretti, þrjár merkr silfrs hvárr þeirra; 
þat þótti mönnum nýlunda, því at aldri hafði verit meira 
lagi, enn þrjár merkr. Snorri kvað þetta úvitrligt, at 
bekkjast til at hafa þann mann í sektum, er svá miklu 
illu mætti orka, ok kvað þess margan gjalda mundu. Skildu 
menn við þat, ok riðu heim af þinginu. 

52. Þá er Grettir kvam yfir Þorskafjarðarheiði í Langa- 
dal, lét hann sópa greipr um eignir smábænda, ok hafði 
af hverjum þat, er hann vildi; tók hann af sumum vápn, en 
sumum klæði; lögðu þeir allmisjafnt af, en allir sögðust 
hauðgir láta, þegar hann var á burtu. Þá bjó í Vatnsfirði 
Vermundr enn mjófi, bróðir Vígastyrs; hann átti Þorbjörgu 
dóttur Ólafs pá Hlöskuldssonar; hón var kölluð Þorbjörg en 
digra. — Vermundr var þenna tíma til þings riðinn, er 
Grettir var í Langadal. Hann fór ofan yfir háls til Laugabóls; 
þar bjó sá maðr, er Helgi hét; hann var þar helzt fyrir 
bændum. Þaðan hafði Grettir góðan hest, er bóndi átti. 
Þaðan fór hann inn til Gjörfidals; þar bjó sá maðr, er 
Þorkell höt; hann var vel birgr at kosti, ok þó lítilmenni; 
hafði Grettir þaðan slíkt, sem hann vildi, ok þorði Þorkell 

eigi at at finna, eðr á at halda, Þaðan fór Grettir til Eyrar, 
ok svá út þeim megin fjarðar, ok hafði af hverjum bæ vist 
ok klæði, ok gjörði mörgum harðleikit, ok þótti flestum 
þungt undir at búa. Grettir fór nú djarflliga, ok hafði 
engi varðhöld á sér; hann fór nú unz er hann kvam í 
Vatnsfjarðardal, ok fór þar til sels; dvaldist hann þar 
margar nætr, ok lá þar í skógum ok svaf, ok hugði eigi : 
at sör. En er smalamenn vissu þat, fóru þeir til bæjar, 
ok sögðu, al sá dólgr væri kominn í byggðina, at þeim 
þótti eigi dæll viðfangs. Söfnuðust þá bændr saman, ok 
höfðu þrjá tigu manna; leyndust þeir í skóginum, svá at 
Grettir vissi ekki til, ok létu smalamann halda njósnum til. 
nær færi gæfi á Gretti, en þó vissu þeir úgjörla, hverr 
maðrinn var. Nú bar svá til einn dag, þá er Grettir lá 
ok svaf, at bændr kvámu at hánum; ok er þeir sáu hann, 
áttu þeir ráðagjörð um, hversu þeir skyldi taka hann, svá 
at minnst yrði manntjón í, ok skipuðu til, at tíu skyldi á 
hann hlaupa, en sumir skyldi bera bönd at fótunum. Þeir 
gjörðu nú svá, ok fleygðu sér ofan á hann, en Grettir 
brá við svá hart, at þeir hrutu af hánum; en hann kvamst 
á kné, ok í því gátu þeir kastað böndum á hann ok fætr 
hánum. Þá spyrndi Grettir svá fast við eyrun á tveimr, at 
þeir láu í roti. Nú hljóp á hann hverr at öðrum, en hann 
ruðdist um fast ok lengi, en þó gátu þeir hlaðit hánum um 
síðir, ok bundu hann. Eptir þat áttu þeir um at tala, 
hversu við hann skyldi gjöra; báðu þeir Helga af Laugabóli 
taka við hánum ok annast hann, þar til at Vermundr kvæmi 
heim af þingi. Hann svarar, at annat ætla ek mér þarfara, 
enn láta húskarla mína sitja yfir hánum, því at ek á lönd 
erfið, ok kemr hann aldri í mína ferð. Þá báðu þeir Þorkel 
í Gjörfidal við hánum at taka; kváðu hann vera nógtamann. 
Þorkell mælti í móti, ok kvað engan kost á því, þar sem 

Ek ligg einn í húsi ok kerling mín, en hvar. fjarri öðrum 
mönnum, ok komi þér eigi þeim kassa á mik, sagði hann. 
Þú Þórálfr á Eyri, sögðu þeir, tak við Gretti, ok gjör til 
hans vel um þingit; ella fær þú hann af þér til næsta 
bæjar ok ábyrgst, at hann verði eigi lauss; set hann svá 
bundinn niðr, sem nú tekr þú við hánum. Hann svarar: 
eigi vil ek við Gretti taka, því at ek hefi hvárki tl föng 
nt fé at halda hann; hefir hann ok eigi á minni jörðu 
tekinn verit, lízt mör heldr vandræði, enn virðing, við 
hánum at taka, eðr gjöra nökkut með hánum, ok hann 
kemr aldri í mín hús inn. Eptir þat leituðu þeir við hvern 
búanda, ok mæltu allir í móti, ok eptir þessu viðtali þeirra 
hafa kátir menn selt fræði þat, er Grettisfærsla hét, ok 
aukit þar í kátligum orðum til gamans mönnum. En er 
þeir höfðu þetta talat lengi, þá kvam þat ásamt með þeim, 
at þeir myndi eigi gjöra happ sitt át úhappi,. ok fóru til, 
ok reistu gálga þar þegar í skóginum, ok ætluðu at hengja 
Gretti, ok hlömmuðu! nú mjök yfir þessu. Þá sá þeir 
ríða sex menn neðan eptir dalnum; var einn í litklæðum. 
Þeir gálu, at þar myndi fara Þorbjörg húsfreyja ór Vatns- 
firði, ok svá vars ætlaði hón til sels. Hón var skörungr 
mikill ok stórvitr; hón hafði héraðsstjórn ok skipaði öllum 
málum, þegar Vermundr var eigi heima. Hón veik þangat 
at, sem mannfundrinn var, ok var hón af baki tekin. 
Bændr fögnuðu henni vel. Hón mælti þá: hvat þingi hafi 
þér? eðr hverr er þessi hinn hálsdigri, er hér sitr í böndum ? 
Grettir nefndi sik, ok heilsaði henni. Hón svarar: hvat rak 
þik til þess, Grettir, sagði hón, at þú vildir gjöra hér 
Úspektir þingmönnum mínum? Eigi má nú við öllu sjá; 
Vera varð ek nökkurstaðar. Slíkt er mikit gæfuleysi, segir 
hón, at vesalmenni þessi skyldi taka þik, svá at ekki lagðist 

120 SAGAN AF GRETTI 


fyrir þik, eða hvat ætlit þér nú af hánum at gjöra? Bændr 
sögðu henni, at þeir ætluðu at festa hann á gálga fyrir 
úspektir sínar. Hón svarar: vera má, at Grettir hafi sakir 
til þess, en ofráð man þat verða yðr Ísfirðingum at taka 
Gretti af lífi, því at hann er maðr frægr ok stórættaðr, þó 
at hann sé eigi gæfumaðr; eðr hvat viltu nú vinna til lífs 
þér, Grettir, ef ek gef þér líf? Hann svarar: hvat mælir 
þú til? Þú skalt vinna eið, sagði hón, at gjöra engar 
úspektir her um Ísafjörð, engum skaltu hefna, þeim sem í 
atför hafa verit at taka þik. Grettir kvað hana ráða skyldu. 
Síðan var hann leystr; ok þá kvazt hann mest bundizt hafa 
at sínu skaplyndi, at hann sló þá eigi, er þeir hældust við 
hann. Þorbjörg bað hann fara heim með str, ok fékk 
hánum 'hest til reiðar. Fór hann þá heim í Vatnsfjörð, ok 
beið þar til þess, er Vermundr kvam heim, ok gjörði 
húsfreyja vel við hann. Varð hón af þessu mjök fræg víða 
um sveitir. Vermundr var úfrýnn, er hann kvam heim, ok 
spurði, hví Grettir væri þar. Þorbjörg sagði allt, sem farit 
hafði með þeim Ísfirðingum. Hvers naut hann at því, sagði 
Vermundr, er þú gaft hánum líf? Margar greinir váru til 
þess, sagði Þorbjörg; þat fyrst, segir hón, at þú mant 
þykkja meiri höfðingi, enn áðr, er þú áttir þá konu, er slíkt 
þorði at gjöra; þá myndi þat ok ætla Hrefna frændkona 
hans, at ek mynda eigi láta drepa hann; þat hit þriðja, at 
hann er hinn mesti afreksmaðr í mörgum greinum.  Vitr 
kona ertu, sagði Vermundr, í flestu, ok haf þökk fyrir. 
Þá mælti hann til Grettis: lítið lagðist nú fyrir þik, þvílíkr 
garpr sem þú ert, er vesalmenni skyldi taka þik, ok ferr 
svá jafnan úeirðarmönnum. Grettir kvað þá vísu þessa: 

Mitt var gilt 

gæfuleysi 

í marþaks 

miðjum firði, 

er gamlir 

grísir skyldi 

halda mér 

at höfuðbeinum. 
Hvat vildu þeir af þér gjöra, kvað Vermundr, þá er þeir 
höfðu tekit þik? Grettir kvað: 

Sögðu mér, 

þau er Sigarr veitti, 

mægða laun 

margir hæfa, 

ung lofgróinn 

laufi sæmdar 

reynirunn 

rekkar fundu. 
Vermundr mælti: hvárt mundu þeir hafa hengt þik, ef þeir 
einir hefði um vælt? Grettir kvað: 

Mynda ek sjálfr 

í snöru egnda 

helzti brátt 

höfði stinga, 

ef Þorbjörg 

þessu skáldi 

(hón er allsnotr ) 

eigi byrgi. 
Vermundr mælti: hvárt bauð hón þér til sín: Grettir svarar; 

Mik bað hjálp 

handa tveggja 

Sifjar vers , 

með sér fara; 

sú gaf þveng 

Þundar beðju 

góðan hest, 
Í er mik gæddi friði. 

Mikil man verða æfi þín ok erfið, segir Vermundr, ok er 
þér kennt at varast úvini þína, en eigi nenni ek at halda 
þik, ok hafa þar fyrir þykkju margra ríkra manna; er þér 
enn bezt at leita til frænda þinna, en fáir munu verða til 
at taka þik, ef öðru megu við koma; ertu ok eigi auðkvæðr 
til fylgdar við flesta menn. * Grettir var í Vatnsfirði nökkura 
hríð, ok fór þaðan til Vestfjarða, ok leitaði til margra 
gölugra manna, ok bar jafnan eitthvert við, þat er engi 
tók við hánum. 

53. Um haustið, er á leið, snéri Grettir aptr hið 
syðra, ok létti eigi fyrr, enn hann kvam í Ljárskóga til 
Þorsteins Kuggasonar, frænda síns, ok var var þar vel við 
hánum tekit. Bauð Þorsteinn hánum með sér at vera um 
vetrinn, ok þat þekktist hann. Þorsteinn var iðjumaðr 
mikill ok smiðr, ok hélt mönnum mjök til starfa. Grettir 
var lítill verklundarmaðr, ok því fór lítt skap þeirra saman. 
Þorsteinn hafði látið gjöra kirkju á bæ sínum. Hann löt 
gjöra brú heiman frá bænum; hón var gjör með hagleik 
miklum. en utan í brúnni undir ásunum, þeim er upp 
höldu brúnni, var gjört með hringum, ok dynbjöllur, svá 
at heyrði yfir til Skarfsstaða?, hálfa viku sjáfar, ef gengit 
var um brúna, svá bristust hringarnir. Hafði Þorsteinn 
mikinn starfa fyrir þessarri smíð, því at hann var járngjörðar- 
maðr mikill. Grettir var atgangsmikill at drepa járnit, en 
nennti misjafnt, en þó var hann spakr um vetrinn, svá at 
ekki bar. til frásagnar. En er Hrútfirðingar fréttu, at 
Grettir var með Þorsteini, höfðu þeir flokk uppi er vára 
tók. En er Þorsteinn frétti þat, sagði hann Gretti, at hand 
leitaði sér annars hælis, en véra þar, því at ek sé, at þú 

1) Skarpstaða, D. 

vilt ekki starfa, en mér henta eigi þeir menn, sem ekki 
vinna. Hvert vísar þú mér þá? sagði Grettir. Þorsteinn 
bað hann fara suðr um land, ok finna frændr sína, en vitja 
mín ef þeir duga eigi þér. Grettir gjörði nú svá, at hann 
fór suðr til Borgarfjarðar á fund Gríms Þórhailssonar?, ok 
dvaldist þar fram yfir þing.  Grímr vísaði hánum til Skapta 
lögmanns á Hjalla. Grettir fór suðr hinar neðri heiðar, ok 
létti eigi fyrr, enn hann kvam í Tungu til Þórhalls Ásgríms- 
sonar, Elliðagrímssonar, ok fór lítt með byggðum.  Þórhalir 
kenndist við Gretti sakir forellra sinna, ok þá var Grettir 
nafnkunnigr mjök uur allt land af atgjörfi sinni.  Þórhallr 
var vitr maðr, ok gjörði vel til Grettis, en eigi vildi hann 
vist hans þar á lengdar. 

54. Grettir fór ór Tungu upp til Haukadals, ok þaðan 
norðr á Kjöl, ok hafðist þar við um sumarit lengi, ok var 
nú eigi traust, at hann tæki eigi af mönnum plögg sín, 
þeim sem fóru norðr eðr norðan um Kjölinn, því at hánum 
Varð illt til féfanga. Þat var einn dag, at Grettir var jafnan 
norðr á Dúfunesskeiði, at hann sá, at maðr reið norðan 
eptir Kilinum; sá var mikill á baki, ok hafði góðan hest, 
' ok beizl háseymt, vel tornað!. „Annan hest hafði hann í 
laumi, ok á töskur. Þessi maðr hafði síðan hatt á höfði, 
ok sá úglöggt í andlit hánum. Gretti leizt vel á hestinn 
ok þing hans, ok fór til móts við hann, ok heilsaði hánum, 
ok spurði hann at nafni, en hann kvazt Loptr heita; veit 
ek, hvat þú heitir, sagði hann, þú mant vera Grettir hinn 
sterki Ásmundarson, eðr hvert viltu fara? Ekki hefi ek 
staðnefnt um þat, sagði Grettir, en þat er eyrindi mitt, at 
Vita, ef þú vilt af leggja nökkurt plagg af því, sem þú 
ferr með.  Loptr svarar: hví man ek fá þér þat, sem ek 
á? eðr hvat viltu við gefa? Grettir svarar: hefir þú eigi 


Al 

spurt þat, at ek legg eigi fé í móti? ok sýnist þó þat 
flestum, at ek fái þat, sem ek vil. Loptr mælti: bjóð þú 
þeim þessa kosti, er þeir þykkja góðir, en eigi vil ek svá 
láta þat, er ek á, ok fari hvárir sinn veg; ok reið fram 
hjá Gretti, ok keyrði hestinn. Grettir mælti: eigi munu 
vit svá skjólt skilja, ok þreif Í taumana á hesti Lopts fyrir 
framan hendr hánum, ok hélt báðum höndum  Loptr mælti: 
far þú veg þinn, ekki fær þú af mér, ef ek get á haldit. 
Þat man nú reynt verða, segir Grettir. Loptr seildist niðr 
með kinnleðrunum, ok tók taumana milli hringanna ok 
handa Grettis, heimtandi svá fast, at hendr Grettis hrukku 
niðr eptir taumunum, þar til sem hann dró af hánum allt 
beizlit. Greitir leit eptir í lófana, ok sá, at þessi maðr 
myndi hafa afl í krummum heldr enn eigi, ok leit eptir 
hánum ok mælti: hvert ætlar þú nú at fara? Loptr svarar, 
ok kvað: 

Ætla ek regns 

í hrunketil 

steypi niðr 

frá stórfrerum; 

þar má hængr 

hitta grundar 

lítinn stein 

ok land hnefa. 
Gretlir mælti: eigi er víst at leita eptir byggðum þínum, 
ef þú segir eigi ljósara. Hann mælti þá, ok kvað: 

Er-at mér dælt 

at dylja þik, 

ef þú vilt 

vitja þangat; 

þat er ór byggð 

Borgfirðinga, 

þat er Balljökul 
bragnar kalla. 
Síðan skildu þeir. Sér Grettir þá, at hann hefir eigi afl 
við þessum manni. Þá kvað Grettir vísu: 
Mér stóð málma skúrar, 
mundangshvatr ok Atli 
(staddr vilda ek svá sjaldan), 
snarr Illugi fjarri: 
þá er úfælinn álar 
endr dró mér ór hendi 
(brúðr strýkr horsk, ef hræðumst, 
hvarma) Loptr hinn armi, ; 
Eptir þetta fór Grettir suðr af Kilinum, ok reið til Hjalla, 
ok fann Skapta, ok beiddi hann ásjár. Skapti svarar: þat 
er mér sagt, at þú farir heldr úspakliga, ok grípir fyrir 
mönnum góðs sitt, ok samir þér þat illa, svá stórættuðum 
Manni. Nú væri allt betra um at tala, ef þú ræntir eigi, 
en með því, at ek skal heita lögmaðr í landinu, þá stenzt Í 
mer eigi at taka við útlegðarmönnum, ok brjóta svá lögin. 
Ek vil, at þú leitir þangat nökkur, at þú þyrftir eigi at 
leggjast á fé manna. Grettir kvazt þat gjarna vildu, en 
sagði þó, at hann þóttist varla einn saman vera mega fyrir 
myrkfælni. „Skapti kvað hann eigi því einu mundu mega 
við hlíta, er hánum þætti bezt, ok trú þú engum svá vel, 
at þér verði svá, sem í Vestfjörðum; helir þat mörgum at 
bana orðit, at hann hefir oftryggr verit. Grettir þakkaði 
hánum fyrir heilræði sín, ok snéri aptr til Borgarfjarðar 
um haustið, ok fann Grím Þórhallsson?, vin sinn, ok sagði 
tillögur Skapta.  Grímr bað hann fara norðr til Fiskivatna 
á Arnarvatnsheiði, ok svá gjörði hann. 
55. Grettir fór upp á Arnarvatnsheiði, ok gjörði sér 

þar skála, sem enn sér merki, ok bjóst þar um, því at 
hann vildi nú hvervetna annat, enn ræna; fékk sér net ok 
bát, ok veiddi fiska til matar sér. Hánum þótti daufligt 
mjök á fjallinu, því at hann var mjök myrkfælinn. En er 
þat fréttu aðrir skógarmenn, at Grettir var þar niðr kominn, 
þá var mörgum hugr á at finna hann, því at þeim þótti 
mikit traust at hánum.  Grímr hét maðr norðlenzkr; hann 
var sekr. At þeim manni keyptu Norðlenðingarí, at hann 
skyldi drepa Gretti, ok hétu hánum frelsi ok fögjöfum, ef 
hann kvæmi því fram. Hann fór til móts við Gretti, ok 
beiddi hann viðlöku. Grettir svarar; eigi þykki mör, sem 
þér sé at hólpnara, þó at þú værir hjá mér, eru þér ok 
vandsönir, skógarmennirnir, en illt þætti mér einum saman 
at vera, ef annars væri kostr; vil ek ok, at sá einn sé 
hjá mér, at hann verðr at starfa slíkt, er til fellr. Grímr 
kvazt eigi til annars ætla, ok skoraði á hann fast um vistina. 
Let Grettir þá teljast, ok tók við hánum. Hann var þar 
nú fram á vetrinn, ok sat um Gretti, ok þótti eigi dælt at 
hánum at ráða. Grettir grunaði hann, ok hafði vápn sin 
hjá sér nátt ok dag, ok þorði hann aldri at hánum at ganga 
þá er hann vakti, Þat var einn morgin, er Grímr kvam 
heim af veiði, at hann gekk inn í skálann, ok stappaði 
fótum. ok vildi vita, hvárt Grettir svæfi, en hann brá sér 
hvergi við, ok lá kyrr. Saxit hékk uppi yfir Gretti. Hugsar 
Grímr nú, at eigi myndi gefast betra færi; gjörir hann nú 
hark mikit, svá at Gretti skyldi orð um finnast, en þat 
var eigi. „ Þóttist hann nú vita, at Grettir myndi sofnaðr, 
ok stillti at rekkjunni hljóðliga, ok seildist til saxins, ok 
tók ofan ok brá. Í því hljóp Grettir fram á gólfit, ok greip 
saxit í því, er hinn reiddi, en annarri hendi í herðar Grími, 
ok rak hann niðr svá mikit fall, at hann lá nær í úviti. 





1) Hrútfirðingar, B, c, D, 

Gafstu svá, þó at þú lðtir góðvætliga. Hafði hann af hánum 
þá sannar sögur, ok drap hann síðan. En nú þóttist 
Grettir sjá, hvat þat var at taka við skógarmönnum; ok 
leið svá vetrinn. At engu þótti Gretti meira mein, enn 
myi kfælni. 

56. Þórir í Garði spyrr nú, hvar Grettir er niðr 
kominn, ok vildi setja til eitthvert ráð, at hann yrði drepinn. 
Maðr hét Þórir rauðskeggr; hann var manna gildastr, ok 
Vígamaðr mikill, ok fyrir þat var hann sekr gjörr um allt 
landit. Þórir í Garði sendi hánum orð; ok er þeir fundust, 
beiddi hann Rauðskegg fara sendiferð sína, ok drepa 
Gretti hinn sterka. Rauðskeggr kvað þat eigi auðveldaverk; 
sagði, at Grettir var vitr maðr, ok varr um sik. Þórir 
bað hann til ráða, ok er slíkt drengiligt, svá röskr maðr, 
sem þú ert, en ek skal koma þér ór sekt, ok þar með 
gefa þér nógt fé. Við þessu ráði tók Rauðskeggr. Sagði 
Þórir hánum , hversu hann skyldi at fara, at sinna Gretti. 
Eptir þat fór Rauðskeggr fyrir austan land, því at hánum 
þótti gruna mega síðr um ferðir sínar. Hann kvam at 
Arnarvatnsheiði, þá er Grettir hafði verit þar einn vetr; 
en er Grettir ok Rauðskeggr fundust, beiddi hann Gretti 
Velrtöku. Hann svarar: eigi kann ek at láta fleiri svá opt 
leika at mör, sem sá, er hör kvam í fyrra haust, ok lét 
allskjallkænliga, en þegar hann hafði hör verit litla hríð, 
Sat hann um líf mitt. Nú man ek eigi á þat hætta optar, 
al taka við skógarmönnum. Þórir svarar: full várkunn 
þykkir, mer þér á vera, þó at þú takir illa skógarmönnum, 
en heyrt mantu mín hafa getið um vígaferli ok újafnað, en 
aldri um slíkt dáðleysi, at svíkja lánardrottinn minn. Nú 
er því illt illum at vera, at margr ætlar þar annan eptir 
Vera; mynda ek ok eigi hafa hingat farit, ef ek ætta betra 
kosti, en eigi þykki mér vit upp gefnir, ef vit veitumst at. 


“ 

Nú máttu hætta á við. mik fyrst, hversu þér gezt at mér; 
lát mik þá fara á burt, ef þú finnr údyggð með mör. 
Grettir svarar: hætta má ek enn á við þik, en vit þat 
fyrir víst, ef ek gruna um svik við þik, þá verðr þat þinn 
bani. Þórir bað? hann svá gjöra. Eptir þat tók Grettir 
við hánum, ok fann hann þat, at hann myndi hafa tveggja 
manna meégin, til hvers sem hann gekk. Var hann búinn 
til hvers sem Grettir vildi senda hann, Til einskis þurfti 
Grettir at víkjast, ok aldri hafði hánum þótt æfi sín jafngóð, 
síðan hann kvam í útlegð, en þó var hann svá varr um 
sik, at aldri sá Þórir færi á hánum. Þórir rauðskeggr var 
tvá vetr hjá Gretti á heiðinni. Tók hánum nú at leiðast á 
heiðinni at vera; hugsar nú um, hvert ráð hann skal gjöra, 
þat sem Grettir sæi eigi við. Eina nátt um várit kvam á 
stormviðri mikit, er þeir váru í svefni. Grettir vaknaði, 
ok spurði, hvar bátr þeirra væri. Þórir spratt upp, ok 
hljóp til bátsins, ok braut hann allan í sundr, ok kastaði 
ýmsa vega brotunum, ok var því líkt, sem veðrit hefði 
fleygt. Eptir þat gekk hann inn í skálann, ok mælti hátt: 
eigi hefir nú vel til tekizt, vinr minn, sagði hann, at bátr 
okkarr er allr brotinn í sundr, en netin liggja langt úti í 
vatninu. Sæk þú þau þá, sagði Greltir, því at mér þykkir 
þér sjálfrátt verit hafa, er bátrinn er brotinn. Þórir svarar: 
þat er svá í atgörfi, at mér er minnst hent, er sund er, 
en flest annat þykkjumst ek reyna mega við hvern annan 
úbreyttan mann; máttu þat vita, at ek hefi eigi þér starf 
ætlat, síðan ek kvam til þín, mynda ek eigi biðja þessa, 
ef ek væra til færr at gjöra. Grettir stóð upp, ok tók 
vápn sín, ok gekk til vatnsins. Þar var svá við vaxit, at 
nes gekk fram í vatnit, en víkrhvarf mikit var öðru megin 

nessins; vafnit var djúpt at landinu. Grettir mælti: leggst 
út, eptir netjunum, ok lát mik sjá, hversu færr maðr þú 
ert. Sagða ek þér áðan, sagði Þórir, at ek er eigi syndr, 
ok eigi veit ek, hvar nú er garpskapr þinn ok áræði. Ná 
má ek netjunum, sagði Grettir, en svík þú mik eigi, er 
ek trúi þér. Þórir svarar: ætla þú mér eigi slíka svívirðing 
ok dáðleysi. Grettir mælti: þú mant sjálfr gefa þér raun, 
hverr þú ert. Síðan kastaði hann klæðunum ok vápnunum, 
„ ok lagðist eptir netjunum; sveipar hann þeim saman, ok 
ferr at landi, ok kastar þeim upp á bakkann; ok er hann 
ætlaði á land at ganga, þá greip Þórir vaxit, ok brá skjótt; 
hann hljóp þá skjótt á móti Gretti, er hann sté upp á 
bakkann, ok hjó til hans. Grettir kastaði sér á bak aptr 
ofan í vatnit, ok sökk sem steinn. Þórir horfði út á vatnil, 
ok ætlaði at verja landit, ef hann kvæmi upp. Kafaði Grettir 
nú sem næst bakkanum, svá at Þórir mátti eigi sjá hann, þar 
til sem hann kvam í víkina at baki hánum, ok gekk þar á 
land. Við þessu gat Þórir eigi sét; fann hann eigi fyrr, 
enn Grettir tók hann upp yfir höfuð sér, ok færði niðr 
Svá hart, at saxit hraut ór hendi hánum, ok fékk Grettir 
lekit þat, ok hafði ekki orða við hann, ok hjó þegar höfuð 
af hánum, ok lauk svá hans æfi. Eptir þat vildi Grettir 
aldri við skógarmönnum taka, en þó mátti hann varla einn 
Saman vera. 

57. Á alþingi fretti Þórir ór Garði dráp Þóris rauð- 
skeggs; þóttist hann nú sjá, at eigi var auðvelt við at eiga. 
Tók hann þá þat til ráðs, at hann reið vestr yfir heiðar 
€nar neðri af þinginu, ok hafði nær átta tigu manna, ok 
ætlaði at fara at taka Gretti af lífi. En er Grímr Þórhallason 
vissi þat, þá gjörði hann Gretti orð, ok bað hann vera 
Varan um sik. Grettir hugði jafnan at mannaferðum. Þat 
Var einn dag, at hann sá margra manna reið, ok stefndu 

til byggða hans; hljóp hann þá í hamraskarð eitt, ok vildi 
eigi-renna, því at hann sá eigi liðit allt. Í því kvam Þórir 
at með allt liðit, ok bað þá nú ganga í milli bols ok höfuðs 
á Gretti, ok kvað lítið mundu fyrir illmennit leggjast. Grettir 
svarar: eigi er sopit, þó at í ausuna sé komit; hafi þér 
ok langt til sótt, ok munu nökkurir fá leiksmark, áðr enn 
vör skiljum. Þórir eggjaði mjök menn til atsóknar. Hamra- 
skarðit var mjótt, svá at hann gat vel varit öðru megin, en 
þat undraðist hann, at aldri var at baki hánum gengit, svá 
at hánum yrði mein at því. Féllu þá menn af Þóri, en 
sumir urðu sárir; en þeir gátu ekki at gjört. Þá mælt 
Þórir: þat hefi ek spurt, sagði hann, at Grettir væri afbragðs- 
maðr fyrir hreysti sakir ok hugar, en þat vissa ek aldri, 
at hann væri svá fjölkunnigr, sem nú sé ek, því at þar 
falla hálfu fleiri, sem hann horfir bakinu við. Nú sé ek, 
at hér er við tröll at eiga, en eigi við menn.  Biðr hann 
þá frá hverfa, ok svá var gjört. Grettir undraðist, hví svá 
mátti verða; en þó: var hann ákafliga móðr. Þórir snéri á 
burt ok hans menn, ok riðu norðr á sveitir; þótti mönnum 
þeirra ferð en sneypiligasta. Hafði Þórir látið átján menn, 
en. margir sárir. Grettir veik nú upp í skarðit, ok fann 
þar mann mikinn vexti; hann sat upp við hamarinn, ok var 
sárr mjök. Grettir spurði hann at nafni, en hann sagðist 
Hallmundr heita, en þat má ek segja þér til kenningar, at 
þér þótti ek fast taka í taumana á Kili um sumarit, er vit 
fundumst; þykkjumst ek nú þat hafa launat þér. Þat er 
víst, sagði Grettir, at mér þykkir þú hafa sýnt mér mikinn 
drengskap, hvenær sem ek get þat launat þér. Hallmundr 
sagði: þat vil ek nú, at þú komir til heimkynna minna. 
því at þör man langt þykkja hör á heiðinni. Grettir kvezt 
þat gjarna vildu. Nú fóru þeir báðir samt suðr undir Ball- 
jökul; þar átti Hallmundr helli stóran, ok dóttur, gilda 

vexti ok sköruliga. Þau gjörðu vel við Gretti, ok græddi 
hón þá báða. Þar dvaldist Grettir lengi um sumarit; hann 
kvað flokk um Hallmund, ok er þetta þar í: 
Hátt stígr höllum fæti 
Hallmundr í sal fjalla. 

Þessi vísa er þar í: 

Varð í viðris firði 

vígfúss á benstíga 

naðr í Virfils veðri 

vápnhríðar fram skríða. 

Kostr man köppum traustum 

Keldhverfinga at erfa. 

Olli hvatr ór helli 

Hallmundr, er ek kvamst undan. 
Svá hafa þeir frá sagt, at Grettir dræpi sex menn á fundinum, 
en Hallmundr tólf. Þá er á leið sumarit, fýsti Gretti aptr 
til byggða, at finna vini sína ok frændr. „ Hallmundr bað 
hann sín vitja, er hann færi suðr um land, ok höt Grettir 
því. Fór hann þá vestr til Borgarfjarðar, ok þaðan til 
Breiðafjarðardala, ok leitaði ráða við Þorstein Kuggason, 
hvert hann skyldi þá á leita, en Þorsteini þótti nú fjölgast 
Mótstöðumenn hans, ok kvað fá mundu við hánum taka; 
en fara máttu suðr á Mýrar, ok vita, hvat þar býr fyrir. 
Grettir fór nú suðr á Mýrar um haustið. 

58. Þá djó í Hólmi Björn Hítdælakappi; hann var 
Árngeirsson, Bersasonar goðlauss, Bálkasonar, er nam 
Hrútafjörð , sem fyrr segir. „Björn var höfðingi mikill ok 
harðfengr, ok hélt jafnan seka menn. Grettir kvam í Hólm, 
ok tók Björn vel við hánum, því at vinátta hafði verit með 
hinum fyrrum frændum þeirra. Grettir spyrr, ef hann vildi 
bánum nökkura ásjá veita. Björn sagði, at hann ætti svá 
sökótt um alit land, at menn myndi forðast bjargir við 

hann um þat, er sekt nemr, en heldr skal ek þer gagn 
gjöra, ef þú lætr þá menn vera í friði, sem í minni vernd 
eru, hversu sem þú gjörir við aðra menn hér í byggð. 
Grettir játaði því. Björn mælti: at því hefi ek hugat, at 
í því fjalli, sem fram gengr Íyrir utan Hítará, man vera 
vígi gott, ok þó fylgsni, ef klókliga er um búit; er þar 
bora í gegnum fjallit, ok sér þar neðan af veginum, því 
at þjóðgatan liggr niðri undir, en sandbrekka svá brött fyrir 
ofan, at fáir menn munu upp komast, ef einn maðr röskr 
er til varnar uppi í bælinu. Nú lízt mer þat helzt ráð ok 
umtalsmál at vera þar, því at þaðan er hægt at leita til 
fanga ofan á Mýrar ok- út til sjáfar. Grettir kvazt hans 
forsjá hlíta mundu, ef hann vildi nökkut til leggja. Fór 
Grettir þá í Fagraskógafjall, ok bjóst þar um. Hann 
tjaldaði með gráu vaðmáli fyrir boruna á fjallinu, ok þótti 
sem þar sæi Í gegnum neðan af götunum.  Reið hann þá 
til fanga ofan í byggðina. Þótti Mýramönnum mikill vágestr 
kominn, er Grettir var. —Þórðr Kolbeinsson bjó þá á 
Hítarnesi; hann var skáld gott. Í þenna tíma var fjandskapr 
mikill með þeim Birni ok Þórði, ok þótti Birni eigi verr 
enn hálfneytt, þó at Grettir gjörði úspekt mönnum Þórðar 
eðr fé. Grettir var jafnan með Birni, ok reyndu þeir 
margar frækleik, ok vísar svá til í sögu Bjarnar, at þeir 
kallaðist jafnir at íþróttum, en þat er flestra manna ætlan, 
at Grettir hafi sterkastr verit á landinu, síðan þeir Ormr 
Stórólfsson ok Þórálfr Skolmsson lögðu af aflraunir. Þeir 
Grettir ok Björn lögðust í einu eptir allri Hítará ofan frá 
vatni ok út til sjáfar. Þeir færðu stéttir þær í ána, er 
aldri síðan hefir ór rekit, hvárki með vatnavöxtum né 
ísalögum eðr jöklagangi. Sat Grettir í Fagraskógafjalli svá 
einn veir, at hánum váru engar atfarir gjörvar, en þó misstu 
þá margir síns fyrir hánum, ok fengu ekki at gjört, því at 

hann hafði golt vígi, en átti jafnan vingott við þá, sem 
næstir hánum váru. 

59. Maðr hét Gísli; hann var sonr Þorsteins, sem 
Snorri goði lét drepa. Gísli var mikill maðr ok sterkr, ok 
afburðarmaðr í vápnum ók klæðum, ok gjörði um sik mikit, 
ok nökkut sjálfhælinn. Hann var siglingamaðr, ok kvam 
þat sumar út í Hvítá, er Grettir hafði einn vetr verit í 
fjallinu. - Þórðr Kolbeinsson reið til skips. Gísli fagnaði 
hánum vel, ok bauð hánum varning sinn, sem hann vildi. 
Þórðr þá hæð ok tóku þeir tal með sér. Gísli mælti: er 
þat satt, sem mtr er sagt, at þér verðr ráðfátt at koma 
í burt skógarmanni þeim, er yðr gjörir margt mein.  Þórðr 
sagði: eigi höfum vér til reynt, en mörgum lízt hann 
torsóttligr vera, ok hefir at því mörgum vorðit. Ván þykkir 
mér, at yðr veiti þungt við Björn, er þér rekit eigi þenna 
af yðr; er því verr, at ek man of fjarri í vetr, at ek 
mætti bæta af þessu ráði, Spyrja man þér bezt þykkja 
við hann at eiga. Eigi þarftu at segja mér frá „Gretti, 
sagði Gísli; reynt hefi ek brattara, þá er ek var í herförum 
með Knúti konungi hinum ríka, ok fyrir vestan haf, ok 
þótti ek verja mitt rúm, ok kvæma ek í færi við hann, þá 
treysti ek mör ok vápnum mínum. Þórðr kvað hann eigi 
til einskis vinna skyldu, ef hann réði Gretti af, er ok 
Meira fé lagt til höfuðs hánum, enn nökkurum öðrum 
Skógarmanni; ok váru áðr sex merkr silfrs, en í sumar 
lagði til Þórir ór Garði þrjár merkr, ok ætla menn, at sá 
muni nóg til vinna, er hlýtr. Allt verðr til fjárins unnit, 
Sagði Gísli, ok er oss eigi sízt kaupmönnum, en nú skulu 
vit hljótt fara með þessu tali; kann vera, at hann sé varari 
um sik, sagði hann, þegar hann veit, at ek er í ráðum 
með þér ok yðr. Ek ætla at vera í vetr úti á Snjófellsnesi í 

á Ölduhrygg; eða er nökkut bæli hans á veginum? Man 
hann eigi við þessu sjá; skal ek eigi fjölmenni draga at 
hánum. Þórði líkaði vel þessi ráðagjörð.  Reið hann heim 
síðan, ok lét kyrrt um þetta. Hér fór, sem mælt er, at 
opt er í holti heyrandi nær. Þeir menn höfðu verit hjá 
viðrtali þeirra Gísla, sem váru vinir Bjarnar í Hítardal, ok 
sögðu hánum inniliga frá; en er þeir Grettir fundust, gat 
Björn um fyrir hánum; sagði nú reyna mundu, hversu hann 
stæði á móti; væri eigi úgaman, sagði Björn, þó at þú 
hrektir fyrir hánum, en drepir hann eigi, ef þú mátt annal. 
Grettir glotti við, ok gaf sér fátt um. Nær réttum um 
haustið fór Grettir ofan í Flysjuhverfi?, ok sótti sér sauði; 
hann gat náð fjórum geldingum.  Bændr urðu varir við ferð 
hans, ok fóru eptir hánum; þat var mjök jafnsnemma, at 
hann kvamst undir hlíðina, ok hinir kvámust at, ok vildu 
elta frá hánum sauðina, en eigi báru þeir vápn at hánum,; 
þeir váru sex saman, ok flæktust á veginn fyrir hann. 
Hánum gjörði hermt? við sauðina, ok þreif tvá, ok kastaði 
forbrekkis, svá þeir lágu í úviti; ok er hinir sáu þat, gengu 
þeir at údjarfligar. Grettir tók sauðina, ok krækti saman á 
hornunum, ok kastaði um sína öxl sínum tveimr; gekk 
síðan upp í bæli sitt. Bændr hurfu aptr, ok þóttu illt 
hafa af fengit, ok undu þeir nú verr, enn áðr, sínum hlut. 
Gísli sat við skip um haustið, þar til er því var til hlunns 
ráðit. Bar hánum margt til dvala, ok varð af því síðbúinn, 
ok reið litlu fyrir vetrnætr, Fór hann þá sunnan, ok gisti 
undir Hrauni fyrir sunnan Hítará. Um morguninn, áðr 
Gísli reið þaðan, talaði hann til fylgdarmanna sinna: nú 
skulu vér ríða í litklæðum í dag, ok látum skógarmanninn 
þat sjá, at vér erum eigi sem aðrir förumenn, er hér rekast 
dagliga. Þeir váru þrír saman, ok gjörðu svá; ok er þeir 

kvámu út yfir ána, þá talaði hann enn til: hér er mér sagt 
til skógarmannsins uppi Í tindunum þessum, ok eigi er 
hér greiðgengt; eðr man hánum eigi vel líka at finna oss 
ok sjá þing vár? Þeir kveða hann jafnan vanan þess. 
Þenna morgin hafði Grettir snemma upp staðit í bæli sínu. 
Veðr var kalt ok frjósanda, ok fallinn at snjár, ok þó lítill. 
Hann sá, at þrír menn riðu sunnan yfir Hítará, ok skein 
á skrúðklæðin ok smelta skjölduna. Gretti kvam í hug 
hverir vera myndi, ok þykkist munu þurfa at fá sér eitthvert 
Plagg af þessum; var hánum forvitni á at finna þá, er svá 
mikit gambraði. Tekr nú vápn sín, ok hleypr nú ofan 
í skriðuna; ok er Gísli heyrði til, at grjótið sarglaði, 
Mælti hann svá: maðr ferr þar ofan ór hlíðinni, ok heldr 
mikill, ok sá vill oss finna; verðum nú við röskliga, því 
at hör berr veiði í hendr. Fylgdarmenn hans sögðu þenna 
eigi mundu hlaupa í hendr þeim, ef hann treysti sér eigi, 
ok er vel, at sá hafi brek, er beiðist. Eptir þat hlaupa 
Þeir af baki. Grettir kvam at í því, ok tók til klæðsekks, 
er Gísli hafði fyrir aptan sik við söðul sinn, ok mælti: 
þetta man ek hafa, ek lýt opt at litlu. Gísli svarar: eigi 
Skal þat vera, eðr veizt þú eigi, við hvern er þú átt um. 
Grettir svarar: eigi er mér þat svá glöggt um, man ek ok 
eigi at þessu mannamun gjöra, síðan ek mæli Gl svá lítils. 
Vera má, at þér þykki lítið, segir hann, en heldr vil ek 
láta þrjá tigu hundraða, en ofarliga man liggja újafnaðr í 
þér; ok sækjum at hánum, piltar, ok sjáum, hvat hann 
má. Þeir gjörðu svá. Grettir lét hefjast fyrir, ok veik at 
Steini þeim, er þar stendr við götuna, ok Grettishaf er 
kallað, ok varðist þaðan. Gísli eggjaði fast fylgdarmenn 
Sína. Grettir sá nú, at hann var eigi slíkr fullhugi, sem 
hann lézt, því at hann stóð jafnan á baki mönnum sínum. 

Gretti leiddist nú þófit, ok sveipaði til saxinu, ok hjó 
annan fylgdarmann Gísla banahögg, ok hljóp nú frá steininum, 
ók sótti svá fast, at Gísli hrökk fyrir allt út með fjallinu. 
Þá fell annarr förunautr Gísla. Grettir mælti þá: þat sér 
lítt á, at þú hefir víða vel fram gengit, ok illa skilst þú 
við þína félaga. Gísli svarar: sá er eldrinn heitastr, er á 
sjálfum liggr, ok er illt at fást við heljarmanninn.  Skiptust 
þeir þá fám höggum við, áðr enn Gísli kastaði vápnunum, 
ok hefir á rás undan út með fjallinu.  Greitir gefr hánum 
tóm til at kasta því, sem hánum líkar, ok í hvert sinn, er 
Gísli sér ráðrúm til, kastaði hann einhverju klæði. Fór 
Grettir aldri harðara eptir, enn sund var í milli þeirra. 
Allt hljóp Gísli út yfir fjallit, ok svá um þveran Kaldárdal, 
ok svá um Áslaugarhlíð, ok fyrir ofan Kolbeinsstaði, ok 
svá út í Borgarhraun. Þá var Gísli í línklæðum einum, ok 
gjörðist nú ákafliga móðr. Grettir fór eptir, ok var jafnan 
í hendingu með þeim. Hann reif þá upp hríslu mikla. 
En Gísli létti eigi fyrr, enn hann kvam út at Haffjarðará; 
hón var gengin uppi, ok ill yfirferðar. Gísli ætlaði þegar 
út á ána. Grettir snaraði þá eptir hánum, ok greip hann, 
ok kenndi þá aflsmunar. Rak Grettir hann þá niðr undir 
sik, ok mælti: ertu Gísli sá, er finna vildir Gretti Ásmundar- 
son? Gísli svarar; ek hefi nú fundit hann, en eigi veit ek, 
hversu vit skiljum, ok haf nú þat, sem þú hefir fengit, en 
látsmik fara lausan, Grettir mælti: eigi man þér skiljast 
þat, sem ek segi þér, ok verð ek nú at gjöra þér áminning; 
rekr síðan skyrtuna fram yfir höfuð hánum, ok lætr ganga 
limann um bak hánum ok báðar síðurnar, en Gísla fýsti 
Jafnan at snúa sér undan.  Afhýðir Grettir hann með öllu, 
ok löt hann síðan lausan. Hugsaði Gísli þat, at fyrr vildi 
hann ekki læra af Gretti, enn hafa slíka flenging aðra; vann 
hann ok aldri optar til slíkrar húðstroku. En þegar Gísli 

kvam fótum undir sik, hljóp hann út á hyl einn mikinn, 
ok svimaði* þar yfir ána, ok kvam um náttina á þann bæ, 
er í Hrossholti? heitir, ok var þá mjök :þrekaðr. Þar lá 
hann viku, ok hljóp blástr í búkinn. Eptir þat fór hann 
til vístar sinnar. Grettir snéri aptr, ok tók upp þing hans, 
sem Gísli hafði niðr kastað, ok færði heim til sín, ok fékk 
Gísli ekki af þeim síðan. Mörgum þótti þetta makliga gjört 
við Gísla fyrir umfang sitt ok raup, er bann hafði af str 
gjört. Grettir kvað þetla um sameign þeirra: 

Rennr, sá er rispar tönnum 

raunlílt, er skal bítast, 

marr, né mæðist fyrri, 

mest, fyrir öðrum hesti, 

en fyrir mör um Mýrar 

margnenninn dag þenna 

(fremd er hann firrðr ok sæmdum) 

físandi rann hann Gísli. 
Eptir um várit bjóst Gísli til skips, ok bauð á því mestan 
Varnað. at nökkurr hlutr færi suðr með fjalli, þat sem hann 
ætti; kvað þar sjálfan fjandann fyrir vera. Gísli reið suðr 
með sjá alla leið til skips, ok fundust þeir Grettir aldri 
Síðan, ok þótti engum til hans koma upp frá því, ok er 
hann ór sögunni. Enn versnaði með þeim Þórði Kolbeins- 
syni ok Grettis setti Þórðr nú mörg ráð til, at Gretti yrði 
á burt komit, eðr drepinn ella. 

60. Nú er Grettir hafði verit tvá vetr í Fagraskógafjalli, 
ok er hinn þriði var kominn, þá fór Grettir suðr á Mýrar, 
á þann bæ, er í Lcækjarbug heitir, ok hafði þaðan sex 
Beldinga at úvilja þess, er átti. Þaðan fór hann ofan til 
Akra, ok rak á burtu tvau naut til slátrs, ok marga sauði, 
ok fór upp fyrir sunnan Hítará. En er bændr urðu varir 

við ferð hans, gjörðu þeir orð Þórði á Hítarnesi, ok báðu 
hann fyrir bindast, at ráða Gretti af, en hann fór undan; 
en við bæn manna, fékk hann til Arnór son sinn, er síðan 
var kallaðr jarlaskáld, at fara með þeim, ok bað þá eigi 
láta Gretti undan reka.  Váru þá menn sendir um alla 
byggðina. Bjarni hét maðr, er bjó á Jörfa í Flysjuhverfi; 
hann safnaði mönnum fyrir utan Hítará. Ætluðu þeir svá 
til, at sínu megin skyldi koma hvárir flokkarnir. Grettir 
var við þriðja mann; hét sá Eyjúlfr?, er fór með hánum, 
son hónda ór Fagraskógum, ok var röskr maðr, ok hinn 
þriði maðr með þeim. Þeir kvámu fyrst Þórarinn frá Ökrum 
ok Þorfinnr ór Lækjarbug, ok váru nær tuttugu menn 
saman. Grettir vildi þá leita út yfir ána. Þá kvámu þeir 
Þorgrímr ok Arnórr ok Bjarni utan at ánni. Nes mjótt 
gekk fram í ána þeim megin, sem Grettir var. Hann rak 
feit í framanvert nesit, þá er hann sá mannaförina, því at 
hann vildi aldri laust láta, þat sem hann fékk höndum á 
komit. Mýramenn' réðu þegar til atgöngu, ok létu gildliga. 
Grettir bað fylgdarmenn sína at geyma, at þeir gengi eigi 
at baki hánum. Eigi máttu í senn allmargir at hánum ganga. 
Varð þar hörð viðreign með þeim. Grettir hjó á tvær hendr 
með saxinu, ok varð þeim eigi auðvelt at sækja at hánum. 
Féllu þá sumir Mýramenn, en sumir urðu sárir. Þeir urðu 
seinir utan yfir ána, því at vaðit var eigi allnær. Eigi 
höfðu þeir lengi barizt, áðr enn þeir hurfu frá. Þórarinn 
frá Ökrum var gamall maðr mjök, svá at hann var eigi í 
atsókninni. En er úti var bardaginn, þá kvam at Þrándr, 
son Þórarins, ok Þorgils Ingjaldsson, bróðurson Þórðar“; 
ok Finnbogi, son Þorgeirs Þórhallssonar ór Hítardal, ok 
Steinúlfr Þorleifsson ór Hraundal. Þeir eggjuðu menn mjök 
til atsóknar. Gjörðu þeir enn harða hríð. Grettir sá nú, 





1) saal. B, C, D; Evvindr, A; see nedenfor. — 2) Þorarins, B, C, D. 

al annathvárt varð at gjöra: lýja, eðr hlífasl eigi við. 
Gengr hann nú svá hart fram, at engir héldust við, því 
„at svá var mannmargt, at hánum þótti úsýnt til undan- 
kvámunnar, utan at! vinna sem mest, áðr enn hann félli; 
vildi hann ok hafa þann einhvern fyrir sik. er hánum þótti 
Manntak í vera. Hljóp hann þá at Steinúlli ór Hraundal, 
ok hjó til hans í höfuðit, ok klauf hann í herðar niðr, ok 
þegar annat högg hjó hann til Þorgils Ingjaldssonar, ok 
kvam á hann miðjan, ok tók náliga í sundr. Þá vildi Þrándr 
fram hlaupa, ok hefna frænda síns. Grettir hjó til hans á 
lærit hægra, svá at ór tók allan vöðvann, ok varð hann 
þegar úvígr. Eptir þat veitti hann Finnboga mikinn áverka. 
Þá kallaði Þórarinn, ok bað þá frá hverfa; því at því verra 
munu þér af hánum fá, sem þér berist lengr, en hann kýss 
Menn ór liði yðru. Þeir gjörðu svá, ok snöru frá. Þar 
Váru fallnir tíu menn, en fimm sárir til úlífis ok örkumla, 
en flestir höfðu nökkurar skeinur, þeir sem á fundinum 
höfðu verit. Grettir var ákaíliga móðr, en lítt sárr.  Leituðu 
Mýramenn við þetta undan, ok höfðu fengit mikinn mann- 
Skaða, því at þar féllu margir röskvir menn. En þeim utan 
Ylir ána fórst seint, ok kvámu eigi fyrr, enn slitið var 
fundinum; ok er þeir séu. úfarir sinna manna, þá vildi 
Arnórr eigi hafa sik í hættu, ok fékk hann mikit ámæli af 
feðr sínum ok mörgum öðrum; ælla menn, at hann hafi 
engi garpr verit. Þar heitir nú Grettisoddi, er þeir börðust. 

61. En þeir Grettir tóku sér hross, ok riðu upp 
Undir fjall, því at þeir váru allir sárir; ok er þeir kvámu 
Í Fagraskóga, var Eyjúlfr? þar eptir. Þar var bóndadóttir 
úti, ok spurði at tíðendum. Grettir sagði af hit ljósasta, 
ok kvað vísu: 

Hæg munat, hirðisága 

hornflæðar, nú græða 

stór, þó at steyptust fleiri, 

Steinúlfs höfuðskeina. 

Því er um Þorgils æfi 

þung ván, at bein sprungu; 

lýðr segir átta aðra 

3 auðbrjóta þar dauða. 

Eptir þat fór Grettir í bæli sitt, ok sat þar um vetrinn. 
En er þeir Björn fundust, sagði hann Gretti, at hánum 
þótti nú mikit at orðit;“ok man þér eigi hér vært vera 
á lengdar; hefir þú nú drepit bæði frændr mína ok vini, 
en eigi man ek kasta niðr því, sem ek hefi játað þer, 
meðan þú ert hér. Grettir kvazt hendr sínar ok líf eiga at 
verja, en illa er þat, er. þér mislíkar. Björn kvað nú svá 
búit vera verða. Litlu síðar kvámu þeir menn til Bjarnar, 
sem misst höfðu frændr sína fyrir Gretti, ok báðu, at 
hann léti eigi úeirðarmann þenna vera þar lengr til skap- 
raunar við þá. Björn sagði, at svá skyldi vera, þegar at 
vetri letti af. Þrándr var græddr, sonr Þórarins á Ökrum; 
hann var gildr maðr fyrir ser; hann átti Steinunni, dóttur 
Hrúts á Kambnesi. Þorleifr í Hraunsdal, faðir Steinúlfs, 
var mikill maðr fyrir sér; frá hánum eru komnir Hraundælir. 
Eigi er nú getið um sameign þeirra Grettis ok Mýramanna 
fleira, meðan er hann var þar í fjallinu; hölt Björn ok 
vináttu við hann, en þó fækkuðast heldr vinir Bjarnar fyrir 
þetta, er hann lét Gretti þar vera, því at menn undu illa 
við, at hafa frændr sína bótalausa. Um þing leitaði Grettir 
burt af Mýrum; fór hann þá enn til Borgarfjarðar, ok fann 
Grím Þórhallsson, ok leitaði hann þá ráðs, hversu hann 
skyldi þá. breyta. Grímr kvezt eigi hafa efni til þess at 
halda hann, ok því fór Grettir til fundar við Hallmund vin 

sinn, ok dvaldist þar um sumarit, þar til er á leið. Um“ 
haustið fór Grettir í Geitland, ok beið þar til þess, er 
bjart veðr kvam; þá gekk hann upp á Geitlandsjökul, ok 
stefndi á landsuðr eptir jöklinum, ok hafði með sér ketil 
ok eldsvirki. Þat ætla menn, at hann hafi farit at tilvísan 
Hallmundar, því at hánum hefir víða kunnigt verit. Grettir 
fór þar til, er hann fann dal í jöklinum, langan ok heldr: 
mjófan, ok lukt at jöklum öllum megin, svá at þeir skúttu 
fram yfir dalinn. Hann kvamst ofan í einhverjum stað; 
hann sá þá fagrar hlíðir grasi vaxnar ok smákjörr. Þar 
váru hverar, ok þótti hánum, sem jarðeldar myndi valda, 
er eigi luktust saman jöklarnir yfir dalnum. Á lítil féll 
eptir dalnum, ok sléttar eyrar báðum megin. Lítill var þar 
SÓlargangr, en þat þótti hánum útal, hve margr sauðr þar 
var í dalnum. Þat fé var miklu betra ok feitara, enn hann 
hefði þvílíkt sét. Grettir bjóst nú þar um, ok gjörði sér 
Skála af þeim viði, sem hann fékk þar til. Tók hann sér 
nú sauði til matar; var þar betri einn sauðr til niðrlags, 
enn tveir annarsstaðar. Ein ær mókollótt var þar með 
dilki, sú er hánum þótti mest afbragð í vera fyrir vaxtar 
Sakir; var hánum forvitni á at taka dilkinn, ok svá. gjörði 
hann, ok skar síðan dilkinn.  Háll vætt mörs var Í dilkinum, 
en hann var þó öllu betri3 en er mókolla missti dilks 
síns, fór hón upp á skála Grettis hverja nátt, ok jarmaði, 
Svá at hann mátti enga nátt sofa. Þess iðraðist hann mest, 
ér hann hafði dilkinn skorit, fyrir únáðum hennar. Hvert 
kveld, er hálfrökkvat var, heyrði hann hóat uppi í dalnum, 
ok þá hljóp ftit allt til hins sama bóls hvert kveld. — Svá 
helir Grettir sagt, at fyrir dalnum hafi ráðit blendingr, þuss 
einn, sá er Þórir hét, ok í hans trausti hafði Grettir þar 
Verit; við hann kenndi Grettir dalinn, ok kallaði Þórisdal. 


" Her Vegynder ny Linie i B, C, D. 

Dætr kvað hann Þóri eiga, ok hendi Grettir gaman át þeim, 
enda tóku þær því vel, því at þar var eigi margkvæmt. 
En þá er fastað var, gjörði Grettir þá minning, at þá 
skyldi. eta mör ok lifrar um langaföstu. Ekki bar þar til 
tíðenda um vetrinn. Þá þótti Gretti þar svá daufligt, at 
hann mátti þar eigi lengr vera. Fór hann þá í burt ór 
dalnum, ok gekk suðr þvers af jöklinum, ok kvam þá at 
norðan at miðjum Skjaldbreið.  Reisti hann upp hellu, ok 
klappaði á rauf, ok sagði svá, ef maðr legði auga sitt við 
raufina á hellunni, at þá mætti sjá í gil þat, sem fellr ór 
Þórísdal. Síðan fór hann suðr um land, ok svá til Aust- 
fjarða; var hann í þessarri ferð um sumarit ok vetrinn, 
ok fann alla hina meiri menn, ok bægði hánum svá við, 
at hvergi fékk hann vist né veru.  Svá fór hann aptr hit 
nyrðra, ok dvaldist í ýmsum stöðum. 

62. Litlu síðar, enn Grettir fór af Arnarvatnsheiði, 
kvam sá maðr á heiðina, er Grímr hét; bann var sonr 
ekkjunnar á Kroppi. Hann hafði drepit son Eiðs Skeggja- 
sonar ór Ási!, ok varð fyrir þat sekr gjörr. Hann settist 
nú þar, sem Grettir hafði áðr verit, ok veiddi vel ór vatninu. 
Hallmundi lék öfund á, er Grímr var kominn í stað Grettis, 
ok hugsaði, at hánum skyldi engi árferð í vera, þótt hann 
veiddi margt. Svá bar til einn dag, at Grímr veiddi hundrað 
fiska, ok bar heim til skála, ok bjó um úti, en um 
morguninn eptir, er hann kvam til, var í burtu hverr fiskr. 
Þetta þótti hánum undarligt, ok fór til vatnsins, ok veiddi 
nú tvau hundruð fiska, færði heim ok bjó um, ok fór allt 
á sömu leið, at allir váru í burt at morgni. Nú þótti hánum 
eigi at? einum brunni bera. Hinn þriðja dag veiddi hann 
þrjú hundruð fiska, bar heim, ok vakti yfir í skála sínum. 
Grímr sá út í, hurðarboruna, ef nökkurr kvæmi til skálans 

Leið nú svá nökkut fram á náttina; ok er af var þriðjungr 
af nátt, þá heyrði hann gengit úti hjá, og stigit heldr 
hart; ok er Grímr varð þessa varr, tók hann öxi, er hann 
átti; þat var allhvasst vápn. Hann vildi vita, hvat þessi 
hafðist at.  Kvámumaðrinn hafði mikinn meis á baki, ok 
Setti niðr, ok litaðist um, ok sá engan mann úti. Hann 
baukar til fiskanna, ok þykkir nú gott hönd á at hafa; 
rótar ofan í meisinn öllum fiskunum. Þá er fullr meissinn. 
Fiskrinn var svá stórr, at Grímr ætlaði, at engi hestr 
myndi bera meira. Hann tekr nú, ok ræzt undir byrðina, 
ok í því, er hann vildi upp standa, hljóp Grímr út, ok 
hjó tveim höndum á hálsinn, svá at öxin sökk at hamri. 
Hinn brá við hart, ok hafði á rás með meisinn suðr á 
fjall. Grímr snéri eptir hánum, ok vildi vita, hvárt hánum 
hefði tekit. Þeir fóru allt suðr undir Balljökull; þar gekk 
þessi maðr inn í helli. Eldr var bjartr í hellinum; þar sat 
kona við, stór vexti, ok þó skaplig. Þat heyrði Grímr, at 
hón heilsaði föður sínum, ok nefndi Hallmund. Hann kastaði 
Miðr hart byrðinni, ok andvarpaði hátt.  Hón spurði, því 
hann væri blóðugr. Hann svararði, ok kvað þetta: 

Þat er mér sýnt, 

at sínu má 

engi maðr 

afli treysta; 

því at svá bregzt 

á banadægri 

hölda hugr, 

sem heill bilar. 
Hón spurði þá inniliga at viðskiptum þeirra; en hann sagði 
allt sem farit hafði. —Skaltu nú heyra til, sagði hann, en 
ek man segja fra athöfnum mínum, ok man ek kveða þar 

um kvæði, en þú skalt rista eptir á kefli. Hón gjörði svá. 
Þá kvað hann Hallmundarkviðu,:ok er þetta þar í: 
Þótta ek gildr, 
er ek Gretti strauk 
nógu fast 
. niðr af taumum; 
sá ek hitt, 
at horfa gjörði 
sýna slund 
str í gaupnir. 


Þat var næsi, 
er Þórir kvam 
Arnarvatns 
upp á heiði, 
ok vit tveir 
við tigum átta 
oddaleik 

eiga knáttum. 


Sýndust gild, 
Grettis handa 
skýlihögg 

á skjöldum þeirra; 
þó frá ek mín 
miklu stærri 
eggja spor 
ýtum sýnast. 


Ek lét hendr 
ok höfuð fjúka 

brögnum af, 

er at baki gengu; 
svá at kappar 
Kelduhverfis 

átján þar 

eptir lágu. 


Hefir ek þursa 
ok þeirra kyn 
hart. leikit 
ok hamarsbúa; 
en meinvætti 
marga barða, 
ok blendingum 
. at bana orðit. 


Svá álfa kind 

ok úvættum 

nær hefi ek öllum 

úþarfr verit. „ . . „Á 
Margra athafna sinna gat Hallmundr í kviðunni, því at hann 
hafði farit um allt landit. Þá mælti dóttir hans: eigi hefir 
Sjá maðr sleppifengr verit, ok var þat eigi úlíkligt, því at 
Þú settir illa á stofn við hann; eðr hverr man nú hefna 
þín? Hallmundr svarar: eigi er víst, at þess verði auðit; 
vita þykkjumst ek, at Grettir myndi hefna, ef hann mætti 
str svá við koma, en eigi man hægt at ganga í móti gæfu 
Þessa manns, því at hánum man mikit lagit verða. Eptir 
bat dró svá mikit mætti Hallmundar, sem fram leið kvæðinu; 
Var þat mjök jafnskjótt, at kviðunni var lokit, ok Hallmundr 
dó, Hón þar sik þá lítt, ok grét allsárt. Þá gekk Grímr 


Í) de to sidste Vers udel, B, D. 

fram, ok bað hana hreysta sik; ok verðr hverr þá at fara, 
er hann er feigr. Varð þetta mjök af tilstofningu hans, 
mátta ek varla sjá, at hann rænti mik. Hón kvað hann 
mikit hafa at mæla um þat, ok gefst illa újafnaðr.  Gladdist 
hón þá heldr í viðræðunni. Þar dvaldist Grímr margar 
nætr í hellinum, ok nam kviðuna, ok fór þá lagliga með 
þeim.  Grímr var á Arnarvatnsheiði um velrinn eptir dauða 
Hallmundar. Eptir þat kvam Þorkell Eyjúlfsson til móts 
við hann á heiðina, ok börðust þeir. Lauk svá þeirra 
viðskipti, at Grímr átti vald á lífi Þorkels, ok vildi eigi 
drepa hann, en Þorkell tók hann til sín, ok kvam hánum 
utan, og gaf hánum mikit góðs, ok þótti þar hvárrtveggja 
vel gjöra við annan.  Grímr varð síðan farmaðr, ok er 
mikil saga frá hánum sögð. 

63. Nú er þar til at taka, at Grettir er kominn 
austan ór fjörðum, ok fór nú huldu höfði ok duldist, því 
at hann vildi eigi finna Þóri, ok lá úti um sumarit á 
Möðrudalsheiði, ok í ýmsum stöðum; hann var ok stundum 
á Reykjaheiði. Þat frétti Þórir, at Grettir var á Reykjaheiði, 
ok safnaði mönnum, ok reið á heiðina, ok ætlaði nú, at 
hann skyldi eigi undan taka. Grettir varð náliga eigi fyrr 
varr við, enn þeir kvámu at hánum; hann var þá við sel, er 
þar stóð skammt frá veginum; þá var hann við annan mann. 
Ok er þeir sáu flokkana, ok varð skjótt til. ráða at taka, 
þá bað Grettir, at þeir skyldi fella hestana, ok draga inn 
í selit, ok svá gjörðu þeir. Þórir reið um fram norðr 
eptir heiðinni, ok misstu vinar í stað, ok fundu ekki, ok 
hurfu nú aptr; ok er flokkrinn var vestr um riðinn, þá 
mælti Grettir: eigi man þeim ferðin þykkja góð, ef vær 
finnumst eigi; nú skaltu geyma hesta okkra, en ek skal 
fara móts við þá; væri þeim þat hjáleikrí, ef þeir kenndi 

mik eigi.  Förunautr hans latti þessa, en þó fór hann, ok 
tók sér annan búning, ok hafði síðan hött niðr fyrir andlitit, 
ok hafði staf í hendi; gekk síðan á veginn fyrir þá. Þeir 
heilsuðu hánum, ok spurðu, hvárt hann hefði nökkura menn 
söt ríða um heiðina. Söt man ek hafa þá, sem þór leitið 
al; skorti yðr nú alllítið at finna þá, því at þeir váru 
hér fyrir sunnan mýrarnar, þær sem eru til vinstri handar. 
En er þeir heyrðu þetta, þeystu þeir út á mýrarnar. Þar 
váru svá mikil fen, at þeir kvámust hvergi fram, ok urðu 
at draga ór hestana, ok hröktust þar í lengi dags; báðu 
þeir illa fyrir hánum, þessum förumanni, er þá hafði svá 
dárat. Grettir snéri skjótt aptr til móts við félaga sinn; 
ok er þeir fundust, kvað Grettir vísu: 

Ríðk-at ek rækimeiðum 

randar hóls á móti 

(sköpuð er þessum þegni 

þraut), fer ek einn á brautu. 

Vilk-at ek Viðris bálka 

vinnendr snara finna 

(ek man þér eigi þykkja 

ærr), leita ek mér færa. 


Hnekki ek frá, þar er flokkar 

fara Þóris mjök stórir, 

er-a mér í þys þeira 

þerfiligt at hverfa. 

Forðumst frægra virða 

fund, á ek veg til lundar 

(verð ek Heimdala at hirða 

hjör), björgum svá fjörvi. S 
Þeir riðu nú sem hvatast vestr af, ok fram um bæinn í. 
Garði, áðr enn Þórir kvam af fjallinu með flokk sinn. Ok 


148 SAGAN AF GRETTI 


er þeir kvámu nær bænum, kvam maðr í för þeirra; sá 
kenndi þá eigi. Þeir sá, at kona stóð úti, ung ok skrautbúin. 
Grettir spurði, hver kona sú myndi vera. Sá hinn nýkomni 
maðr sagði, at þat væri dóttir Þóris. Þá kvað Grettir vísu: 

Svinn, mant segja kunna 

sól Gullbúa stóla, 

(opt þó at eigi skipti 

orð mín) föður þínum, 

hvar ek ríð um bæ breiðan, 

Barðjóðs ok nær garði, 

(láðskreytis er lítið 

lið) með dreng hinn þriðja. 
Af þessu þóttist sjá vita hinn nýkomni maðr, hverir vera 
myndi, ok reið til byggðar, ok sagði, at Grettir væri um 
riðinn. En er Þórir kvam heim, þótti mörgum Grettir hafa 
vafit beðinn at höfði þeimf. Setti Þórir þá gíslingar fyrir 
Gretti, hvar sem hann kvæmi. Tók Grettir þat til ráðs, 
at hann sendi fylgdarmann sinn vesir á sveitir með hestana; 
en hann fór upp til fjalla, ok var í dularkufli, ok fór svá 
norðr þar öndverðan vetr, svá at hann kenndist eigi. 
Öllum þótti Þórir nú hafa fengit af slíkt eða verra, enn 
fyrr, í þeirra viðskiptum. 

G4. Steinn höt prestr, er bjó at Eyjardalsá í Bárðar- 
dal; hann var búþegn góðr ok ríkr at fé. Kjartann hét son 
hans, röskr maðr ok vel á legg kominn. Þorsteinn hvíti 
höt maðr, er bjó at Sauðhögum“ suðr frá Eyjardalsá. 
Steinvör hét kona hans, ung ok glaðlát. Þau áttu börn, 
ok váru þau ung í þenna tíma. Þar þótti mönnum reimt 
mjök sakir tröllagangs. Þat bar til tveim vetrum fyrr, enn 
Grettir kvam norðr í sveitir, at Steinvör húsfreyja at Sauð- 

högum fór til jólatíða til Eyjardalsár eptir vana, en bóndi 
var heima. Lögðust menn niðr til svefns um kveldit; ok 
um náttina heyrðu menn brak mikit í skálann, ok til sængr 
bónda. Engi þorði upp at standa at forvitnast um, því at 
þar var fámennt mjök.  Húsfreyja kvam heim um morguninn, 
ok var bóndi horfinn, ok vissi engi, hvat af hánum var 
orðit. Liðu svá hinu næstu misseri. En annan vetr eptir 
vildi húsfreyja fara til tíða; bað hón. húskarl sinn heima 
Vera. Hann var tregr til, en bað hana ráða. Fór þar allt 
á sömu leið, sem fyrr, at húskarl var horfinn, Þetta þótti 
mönnum undarligt. Sáu menn þá blóðdrefjar nökkurar í 
útidyrum. *Þóttust menn þat vita, at úvættir myndi hafa 
tekit þá báða. Þetta fréttist víða um sveitir. Grettir hafði 
spurn af þessu, ok með því at hánum var mjök lagit at 
koma af reimleikum eðr aptrgöngum, þá gjörði hann ferð 
Sína til Bárðardals, ok kvam atfangadag jóla til Sauðhaga. 
Hann dvaldist þar, ok nefndist Gestr,  Húsfreyja sá, at 
hann var furðumikill vexti, en heimafólk var furðu hrætt 
Við hann. Hann beiddist þar gistingar. Húsfreyja kvað 
hánum mat til reiðu, en ábyrgst þik sjálfr. Hann kvað svá 
Vera skyldu. Man ek vera heima, segir hann, en þú far 
til tíða, ef þú vilt.  Hón svarar; mér þykkir þú hraust, 
ef þú þorir heima at vera. Eigi læt ek mör at einu getið, 
Sagði hann. - Hllt þykkir mör heima at vera, segir hón, en 
eigi komumst ek yfir ána, Ek skal fylgja þör yfir, segir 
Gestr, — Síðan bjóst bón til tíða, ok dótlir hennar með 
henni, lít) vexti. Hláka mikil var úti, ok áin í leysingum; 
Var á henni jakaför. Þá mælti húsfreyja: úfært er yfir ána 
bæði mönnum ok hestum. Vöð munu á vera, kvað Gestr; 
ok verit eigi hræddar, Ber þú fyrst meyna, kvað húsfreyja, 
hón er léttari. Eigi nenni ek at gjöra tvær ferðir at þessu, 

segir Gestr, ok man ek bera þik á handlegg mér.  Hón 
signdi sik, ok mælti: þetta er úfæra; eðr hvat gjörir þú þá 
af meyjunni? Sjá man ek ráð til þess, segir hann, ok 
greip þær upp báðar, ok setti hina yngri í kné móður 
sinnar, ok bar þær svá á vinstra armlegg sér, en hafði 
lausa hina hægri hönd, ok óð svá út á vaðil. Eigi þorðu 
þær at æpa, svá váru þær hræddar. En áin skall þegar 
uppi á brjósti hánum; þá rak at hánum jaka mikinn, en 
hann skaut við hendi þeirri, er laus var, ok hratt frá sér. 
Gjörði þá svá djúpt, at strauminn braut á öxlinni.. Óð 
hann sterkliga þar til, er hann kvam at bakkanum öðrum 
megin, ok fleygir þeim á land. Síðan snéri hann aptr, ok 
var þá hálfrökkvat, er hann kvam heim til Sauðhaga, ok 
kallaði til matar; ok er hann var mettr, bað hann heimafólk 
fara innar í stofu. Hann tók þá borð ok lausa viðu, ok 
rak um þvera stofuna, ok gjörði bálk mikinn, svá at engi 
heimamaðr kvamst fram yfir. Engi þorði í móti hánum at 
mæla, ok í engum skyldi kretta!. Gengit var í hliðvegginn 
stofunnar inn við, gaflhlaðit, ok þar þverpallr hjá. Þar 
lagðist Gestr niðr, ok fór eigi af klæðunum. Ljós brann í 
stofunni gegnt dyrum. Liggr Gestir svá fram á náttina. 
Húsfreyja kvam til Eyjardalsár til tíða, ok undruðu menn 
um ferðir hennar yfir ána. Hón sagðist eigi vita, hvárt 
hana hefði yfir flutt maðr eðr tröll. Prestr kvað mann víst 
vera mundu, þó at fárra maki se, ok látum hljótt yfir, 
sagði hann; má vera, at hann se ætlaðr til at vinna bót á 
vandræðum þínum, Var húsfreyja þar um náttina. 

65. Nú er frá Gretti? þat at segja, at þá er dró at 
miðri nátt, heyrði hann út dynur miklar. Því næst kvam 
inn í stofuna tröllkona mikil; hón hafði í annarri hendi 
trog, en annarri skálm., heldr mikla. Hón litast um, er 

hón kvam inn, ok sá, hvar Gestr lá, ok hljóp at hánum, 
en hann upp í móti, ok réðust á grimmliga, ok sóttust 
lengi í stofunni. Hón. var sterkari, en hann fór undan 
kænliga, en allt þat, sem fyrir þeim varð, brulu þau, jafnvel 
þverþilit undan stofunni.  Hón dró hann fram yfir dyrnar, 
ok. svá í andyrit; þar tók hann fast í móti. Hón vildi 
draga hann út ór bænum, en þat varð eigi fyrr enn þau 
leystu frá allan útidyraumbúninginn, ok báru hann út á 
herðum sér. Þæfði hón þá ofan til árinnar, ok allt fram 
at gljúfrum. Þá var Gestr ákafliga móðr, en þó varð 
annathvárt at gjöra, at herða sik, ella myndi hón steypa 
hánum í gljúfrin. Alla náttina sóttust þau. Eigi þóttist 
hann hafa fengizt við þvílíkan úfagnað fyrir alls sakir. 
Hón hafði haldit hánum svá fast at sör, at hann mátti 
hvárigri hendi taka til nökkurs, utan hann hölt um hana 
miðja, kettuna7; ok er þau kvámu á árgljúfrit, bregðr hann 
flagðkonunni til sveiflu. Í því varð hánum laus hin hægri 
höndin. Hann þreif þá skjótt til saxins, er hann var gyrðr 
með, ok bregðr því; höggr þá á öxl tröllinu, svá at af 
tók höndina hægri, ok svá varð hann lauss, en hón steyptist 
í gljúfrin, ok svá í fossinn.  Gestr var þá bæði stirðr ok 
Mmóðr, ok lá þar lengi á hamrinum. Gekk hann þá heim, 
er lýsa tók, ok lagðist í rekkju. Hann var allr þrútinn 
ok blár; ok er húsfreyja kvam frá tíðum, þótti henni heldr 
*Taskat um hýbýli sín. Gekk hón þá til Gests, ok spurði 
hvat til hefði borit, er allt var brotið ok bælt. Hann sagði 
allt sem farit hafði. Henni þótti mikils um vert, ok spurði, 
hverr hann var. Hann sagði þá til hit sanna, ok bað sækja 
Prest, ok kvazt vildu finna hann. Var ok svá gjört. En 
er Steinn prestr kvam til Sandhauga?, varð hann brátt þess 
viss, at þar var kominn Grettir Ásmundarson, er Gestr 

nefndist. Prestr spurði, hvat hann ætlaði af þeim mörnum 
myndi vera orðit, er þar höfðu horfit. Grettir kvazt ætla, 
at í gljúfrin myndi þeir hafa horfit. *Prestr kvazt eigi 
kunna at leggja trúnað á sagnir hans, ef engi merki mætti 
til sjá. Grettir segir, at síðar vissi þeir þat gjörr. Fór 
prestr heim. Grettir lá í rekkju margar nætr.  Húsfreyja 
gjörði við hann harðla vel, ok liðu svá af jólin. Þetta er 
sögn Grettis, at tröllkonan steyptist í gljúfrin við er hón 
fékk sárit, en Bárðardalsmenn segja, at hana dagaði uppia 
þá er þau glímdu, ok spryngi, þá er hann hjó af henni 
höndina, ok standi þar enn í konulíking á bjarginu. Þeir 
dalbúarnir leyndu þar Gretti. Um vetrinn eptir jól var þat 
einn dag, at Grettir fór til Eyjardalsár, ok er þeir Grettir 
fundust ok prestr, mælti Grettir: sé ek þat, prestr, segir 
hann, at þú leggr lítinn trúnað á sagnir mínar; nú vil ek 
at þú farir með mér til árinnar, ok sjáir, hver líkendi þér 
þykkir á vera. *Prestr gjörði svá. En er þeir kvámu til 
fossins, sáu þeir skúta upp undir bergit; þat var meitilberg 
svá mikit, at hvergi mátti upp komast, ok nær fimm tigir 
faðma ofan at vatninu, Þeir höfðu festi með str. Þá 
mælti prestr: langt um úfært sýnist mér þér niðr at fara. 
Grettir svarar, fært er víst, en þeim man bezt þar, sem 
ágætismenn eru; man ek forvitnast, hvat í fossinum er, en 
þú skalt geyma festar.  Prestr bað hann ráða, ok keyrði 
niðr hæl á berginu, ok bar at grjót ok sat þar hjá!. 

66. Nú er frá Gretti at segja, at hann löt stein Í 
festaraugat, ok let svá síga ofan at vatninu. Hvern veg 
ætlar þú nú, segir prestr, at fara? Eigi vil ek vera bundinn, 
segir Grettir, þá er ek kem í fossinn; svá boðar mér hugr 
um. Eptir þat bjó hann sik til ferðar, ok var fáklæddr, ok 
gyrði sik með saxinu, en hafði eigi fleiri vápn. Síðan hljóp 

hann af bjarginu ok niðr í fossinn. Sá prestr í iljar hánum, 
ok vissi síðan aldri, hvat af hánum varð. - Grettir kafaði 
undir fossinn, ok var þat torvelt, því at íða var mikil, ok 
varð hann allt til grunns at kafa, áðr enn hann kvæmist 
upp undir fossinn. Þar var forberg nökkut, ok kvamst hann 
inn þar upp á. Þar var hellir mikill undir fossinum, ok 
fell áin fram af berginu. — Gekk hann þá inn í hellinn, ok 
var þar eldr mikill "á bröndum. Grettir sá, at þar sat 
jötunn ógurliga mikill; hann var hræðiligr at sjá. En er 
Grettir kvam at hánum, hljóp jötunninn upp, ok greip 
Ílein einn, ok hjó til þess, er kominn var; því at bæði 
mátti höggva ok leggja með hánum. Tréskapt var í; þat 
kölluðu menn þá heptisax, er þann veg var gjört. Grettir 
hjó á móti með saxinu, ok kvam á skaptit, svá at í sundr 
tók.  Jötunninn vildi þá seilast á bak sér aptr til sverðs, 
er þar hékk í hellinum. Í því hjó Grettir framan á brjóstið, 
svá at náliga tók af alla bringspelina ok kviðinn, svá at 
iðrin steyptust ór hánum ofan í ána, ók keyrði þau ofan 
eptir ánni, ok er prestr sat við festina, sá hann, at slyðrur 
nökkurar rak ofan eptir strengnum, blóðugar allar. Hann 
varð þá lauss á velli, ok þóttist nú vita, at Grettir myndi 
dauðr vera; hljóp hann þá frá festarhaldinu ok fór heim; 
Var þá komit at kveldi, ok sagði vísliga, at Grettir væri 
dauðr, ok sagði, at mikill skaði væri eptir þvílíkan mann. 
Nú er frá Gretti at segja; hann lét skammt höggva í milli, 
þar til er jötunninn dó. Gekk Grettir þá innar eptir hellinum; 
hann kveikti ljós, ok kannaði hellinn. Eigi er frá því 
Sagt, hversu mikit fé hann fékk í hellinum, en þat ætla 
Menn, at verit hafi nökkut. Dvaldist hánum þar fram á 
náttina. Hann fann þar tveggja manna bein, ok bar þau í 
belg einn. Leitaði hann þá ór hellinum, ok lagðist til 
festarinnar, ok hristi hana, ok ætlaði, at prestr myndi þar 

vera. En er hann vissi, at prestr var heim farinn, varð 
hann þá at handstyrkja upp festina, ok kvamst hann svá 
upp á bjargit. Fór hann þá heim til Eyjardalsár, ok kvam 
í forkyrkju belginum þeim, sem beinin váru í, ok með 
rúnakeflí því, er vísur þessar váru forkunnliga vel á ristnar: 
Gekk ek í gljúfrit dökkva 
gein veltiflug steina 
við hjörgæði hríðar 
hlunns úrsvölum munni. 
Fast lá fram á brjósti 
flugstraumr í sal naumu; 
heldr kvam á herðar skáldi 
hörð fján Braga kvánar. 
Ok enn þessi: 
Ljótr kvam mér í móti 
mellu vinr ór helli; 
hann fékkst heldr at sönnu 
harðfengr við mik lengi; 
harðeggjat lét ek höggvit 
, heptisax af skepti; 
gangs klauf brjóst ok bringu 
bjartr gunnlogi svarta. 
Þar sagði svá, at Grettir hafi bein þessi ór hellinum haft. 
En er presir kvam til kyrkju um morguninn, fann hann 
keflit, ok þat sem fylgdi, ok las rúnirnar; en Gretlir hafði 
farit heim til Sandhauga. “ 
67.. En! þá er prestr fann Gretti, spurði hann inniliga 
eptir atburðum, en hann sagði alla sögu um ferð sína, ok 
kvað prest útrúliga hafa haldit festinni. Prestr löt þat á 
sannast, Þóttust menn þat vita, at þessar úvættir myndi 
valdit hafa mannahvörfum þar í dalnum; varð ok aldri mein 

al aptrgöngum eðr reimleikum þar í dalnum síðan; þótti 
Grettir þar gjört hafa mikla landhreinsan. Prestr jarðaði 
bein þessi í kirkjugarði. Grettir var síðan á Sandhaugum 
um vetrinn, ok duldist þó fyrir alþýðu manna. En er Þórir 
Í Garði hafði af pata nökkurn, at Grettir væri í Bárðardal, 
þá setti hann menn til höfuðs hánum.  Réðu menn hánum 
þá, at hann skyldi á brott leita, ok fór hann þá vestr. 
En er hann kvam á Möðruvöllu til Guðmundar hins ríka, 
beiddi hann þá Guðmund ásjá, en hann kvað sér eigi hent 
við hánum at taka, en sá einn er þér, sagði Gnömundr, 
at koma þér þar niðr, sem þú mættir vera úhræddr um. líf 
þitt. — Grettir kvazt eigi vita, hvar þat væri. Guðmundr 
mælti: ey sú liggr á Skagafirði, er heitir Drangey; hón er 
svá gott vígi, at hvergi má komast upp á hana, nema stigar 
st við látnir?. Gætir þú þangat komizt, þá veit ek þat 
fyrir víst eigi þess manns ván, er þik sæki þangat, komist 
þú upp á hana, eðr þú sér með vápnum sóttr eðr vælum, 
el þú gætir vel stigans. Reynt skal þetta vera, segir Grettir, 
en svá gjörumst ek myrkfælinn, at þat má ek eigi til lífs 
vinna mér, at vera einn saman. Guðmundr mælti: vera má 
at svá st, en trú þú engum svá vel, at þú trúir eigi bezt 
Sjálfum þörs en vandstnir eru margir. Grettir þakkaði hánum 
heilræði. Fór hann þá burt af Möðruvöllum. Hann létti 
eigi fyrr, enn hann kvam til Bjargs. Móðir hans fagnaði 
hánum vel, ok þau Illugi bæði. Dvaldist hann þar nökkurar 
nætr, Þar frétti hann víg Þorsteins Kuggasonar; hafði þat 
Orðit um haustið áðr enn Grettir fór til Bárðardals. Þótti 
hánum nú mjök taka um at höggvast. Reið Grettir þá suðr 
Holtavörðuheiði, ok ætlaði at hefna Hallmundar, ef hann 
hitti Grím, En er hann kvam í Norðrárdal, frétti hann, at 
Grímr var fyrir tveim vetrum eðr þrimr á burt þaðan, sem 

fyrr var sagt. En því hafði Grettir svá seint spurt þessi 
tíðendi, at hann fór huldu höfði þá tvá vetr, ok þann hinn 
þriðja, sem hann var í Þórisdal, ok hafði enga menn fundit, 
þá er hánum vildi nökkurar fréttir segja.  Snéri hann þá 
til Breiðafjarðardala, ok.hafðist við í Austrárdal?, ok sætti 
þeim mönnum, er fóru yfir Brattabrekku. Lét hann þá enn 
sópa greipr um eignir smábænda; þat var um hásumarsskeið. 
Þetta sumar, er á leið, fæddi Steinvör at Sandhaugum 
sveinbarn, ok hét Skeggi; hann var fyrst kenndr Kjartani, 
syni Steins? prests at Eyjardalsá. Skeggi var úlíkr öðrum 
systkinum sínum fyrir sakir afls ok vaxtar; en þá er hann 
var fimmtán vetra, var hann sterkastr norðr þar, ok var 
þá eignaðr Gretti. Hugðu menn, at hann myndi afbragðs- 
maðr verða, en hann andaðist seytján vetra, ok er engi 
saga af hánum. 

68. Eptir víg Þorsteins Kuggasonar lagði Snorri goði 
fæð mikla á þá Þórodd, son sinn, ok Sám, son Barkar 
hins digra; en þat er eigi greint, hvat þeir höfðu helzt til 
saka, utan þat.æat þeir hafa eigi viljat gjöra eitthvert stór- 
virki, þat er Snorri lagði fyrir þá, ok því rak Snorri goði 
Þórodd burt frá sér, ok kvað hann eigi fyrr aptr koma, enn 
hann hefði drepit einhvern skógarmann, ok svá varð at vera. 
Fór Þóroddr þá yfir til Dala. Þá bjó á Breiðabólstað í 
Sökkólfsdal? ekkja sú, er Geirlaug hét; hón hélt smalamann 
þann, sem sekr var orðinn um áverkamál; hann var frum- 
vaxta piltungr. Þat frétti Þóroddr Snorrason, ok reið á 
Breiðabólstað; hann spurði, hvar smalamaðr væri. Húsfreyja 
kvað hann vera hjá fé; eðr hvat viltu hánum? Ek skal 
hafa líf hans, segir Þóroddr, því at hann er sekr skógar- 
maðr.  Hón svarar: þat er þér engi frami, at drepa hann, 
veslinginn, slíkr ofrgarpr, sem þú þykkist vera; man ek 

vísa þér til meira þrekvirkis, ef þér er mikill hugr á at 
reyna þik. Hvert er þat? segir hann.  Hón svarar: hér 
upp í fjallinu liggr Grettir Ásmundarson; fást þú við hann, 
þat er meir við þitt hæfi.  Þóroddr tók vel máli þessu: ok 
skal svá vera, Keyrði hann þá hestinn sporum, ok reið 
eptir dalnum; ok er hann kvam á hæðirnar fyrir neðan Austrá, 
sá hann, hvar var ljósbleikr hestr með söðli; hann sá þar 
ok mikinn mann með vápnum, ok snéri þegar til móls við 
hann. Grettir heilsaði hánum, ok spurði, hverr hann væri. 
Þóroddr nefndi sik, ok mælti: hví spyrr þú mik eigi heldr 
at erindum mínum, enn nafni? Því, sagði Greitir, at þau 
ein munu vera, at lítið man til koma; eða ertu son Snorra 
goða? Svá er ok víst, sagði Þóroddr, en þó skal nú reyna, 
hvárr sokkar meira má. Auðvitað er þat, sagði Grettir, eðr 
hefir þú eigi frétt þat, at ek hefi orðit lítil heillaþúfa um 
at þreifa flestum mönnum? Veit ek þat, segir Þóroddr, en 
þó skalænú nökkut til voga; ok brá sverði, ok sótti at 
Gretti með: ákefð, en hann hlífði sér með skildi, en eigi bar 
hann vápn á Þórodd, ok fór svá um stund; eigi varð hann 
Ssárr. Grettir mælti þá: látum vit af þessum leik, því at 
engan sigr mantu fá í okkrum viðskiptum. Þóroddr hjó þá 
Sem óðast. Gretti leiddist við hann at fást; þreif hann til 
Þórodds, ok setti hann niðr hjá sér, ok mælti: alls á ek 
kosti við þik gjöra, þat sem ek vil, ok.eigi hræðumst ek, 
at þú verðir mér at bana, en hræðumst ek hærukarlinn 
Snorra goða, föður þinn, ok ráð hans, þau hafa flestum á 
kné komit; ok skyldir þú ætla þér þat, er þú gætir orkat; 
en eigi er þat harnafæri, at berjast við mik. En er Þóroddr 
Sá, at hann kvam engu fram, sefaðist hann heldr, ck skildu 
Þeir við þat, Reið Þóroddr heim í Tungu, ok sagði föður 
sínum sameign þeirra Grettis. Snorri goði brosti at, ok 
mælti: margr er dulinn at sér, ok varð ykkar mikill manna= 
14 

munr; þú hjótt upp á hann, en hann mátti gjöra við þik 
hvat er hann vildi, en þó gjörði Grettir vitrliga, er hann 
drap þik eigi, því at eigi mynda ek nennt hafa, at þín væri 
úhefnt; skal ek heldr leggja hánum til liðs, ef ek verð við 
staddr hans mál. „Fannst þat mjök á Snorra, at hánum 
þótti Grettir vel hafa gjört við Þórodd, ok var jafnan vin 
hans síðan í tillögum sínum. 

69. Grettir reið norðr til Bjargs litlu síðar, enn þeir 
Þóroddr skildu, ok duldist þar enn um stundar sakir. Þá 
gjörðist svá mikit bragð at myrkfælni hans, at hann þorði 
hvergi at fara, þegar er rökkva tók. Móðir hans bauð 
hánum þar at vera, en kvazt þó sjá, at þat myndi hánum 
eigi duga, fyrir þann skuld, at hann átti sökótt um allt 
landit. Grettir kvað hana engar únáðir af sér skyldu hafa, 
en eigi man ek þat lengr til lífs mér vinna, segir hann, at 
vera einn saman. Illugi bróðir hans var þá fimmtán vetra 
gamall, ok allra manna gjörfiligasir; hann var hjá viðtali 
þeirra. — Grettir sagði móður sinni, hvat Guðmundr hinn 
ríki hafði ráðit hánum, ok lézt mundu leita, ef kostr væri, 
at komast í Drangey, en þó kvazt hann eigi þar vera mega, 
nema hann fengi einhvern dyggvan mann at vera hjá sér. 
Þá mælti Tlugi: ek man fara með þér, bróðir, en eigi veit 
ek, at þér sé fylgd í mér, utan þat, at trúr man ek þér 


vera, ok eigi renna frá þér, meðan þú stendr uppi, ok ' 


gjörr veit ek, hvat um þik líðr, ef ek fylgi þér. Grettir 
svarar; þú ert svá manna, at mér er mest gleði at, ok ef 
móður minni væri eigi í móti skapi, vilda ek gjarna, at þú 
færir með mér. Ásdís mælti: þá er svá nú komit, at ek 
st, at tvennum vandræðum gegnir; ek þykkjumst eigi Illuga 
missa mega, en ek veit, at svá mikil alkvæði eru at um 
hagi Grettis, at hann verðr eitthvert ór at ráða; en þó at 
mér þykki mikit fyrir at sjá á bak ykkr báðum sonum 

mínum, þá vil ek þat þó til vinna, ef Grettir væri þá nærr, 
enn áðr. Illugi varð glaðr við þetta, því at hann hugði 
gott til at fara með Gretti. Hón fékk þeim lausafé mikit. 
Bjuggust þeir þá til ferðar. Leiddi Ásdís þá frá garði; ok 
áðr enn þau skildu, mælti hón svá: nú farit þit þar synir 
mínir tveir, ok man ykkarr samdauði verða!; ok má engi 
renna undan því, sem hánum er skapat; man ek hvárigan 
ykkar sjá sinni síðan. Látið nú eitt yfir ykkr ganga, en 
eigi veit ek, hverja heill þit sækit þangat í Drangey, en 
þar munu þit beinin bera, ok margir munu þar fyrirmuna 
Ykkr þarvistar; sjáit þit vel fyrir? svikum; en vápnbitnir 
munu þit verða, en undarliga hafa mér draumar gengit. 
Gætið ykkar vel við gjörningum, fátt er rammara, enn 
forneskjan. En er hón hafði þetta mælt, grét hón mjök. 
Þá mælti Grettir; grát þú eigi, móðir; þat skal sagt, at þú 
hafir sonu átt, en eigi dætr, ef vit erum með vápnum sóttir, 
ok lif vel ok heil. Eptir þat skildu þau. Þeir fóru nú 
norðr um sveitir, ok hittu frændr sína. Dvöldust svá á 
haust fram til vetrar; þá snéru þeir til Skagafjarðar, ok fóru 
norðr. Vatnskarð, ok svá til Reykjaskarðs, ok svá ofan 
Sæmundarhlíð, ok svá á Langholt. Þeir kvámu til Glaum- 
bæjar at áliðnum degi. Grettir hafði kastað hetti sínum á 
öxl str; svá gekk hann jafnan úli, hvárt sem var betra eðr 
verra. Þaðan fóru þeir; ok er þeir kvámu skammt á „veg, 
kvam maðr til móts við þá, höfuðmikill, hár ok mjór, ok 
illa klæddr; {hann heilsaði þeim, ok spurðu hvárir aðra at 
hafni. Þeir sögðu til sín, en hann nefndist Þorbjörn. Hann 
Var einhleypr maðr, ok nennti ekki at vinna, ok skrumaði 
Mikit, ok var hent at hánum gaman mikit eðr dáruskapr af 
sumum mönnum. Hann gjörði sér við þá dælt, ok sagði 
Margt ofan ór héraði frá byggðarlagsmönnum. * Gretti þótti 

gaman mikit at hánum. Hann spurði, hvárt þeir þættist 
eigi þurfa þess manns, er starfaði fyrir þeim; vilda ek 
gjarna fara með ykkr, segir hann. Svá fékk hann um talat, 
at þeir létu hann fylgja sér. Var fjúkanda mjök ok kalt. 
En með því, at þessi maðr var umfangsmikill ok hinn mesti 
gárungr, átti bann kenningarnafn, ok kallaðr glaumr. Mikit 
fannst þeim um í Glaumbæ, er þú gekkt þar heim hettulauss 
í því illviðri, sagði Glaumr, hvárt þú myndir því hraustari, 
sem þú vart úkulvísari; en hér váru bóndasynir tveir, 
afburðarmenn allmiklir, ok kvaddi sauðamaðr þá til fjár 
með sér, ok þóttust varla geta klætt sik fyrir kulda. Grettir 
mælti: sá ek einn ungan mann inn í dyrum, ok dró þar á 
sik vöttu sína, en annarr gekk á milli fjóss ok haugs, ok 
man ek hvárigan þeirra hræðast. Eptir þat fóru þeir ofan 
til Reyniness, ok váru þar um náttina. Þaðan fóru þeir út 
á ströndina til þess bæjar, er at Reykjum hét; þar bjó sá 
maðr, er Þorvaldr hét, ok var góðr bóndi. Bað Grettir 
hann ásjá, ok sagði hánum fyrirætlan sína, at hann vildi 
komast út í Drangey. Bóndi sagði, at Skagfirðingum myndi 
þat þykkja eigi vinsending, ok taldist undan. Grettir tók 
þá fésjóð, er móðir hans hafði gefit hánum, ok fékk bónda. 
Hann varð léttbrýnn við feit, ok fékk tl húskarla sína þrjá 
at flytja þá um náttina í tunglsljósi. Frá Reykjum er 
skammt til eyjarinnar, ok er þat vika sjós. En er þeir 
kvámu í eyna, þótti Gretti þar gott um at litast, því at 
hón var grasi vaxin, en sjábrött, svá at hvergi mátli upp 
á komast, nema þar sem stigarnir váru við látnir; ok ef 
upp var dreginn hinn efri stiginn, þá var þat eihskis manns 
færleikr, at komast á eyna.. Þar var þá ok fuglberg mikit 
á sumrum. Þar var þá áttatigi sauða í eynni, er bændr 
áttu; þat váru mest hrútar ok ær, er þeir ætluðu til skurðar- 
Settist Grettir þar nú um kyrrt; þá hafði bann fimmtán 

vetr eðr sextán Í sekt verit, at því sem Sturla Þórðarson 
hefir sagt. 

70. Þá er Grettir kram í Drangey, váru þessir héraðs- 
höfðingjar í Skagafirði. Hjalti bjó at Hofi í Hjaltadal, son 
Þórðar Hjaltasonar, Þórðarsonar skálpsí. Hjalti var höfðingi 
ok göfugmenni mikit ok vinsæll. Þorbjörn hét bróðir hans; 
hann var mikill maðr ok sterkr, ok harðfengr ok údæll. 
Þórðr faðir þeirra hafði kvángazt í elli sinni, ok var sú 
kona eigi móðir þeirra bræðra. Hón var illa til stjúpbarna 
sinna, ok verst til Þorbjarnar, því at hann var illfengr 
ok úfyrirleitinn. Þat var eitt sinn, at Þorbjörn öngull sat 
at talli; þá gekk stjúpmóðir hans hjá, ok sá, at hann tefldi 
hnettafl; þat var stórt halatafl. Henni þótti hann úþreifinn, 
ok kastaði at hánum nökkurum orðum, en hann svaraði illa. 
Hón greip þá upp töfluna, ok setti halann á kinnbein 
Þorbirni, ok hljóp af í augat, svá at úti lá á kinninni. Hann 
hljóp upp, ok þreif til hennar úþyrmiliga, svá at hón lagðist 
í rekkju af, ok af því dó hón síðan, ok sögðu menn, at 
hón hefði verit úlétt. Síðan varð hann hinn mesti úeirðar- 
maðr; tók hann þá við fé sínu, ok bjó fyrst í Viðvík. 
Halldórr Þórðarson, Þórðarsonar frá Höfða, bjó at Hofi á 
Höfðaströnd; hann átti Þórdísi Þórðardóttur, systur þeirra 
bræðra, Hjalta ok Þorbjarnar önguls.  Halldórr var gildr 
bóndi ok ríkr at fé. Björn hét maðr, er bjó á Haganesi í 
Fljótum; hann var vinr Halldórs at Hofi. Þessir veiltust 
at hverju máli. Tungusteinn höt maðr, er bjó á Steinsstöðum; 
hann var Bjarnarson, Úfeigssonar þunnskeggs, Krákuhreiðars- 
sonar, þess er „Eirekr í Goðdölum gaf tunguna niðr frá 
Skálamýri. Steinn var frægr maðr. Eirekr hét maðr, son 
Hólmgöngustarra, Eirekssonar ór Goðdölum, Hróaldssonar. 
Geirmundarsonar? örðigskeggja; hann bjó at Hofi í Goðdölum. 

Þessir váru allir virðingamenn miklir.  Bræðr tveir bjuggu 
þar, sem heitir at Breiðá í Sléttahlíð, ok hét Þórðr hvárr- 
tveggja; þeir váru rammir at afli, ok þó gæfir menn. Þeir 
áttu allir part í Drangey. Svá segja menn, at eigi ætti 
færri menn Í eyjunni, en tuttugu, ok vildi engi sinn part 
öðrum selja. —Þórðarsynir áttu mest í, því at þeir váru 
ríkastir. 

71. Núí líðr fram at sólhvörfum; þá bjuggust bændr 
at sækja slátrfð sitt í eyna. Þeir skipuðu skútu, ok fékk 
hverr mann fyrir sik, en sumir tvá. En er þeir kvámu 
nær eyjunni, sáu þeir þar menn á felli. Þat þótti þeim 
undarligt, ok gátu þess til, at nökkurir menn myndi hafa 
brotið þar skip sitt, ok komist þar á land. Réru nú þar 
at, sem stigarnir váru, en hinir, sem fyrir váru, drógu upp 
stigana. Þá þótti bændum undarliga við bregða, ok kölluðu 
á þá, ok spurðu, hverir þar væri fyrir. Grettir nefndi sik, 
ok svá sína félaga. Bændr spurðu, hverr hann flutti út í 
eyna. — Grettir svarar: sá flutti mik, sem farit átti ok 
hendrnar hafði, ok meiri var minn vinr, enn yðvarr. Bændr 
svöruðu: láttu oss ná fé váru, ok far til lands með oss, ok 
haf frjálst þat, sem þú hefir niðr lagt af fé váru. Grettir 
svarar: vel er þat boðit, en þó munu nú hvárir hafa þat, 
sem fengit hafa, ok er þat skjótt at segja yðr, at héðan 
ferr ek eigi, nema ek sé dauðr um dreginn; eigi læt ek 
laust þat, sem ek hefi höndum á komit. Nú þögnuðu 
bændr, ok þótti mikill vágestr kominn í Drangey; buðu 
þeir hánum nú marga kosti, bæði með fegjöfum ok fögrum 
heitum, en Grettir neitti öllu, ok fóru bændr á burt við 
svá búit, ok undu illa við sinn hlut; sögðu þeir höraðsmönnum; 
hverr vargr kominn var í eyna. Þetta kvam mjök á þá úvarð, 
ok þótti eigi hægt til atgjörða; áttu þeir um þetta at tala 

um vetrinn, ok gátu eigi ráð til sét, at koma Gretti ór eynni. 
82. Líðr nú þar til, er menn fara til Hegranessþings 

um várit; kvam fjölmenni mikit ór öllum héruðum, þeim 
sem menn áttu þangat at sækja. Sátu menn þar lengi á 
várit bæði yfir málum ok gleði, því at þá var margt gleði- 
manna í höruðum. En er Grettir spurði, at alþýða manna 
„ Var farin til þingsins, hafði hann gjört ráð við vini sína, 
því at hann átti ávallt gott við þá, sem næstir hánum váru, 
ok sparði ekki við þá, þat sem hann fékk til. Hann sagði 
at hann vildi fara til lands til atdrátta; en þeir Illugi ok 
Glaumr skyldi eptir vera. Úráðligt þótti Huga þetta vera, 
en löt þó svá vera, sem Grettir vildi. Hann bað þá geyma 
Sligans, ok sagði þeim þar á liggja. Eptir þat fór hann á 
land, ok aflaði þess, sem hann þóttist þurfa. Hann duldist 
nú, hvar sem hann kvam, ok varði engan, at hann myndi 
á land kominn. Nú spurði hann af þinginu, at þar var 
Sleði mikil. Var Gretti forvitni á at koma til þingsins, ok 
tekr fornan búning, heldr vándan, ok kemr svá á þingit, 
at menn gengu frá lögréttu heim til búða. Þá töluðu til 
Sumir menn ungir, at veðr væri gott ok fagrt, ok sé gott 
ungum mönnum at hafa glímur ok skemmtan. Þeir kváðu 
bat allráðligt. Fóru menn þá, ok settust niðr fram frá 
búðunum. Gengu þeir Þórðarsynir mest fyrir skemmtaninni. 
orbjörn öngull var uppvözlumikill, ok ruddi fast til gleði; 

varð hverr til at fara, sem hann vildi; tók hann í bendr 
hverjum manni, ok hnykkti fram á völlinn. Nú glímdu 
fyrst þeir, sem ústerkastir váru, ok þá hverr at öðrum, ok 
Sjörðist af þessu gleði mikil; en er flestir höfðu glímt, nema 
Þeir, sem sterkastir váru, áttu bændr um at tala, hverr til 
myndi verða, at taka á öðrum hvárum þeirra Þórðanna, er 
Íyrr váru nefndir; en þar varð engi til. Þeir gengu þá fyrir 
Ýmsa menn, ok buðu sik fram; en því firr fór, sem. nær 

kallaði, Þorbjörn öngull litast þá um, ok sá, hvar maðr 
sat, mikill vexti, ok sá úglöggt í andlit hánum. Þorbjörn 
þreif til hans, ok kippti hánum fast, Hann sat kyrr, ok 
bifaðist hvergi. Þá mælti Þorbjörn: engi hefir setið jafnfast 
fyrir mér í dag, sem þú; eðr hverr er þessi maðr? Hann 
svarar; Gestr heiti ek. Þorbjörn mælti: þú mant vilja 


skemmta nökkuru, ok ertu aufúsugestr. Hann svarar: skjótt, 


þykki mör margt skipast kunna, ok man ek eigi hlaupa í 
leik með yðr, en mér er allt úkunnigt fyrir.  Töluðu þá 
margir, at hann væri góðs fyrir verðr, ef hann vildi skemmta 
mönnum nökkuru, úkunnr maðr. Hann spurði, hvers þeir 
beiddi hann. Þeir báðu hann glíma við einhvern. Hann 
kvazt niðr hafa lagt at rjá; en gaman þótti mér at því um 
skeið. En er hann afneitti eigi með öllu, báðu þeir hann 
þvi meir. Hann mælti: ef yðr þykkir undir um, at ek sé 
dreginn, þá munu þér þat til vinna, at handsala mér grið 
hér á þinginu, ok þar til, sem ek kem til heimilis míns. 
Þá þutu upp allir, ok kváðust þat gjarna vilja. Hafr hét 
sá maðr, er mest fýsli, at þessum manni væri grið gefin: 
hann var Þórarinsson, Hafrssonar,. Þórðarsonar knapps, er 
land hafði numit upp frá Stíflu í Fljótum til Tunguár. 
Hann bjó á Knappsstöðum, ok var orðamaðr mikill. Hann 
sagði fyrir griðum með mikilli röksemd, ok er þetta upphaf á. 

73. Hör set ek grið, segir hann, allra manna á 
millum, einkanliga þessum sama Gesti til nefndum, er hér 
sitr, ok at undir skildum öllum goðorðsmönnum ok gildum 
bændum, ok allrar alþýðu ungra manna ók vápnfærra, ok 
allir aðrir höraðsmenn í Hegranesþingi, eða hvaðan sem 
hverir eru at kómnir nefndra manna eðr únefndra, hand- 
sölum grið ok fullan frið kvámumanni hinum úkunna, €r 
Gestr nefnist, til gamans, glímu ok gleði allrar, til hérvistar 
ok heimferðar, hvárt er hann þarf at fara á legi eðr landi 

eðr flutningi; skal hann hafa grið í öllum stöðum nefndum 
ok únefndum, svá lengi sem hann þarf til heillar heimkvámu, 
at höldnum tryggðum. Set ek þessi grið fyrir oss ok vára 
frændr, vini ok venzlamenn, svá konur sem karla, þýjar 
ok þræla, sveina ok sjálfráða menn. Se sá griðníðingr, er 
griðin rýfr, eðr tryggðum spillir, rækr ok rekinn frá guði 
ok góðum mönnum ór himinríki, ok frá öllum helgum 
möngum, ok hvergi hæfr manna í milli, ok svá frá öllum 
út flæmdr, sem víðast varga reka, eðr kristnir menn kirkjur 
sækja, heiðnir menn hof blóta, eldr brennr, jörð grær, 
mælt barn móður kallar, ok móðir mög fæðir, aldir elda 
kynda, skip skríðr, skildir blika, sól skín, snjá leggr, 
Finnr skríðr, fura vex, valr flýgr várlangan dag, ok standi 
hánum beinn byrr undir báða vængi, himinn hverfr, heimr 
er byggðr, ok vindr veitir vötn til sjáfar, karlar korni sá; 
hann skal firrast kirkjur 'ok kristna menn, heiðna hölda, hús 
ok hella, heim hvern, nema helvíti, Nú skulu vær vera 
sáttir. ok sammála hverr við annan í huga góðum, hvárt 
sem vær finnumst á fjalli eðr fjöru, skipi eðr skíði, jörðu 
eðr jökli, í hafi eðr á hestbaki, svá sem vin sinn í vatni 
finni, eðr bróður sinn á braut finni, jafnsáttir hverr við 
annan, sem sonr við föður, eðr faðir við son, í samförum 
öllum. Nú leggjum vær hendr saman, ok allir vær, ok 
höldum vel griðin, ok öll orð töluð í tryggðum þessum, 
at vitni guðs ok góðra manna, ok allra þeirra, er orð mín 
heyra, eðr nökkurir eru nær staddir. 

74. Tóku þá margir til orða at mikit var um mælt. 
Gestr mælti þá: vel hefir þú um mælt ok sagt, ef þör 
Spillit eigi um síðar; skal ek nú eigi dvelja, þat sem ek 
hefi til fram at láta. Eptir þat kastaði hann kuflinum, ok 
því næst öllum bolklæðum. Þá leit hverr til annars, ok 
brá mjök vá fyrir grön; þóttust þeir kenna, at þetta var 

Grettir Ásmundarson, því at hann var úlíkr öðrum mönnum 
fyrir vaxtar sakir ok þrekleika, ok þögnuðu nú allir, en 
Hafr þóttist úsvinnr orðinn. Gengu nú tveir ok tveir saman 
af héraðsmönnum, ok ámælti hverr öðrum, en þeim mest, 
er fyrir griðunum hafði sagt. Þá mælti Grettir: gjörit 
greiðligt fyrir mér, hvat yðr býr í skapi; því at eigi sit ek 
lengi klæðlauss; eigit þer miklu meira í hættu, enn ek, 
hvárt þér haldit grið yður, eðr eigi. Þeir svöruðu fá, ok 
settust niðr. Þórðarsynir ok Halldórr mágr þeirra tóku 
nú tal með sér. Vildu sumir halda griðin, en sumir eigi. 
Hnippaði hverr kolli at öðrum. Grettir kvað vísu: 

Dulizt hefir margr í morgin 

menja runnr við kunnan; 

renna víst á runna 

ránsíma tvær grímur. 

Skotið er heldr fur hölda 

hvassorða leikborði; 

öld bilar orð at halda; 

allt dró slafr af Hafri. 
Þá mælti Tungusteinn: þykki þér svá vera, Grettir; eðr 
hvat munu þeir af ráða, höfðingjarnir?; en satt er þat, at 
þú ert afbragðsmaðr fyrir hreysti sakir, eðr sér þú eigi, at 
hverr þeirra kjár nefinu at öðrum? Grettir kvað þá vísu: 

Heldu Hlakkar tjalda 

hefendr saman nefjum, 

Hildar veggs ok bjuggust 

hreggnirðir til skeggjum; 

ok geðstrangir gengu 

(griða tóku at iðrast) 

sváfnis látrs í sveitir 

sviptendr, er mik kenndu. 
Þá mælti Hjalti Þórðarson: eigi skal svá vera, segir hann, 


ASMUNDARSYNI. 167 


halda skulu vær grið vár, þó at vár hafa orðit hyggindismunr; 
vil ek eigi, at menn hafi þat til eptirdæma, at vær sjálfir 
höfum gengit á grið þau, sem vær höfum sett ok seld; 
skal Grettir fara liðugr þangat, sem hann vill, ok hafa grið 
til þess, er hann kemr aptr ór þessarri ferð; eru þá úti 
þessi tryggðamál, hvat sem í gjörist með oss. Allir þökkuðu 
hánum fyrir, ok þótti hann höfðingliga gjöra, slíkar sakir 
sem til váru. Þorbjörn öngull varð hljóðr við. Var þá 
talat til, at annarrhvárr þeirra Þórðanna myndi taka á 
Gretti, en hann bað þá ráða. Nú gekk annarr fram þeirra 
bræðra. Grettir stóð fyrir réttr, en hinn hljóp at hánum 
sem snarast, ok Grettir hvergi ór sporum. Grettir seildist 
aptr yfir bak Þórði, ok tók svá í brækrnar, ok kippti 
upp fótunum, ok kastaði hánum aptr yfir höfuð sér, svá 
at hann kvam at herðum niðr, ok varð þat allmikit fall. 
Þá mæltu menn, at þeir skyldi fara til báðir bræðrnir senn, 
ok svá var gjört; þá urðu allmiklar sviptingar, ok máttu 
Ýmsir betr, en þó hafði Grettir ávallt annanhvárn undir, 
en ýmsir fóru á kné eðr slyðrur fyrir öðrum; svá tókust 
þeir fast á, at hvervetna var blátt ok blóðrisa. Öllum þótti 
at þessu hin mesta skemmtan; ok er þeir hættu, þökkuðu 
allir þeim fyrir glímuna, ok var þat dómr þeirra, er hjá 
sálu, at þeir væri eigi sterkari tveir, enn Grettir einn, en 
hvárr þeirra hafði tveggja manna megin, þeirra sem gildir 
váru, Þeir váru svá jafnsterkir, at hvárrgi bar af öðrum, 
ef þeir reyndu með sér. Grettir var eigi lengi á þinginu. 
Bændr báðu hann gefa upp eyna, en hann neitti því, ok 
gátu bændr ekki at gjört. Grettir fór aptr til Drangeyjar, 
ok tók Illugi feginsamliga við hánum.  Settust þeir um 
kyrrt. Sagði Grettir þeim nú frá ferðum sínum, Leið nú 
fram á sumarit. Öllum þótti Skagfirðingar mikinn drengskap 
sýnt hafa, hversu þeir héldu vel grið sín, ok má þá af 

slíku marka, hverir dyggðanmenn þá váru, slíkar sakir sem 
Grettir hafði gjört við þá. Bændr þeir, sem úríkari váru, 
töluðu með sér, at þeim væri lítið gagn at eiga lítinn part 
í Drangey, ok buðu nú at selja Þórðarsonum; en Hjalti 
kvazt eigi kaupa vilja, en bændr skildu þat til, at sá, er 
kaupa vildi, skyldi annathvárt drepa Gretti, eðr koma hánum 
burt. Þorbjörn öngull kvazt eigi spara at bindast fyrir 
um atför við Gretti, ef þeir vildi gefa hánum fé til. Hjalti 
bróðir hans lagði af við hann sinn part í eyjunni, því at Þorbjörn 
var þeirra harðfengari, ok úvinsæll. Svá gjörðu þá Meiri 
bændr. Fékk Þorbjörn öngull þá mikinn hlut eyjarinnar 
með litlu verði; en hann bazt undir, at koma Gretti á burtu. 

75. At áliðnu sumri fór Þorbjörn öngull með alskipaða 
skútu til Drangeyjar, en þeir Grettir gengu fram á bjargit. 
Töluðust þeir þá við.. Bað Þorbjörn Gretti gjöra fyrir orð 
sín, at fara ór eyjunni. Grettir kvað þess enga ván. 
Þorbjörn mælti: vera má, at ek mega gjöra þér þvílíkt 
liðsinni, þótt þú gjörðir þetta; en nú bafa bændr margir 
lagt upp við mik, þat er þeir hafa átt í eyjunni. Grettir 
svarar: nú kvattu þat upp, at ek er ráðinn til at ganga 
héðan aldri, er þú sagðist eiga mestan hlut eyjarinnar; 
er þat vel, þó at vit deilim kálit; en þát var satt, at mér 
þótti erfitt, at hafa alla Skagfirðinga í móti mér, en hér, 
er hvárrgi til sparandi, því at vit munum eigi kafna Í 
vinsældum manna; máttu vel af leggja ferðir þínar hingat, 
því at allt er um gjört fyrir mör. Sinnar stundar bíðr 
hvat, sagði Þorbjörn, ok mantu ills bíða.  Hættt man á 
þat verða, sagði Grettir; ok skildu við svá búit. Fór 
Þorbjörn heim aptr. 

76. Svá er sagt, at þá er Grettir hafði tvá vetr verit 
í Drangey, þá höfðu þeir skorit flestallt sauðft, þat sem 
þar hafði verit, en einn hrút létu þeir lifa, svá at getið st; 

hann var hausmögótir at lit, ok hyrndr mjök. At hánum 
hendu þeir mikit gaman. því hann var svá spakr, at hann 
stóð fyrir úti, ok rann eptir þeim þar sem þeir gengu; 
hann gekk heim til skála á kveldin, ok gnéri hornum sínum 
við hurðina.  Golt þótti þeim í eyjunni, því at þar var 
gott til matar fyrir fugls sakir ok eggja, en til eldiviðar 
var þar hneppst“ at afla; ok lét Grettir jafnan þrælinn kanna 
reka, ok rak þar opt kefli, ok bar hann þau heim til elda. 
Ekki þurftu þeir bræðr at starfa, utan at fara í bjarg, þá 
er þeim líkaði. *Þrællinn tók at leljast mjök á starfanum; 
gjörðist hann nú möglunarsamr, ok úgeymnari, enn verit 
hafði. Hann skyldi geyma um eld hverja nátt, ok bauð 
Grettir mikinn varnað á því, því at skip var eigi hjá þeim. 
Nú bar svá til, at eldr slokknaði fyrir þeim á einni nátt. 
Þá varð Grettir styggr við, ok kvað þat makligt, at Glaumr 
væri hýddr; en hann, þrællinn, sagði illa æfi sína, at liggja 
hér í útlegð, en vera hraktr ok barðr, ef nökkut mistækist. 
Grettir spurði Illuga, hvat þá væri til ráða; en hann kvazt 
eigi annat sjá, enn þeir myndi þar verða at bíða til þess, 
er skip bæri at. Grettir sagði, at þeim var blint til þess 
at ætla; man ek heldr hætta til, hvárt ek komumst til 
lands.  Mikit þykki mér þat, segir Illugi, því at vit 
erum upp gefnir, ef þér verðr nökkut. Eigi man ek á 
sundi drukkna, sagði Grettir; en þó man ek verr trúa 
þrælnum héðan frá, svá mikit sem oss lá hér við. Þat 
var vika sjáfar, sem skemmst var til lands ór eyjunni. 

771. Býst Grettir nú til sunds, ok hafði söluváðarkufl, 
ok gyrðr í brækr; hann let fitja saman fingrna. Veðr var 
Sott. Hann fór at áliðnum degi ór eyjunni.  Allúvænligt 
Þótti Illuga um hans ferð. Grettir lagðist nú inn á fjörð- 
inn, ok var straumr með hánum, en kyrrt með öllu. Hann. 





1) Rettelse, for Membranens heppst; verst, D; illt, B, 

sótti fast sundit, ok kvam inn til Reykjaness, þá er sett 
var sólu. Hann gekk ul bæjar at Reykjum, ok fór í laug 
um nátlina, ok fór síðan í stofu. Þar var mjök heitt, því 
at eldr hafði verit um kveldit, ok var lítt rokin stofan. 
Hann var móðr mjök, ok sofnaði fast. Iá hann þar allt 
á dag fram; en er á leið morguninn, stóðu heimamenn upp, 
ok kvámu konur tvær í stofu fyrst; þat var griðkona ok 
dóttir bónda. Grettir var við svefn, ok höfðu fötin svarfazt * 
af hánum ofan á gólfit. Þær sáu, hvar maðr lá, ok kenndu 
hann. Þá mælti griðkona: svá vil ek heil, systir, hér er 
kominn Grettir Ásmundarson, ok þykkir mörraunar skammrifja- 
mikill vera, og liggr berr; en þat þykki mér fádæmi, hversu 
lítt hann er vaxinn niðr, ok ferr þetta eigi eptir gildleika 
hans öðrum. Bóndadóttir svarar: því berr þer svá margt 
á góma? ok ertu eigi meðalfífla, ok vertu hljóð. Eigi má 
ek hljóð vera um þetta, sæl systirin, segir griðkona, því 
at þessu hefða ek eigi trúat, þó at nökkurr hefði sagt mér. 
Fór hón nú yfir at hánum, ok gægðist, en stundum hljóp 
hón til bóndadóttur, ok skelldi upp ok hló. Grettir heyrði, 
hvat hón sagði, ok er hón hljóp inn yfir á gólfit, greip 
hann til hennar, ok kvað vísu: 

Váskeytt er far flaska; 

fár kann sverð í hári 

eskiruðr fur öðrum 

örveðrs sjá gjörva. 

Veðja ek hins, at hreðjar 

hafi-t þeir, enn vér meiri, 

þó at eldraugar eigi 

atgeira sin meiri. 
Síðan svipti hann henni upp í pallinn, en bóndadóttir hljóp 
fram. Þá kvað Grettir vísu: 


i) snarazt, D. 

Sverðlítinn kvað sæta, 

saumskorða, mik orðinn; 

Hrist gjörir hreifa kvista 

hælin satt at mæla. 

All-lengi má ungum 

(Ceyleggjar, bíð þú, Freyja) 

lágr í læra skógi 

lautu faxi mér vaxa. 
Griðka æpti hástöfum, en svá skildu þau, at hón frýði 
eigi á Gretti, um þat er lauk. Eitlu síðar stóð hann upp 
ok gekk til Þorvalds bónda, ok sagði hánum til vandkvæða 
sinna, ok bað hann flytja sik út; og gjörði hann svá, ok 
léði skip ok flutti hann út; ok þakkaði Grettir hánum fyrir 
þenna drengskap. En er þat fréttist, at Grettir hafði lagzt 
viku sjáfar, þótti öllum frábærr frækleikr hans bæði á sjá 
ok landi. Skagfirðingar ámæltu mjök Þorbirni öngli fyrir 
þat, er hann kvam eigi Gretti burt ór Drangey, ok kváðust 
mundu aptr taka hverr sinn part. Hánum þótti sér úhægt 
um, ok bað þá vera góða í biðum. 

78. Þetta sumar kvam skip út í Gönguskarðsósi; þar 
var sá maðr á skipi, er Hæringr hét. Hann var ungr maðr 
ok færr svá vel, at hann kleif hvert bjarg. Hann fór til 
vistar með Þorbirni öngli, ok var þar fram á haust. Hann 
fýsti Þorbjörn mjök til at fara til Drangeyjar, ok kvazt 
vildu sjá, hvárt hón væri svá mikit bjarg, at hvergi mætti 
upp komast. Þorbjörn kvað hann eigi til einskis vinna 
skyldu, ef hann kvæmist upp á eyna, ok fengi veitt Gretti 
áverka, eða drepit hann.  Gjörði hann þelta ágengiligt fyrir 
Hæringi; ok eptir þetta fóru þeir til Drangeyjar, ok skutu 
hánum, austmanninum, upp í einhverjum stað, ok skyldi 
hann leynast at þeim, ef hann kvæmist upp á eyna; en þeir 
lögðu at stiganum, ok tóku tal við þá Gretti. Spurði 

Þorbjörn Gretti, hvárt hann ætlaði eigi ór eyjunni. - Hann 
kvezt í engu jafnráðinn.  Mjök hefir þú á oss leikit, segir 
Þorbjörn, nær sem vær fáum þess hefnt, en eigi uggir þú 
margt at þér. Lengi áttust þeir þetta við, ok kvam eigi 
ásamt með þeim. En frá Hæringi er þat at segja, at hann 
kleif aptr ok fram um bjargit, ok fékk upp komizt í ein- 
hverjum stað, þar sem hvártki hefir maðr farit áðr né síðan. 
En er hann kvam upp á bjargit, sér hann, hvar þeir bræðr 
váru, ok horfðu baki við hánum.  Hugðist hann nú á 
skammri stundu at vinna bæði til fjár ok frægðar. Þá varði 
einskis um hans ferðir, því at þeir hugðu, at hvergi mætti 
upp komast, nema þar, sem stigarnir váru. Grettir fekkst 
við þá Þorbjörn, ok skorti þar eigi týgilig * „orð af hvárum- 
tveggja. Þá varð Illuga litið hjá sér, ok sá mann kominn 
mjök at þeim. Hann mælti þá: maðr er hér kominn at 
okkr með reidda öxi, ok sýnist mér heldr úfriðliga láta. 
Snú þú í móti hánum þá, segir Grettir, en ek man geyma 
stigans. Illugi rézt í móti Hæringi; ok er austmaðrinn sá 
þat, snéri hann undan einhverstaðar eptir eyjunni. lugi 
elti hann, meðan eyin vannst; ok þegar hann kvam fram 
á bjargit, hljóp Hæringr þar ofan fyrir, ok brotnaði í 
hánum hvert bein; lauk hans æfi svá Þar heitir Hærings- 
hlaup síðan, sem hann týndist. Illugi kvam aptr, ok spurði 
Grettir, hversu hann hefði við þenna skilit, er hánum var 
ætlaðr, Eigi vildi hann mér at hlíta, segir Illugi, at sjá 
ráð fyrir sér, ok braut hann bekrann ofan fyrir bjargit, ok 
biði bændr fyrir hánum, sem hann sé dauðr. Ok er Öngull 
heyrði þat, bað hann þá burt leggja; hefir ek nú farit 
tvær ferðir til móts við Gretti, en eigi man ek fara í þriðja 
sinn, ef ek verð þá einskis vísari; en nú þykki mér 
meiri ván, at þeir megi sitja í Drangey fyrir mínum sökum; 

en þat ætla ek, at Grettir muni skemr sitja hér héðan af, 
enn hingat til. Nú fóru þeir heim. Þótti þessi ferð verri, 
enn hin fyrri, ok sat Grettir þenna vetr í Drangey, ok 
hittust þeir Þorbjörn eigi þann vetr, Á þessum misserum 
andast Skapti lögmaðr Þóroddsson. Var Gretti þat skaði 
mikill, því at hann hafði heitið at ganga fyrir um sýknu 
hans, þegar Grettir hefði tuttugu vetr í sekt verit, en. sjá 
var hinn nítjándi sektar hans, er nú var frá sagt um hríð. 
Um várit andaðist Snorri goði; ok margt bar til tíðenda á 
þessum misserum, þat sem eigi kemr við þessa sögu. 

79. Þetta sumar á alþingi töluðu frændr Grettis margt 
um sekt hans, ok þótti sumum, sem hann hefði úti sekt 
sína, ef hann hefði nökkut af hinu tuttugasta ári, en þeir, 
sem sakir áttu við hann, vildu þat eigi, ok kölluðu hann 
margt útlegðarverk gjört hafa síðan, ok þótti sekt hans eiga 
at vara því lengr. Þá var nýr lögmaðr tekinn, Steinn 
Þorgestsson?, Steinssonar mjöksiglanda, Þórissonar haust- 
myrkrs.. Móðir Steins lögmanns var Arnóra, dóttir Þórðar 
gellis. Steinn var vitr maðr. Hann var þá beiddr órskurðar; 
en hann bað þá rannsaka, hvárt þat væri af hinum tuttugustum 
Lólf mánuðum, er þá var af sumrinu, síðan hann var sekr 
gjörr, en þat varð svá. Þá gekk at Þórir ór Garði, ok 
leitaði at færa í alla trega, þá er mætti, ok gat hann fundit, 
at Grettir hafði komit út at áliðnu sumri, ok hafði eigi hér 
á landi þat í sekt setið; ok urðu þá nítján tólf manuðir, 
ok þrem fált í, er frá því alþingi váru, ok til þess, er 
Grettir kvam út um haustið, er hann hafði hér Í sekt setið. 
Þá sagði lögsögumaðr, at engi skyldi lengr í sekt vera, 
enn tuttugu veir alls, þó at hann gjörði útlegðarverk á 
Þeim tímum,. en fyrr man ek engan ór sekt segja; ok af 
þessu eyddist sýkn at sinni, en þótti nú at vísu at ganga, 

at: hann myndi sýkn vera á öðru sumri. Þetta líkaði illá 
Skagfirðingum, ef Grettir kvæmist ór sektinni; báðu nú 
Þorbjörn öngul gjöra annathvárt, leggja aplr eyna, eða 
drepa Gretti; en hánum þótti vandi á höndum, því at hann 
sá eigi ráð til at vinna Gretti, en vildi þó halda eyjunni; 
leitaði hann allra bragða við at stíga yfir Gretti, annathvárt 
með harðfengi eðr brögðum, eðr á hvern hátt, er hann 
gæti þat gjört, 

80. Fóstru átti Þorbjörn öngull, er Þuríðr hét; hón 
var mjök gömul, ok til lítils fær, at því er mönnum þótti. 
Hón hafði verit fjölkunnig mjök ok margkunnig mjök, þá 
er hón var ung, ok menn váru heiðnir; nú þótti, sem hón 
myndi öllu týnt hafa. En þó at kristni væri á landinu, 
þá váru þó margir gneistar heiðnar eptir. Þat hafði verit 
lög hér á landi, at eigi var bannat at blóta á laun, eðr 
fremja aðra forneskju, en varðaði fjörbaugssök, ef opinbert 
yrði. Nú fór svá mörgum, at gjörn var hönd á venju, ok 
þat varð tamast, sem í cskunni hafði numit, Ok svá sem 
Þorbjörn öngull var þrotinn at ráðagjörðum, leitar hann 
þangat til trausts, sem flestum þótti úlíkligast, en þat var 
til fóstru sinnar, ok spurði, hvat þar væri til ráða at taka 
hjá henni. Hón svarar: nú þykki mér koma at því, sem 
mælt er, al margr ferr í geitarhús ullar at biðja; en hvat 
mynda ek síðr, enn þykkjast fyrir höraðsmönnum öðrum, 
en vera til einskis maðr, þegar at nökkut reyndi til? Nú 
sé ek eigi, at mör mætli firr um fara, enn þér, þótt ek 
rísa varla ór rekkju. Ef þú vilt mín ráð hafa, þá vil ek 
ráða, hversu með er farit. Hann játaði því, ok kvað hana 
str lengi heilráða verit hafa. Leið nú fram at tvímánaði 
sumars. Þat var einn veðrdag góðan, at kerling mælti við 
Öngul: nú er kyrrt veðr ok bjart; vil ek nú, at þú farir 
til Drangeyjar, ok troðir illsakir við Gretti. Man ek fara 

með yðr, ok vita, hversu geymiliga hánum fara orð. Man 
ek hafa eitthvat fyrir satt, ef ek sé þá, hversu heilladrjúgir 
þeir munu vera, ok man ek þá mæla yfir þeim slíkum 
orðum, sem mér líkar. Öngull svarar: letjumst ek á ferðir 
til Drangeyjar, því at jafnan er mér vetra í hug, þá er ek 
ferr í burt þaðan, enn þá ek kem. Þá mælti kerling: ekki 
skal ek til leggja með þér, ef þú lætr mik engu ráða. Eigi 
skal svá vera, fóstra mín, segir hann; en þat hefi ek mælt, 
at ek vilda svá koma þar í þriðja sinni, at eitthvert 
skapaðist at með oss. Hætta verðr á þat, segir kerling, 
ok mantu margt erfiði verða fyrir at hafa, áðr Grettir er við 
jörðu lagðr, ok opt man þér úsýnt um þykkja, hverr þinn 
hluti verðr, ok þungt mantu af fá um þat er lýkr; en þó 
ertu svá undir bundinn, at eitthvert verðr ór at ráða. Eptir 
þat lætr Þorbjörn öngull setja fram teinæring, ok sté þar 
á við tólfta mann. Kerling var í ferð með þeim. Tóku 
þeir róðrarleiði út til Drangeyjar; ok er þeir bræðr sáu þat, 
gengu þeir fram at sliganum, ok tóku þeir enn at tala um 
mál sín, ok sagði Þorbjörn, at hann var enn kominn at 
vilja þeirra mála, ef Grettir vildi á burt fara, ok kvazt 
enn leggja í léttan stað um fémissu ok þarvist, ef þeir 
skildi slysalaust. Grettir kvazt engi miðlunarmál á því 
hafa eðr gjöra, at fara þaðan; hefir ek þetta opt sagt, ok 
Þarf þetta eigi við mik at tala, segir hann. Munu þér þat 
at gjöra, sem þér villt, en hér man ek bíða þess, sem át 
höndum kemr. Nú þóttist Þorbjörn sjá, at hans erindi 
varð ekki at sinni, ok mælti: vita þóttumst ek, við hverja 
heljarmenn at hör er um at eiga, ok þat er líkast, at líði 
Mökkurr dagr, áðr enn ek kem hér optar. Eigi tel ek þat 
með skaða mínum, þótt þú komir hér aldri, segir Grettir. 
Kerling lá aptr í skut, ok váru borin at henni klæði; hón 
hrærðist þá ok mælti: þessir menn munu vera hraustir ok 

hamingjulausir; verðr yðvar mikill mannamunr: þú býðr 
þeim marga kosti góða, en þeir neita öllum; ok er fátt 
vísara til ills, enn kunna eigi gott at þiggja. Nú mæli ek 
þat um við þik, Grettir, at þú sért heillum horfinn, allri 
gipt ok gæfu, ok allri vörn ok vizku, æ því meir, sem 
þú lifir lengr; vænti ek, at þú eigir hör fá gleðidaga héðan 
frá, enn hingat til. Ok er Grettir heyrði þetta, brá hánum 
mjök við, ok mælti hann; hvat fjanda er á skipinu með 
þeim? llugi svarar: þat hygg ek, at þat sé kerlingin fóstra 
Þorbjarnar. Fussum þeirri gjörningavætti, sagði Grettir; ok 
var þá eigi hins verra eptir ván, ok við engi orð hefir mör 
meir brugðit, enn þessi, er hón mælti; ok þat veit ek, at 
af henni ok hennar fjölkynngi leiðir mér nökkut illt; skal 
hón ok eitthvert til menjar hafa, er hón hefir okkr heimsótt; 
ok þreif upp stein stundarmikinn, ok kastaði ofan á skipit, 
ok kvam á fatahrúguna. Þat var þó lengra steinkast, enn 
Þorbjörn ætlaði, at nökkurr maðr myndi kasta. Við þat 
kvam upp skrækr mikill. Hafði steinninn komit á þjólegg Í 
kerlingar, svá at í sundr gekk. Þá mælti Illugi: eigi vilda 
ek, at þú hefðir þetta gjört. Lasta þú eigi þetta, segir 
Grettir; en þat uggir mik, at of lítið hafi á komit, því at 
eigi væri af goldit fyrir okkr báða, þó at ein kerling komi 
fyrir okkr. Hvat man hón koma fyrir okkr? sagði Illugi; 
ok lítið leggst þá fyrir okkr. Þorbjörn fór nú heim, ok 
varð ekki af kveðjum, er þeir skildu. Hann mælti þá við 
kerlingu: nú fór, sem mik varði, at þú myndir litla sæmdar- 
ferð Íara til eyjarinnar; hefir þú fengit örkuml, en vær 
erum engri sæmd at nærr, enn áðr, ok verðum at hafa 
bótalausa hverja svívirðing ofan á aðra. Hón svarar: þetta 
man upphaf úheilla þeirra, ok get ek, at héðan af fari 
þeim heldr síganda; kvíði ek eigi því, ef ek lifi, at ek geta 

eigi hefnt þessa atviks, sem mér hefir gjört verit. Hugstigin 
þykki mér þú vera, fóstra, sagði Þorbjörn. Nú kvámu þau 
heim, ok lagðist kerling í rekkju, ok lá nær mánuð. Þá 
var saman runninn leggrinn, er verr var. Tók hón þá á 
fætr at fara. Mikinn hlátr gjörðu menn at ferð þeirra Þor- 
bjarnar ok kerlingar, ok þótti nú opt á leikast í viðskiptum 
þeirra Grettis: þat fyrst á várþingi um griðasöluna; en Í 
annat sinn, þá Hæringr týndist; ok nú hit þriðja sinni, er 
þjóleggr kerlingar brotnaði; ok varð hér ekki í móti leikit. 
Hafði Þorbjörn öngull mikla skapraun af þessum orðum. 
81. Nú líðr fram á haustið, þar til at váru þrjár 
vikur til vetrar; þá beiddi kerling, at henni skyldi aka til 
sjáfar. Þorbjörn spurði, hvat hón vildi. - Lítið er erindit, 
en þó má vera, segir hón, at þat væri fyrirboðan stærri 
tíðenda. Nú var svá gjört, sem hón beiddi; ok er hón 
kvam til strandar, haltraði hón fram með sjánum, svá sem 
henni væri vísat til, þar sem lá fyrir henni rótartrð, svá 
mikit sem axlbyrðr. Hón leit á tréit, ok bað þá snúa fyrir 
ser, Þat var sem sviðit ok gniðat öðru megin. Hón lét 
telgja. á lítinn flatveg, þar gniðat var. Síðan tók hón hníf 
sinn, ok reist rúnir á rótinni, ok rauð í blóði sínu, ok 
kvað yfir galdra.  Hón gekk öfug andsælis um tröit, ok hafði 
þar yfr mörg römm ummæli. Eptir þat lætr hón hrinda 
trénu á sjá, ok mælti svá fyrir, at þat skyldi reka út til 
Drangeyjar, ok verði Gretti allt mein at. Þaðan fór hón 
heim í Viðvík, Eigi kvazt Þorbjörn vita, til hvers þetta 
kvæmi. Kerling kvað hann vita síðar gjörr.  Vindr var 
Utan eptir firði, ok hóf rót kerlingar í móti veðri, ok þótti 
fara eigi vánu seinna. Nú sat Grettir í Drangey, sem fyrr 
Segir, ok þeir allir fölagar, ok létu vel yfir sér. Annan 
dag eptir, enn kerling hafði tréit magnat, gengu þeir bræðr 

ofan fyrir bjargit, ok leituðu at eldiviði; en er þeir kvámu 
vestr um eyna, fundu þeir rótartre rekit upp. Þá mælti 
Illugi: þetta er mikill eldiviðr, frændi, ok berum heim. 
Grettir spyrndi við fæli sínum, ok mælti: illt tré ok af 
illum sent, ok skulu vit annan eldivið hafa, ok kastaði út 
á sjá, ok bað hann Illuga varast at bera þat heim, því at 
þat er sent okkr til úheilla. Eptir þat fóru þeir til skála, 
ok gátu eigi um þetta fyrir þrælnum. Annan dag funda þeir 
tréit, ok var þá nær stigunum, enn hinn fyrra dag; rak 
Grettir þat á sjá út, ok kvað þat aldregi skyldu heim bera. 
Leið nú fram á sumarit; þá kvam á hvasst veðr með vætu, 
ok nenntu þeir eigi at hafa sik úti, ok báðu Glaum leita 
eldiviðar, Hann varð illa við, ok kvazt kvaldr, er hann 
skyldi kveljast úti í hverju illviðri. Hann fór ofan fyrir 
stigann, ok fann þar rót kerlingar, ok þóttist vel hafa gengit, 
þreif upp, ok stritaði heim til skála, ok kastaði niðr, ok 
varð af dynkr mikill. Þat heyrði Grettir. Aflat hefir Glaumr 
nökkurs, ok skal ek fara út, ok sjá, hvat þat er; ok tekr 
upp bolöxi, ok gengr út. Glaumr mælti þá: fær þú eigi 
verr Í sundr, enn ek hefi heim fært. Gretti varð skapfátt 
við þrælinn, ok tvíhendi öxina til rótarinnar, ok eigi geymdi 
hann, hvat tré þat var; ok jafnskjótt, sem öxin kvam við 
tréit, snérist hón flöt, ok stökk af trénu, ok á fót Grettis 
hinn hægra fyrir, ofan kné, ok svá, at stóð í beini, ok var 
þat sár mikit; þá leit hann á trtit, ok mælti: sá varð nú 
drjúgari, er verr vildi, ok man þetta eigi eitt saman fara; 
er hér nú komit þat sama trð, sem ek hefi út kastað lvá 
daga; hefir þik nú, Glaumr, hent tvau slys: þat annat, at 
þú slökktir eld várn, ok þat annat, er þú bart heim þetta 
úheillatrö; en ef þik hendir hit þriðja slys, þá verðr þat 
þinn bani, ok vár allra. Þá tók Illugi, ok batt um skeinu 
Grettis, ok blæddi lítt, ok svaf Grettir vel um nátlina, ok 

svá liðu þrjár nætr, al engi kvam verkr í sárit, en er þeir 
leystu til, var skeinan saman hlaupin, svá at náliga var 
gróin. Illugi mælti þá: þat vil ek ætla, at þér verði eigi 
langt mein at þessu sári. „ Vel væri þá, segir Grettir, en 
undarliga hefir þetta til borit, at hverju sem verðr; en hinn 
veg segir mér hugr um. 

82. Nú leggjast þeir niðr um kveldit; ok er kvam at 
miðri nátt, brauzt Grettir um fast. Illugi spurði, hví hann 
væri svá úkyrr. Grettir segir, at hánum gjörðist illt í 
fætinum, ok þætti mér líkara, at nökkut litbrigði væri á. 
Kveiktu þeir þá ljós; ok er til var leyst, sýndist fólrinn 
blásinn ok kolblár, en sárit var hlaupit í sundr, ok miklu 
illiligra, enn í fyrstu, Þar fylgdi mikill verkr, svá at hann 
mátti hvergi kyrr þola, ok eigi kvam hánum svefn á augu. 
Þá mælti Grettir: svá skulu vær við búast, sem krankleiki 
þessi, sem ek hefi fengit, man eigi til einskis gjöra, því 
at þetta eru gjörningar, ok man kerling ætla at hefna 
steinshöggsins. Illugi mælti: þá sagða ek þér, at eigi 
myndi gott fá af kerlingu þeirri. Allt man fyrir eitt koma, 
segir Gretlir, ok kvað vísur fimm: 

Opt! nam sköpum skipta 
skjómaegg í rómu, 

þá er ek berserkja birkis 
böðharða sjót varðag. 
Gall, er Hjarandi handa, 
Hristar naðrinn, missti; 
Björn let brátt ok Gunnarr 
báðir líf ok náðir. 


Enn kvam ek einu sinni 
út á breiðri skútu 

í Dyrrhólmi; darra 
drengr elskaði lengi. 
Bauð Torfi þá þýðum 
þegn með stóru megni 
þrautir þungra spjóta, 
þarfr Vebrands arfi. 


Svá varð skildr frá skáldi 
skeleggs minnis veggja 
meiðir, þótt margir stæði 
menn at vápna sennu, 
svá at úfærr varð ára 
endr af Grettis hendi 
hlynr í hríðum benja; 

hest gaf hann mér at lesti. 


Vítt frá ek at Þorfinnr þætti 
þegn sterkr svaðils. verka 
Caldrs kvazt oddbörr skyldu) 
Arnórsson (mér varna). 
Áræði brást eyði 

einlyndum, þótt mik fyndi 
úti, ormasetra; 

einn var ek eigi at beinni. 


Gat ek fyrir geira njótum 
gætt, því at treysta ek mætti 
viðr umsátum ýta, 

aldrs, en þat var eigi sjaldan; 
nú hefir gild með göldrum 
gunnelda bör unnit 

(römm eru ráðin grimmu) 
rein afgömul steina. 

Nú skulu vær vera varir um oss, sagði Grellir, því at svá 
munu þau Þorbjörn öngull til ætla, at eigi skuli þetta eitt 
Saman fara; vil ek, Glaumr, át þú gætir stiga hvern dag 
héðan í frá, en dragir upp á kveldi, ok gjörir þetta trúliga, 
sem mikit liggi við, en ef þú svíkr okkr, þá man þér 
skammt til ills.  Glaumr hét góðu um þetta. Nú tók at 
harðna veðrátta, ok gjörði á landnyrðing mikinn með kulda. 
Grettir spurði hvert kveld, hvárt upp væri dreginn stiginn. 
Glaumr mælti: nú væri helzt manna ván mest; eðr man 
nökkurum svá mikill hugr á at há lífi þínu, at þat vili til 
vinna, at drepa sjálfan sik? því at þessi veðr eru langt um 
úfær, ok lokit ætla ek nú garpskapnum hinum mesta, er 
þér þykkir sem allt muni ykkr at bana verða. Þú mant 
þik enn verr bera, enn hvárr okkar, sagði Grettir, til hvers 
sem taka þarf, en þó skaltu nú geyma stigans, þó at þú 
sért nauðigr. Ráku þeir hann út hvern morgin. Þoldi 
hann þat illa. Verkrinn tók at vaxa í skeinunni, svá at 
blés upp allan fótinn, ok lærit tók þá at grafa bæði uppi 
ok niðri, ok snérist um allt sárit, svá at Grettir gjörðist 
banvænn. Sat Illugi yfir hánum nátt ok dag, svá at hann 
gaf at engu öðru gaum; var þá liðit af annarri viku síðan 
Grettir skeindi sik. 

83. Þorbjörn öngull sat nú heima í Viðvík, ok undi 
illa við, er hann gat eigi unnit Gretti; ok þá er liðin var 
vel vika, síðan er kerling hafði magnat rótina, þá kemr hón 
at, máli við Þorbjörn, ok spurði, hvárt hann ætlaði eigi at 
Vitja Grettis. Hann sagðist í engu jafnráðinn, sem því, eðr 
viltu fiana hann? fóstra, segir Þorbjörn. Eigi man ek finna 
hann, segir kerling. en sent hefi ek hánum kveðju mína, ok 
vænti ek þess, at komit hafi til hans; ok þat þykki mér 

ráð, at þú bregðir við skjótt, ok farir fljótt í móts við 
hann, elligar man þér eigi auðit verða at sigra hann. 
Þorbjörn svarar: svá marga hrakför hefi ek þangat farit, at 
þangat kem ek eigi; er þat ok ærit eilt, at þau stórviðri 
ganga, at hvergi er fært, hver nauðsyn sem á er.  Hón 
svarar: allráðlauss ertu, er þú sér eigi brögð til þessa; nú 
man ek enn ráð þar til leggja; far þú fyrst, ok afla þér 
til manna, ok ríð út til Hofs til Halldórs mágs þíns, ok 
tak þá ráð af hánum; en ef ek ræð. nökkuru um heilsufar 
Grettis, hvat má þá kalla örvænt, at ek ráða vindblöku 
þeirri, er á leikr um stundir? Þorbirni þótti verða mega, 
at kerling sæi lengra, enn hann ætlaði, ok sendi þegar 
eptir mönnum upp í hérað; váru þar skjót svör, at engir 
þeir, sem upp höfðu gefit sinn part, vildu nökkurn létta 
undir leggja; kváðu, at:Þorbjörn skyldi hafa bæði eyjarhlut 
ok atför við Gretti. Tungusteinn fékk hánum fylgdarmenn 
sína tvá; Hjalti bróðir hans sendi hánum þrjá menn; Eiríkr 
í Goðdölum sendi hánum einn mann. Þá hafði hann heiman 
sex menn. Riðu þeir tólf ór Viðvík út til Hofs. Halldórr 
bauð þeim þar at vera, ok spurði at eyrindum. Þorbjörn 
sagði af hit ljósasta. Halldórr spurði, hverr þetta hefði 
Ttáðit.. Hann sagði, at fóstra hans fýsti hann mjök. Þat 
man eigi góðu reifal, sagði Halldórr, því at hón er fjölkunnig, 
en þat er nú fyrirboðit. Eigi má fyrir öllu sjá um þat 
segir Þorbjörn, en um skal nú lúka á einhvern hátt, ef ék 
má ráða; eða hversu skal ek fara þess, at ek komumst Í 
eyna? Sjá þykkjumst ek þat, segir Halldórr, at þú treystir 
einhverju, en ei veit ek, hversu gott þat er. Nú ef þú 
vilt áfram halda, þá far þú út í Haganes í Fljót til 
Bjarnar vinir míns; hann á skútu góða. Seg hánum orð 
min, at hann ljái þér skipit. Þaðan man sigla mega inn 


1) sæla, D. 











ÁSMUNDARSYNI. 183. 


til Drangeyjar; en úsýn líst mér ferð yður, ef Grettir er 
úsjúkr ok heill. Viti þér þat ok víst, vinni þér hann eigi 
með drengskap, at nóga á hann eptirmálsmenn.  Drepit 
eigi Illuga, ef þér megit annat; en sjá þykkjumst ek, at eigi 
man allt kristiligt í þessum ráðum. Nú fékk Halldórr þeim 
sex menn til ferðar. Hét einn Kárr, en annarr Þorleif, 
þriðl Brandr. Eigi váru nefndir fleiri; en þaðan fóru þeir 
átján út í Fljót, ok kvámu í Haganes, ok sögðu Birni orð- 
sending Halldórs. Hann kvað þat skylt hans vegna, en 
sagðist ekki eiga Þorbiri vanlaunat; en hánum sýndist þetta 
Óraferð, ok latti mjök. Eigi létust þeir aptr mundu hverfa; 
fóru til sjáfar, ok settu fram skipit, ok var þar reiðinn hjá 
í naustinu. Bjuggust þeir nú til siglingar.. Öllum sýndist 
þeim úfært, sem á landi stóði. Nú vinda þeir á segl; tók 
skipit skjótan skrið ok mikinn fram á fjörðinn; en svá sem 
þeir kvámu aðaliga fram á fjörðinn ok á djúpit, hægðist 
veðri svá, at þeim þótti aldri of hvasst.  Kvámu þeir um 
kveldit, er rökkvat var, inn til Drangeyjar. 

84. Nú er frá því at segja, at Grettir var svá sjúkr, 
at hann mátti eigi á fætr standa; sat Illugi yfir hánum, en 
Glaumr skyldi halda vörð. Hann hafði þá enn mörg orð í 
móti, ok kvað þeim svá þykkja, sem falla myndi fjör ór 
þeim, þó at ekki bæri til. Nú fór hann út ór skálanum, 
ok allnauðigr; ok er hann kvam til stiganna, mæltist hann 
við einn saman, ok sagðist nú, at hann skyldi eigi upp 
draga stigann; tók hann nú at syfja mjök, ok lagðist niðr, 
ok svaf allan daginn, ok allt þar til, er Þorbjörn kvam til 
€yjarinnar, Þeir sá nú, at stiginn var eigi upp dreginn. 
Þá mætti Þorbjörn, brugðit er nú lagi, segir hann, ór því 
Sem vant er, at engir eru menn á gangi, enda stendr 
Stiginn þeirra; má vera, at fleira beri til tíðenda í ferð 
Várri. enn vær hugðum fyrir öndverðu. Nú skulu vær flýta 

oss til skálans, ok látum nú eigi áræðisskort verða. Vitum 
þat fyrir víst, ef þeir eru heilir, at vær munum þurfa, at 
hverr dugi sem bezt. Síðan gengu þeir upp á eyna, ok 
lituðust um, ok sá, hvar maðr lá skammt frá uppgangi, ok 
hraut fast. Þorbjörn kenndi Glaum, ok gekk at hánum, 
ok rak sverðshjöltin við eyra hánum, ok bað mannfýluna 
vaka; ok sannliga er sá eigi vel staddr, er líf sitt á undir 
þínum trúnaði.  Glaumr sér upp, ok mælti: nú ætla þeir at 
láta, sem vant ers eðr þykkir ykkr of mikit frelsi mitt, þó 
at ek liggja hér í kuldanum? Öngull mælti: ertu vitlauss, 
er þú skynjar eigi, at úvínir yðrir eru komnir, ok munu 
drepa yðr alla. Þá mælti Glaumr ekki, en æpti upp sem 
hann mátti, er hann kenndi mennina. Gjörðu annathvárt, 
segir hann Öngull, at þú þegi í stað, ok seg oss frá 
hýbýlum yðrum, ella drep ek þik. Þá þagði Glaumr, sem 
hánum væri í vatn? drepit. Þorbjörn mælti: eru þeir at 
skála, bræðr? eðr hví eru þeir eigi á felli? Eigi er þat 
hit hægra, segir Glaumr, því at Grettir er sjúkr ok kominn 
at bana, en Hlugi sitr yfir hánum. Öngull spurði at heilsu- 
fari hans, ok hvat til hefði borit, en síðan sagði Glaumr, 
hversu til hafði borit um skeinu Grettis. Þá hló Öngull, 
ok mælti: satt er hit fornkveðna, at langvinirnir rjúfast 
sízt; ok hitt annat, at illt er at eiga þræl at eipkavin, þar 
sem þú ert, Glaumr, ok hefir þú skemmliga svikit þinn 
lánardrottinn, þó at hann væri eigi góðr. Margir lögðu illt 
til hans fyrir sína údyggð, ok lömdu hann náliga til bótleysis, 
ok létu hann þar liggja; en þeir gengu heim til skálans, 
ok kvámu við hurðina stundarfast. Þá mælti Hlugi: knýr 
„ haustmagi hurð, bróðir, segir hann; ok knýr heldr fast, 
sagði Grettir, ok úþyrmiliga; ok í því brast sundr hurðin, 
Þá hljóp Illugi til vápna, ok varði dyrnar, svá at þeir náðu 

eigi inngöngu.  Sóttust þeir þá lengi, ok kvámu þeir engu 
við, nema spjótalögum, ok hjó Hlugi öll þau af skapti; ok 
er þeir sá, at þeir gátu ekki at gjört, hlupu þeir upp á 
skálann, ok rufu. Þá færðist Grettir á fætr, ok þreif spjót, 
ok lagði út á milli: viða. Þar varð fyrir Kárr, heimamaðr 
Halldórs frá Hefi, ok stóð þegar í gegnum hann. Öngull 
mælti, ok bað: þá fara varliga, ok geyma sín vel, því at 
vær megum sigra þá, ef vær geymum ráðs at. Rufu þeir 
nú um ásendana, ok treystu síðan á ásinn, þar til er hann 
brast í sundr. Grettir mátti eigi af knjánum rísa; greip 
hann þá saxit Kársnaut. Í því hlupu þeir ofan í tóptina, 
ok varð nú hörð svipan með þeim. Grettir hjó með saxinu 
til Vikars, fylgdarmanns Hjalta Þórðarsonar, ok kvam á 
öxlina vinstri, í því er hann hljóp í tóptina, ok sneið um 
þverar herðarnar, ok undir hina hægri síðuna. ok tók þar 
sundr þvert manninn, ok steyptist búkrinn ofan á Gretti í 
tvá hluti; gat hann þá eigi upp rétt saxit svá skjótt, sem 
hann vildi, ok í því lagði Þorbjörn öngull í milli herða 
hánum, ok var þat mikit sár. Þá mælti Grettir: berr er 
hverr á bakinu, nema sér bróður eigi. Illugi kastaði skildi 
þá yfir hann, ok varði hann svá Gretti röskliga, at allir 
Menn ágættu vörn hans. Grettir mælti þá til Önguls: 
hverr vísaði yðr leið í eyna? Öngull mælti: Kristr vísaði 
oss leið. En ek get, sagði Grettir, at hin arma kerlingin, 
fóstra þín, hafi vísat þér, því at hennar ráðum mantu treyst 
hafa. Fyrir eitt skal nú yðr koma, sagði Öngull, hverjum 
sem vær höfum treyst. Þeir sóttu nú at fast; en Illugi 
varði þá báða alldrengiliga; en Grettir var með öllu úvígr 
bæði af sárum ok sjúkleika. Þá bað Öngull, at þeir skyldi 
bera skjöldu at IMuga, því at ek hefi engan fundit hans 
líka, eigi eldra mann. Þeir gjörðu nú svá, at þröngdu at 
hánum með viðum ok vápnum, svá at hann kvam engri. 

vörn fyrir sik. Gátu þeir þá handtekit hann, ok héldu 
hánum. „Hann hafði flestum veitt nökkura áverka, þeim sem 
í atsókninni váru, en drepit þrjá fylgdarmenn Önguls. 
Eptir þat gengu þeir at Gretti; var hann þá fallinn áfram. 
Varð þá engi vörn af hánum, því at hann var áðr kominn 
at bana af fótarsárinu; var lærit allt grafit upp at smáþörmum. 
Veittu þeir hánum þá mörg sár, svá at lítt eðr ekki blæddi. 
En er þeir hugðu, at hann myndi dauðr, þreif Öngull úil 
saxins, ok kvað hann nógu lengi hafa borit þat; en Grettir 
hafði fast kneppt fingr at meðalkaflanum, ok varð eigi 
laust. Fóru þeir þá til margir, ok gátu ekki at gjört. 
Átta tóku þeir til, áðr enn lauk, ok fengu ekki at gjört at 
heldr. Þá mælti Öngull: hví skulu vær reka sparmælit við 
skógarmanninn? ok leggit niðr höndina við stokkinum; ok 
er þat var gjört, hjuggu þeir af hánum höndina í úlfliðnum; 
þá réttust fingrnir, ok losnuðu af meðalkaflanum. Þá tók 
Öngull saxit tveim höndum, ok hjó í höfuð Gretti; varð 
þat allmikit högg, svá at saxit stózt eigi, ok brotnaði 
skarð í miðri egginni; ok er þeir sá þat, spurðu þeir, því 
hann spillti svá grip góðum. Öngull svarar: þá er auð=- 
kenndara, ef at verðr spurt. Þeir sögðu þessa eigi þurfa, 
þar sem maðrinn var dauðr áðr. At skal þó meira gjöra, 
segir Öngull; hjó hann þá á háls Gretti tvau högg eðr þrjú; 
áðr af tæki höfuðit. Nú veit ek víst, al Grettir er dauðr, 
sagði Öngull. Löt Grettir þann veg líf sitt, hinn vaskasti 
maðr, er verit hefir á Íslandi; var hánum vetri fátt í hálf- 
fimmtugum, er hann var veginn; en þá var hann fjórtán 
veira, er hann vó Skeggja hit fyrsta víg, ok þá gekk hánum 
allt til vegs framan til þess, er hann átti við Glám þræl, 
ok var hann þá tuttugu vera; en er hann fell í útlegð, vár 
hann hálfþrítögrs en í sekt var hann vel nítján vetr, ok 
kvam opt í stórar mannraunir, ok hölt ávallt vel trú sína, 

því sem ráða var; sá hann flest fyrir, þó at hann 
gæti ekki at gjört. 

85. Hör höfum vær mikinn garp at velli lagt, sagði 
Þorbjörn; skulu vær nú hafa höfuðit með oss til lands, því 

A , ? 


„at eigi vil ek missa fjár, sem lagt hefir verit til höfuðs 


hánum; mega þeir þá eigi dyljast við, at ek hefi drepit 
Gretti. Þeir báðu hann ráða, ok létu sér þó fátt um finnast, 
því at öllum þótti úprúðliga at unnit. „Þá mælti Öngull 
við Illuga: mikill skaði er þat um svá röskvan mann, sem 
þú ert, er þik hefir hent sú úvizka, at ráðast til illvirkja 
með útlegðarmanni þessum, ok verða fyrir þat dræpr ok 
úgildr.  Tllugi svarar: svá frami veiztu þat, sem úti er 
alþingi í sumar, hverir útlægir verða; en eigi mantu né 
kerling fóstra þín dæma þessi mál, því at galdrar ykkrir 
ok forneskja hafa drepit Gretti, þó at þér bærit járn á hann 
dauðvána, ok gjörðit svá mikit níðingsverk ofan á fordæðu- 
skap, Þá sagði Öngull: röskliga segir þú, en eigi man svá 
vera. Vil ek sýna þat, at mér sýnist mannskaði í þér, ok 
man ek gefa þér líf, ef þú vilt vinna oss trúnaðareið, at 
hefna engum þeim, er í þessarri ferð hafa verit. —Tllugi 
mælti: þat þætti mör umtalsmál, ef Grettir hefði mátt verja 
sik, ok hefði þér unnit hann með drengskap ok harðfengi; 
en nú er þess engi ván, al ek muna þat til lífs mér vinna, 
al vera slíkr úðrengr, sem þú; er þat skjótt af at segja, 
al engi skal yðr úþarfari enn ek, ef ek Al því at seint 
man fyrnast mör, hversu þér hafit unnit á á Gretti; kýs ek 
miklu heldr at deyja. Þá átti Þorbjörn tal við förunauta 
sína, hvárt þeir skyldi láta Illuga lifa eðr eigi. Þeir kváðu 
hann ráða skyldu atgjörðum, því at hann hafði ráðit ferðinni. 
Öngull kvazt eigi kunna at eiga þenna mann yfir höfði ser, 
er engum tryggðum vildi lofa eðr heita þeim; ok er Tlugi 
Vissi, at þeir ætluðu at höggva hann, þá hló hann, ok 

mælti svá: nú réðu þér þat af, er mér var nærr skapi. 
Leiddu þeir hann þá, er lýsti, austr á eyna, ok hjuggu 
hann þar, ok lofuðu allir hans hreysti, ok þótti hann öllum 
úlíkr sínum jafnöldrum. Þeir dysjuðu þá bræðr báða þar í 
eyjunni, en tóku síðan höfuð Grettis, ok báru með sér, ok 
allt þat, sem þar var fémætt í vápnum ok klæðum.  Saxit 
góða löt Öngull eigi í skipti koma, ok bar þat lengi síðan. 
Þeir höfðu Glaum með sör, ok bar hann sik allilla.  Veðr 
féll þegar um náttina, Réru þeir til lands um morguninn. 
Fór Öngull þar á land, sem hánum þótti gegnast, en sendi 
út skipit tilBjarnar; ok er þeir kvámu mjök inn til Óslands, 
, þá tók Glaumr svá illa at bera sik, at þeir nenntu eigi at 


fara með hann lengra, ok drápu hann þar, ok grét hann 


hástöfum áðr, enn hann var höggvinn. Öngull fór heim í 
Viðvík, ok þóttist vel hafa fram gengit í þessarri ferð. 
Höfuð Grettis lögði þeir í salt í útibúri því, er Grettisbúr 
var kallat, þar í Viðvík; lá þat þar um vetrinn. Öngull 
var úþokkaðr mjök af þessum verkum, þegar at menn vissu, 
at Grettir hafði með gjörningum unninn verit. Sat Öngull 
um kyrrt fram yfir jól, þá reið hann til móts við Þóri í 
Garði, ok sagði hánum al vígum þessum, ok þat með, at 
hann þóttist eiga fe þat, er lagt var til höfuðs Gretti. 
Þórir sagði, at hann myndi eigi dylja þess, at hann hefði 
ollat sektum Grettis; hefi ek ok opt fengit hart af hánum, 
en eigi vilda ek þat til lífs hans vinna, at gjöra mik at 
údáðamanni eðr fordæðu, sem þú hefir gjört; man ek síðr 
leggja þér fé, at mér sýnist þú úlífismaðr vera fyrir galdr 
ok fjölkynngi. Öngull svarar: meirr ætla ek at þér komi 
til féfesti ok vesalmennska, enn at þú hirðir, með hverju 
at Grettir væri unninn. Þórir sagði, at skjótr væri vegt 
með þeim, at þeir skyldi bíða alþingis, ok hafa þat, er 

lögmanni sýndist réttast. Skildu þeir með því, at þar stóð 
á illu einu með Þóri ok Þorbirni öngli. 

86. Frændum þeirra Grettis ok Illuga líkaði stórilla, 
er þeir fréttu vígin, ok tóku svá upp, at Öngull hefði gjört 
níðingsverk, at drepa dauðvána mann, ok í annarri grein 
um fjölkynngi; sóttu þeir at hinu vitrustu menn, ok mæltist 
illa fyrir mál Önguls. Hann reið nú vestr til Miðfjarðar, 
þá fjórar vikur váru af sumri; ok er þat fréitist til ferða 
hans, stefndi Ásdís at sér mönnum, ok váru þar margir 
hennar vinir, Gamli ok Glúmr mágar hennar, ok synir 
þeirra, Skeggi, er skammhöndungr var kallaðr, ok Úspakr, 
er fyrr var getið. Ásdís var svá vinsæl, at allir Miðfirðingar 
snérust til liðs með henni, ok jafnvel þeir, sem áðr váru 
úvínir Grettis; var þar hinn fyrsti maðr Þóroddr drápustúfr, 
ok flestir Hrútfirðingar. Öngull kemr nú til Bjargs með 
tuttugu menn; þeir höfðu höfuð Grettis með sér. Þá váru 
enn eigi komnir allir þeir, sem henni höfðu liðá heitið. 
Þeir gengu inn í stofu með höfuðit, ok settu niðr á gólf. 
Húsfreyja var í stofu, ok margir menn aðrir. Eigi varð 
at kveðjum við þá. Öngull kvað þá vísu: 

Flutta ek upp ór eyju 
úmett höfuð Grettis; 
þann grætr nála nauma 
nauðuglig hárrauðan. 
Hér máttu (gjálfrs) á gólfi 
griðbíts höfuð líta, 
þat man (fagrlogs Fríði ) 
fúna allt, nema saltit. 
Húsfreyja sat kyrr á meðan hann kvað vísuna; eptir þat 
kvað hón vísu: 
Mundu-t síðr, enn sauðir, 
sýrgarpr, fyrir dýri 

(komit: er norðr at njörðum 

nýtt skaup) á sjá hlaupa, 

ef styrviðir stæði 

stála Frey í eyju 

(verit hefi ek lofs um lýði 

létt) úsjúkan Gretti. 
Þá mæltu margir, at eigi væri undarligt, þó at hón ætti 
hrausta sonu, svá hraust sem hón var, þvílík skapraun sem 
henni var gjör. Úspakr var úti, ok átti tal við fylgdarmenn 
Önguls, þá sem eigi höfðu inn gengit. ok spurði at 
vígunum, en allir lofuði vörn Illuga; þá sögðu þeir frá, 
hversu Grettir hafði haldit fast saxinu, þá er hann var dauðr: 
þat þótti mönnum undarligt. Þá var sén margra manna 
reið vestan at; váru þar komnir margir vinir húsfreyju, ok 
þeir Gamli og Skeggi vestan frá Melum. Öngull hafði þar 
ætlat at hefja féránsdóm eptir Illuga, því at þeir kölluðu 
sér allt fé hans; en er fjölmennit kvam, sá Öngull, at 
hann gat ekki at gjört; váru þeir hinir áköfstu, Úspakr 
ok Gamli, ok vildu veita Öngli atgöngu, en þeir, sem 
vilrari váru, báðu þá hafa við ráð Þorvalds frænda síns ok 
annarra höfðingja, ok sögðu, at því verr myndi mál Önguls 
fyrir mælast, sem fleiri vitrir menn sæti yfir; varð þá svá 
á meðal gengit, at Öngull reið burt, ók hafði með sér 
höfuð Grettis, því at hann ætlaði at hafa þat til alþingis. 
Reið hann nú heim, ok þótti þungliga á horfast, því at 
flestir allir höfðingjar á landinu váru annathvárt skyldir eðr 
mægðir við þá Gretti ok Huga. Þetta sumar fékk Skeggi 
skammhöndungr dóttur Þórodds drápustúfs; gekk Róraðr 
þá at málum með frændum Grettis. 

87. Nú riðu menn til alþingis, ok urðu færri lið- 

veizlumenn Önguls, enn hann ætlaði, því at málit mæltist 
illa fyrir. Þá spurði Halldórr, hvárt þeir skyldu hafa höfuð 

Grettis með sér til alþingis. Öngull lézt þat ætlaat hafa. 
Þat er úráðligt, segir Halldórr, því at nógu margir munu 
vera mótstöðumenn þínir, þó at þú gjörir eigi slíkar áminn- 
ingar til þess at vekja upp harma manna. Þá váru þeir 
komnir á veg, ok ætluðu at ríða suðr Sand. Öngull ét 
þá taka höfuðit, ok grafa niðr í sandþúfu eina; er þat 
kölluð Grettisþúfa. Á alþingi var fjölmennt, ok bar Öngull 
fram mál sín, ok hrósaði mjök verkum sínum, at hann 
hefði drepit þann skógarmann, er gildastr hefði verit á 
landinu, ok þóttist eiga fé þat, er lagit var til höfuðs 
hánum; en Þórir hafði hinu sömu svör, sem fyrr váru sögð. 
Þá var lögmaðr beiddr órskurðar; hann kvazt heyra vilja, 
ef nökkurar gagnsakir kvæmi þær Í móti, er þar fyrir mætti 
Öngull missa sektarfjárins, elligar myndi hann hafa slíkt, 
sem til höfuðs hánum var lagit. Þá kvaddi Þorvaldr Ásgeirs- 
son til Skammhöndung, at bera fram sökina, ok stefndi 


Þorbirni öngli annarri stefnu um galdr ok fjölkynngi þá, 


er Grettir myndi hafa bana af fengit; en annarri um þat, 
er þeir vógu at hánum hálfdauðum manni, ok lét varða 
Skóggang. Nú varð mikill sveitardráttr, ok urðu þeir fáir, 
er sinnaðu Þorbirni; varð nú öðruvís, enn hann hugði, 
því at Þorvaldi ok Ísleifi magi hans þótti þat úlífisverk, at 
Sjöra manni gjörningar til bana; en með tillögum skynsamra 
Manna varð sú lykt á málum þessum, at Þorbjörn skyldi 
sigla samsumars, ok koma aldri síðan til Íslands, meðan 
þeir lifði, er eptirmál áttu eptir Illuga ok Gretti. 
Var þá í lög tekit, at alla forneskjumenn gjörðu þeir 
útlæga; ok er hann sá,e hverr hans kostr myndi verða, hafði 
hann sik af þinginu, því at þá var búit, at frændr Grettis 
myndi at hánum ganga; fékk hann ok ekki af því fé, er til 
höfuðs Grettis var lagit, því at Steinn lögsögumaðr vildi 
eigi, at þat gyldist fyrir níðingsverk. Engu váru þeir menn 

bættir, er fallit höfðu með Þorbirni í Drangey; skyldi þat 
vera jafni, ok víg Illuga; líkaði þat þó frændum hans allilla. 
Riðu menn nú heim af þinginu, ok féllu niðr allar sakir 
þær, er menn höfðu á höndum Grettis. Skeggi son Gamla, 
en mágr Þórodds drápustúfs, en systurson Grettis, fór norðr 
til Skagafjarðar með atgangi Þorvalds Ásgeirssonar ok Ísleifs 
mágs hans, er síðan var biskup í Skálholti, ok samþykki 
alls almúga, ok fékk sér skip, ok fór til Drangeyjar, at 
sækja lík þeirra bræðra, Grettis ok Hluga, ok færðu út 
til Reykja á Reykjaströnd, ok grófu þar at kirkju, ok þat 
til marks, at Grettir liggr þar, at um daga Sturlunga, er 
kirkjan var færð át Reykjum, váru grafin upp bein Grettis, 
ok þótti þeim eigi geysi stór, ok þó mikil. Bein Illuga váru 
grafin síðan fyrir norðan kirkju, en höfuð Grettis var grafit 
heima at Bjargi at kirkju. Sat Ásdís húsfreyja at Bjargi, ok 
var svá vinsæl, at aldri váru henni únáðir gjörvar, ok eigi heldr 
meðan Grellir var í sekt. Skeggi skammhöndungr tók við 
búi at Bjargi eptir Ásdísi, ok var mikill maðr fyrir sér. 
Hans son var Gamli, faðir Skeggja á Skarfsstöðum, ok Ásdís, 
móðir Odds munks. Margir menn eru frá hánum komnir. 

88. Þorhjörn öngull rézt í skip at Gásum með allt 
þat, sem. hann mátti með komast af fé sínu, en Hjalli, 
bróðir hans, tók við jörðum. Öngull fékk hánum ok 
Drangey. Varð Hjalti síðan höfðingi mikill, ok er hans 
eigi getið lengr við þessa sögu. Öngull fór til Norvegs; 
let enn mikið um sik.  Þóttist hann mikit þrekvirki  unnit 
hafa í drápi Grettis. Virðu? ok margir svá, þeir sem úkunnigt 
var, hversu þat hafði til borizt; en margir vissu, hversu 
frægr maðr Grettir hafði verit. Sagði hann þat eitt af við- 
skiptum þeirra, sem hánum var til frama, en lét bitt liggja 
niðri Í sögunni, sem minnr var til frægðar. Þessi saga 





1) istedetf. ok Ásdis %ar B, D faðir Ásdiear, 2?) Rettelse for Membranens urðu. 

kvam um haustið austr til Túnbergs. Er Þorsteinn dró- 
mundr frétti vígin, varð? hann mjök. hljóðr við, því at hánum 
var sagt, at Öngull væri mjök gildr ok harðfengr. Minntist 
Þorsteinn ummæla þeirra, sem hann hafði þá er þeir Grettir 
töluðust endr fyrir löngu um handleggina. Þorsteinn hélt 
nú fréttum til um ferðir Önguls. Váru þeir báðir í Norvegi 
um vetrinn, ok var Þorbjörn norðr í landi, en Þorsteinn í 
Túnbergi, ok hafði hvárrgi sét annan; en þó varð Öngull 
víss, at Grettir átti bróður í Norvegi, ok þótti vansét við 
í úkunnu landi, ok því leitaði hann sér ráðs, hvert hann 
skyldi á leita. Í þenna tíma fór margt Norðmanna út í 
Miklagarð, ok gengu þar á mála. Af því þótti Þorbirni 
fýsiligt, at fara þangat, ok afla sér svá fjár ok frægðar, en 
hafa sik eigi í Norðrlöndum fyrir frændum Grettis. Bjó hann 
nú ferð sína ór Norvegi, ok fór út í lönd, ok létti eigi 
fyrr, enn hann kvam út í Miklagarð, ok gekk þar á mála. 

89. Þorsteinn drómundr var ríkr maðr, ok hafði hina 
mestu virðing. Hann spurði nú, at Öngull var farinn ór 
landi, ok út í Miklagarð. Brá hann skjótt við, ok seldi 
frændum sínum eignir sínar í hendr; en hann rézt til ferðar, 
ok leitaði eptir Öngli, ok fór jafnan þar eptir, sem hann 
fór undan. Vissi Öngull ekki til hans ferða. Þorsteinn 
Arómundr kvam út í Miklagarð litlu síðar, enn Öngull, ok 
vildi fyrir hvern mun drepa hann, en hvárrgi kenndi annan. 
Nú vildu þeir koma sér í sveit með Væringjum, ok var því 
vel tekit, þegar þeir vissu, at þeir váru Norðmenn. Þá var 
Mikael katalak konungr yfir Miklagarði. Þorsteinn dró- 
mundr sat nú um Öngul, ef hann mætti at nökkuru kenna 
hann, ok gat þat eigi leikit fyrir fjölmenni. Lá hann þar 
jafnan vakandi, ok undi lítt við sinn hag; þóttist hann 





D af det fölgende Blad í A ere fo Linier foroven ganske bortskaarne og íre 

mikils hafa misst. Nú var þat þessu næst, at Væringjar 
áttu at fara í herför nökkura, at friða landit af hernaði; ok 
áðr enn þeir fóru heiman, var þat siðr þeirra ok lög, at 
eiga vápnaþing, ok enn gjörðu þeir svá; ok þá er vápna=- 
þingit var sett, þá skyldi allir Væringjar þar koma, ok svá 
þeir, sem þá ætluðu at ráðast til ferðar með þeim, ok sýna 
vápn sín. Hér kvámu þeir báðir, Þorsteinn ok Öngull. 
Bar Þorbjörn fyrr fram sín vápn. Hann hafði þá saxit 
Grettisnaut; en er hann sýndi þat, þá dáðust margir at, ok 
sögðu, at þat væri allgott vápn, ok kváðu þat mikit lýti á, 
at skarðit var í miðri egginni, ok spurðu hann, hvat til 
hefði borit. Öngull sagði þat frásagnarvert; því at þat 
er þessu næst segjanda, at úti á Íslandi, segir hann, at ek 
drap kappa þann, er Grettir hét hinn sterki, er þar hefir 
mestr garpr verit ok fullhugi, því at hann gat engi unnit, 
fyrr enn ek kvam til; ok með því, at mér varð auðit at 
vinna hann, þá bar ek af hánum, en þó hafði hann mörg 
mín öfl; hjó ek þá í höfuð hánum með saxinu, ok þá 
brotnaði skarð í eggina. Þeir sögðu, er næstir stóðu, at 
sá hefði verit harðr í haus, ok sýndi hverr öðrum. Af 
þessu þóttist Þorsteinn vita, hvar Öngull var; beiddist at sjá 
saxit, sem aðrir. Löt Öngull þat til reiðu, því at flestir 
lofuðu hreysti hans ok framgöngu; hann hugði, at þessi 
myndi svá gjöra; en. hann vissi enga ván, at Þorsteinn væri 
þar, eðr frændi Grettis. Tók Drómundr nú við saxinu, ok 
jafnskjótt reiddi hann þat upp, ok hjó til Önguls; kvam 
þat högg í höfuðit, ok varð svá mikit, at í jöxlum nam 
staðar; féll Þorbjörn öngull ærulauss? dauðr til jarðar. 
Við þetta urðu menn mjök úkvæða; greip gjaldkerinn stað- 
arins þegar Þorstein, ok spurði, fyrir hverja sök bann 
gjörði slíkt úhæfuverk þar á heilugu þingi. Þorsteinn 
1) udel. B,D. 

sagðist vera bróðir Grettis hins sterka, ok þat með, at hann 
hefði aldri hefndinni fram komit fyrr enn þar; ok þá tóku 
margir undir, at sjá hinn sterki maðr myndi mikill fyrir 
sér hafa verit, þar sem Þorsteinn hefði rekizt svá langt út 
í-heim at hefna hans. Ráðsmönnum staðarins þótti þetta 
líkligt; en fyrir því, at engi var sá þar, er kynni nökkut 
um at bera með Þorsteini, þá váru þat lög þeirra, at hverr 
sá, er mann dræpi, skyldi engu fyrir týna nema lífinu. 
Fékk Þorsteinn skjótan dóm, ok heldr harðan; hann skyldi 
setja í myrkvastofu í dýflizu eina, ok bíða þar bana, ef engi leysli 
hann út með fé. En er Þorsteinn kvam í dýflizuna, var 
þar maðr fyrir; sá hafði þar lengi verit, ok kominn at bana 
af vesöld. Þar var bæði fúlt ok kalt. Þorsteinn mælti við 
þenna mann: hversu þykki þér æfi þín? Hinn svarar: harðla 
ill, því at mér vill engi við hjálpa. en ék á enga frændr 
til at leysa mik. Þorsteinn mælti: margt er fyrir úráðum um 
slíkt, ok verum kátir, ok gjörum okkr nökkut at gleði. 
Hinn kvað sér at engu gaman verða. Þó skulu vit prófa, 
segir Þorsteinn. Tók hann þá, ok kvað kvæði. Hann var 
raddmaðr mikill, svá at varla fannst hans líki. Sparði hann 
nú ekki af. Almenningsstræti* var skammt fram frá dýfl- 
izunni. Kvað Þorsteinn svá hátt, at gall í múrnum; ok 
hinum, er áðr var hálfdauðr, þótti mikit gaman at vera. 
Lét hann svá ganga fram á kveldit. 

90. Spes höt göfug garðshúsfreyja þar í staðnum, 
harðla rík ok stórættuð. Sigurðr hét bóndi hennar; hann 
var auðigr, ok ættsmæri, enn hón; hafði hón verit gefin 
hánum til fjár. Eigi varð ástríki mikit með þeim hjónum, 
ok þóttist hón næsta vargefin. Hón var stórlynd ok svarkr 
mikill. Svá bar til, at þá er Þorsteinn skemmti um kveldit, 
at Spes gekk um strætið nær dýflizunni, at hón heyrði 

þangat rödd svá fagra, at hón kallaðist enga slíka heyrt 
hafa.  Hón gekk með marga sveina, ok bað þá víkja þangat, 
ok vita, hverr þessa ágætu rödd hefði. Þeir kölluðu nú, 
ok spurðu, hverr þar væri svá harðliga spennir. Þorsteinn 
nefndi sik. Þá mælti Spes: ertu þvílíkr atgjörfimaðr á annat, 
sem á kveðandi? Hann sagði lítið bragð at því. Hvat hefir 
þú til saka, segir hón, er þik skal kvelja hér til bana? 
Hann sagði, at hann hefði drepit mann, ok hefnt bróður 
síns; en ek gat þat eigi með váttum sýnt, sagði Þorsteinn, 
ok því var ek hér settr, sagði hann,, nema nökkurr vildi 
mik út leysa3 en mér þykkir þess engi ván, því at ek á hér 
engan skyldan mann. Mikill mannskaði man þat, ef þú ert 
drepinn; eðr var bróðir þinn slíkr frægðarmaðr, sá er þú 
hefndir? Hann sagði, at sá var meirr enn hálfu gildar 
maðr. Hón spurði, hvat til merkja væri um þat. Þá kvað 
Þorsteinn vísu þessa: 

Eigi máttu átta 

eggþings boðar, hringa 

grund, ór Grettis hendi 

geðrakks koma saxi, 

áðr hvardyggir hjuggu 

herðendr fetils gerðar 

axlarfót af ýti 

unnblaks hugarrakkum. 
Mikil ágæti eru slíkt, sögðu þeir, er skildu vísuna; ok sem 
hón vissi þetta, mælti hón svá: viltu þiggja líf at mör, ef 
kostr er? Ek vil gjarna, sagði Þorsteinn, ef þessi félagi 
minn er ok út leystr með mér, sem hér sitr; ella munu 
vil sitja hér báðir. Hón svarar! meira mannkaup ætla ek 
í þér sé, enn hánum.  Svá sem þat er, sagði Þorsteinn, 
þá munu vit fylgjast burt höðan annathvárt báðir, eðr hvárrgi 
okkar. Hón gekk þá þangat, sem Væringjar váru, ok beiddi 

úllausnar fyrir Þorstein, ok bauð fé til. Þeir váru þess 
fúsir. Fékk hón svá um gengitÍ með vinsældum sínum ok 
ríkdómi, at þeir váru báðir út leystir. En þegar Þorsteinn 
komst ór dýllizunni, fór hann til móts við Spes húsfreyju. 
Tók hón hann til sín, ok hélt hann á laun; en stundum 
var hann með Væringjum í herferðum, ok reyndist hinn. 
mesti fullhugi í öllum framgöngum. 

91. Í þenna tíma var Haraldr Sigurðarson í Mikla- 
garði, ok kvam Þorsteinn sér í vináttu við hann. Þótti 
Þorsteinn nú mikilhæfr, því at Spes lét hann eigi fé skorta. 
Lögðust þau nú á hugi, Þorsteinn ok Spes. Fannst mönnum 
ok henni mikit um atgjörfi hans. Varð henni féskylmt mjök, 
því at hón hölt sér mjök til vinsælda. Bóndi hennar þóttist 
ok finna, at bón tók ser háttaskipti, bæði í skaplyndi ok 
Mmargri breytni, ok einkanliga í fjárauðn.  Saknaði hann 
bæði gulls ok gripa, er hurfu ór hennar geymslu; ok eitt- 
hvert sinn talaði Sigurðr bóndi hennar við hana. ok segir, 
at hón taki undarliga breytni upp: þú gefr eigi gaum at 
góðsi okkuru, segir hann, ok súkkar þik ýmsa vega; en svá 
er, sem ek sjái þik í svefni, ok viltu aldri vera þar stödd, 
sem ek er; nú veit ek fyrir víst, at eitthvert berr til. Hón 
Svarar: ek sagða þér, ok svá frændr mínir, þá er við 
kvámum saman, at ek vilda vera sjálfráð ok frjáls allra 
þeirra hluta, sem mör stæði vel at veita, ok af því spari 
ek eigi fé þitt; eðr viltu nökkut aðra hluti við mik tala, þá 
sem mér megi blygð í verða? Hann svarar: eigi €r mér 
þat grunlaust, at þú haldir einhvern þann mann, er þér 
þykkir betri, enn ek. Eigi veit ek, segir hón, at mikit st 
fyrir því, en þó vil ek þat ætla, at þú megir þat með 
Engum sannindum segja; en eigi munu vit tvau ein við talast, 
ef þú berr þessa úvissu at mér. Hann lét nú falla niðr 

þetta tal at sinni. Þau Þorsteinn héldu fram hinu sama, 
ok váru eigi viðsjál við orði vándra manna, því at hón 
treysti vizku ok vinsældum. Opt sátu þau á tali, ok 
skemmtu sér. Þat var eitt kveld, er þau sátu í einu lopti, 
þar sem í váru gripir hennar.  Hón bað Þorstein kveða 
nökkut, því at hón hugði bónda sitja við drykk, sem hann 
átti vanda til. Hón strengdi aptr dyrnar; ok er hann hafði 
kveðit um stund, var brotizt á hurðina, ok kallat, at upp 
skyldi láta. Var þar kominn bóndinn með marga sveina. 
Húsfreyja hafði lokit upp einni stórri kistu, ok sýndi Þor- 
steini gripi sína; en er hón kenndi, hverr var, vildi hón 
eigi lúka upp dyrnar, Hón talar við Þorstein: skjót er 
ráðagjörð mín; hlaup hér niðr Í kistuna, ok lát hljólt um 
þik. Hann gjörði svá. Hón rak lás fyrir kistuna, ok settist 
þar upp á. Í því kvam bóndi inn í loptið, ok höfðu þeir 
þá brotið upp loptið.  Húsfreyja mælti: því fari þér með 
svá miklu harki? eðr fara úfriðarmenn eptir yðr? Bóndi 
svarar: nú er vel, at þú gefr sjálf raun, hver þú ert; eðr 
hvar er sá maðr, er mest renndi raustum áðan? get ek at 
þér þykki hann fagrhljóðari, enn ek.  Hón mælti: engi er 
allheimskr, ef þegja má; ferr þér ok svá; þú þykkist vera 
slægr, og ætlar, at þú munir festa á mér lygi þína, en 
hér man raun á verða; ef þú hefir satt at mæla, þá tak þú 
hann, því at eigi man hann hlaupa út um veggina eðr ræfrit. 
Hann leitaði um húsit, ok fann eigi. Hón mælti: hví tekr 
þú hann eigi nú, ef þú þykkist þó eptir vísu ganga? Hann 
þagnaði þá, ok þóttist eigi vila, við hver brögð hann var 
kominn, ok frétti fylgdarmenn sína, hvárt þeim heyrðist 
eigi, sem hánum. En er þeir sá, at húsfreyju mislíkaði, 
varð ekki af vitnisburði þeirra, ok sögðu, at jafnan heyrði 
eigi eptir því, sem var. Gekk bóndi þá út, ok þóttist vita 
sannindum, þó at hann fyndi eigi manninn. Lét hann þá 

af al forvitnast um húsfreyju ok hagi hennar langa stund. 
Annan tíma var þat, en miklu síðar, at þau Þorsteinn ok 
Spes sátu í fatabúri einu. Þar váru inni klæði bæði skorin 
ok úskorin, er þau bóndinn áttu. Sýndi hón Þorsteini marga 
dúka, ok röktu í sundr; ok er þau varði minnst, kvam þar 
at þeim bóndinn með marga menn, ok brutu upp loptið; 
en meðan þeir gjörðu þat, rak hón klæðin ofan á Þorstein, 
ok studdist við klæðahlaðann, er þeir kvámu inn í húsit, 
Hvárt muntu enn þræta, segir bóndi, at hér væri maðr hjá 
þér? munu þeir menn vera hér nú, er sá ykkr bæði. 
Hón bað þá vera eigi svá óða; man yðr nú ekki bresta, 
en látið mik véra kyrra, ok skýfit mör hvergi. Þeir leituðu 
nú um húsit, ok fundu ekki; gefa upp um síðir. Þá mælti 
húsfreyja: gott er þat jafnan, at gefa betri raun, enn margir 
ætla, ok var þess ván, at eigi myndi þér þat finna, sem 
eigi var til; eða viltu nú, bóndi, ganga við heimsku þinni, 
ok bera mik undan þessu illmæli? Hann mælti: síðr ber 
ek þik undan, at ek þykkjumst víst vita, at þú ert sönn at 
þessu, sem ek hefir á þik borit; skaltu ok verða þik við 
at hafa um þat mál, ef þú getr þat af þér fært. Hón kvað 
str þat eigi í móti skapi; skildu þau með því tal sitt. 
Eptir þetta var Þorsteinn með Væringjum jafnan, ok þat 
Segja menn, at hann hafi leitað ráða undir Harald Sigurðar- 
son, ok ætla menn, at þau hefði eigi svá ór ráðit, ef þau 
hefði eigi hans við notið, ok hans vizku. Ok þá fram liðu 
stundir, gjörði Sigurðr bóndi orð á því, at hann myndi fara 
heiman at einhverjum erindum sínum. Eigi latti húsfreyja 
hann þess; ok er bóndi var á burt, kvam Þorsteinn til 
Spes, ok váru þau þá jafnan bæði saman. —Svá var háttað 
Í garði hennar, at hann var húsaðr fram yfir sjáinn, ok 
váru þat nökkur hús, er sjárinn gekk upp undir. Þar sáta 
þau Spes ok Þorsteinn jafnan. Þar var lítill hlemmr í 

gólfinu, svá at engi vissi, nema þau tvau. Skyldi hann 
opinn standa, ef skjótt þyrfti til at taka. Nú er frá bónda 
at segja, at hann fór hvergi á burt, nema hann leyndist, 
ok vildi speja um húsfreyju. Bar þat ok svá til, at þá er 
þau varði sízt á einu kveldi, ok þau sátu í sjáfarloptinu ok 
skemmtu sér, at þar kvam bóndinn at þeim úvörum með 
fjölda fólks, ok leiddi nú nökkura menn til gluggs, er á 
var á húsinu, ok bað þá sjá, hvárt eptir því væri, sem 
hann sagði. Allir sögðu, at hann hefði rétt talat, ok svá 
myndi fyrr hafa verit. Hlupu nú á loptið; ok er þau heyrðu 
brakit, mælti hón til Þorsteins: hér verðr þú niðr at fara, 
hvat sem kostar. Gjör mér vísbending, ef þú kemst fram 
undan húsunum. Hann kvað í! við, ok steypti sér niðr í 
gólfit, en húsfreyja spyrndi fæti sínum á hlemminn. Fell 
hann síðan aptr í lag, ok sá hvergi nývirki á gólfinu. 
Kvam bóndi í loptið ok hans menn. Þeir fóru nú leitandi, 
ok fundu ekki, sem ván var. Loptið var autt, svá at þar 
var engi hlufr inni, nema slétt gólfit ok pallar, Sat 
húsfreyja þar, ok lék at fingrgullum sinum. Hón gaf sér 
fátt at þeim, ok lét sem hón ætti ekki um at vera. Nú 
þótti bónda öllu kýmiliga, ok spurði fylgdarmenn sína, hvárt 
þeir hefði eigi sét manninn. Þeir kváðust fyrir víst hafa 
sét hann. Þá mælti húsfreyja: hér man koma at því, sem 
mælt er, at þrisvar hefir allt orðit forðum.  Hefir þér ok 
svá farit, Sigurðr, sagði hón; þú hefir gjört mér þrisvar 
únáðir, at því sem mér þykkir; eðr eru þér nú nökkuru 
hyggnari, enn fyrir öndverðu. Ek var nú eigi einn til frá- 
sagnar, segir bóndi; skaltu fyrir allt þat eiga undanfærslu, 
því at ek vil með engu móti þessa svívirðing hafa úbætta. 
Ek ætla, sagði húsfreyja, at þú beiðir þess, er ek vil bjóða, 
því at mér þykkir allgott at færast undan þessum áburð; er 

hann svá á lopt kominn, at mér verðr mikill vanmatnaðr í, 
af ek hrind hánum eigi af mér, Einn veg skaltu þess 
synja, segir bóndi, at þú hafir eigi gefit góðs mitt né gripit 
Hón svarar: þann tíma, sem ek færumst undan, skal ek 
einn veg hrinda af mer öllum þeim greinum, sem þú hefir 
til mín at tala; en hygg at, hvar niðr skal koma; vil ek 
þegar undanfærslu fyrir svá fallin orð fyrir þenna áburð. 
Bóndi lét sér þetta vel nægja, ok gekk í burt með sína 
menn. Nú er frá Þorsteini at segja, at hann lagðist fram 
undan húsunum, ok gekk upp þar, sem hánum líkaði, ok 
tók sér eina skíðu með loganda eldi, ok helt upp, svá at 
Sjá mátti ór garði húsfreyju.  Hón var löngum úti um kveldi. 
ok um náttina, því at hón vildi vita, ef Þorsteinn kvæmi 
á land; ok er hón sá eldinn, þóttist hón vita, at hann var 
á land kominn, því at þau höfðu þetta ráð gjört með sér. 
Eptir um morguninn bauð Spes bónda sínum, at þau skyldu 
við talast fyrir biskupi um sín mál; ok hann var þess al- 
búinn. Koma þau nú fram fyrir hann, ok hefir bóndi 
hinar sömu sakir við hana, sem fyrr vár greint. Biskup 
spurði, hvárt hón hefði við þetta kennd verit fyrr, en engi 
sagðist þat heyrt hafa. Þá spurði hann, með hverjum 
líkendum hann bæri þetta at henni. Hann leiddi þá fram 
menn, er sét höfðu, at hón sat í læstu húsi, ok þar einn 
maðr hjá henni; ok á því sagði bóndinn sér grun, at sá 
maðr myndi glepja hana. Biskup sagði, at hón mátti vel 
færast undan þessum áburð, ef hón vildi. Hón kvað sér 
nú allvel líka; trúi ek, sagði Spes, at mör verði gott til 
eiðakvenna um þetta mál. Var henni nú nefndr eiðr, ok 
ákveðinn dagr til at fram skyldi koma. Fór hón eptir þat 
heim, ok löt vel yfir str.  Fundust þau Þorsteinn ok Spes, 
ok gjörðu ráð sín. 

92. Nú leið sá dagr, ok þar til sá dagr kvam, sem 

Spes skyldi vinna eiðinn; þá býðr hón til öllum sínum 
vinum ok-frændum, ok setti sik til með hinum beztum 
klæðum, er hón átti. Margar dýrar konur gengu með henni. 
Þá váru á vátviðri mikil. #Vegrinn var vátr, ok ein veisa 
mikil yfir at fara, áðr enn til kirkju kvæmi; ok svá sem 
Spes ok skari hennar kemr fram at veisunni, var þar fyrir 
fjölmenni mikit, ok fjöldi fátækra manna, er sér báðu 
ölmusu, því at þetta var almenningsstræti. Allir þóttust 
þeir skyldir vera at fagna henni, sem kunnu, ok báðu henni 
góðs fyrir þat, er hón hafði þeim opt vel við hjálpat. 
Þar var einn stafkarl milli annarra fátækra manna, mikill 
vexti ok hafði sítt skegg.  Kvendit nam staðar við fenit, 
því at hoffólkinu þótti fenit úhreint yfirferðar; ok svá sem 
þessi hinn mikli stafkarl sá húsfreyna, at hón var betr 
búin, enn aðrar konur, mælti hann svá til hennar: góða 
húsfreyja, sagði hann, haf til lítilæti, at ek bera þik yfir 
fen þetta, því at vær erum skyldir til, stafkarlar, at þjóna 
þér, þat sem vær kunnum. Hvat, mantu vel bera mik, 
sagði hón, er þú getr eigi borit sjálfan þik? Þó væri þér 
lítilætisraun, segir hann; ok má ek eigi bjóða betr, enn ek 
hefi til, ok man þér til alls betr takast, at þú hafir eigi 
matnað við fátækan mann. Vit þat fyrir víst, segir hón! 
berir þú mik eigi vel, þá verðr þat þitt húðlát, eðr 
annarrar svívirðingar meiri. Feginn vil ek hætta á þab 
sagði hann, ok færðist á fætr út á díkit. Hón lét sem 
hón hugði allillt til, at hann bæri hana, en þó fór hón á 
bak hánum. Stumraði hann nú allseint, ok gekk við tvær 
hækjur; ok er hann kemr á mitt fenit, reiðir hann á ýmsar 
hliðar. Hón bað hann herða sik; ok skaltu aldri verri för 
farit hafa, enn þá, ef þú feliir mik hér í niðr. Léttar nú 
veslingr áfram, ok færist nú í aukana, kostar alls kapps 
við, ok kemst allnær landinu, ok þá drepr hann fæti, ok 

rýkr áfram, svá at hann kastaði henni upp á bakkann, 
en féll sjálfr í díkit upp uudir hendr; ok í því, er hann 
liggr þanninn, grípr hann til hennar, húsfrúinnar, ok festi 
hvergi á klæðunum; tekr hann þá saurugri hendi upp á kné 
henni, ok allt á lærit bert.  Hón spratt upp ok bannaði, 
sagði, at jafnan hlyti illl af vándum förumönnum; ok væri 
þat makligt, at þú lægir lamdr, ef mér þætti eigi skömm 
í því sakir vesaldar þinnar. Hann mælti þá: missæl er 
þjóðin; ek þóttumst gjöra vel við þik, ok hugða ek til 
ölmusu af þér, en ek hefir af þér heitingar ok hrakning, 
en ekki til gangs; ok lét sem hánum kvæmi í allt skap. 
Þótti mörgum hann aumligr, en bón kvað hann vera hinn 
mesta bragðakarl; en er margir báðu fyrir hann, tekr hón 
til pungs síns, ok váru þar í margir gullpenningar.  Hón 
hristir niðr penningana, ok mælti: haf þat nú, karl; aldri 
Man þat gott, at þú hafir eigi fullt fyrir þat, er ek hefi 
hrakit þik, enda er nú við skilizt eptir því, sem þú vant 
til. Hann tíndi upp gullit, ok þakkaði henni fyrir vel gjört. 
Gekk Spes til kirkju, ok var þar fjölmenni mikit fyrir. 
Gekk Sigurðr at með kappi, ok bað hana færa sik undan 
áburði þeim, sem hann hefði á hana borit.  Hón svarar: 
eigi sinna ek, þínum áburði; eðr hvern mann kallast þú 
hafa sét í húsi hjá mér? því at jafnan verðr til einhverr 
dugandi maðr at vera hjá mör, ok kalla ek þat blygðarlaust; 
en fyrir þat vil ek sverja, at engum manni hefi ek gull 
Sefit, ok af engum manni hefi ek saurgazt líkamliga, utan 
af bónda mínum ok þeim vánda stafkarli, er tók sinni 
Saurugri hendi á lær mér, er ek var borin yfir díkit í dag. 
Nú tóku margir undir, at þetta væri fullr eiðr, ok henni 
Væri þat eigi mannlýti, þó at karl hefði fíllat á henni 
Váveifliga. —Hón sagði, at þat mætti telja, sem til væri. 
Eptir þetta sór hón út svá fallinn eið, sem nú var greint. 

Mæltu þat margir, at hón myndi þat sanna, sem mælt er, 
at lítið skyldi í eiði úsært. Hón kvezt þat ætla, at vitrum 
mönnum skyldi svá lítast, at þetta væri eigi um grun gjört. 
Þá töluðu til frændr hennar, at slíkt væri mikil skapraun 
burðugum konum, at hafa bótalausa þvílíka álygi; því at 
þat var þar dauðasök, ef kona varð opinber at því, at hón 
hóraðist undir bónda sínum. Spes beiddi þá biskup, at 
hann gjörði skilnað þeirra Sigurðar, því at hón sagðist eigi 
vilja þola álygi hans.  Fluttu þetta frændr hennar. - Varð 
þá svá með atgangi þeirra, at þau váru skilin, ok Sigurðr 
fékk lítið af góðsinu; var hann gjörr ór landi burt. Fór 
þar, sem víða eru dæmi til, at hinir lægri verða at lúta. 
Gat hann ok engu fram komit, þó at hann hefði rétt at 
mæla. Spes tók nú við öllum penningum þeirra, ok þótti 
hinn mesti kvennskörungr. Þá er menn hugðu at eiðstaf 
hennar, þótti mönnum sem grunr hefði í verit, ok ætluðu, 
at vitrir menn myndi hafa diktað fyrir henni þessi atkvæði. 
Gátu menn þá upp grafit, at sá stafkarl, sem hana hafði 
borit, var Þorsteinn drómundr, en þó fékk Sigurðr enga 
rétting þessa máls. 

93. Þorsteinn drómundr var með Væringjum, meðan 
mestr orðrómr lök á málum þessum.  Verðr hann svá frægr, 
at þar þótti varla þvílíkr atgjörfismaðr komit hafa, sem hann. 
Fékk hann af Haraldi Sigurðarsyni hinn mesta heiðr, því at 
hann virði frændsemi við hann; ok bans ráðum hefir 
Þorsteinn fram farit, at því er menn ætla. Bráðliga eptir 
þat, er Sigurðr var ór landi rekinn, hóf Þorsteinn bónorð 
við Spes; tók hón því sæmiliga, en veik þó til frænda sinna. 
Váru þá stefnur at áttar, ok kvam þat ásamt með þeim, 
at hón myndi sjálf mestu fyrir ráða, Var þá keypt með 
þeim, ok urðu þeirra samfarir góðar, ok höfðu auð fjár. 
Þótti Þorsteinn mikill gæfumaðr, hversu hann bafði ráðit ór 

sínum vandræðum. Váru þau ásamt tvá vetr þar í Mikla- 
garði. Eptir þat sagði Þorsteinn húsfreyju sinni, at hann 
vildi vitja eigna sinna aptr til Norvegs.  Hón sagði hann 
skyldu ráða. Seldi hann þá eignir þær, er hann átti, ok 
höfðu þá of lausafjár. Réðust þau þá þaðan ór löndum 
með góðu föruneyti, ok fóru alla leið, unz þau kvámu Í 
Norveg. Tóku frændr Þorsteins harðla vel við þeim báðum, 
ok sá þat brátt, at hón var ör ok stórlynd; gjörðist hón 
brátt harðla vinsæl. Áttu þau börn saman, ok sátu nú at 
eignum sínum, ok undu vel sínu ráði. Þá var Magnús 
konungr hinn góði yfir Norvegi. Fór Þorsteinn skjótt á 
fund hans, ok var þar vel tekinn, því at hann var mjök 
frægr orðinn af því, er hann hafði hefnt Grettis hins sterka. 
Vita menn varla dæmi til, at nökkurs manns af Íslandi hafi 
hefnt verit í Miklagarði, annars enn Grettis Ásmundarsonar. 
Svá er sagt, at Þorsteinn yrði hirðmaðr Magnús konungs. 
Sat Þorsteinn um kyrrt níu vetr, síðan hann kvam aptr í 
Norveg, ok þóttu þau hinu mestu sæmdarmenn bæði. Þá 
kvam utan ór Miklagarði Haraldr konungr Sigurðarson, ok 
gaf Magnús konungr hánum hálfan Norveg við sik; váru 
þá báðir konungar í Norvegi um. hríð. Eptir andlát Magnús 
konungs undu margir lítt, þeir sem höfðu verit vinir hans, 
því at allir unnu hánum; en mönnum varð vangætt til lyndis 
Haralds konungs, því at hann var harðr ok refsingasamr. 
Þorsteinn drómundr gjörðist þá hnignandi, ok var þó hinn 
hraustasti maðr. Þá var liðit frá drápi Grettis Ásmundar- 
sonar sextán vetr. 

94. Þá eggjuðu margir Þorstein at fara á fund 
Haralds konungs, ok gjörast hánum handgenginn; en hann 
tók eigi undir þat. Þá mælti Spes: þat vil ek, Þorsteinn, 
segir hón, at þú farir eigi á fund Haralds konungs, því at 
vit eigum öðrum konungi meira vangoldit, ok þarf fyrir því 

at hugsa; en vit gjörumst nú gömul bæði ok af æskuskeiði, 
ok hefir gengit meir eptir ástundan, enn kristiligum kenningum 
eðr röksemdum réttinda. Nú veit ek, at þessa okkra skuld 
megu hvártki leysa okkrir frændr né fémunir; vil ek vit 
sjálf gjöldum skyld fyrir; nú vil ek breyta ráðahag okkrum, 
ok fara ór landi ok á páfagarð, því at ek trúi, at svá má 
mitt mál leysast. Þorsteinn svarar: mér eru þessir hlutir 
jafnkunnigir, sem þér, er nú talar þú; er þat skylt, at þú 
ráðir þessu, er svá gegnir vel, er þú létt mik ráða, er 
miklu var úvænligar stefnt; ok skal svá breyta í öllu, sem 
þú segir fyrir. Þetta kvam mjök á menn úvara. Nú var 
Þorsteinn tveim vetrum meirr enn hálfsjötugr, ok. þó hraustr 
til allra athafna sinna. Bauð hann nú til-sín öllum frændum 
sínum ok tengdamönnum, ok gjörði bera fyrir þeim ráðastofnan 
sína. Tóku vitrir menn vel undir þat, ok þótti þó hinn 
mesti skaði at burtför þeirra. Þorsteinn sagði eigi víst um 
aptrkvámu sína; vil ek nú þakka yðr öllum, segir hann, 
hversu þér gengut um mitt góðs, meðan ek var ór landi 
næst; nú vil ek bjóða yðr ok biðja, at þér takit við fé 
barna minna ok þeim sjálfum, ok fæðit þau upp eptir því, 
sem yðvarr er manndómr, því at ek er svá til aldrs kominn, 
at jöfn ván er, hvárt ek kem aptr eðr eigi, þótt ek lifa; 
skulu þér svá fyrir öllu sjá, því sem ek á hér eptir, 
sem ek man eigi aptr vitja til Norvegs. Þá svöruðu menn, 
at margt væri gott til ráða, ef húsfreyja væri eptir til 
umsjár. Þá mælti hón: því fór ek utan ór löndum ok ór 
Miklagarði með Þorsteini, ok fyrirlét ek bæði frændr ok 
fe, at ek vilda, at eitt gengi yfir okkr bæði; nú hefir mér 
hér gott þótt; en eigi slægir mik hér til langvista í Norvegi 
eðr hör í Norörlöndum, ef hann ferr á burt; hefir ok jafnan 
þokki með okkr verit, ok ekki at áskilnaði orðit; nú munu 
vit bæði ásamt fara, því at okkr er kunnigar um þá hluti 

marga, er orðit hafa síðan vit fundumst, Ok er þau höfðu 
þenna veg á gjört um hagi sína, þá bað Þorsteinn valinkunna 
menn skipta í sundr fénu í helminga; tóku frændr Þorsteins 
þann helming, er börnin skyldi eiga, ok fæddust þau upp 
með föðurfrændum sínum, ok urðu síðan hinir mestu þroska- 
menn, ok er mikil ætt frá þeim komin þar í ríkinu; en 
Þorsteinn ok þau Spes skiptu í sundr sínum hlut fjárins, 
ok gáfu sumt til kirkna fyrir sál sinni, en sumt höfðu þau 
með sér. Réðust þau nú til Rómferðar, ok báðu margir 
vel fyrir þeim. 

95. Fóru þau nú allan veg þar til er þau kvámu til 
Rómaborgar. - Svá sem þau kvámu fram fyrir þann, er til 
þess var skipaðr, at heyra skriptamál manna, þá sögðu þau 
Sannliga allt, hversu farit hafði, ok með hverjum klóksköpum 
þau höfðu sinn hjúskap bundit. Þau gáfu sik auðmjúkliga 
undir þvílíkar skriptir sér til yfirbótar, sem hann vildi á 
Þau leggja; en fyrir þann skuld, at þau höfðu sjálf orkazt 
hugar á, at bæta sína meinbugi án allri þröngvan ok hatri 
af kirkjunnar formönnum, þá var þeim létt um allar álögur, 
svá sem fremst mátti vera, en beðin með blíðu, at þau 
Skipaðist nú sem skynsamligast fyrir sinni sál, ok lifði 
hreinliga þaðan í frá, at fenginni lausn allra sinna mála. 
Þóttu þau vel ok vitrliga farit hafa. Þá mælti Spes: nú 
þykkir mör vel farit hafa ok lyktazt okkart mál; höfum 
vit nú eigi úgæfu saman átt eina, kann vera, at heimskir 
Menn dragi sér til eptirdæma okkra hina fyrri æfi; skulu 
vit nú gjöra þá endalykt okkars lífs, at góðum mönnum se 
þar eptir líkjanda; nú skulu vit kaupa at þeim mönnum, 
Sem hagir eru á steinsmíði, at þeir gjöri sinn stein hváru 
Okkru, ok mættim vit svá bæta þat, sem vit höfum brotið 
við guð. Nú let Þorsteinn lagða verða peninga til steins- 
Smíðar báðum þeim, ok þvílíks annars, sem þau þurftu, ok 

þau máttu eigi missa til viðrlifis; ok at lyktaðri þessarri 
smíð, ok á viðrkvæmiligum tíma, ok öllum hlutum tilbúnum, 
skildu þau sína stundliga samvist at sjálfráði sínu, at þau 
mætti því heldr njótandi verða heilagrar samvistu annars 
heims. Settist þá í sinn stein hvárt þeirra, ok lifðu svá 


langan tíma, sem guð vildi skipa, ok endu svá sína æfi. 


Hafa þat flestir menn sagt, at Þorsteinn drómundr ok hans 
kona Spes þykkja verit hafa hinir mestu gæfumenn, ór því 
sem ráða var; en eigi hafa börn hans né afkvæmi til Íslands 
komit, svá at saga se frá gjör. 

Hefir Sturla lögmaðr svá sagt, at engi sekr maðr 
þykkir hánum jafnmikill fyrir sér hafa verit, sem Grettir 
hinn sterki.  Finnr hann til þess þrjár greinir: þá fyrst, at 
hánum þykkir hann vitrastr verit hafa, því at hann hefir verit 
lengst í sekt einhverr manna, ok varð aldri unninn, meðan 
hann var heill; þá aðra, at hann var sterkasír á landinu 
sinna jafnaldra, ok meir laginn til at koma af aptrgöngum 
ok reimleikum, enn aðrir menn; sú hin þriðja, at hans 
var hefnt úti í Miklagarði, sem einskis annars íslenzks 
manns; ok þat með, hverr giptumaðr Þorsteinn drómundr 
varð á sínum efstum dögum, sá hinn sami, er hans hefndi. 
Lýkr hör sögu Grettis Ásmundarsonar?, várs samlanda. 
Hafi þeir þökk, er hlýddu, en sá litla, er krabbat hefir 
söguna. Er hér verksins endir; en vær söm allir guði 
sendir, amen. 





1) Her ender Sagaen efter flere Papirshaandskrifter.  Istedeifor det Fölgende 
har G: á fræði þvi, er Grettisfærsla heitir, ok Ísfirðingar gjörðu, þá er þeir höfðu 
höndum tekit Gretti Ásmundarson, en marsir hafa síðan við aukit kátligum orðum; €r 
þetta upphaf á; men Diglet synes med Villie at være gjort wlæseligt. 

betragtes som udtraadt af Samfundet.  Ethvert Meðlem 
erholder uden Betaling et Exemplar af de efter hans Ind- 
trædelse udgivne Skrifter. 
- $ 5. Naar Samfundet tæller 500 Medlemmer, paa- 
ligger det Raadet, at bringe under Forhandling í Samfundet, 
hvorvidt nye og udforligere Love skulle vedtages.  Indtil 
da skal Raadet paa det aarlige Mode afgive Beretning om 

VII.  Hueidarins, en Folkebog fra Middel- 
alderen, hesorget ved GC. J. Brandt. 1849. Boglpr. 80 Sk. 
t VIL. Tvær Sögur af Gísla Súrssyni, udgivne 
Sn K. Gislason. Med en Forklaring over Kvadene af 

!. S. Egilsson. {849. Bogladepris 1 Rbd. 32 Sk. 

S IX. Kong Waldemar den umdens Jyske Lov, ved 

" M. Petersen. 1850. Bogladepris 84 Sk. 

Á. Bandamanna Saga, ved H. Friðriksson. 1850. 


| Bogladepris 60 Sk. 


XI. Grágás,Islændernes Lovbog i Fristatens Tid, udgivet 

XII. Sjurðar kvæði, ved V. U. Hammershaimb. 
1851, Bogladepris 1 Rbd. 24 Sk. 

XIII. Valdemars sællandske Lov ved P. G. Thorsen. 
1852. Bogladepris 80 Sk. 

